
Ei se tiedä kuorman painoa, 
joka ei ole itse sitä kantanut. 
Sp. 



Lukijalle 


Kirjoja jatkosodasta on julkaistu paljon, ja niitä tullaan 
varmasti julkaisemaan jatkossakin, vaikka itse tapah¬ 
tumista on kulunut jo lähes kuusikymmentä vuotta. 
1990-luvun muutokset ovat avanneet monen arkiston 
ovet. Uutta arkistoaineistoa on yhä enemmän tutki¬ 
jain ja kirjoittajain käytettävissä. Monet sodanaikaiset 
asiat ja tapahtumat saavat uusia tulkintoja. 

Olivatpa sotapäiväkirjat kuinka tarkkoja tahansa, 
säilyivätpä sodanaikaiset asiapaperit arkistoissa kuinka 
huolellisesti, aina niistä jotain puuttuu. 

Jatkosotaan Suomen puolella osallistui muitten va¬ 
paaehtoisten rinnalla myös inkerinsuomalaisia: Hei¬ 
mopataljoona 3 (HeimoP 3) ja Erillinen Pataljoona 6 
(Er.P 6). HeimoP 3 oli koottu sotavangeiksi joutuneis¬ 
ta suomenheimoisista, lähinnä itä- ja tverinkarjalaisis¬ 
ta sekä inkeriläisistä. Se perustettiin marraskuussa 
1942. HeimoP 3:een hyväksyttiin suomea vähintään 
auttavasti puhuvat sotavangit. Vakaumuksellisia kom¬ 
munisteja, politrukkeja ja Suomesta Neuvostoliittoon 
muuttaneita ei Heimopataljoonaan hyväksytty. Pätal- 

joonan miehistöstä noin 40 % oli inkerinsuomalaisia ja 
35 % itäkarjalaisia. Kaikilla heillä oli takanaan sotako¬ 
kemusta aina talvisodasta jatkosodan alkukuukausiin 
asti. Rintamalla, Karjalan kannaksella pataljoona oli 
keväästä 1943 syksyyn 1944. 

Syksyllä 1941 Saksan armeija rupesi järjestämään 
Neuvostoliiton miehittämältä alueelta miehiä työhön 
rintamalinjalla ja turvallisuustehtäviin, lähinnä vartioi¬ 
maan tärkeitä liikenneyhteyksiä. Helmikuussa 1942 
saksalaiset perustivat inkeriläismiehistä osaston ni¬ 
meltä Finnische Sicherungsgruppe 187, joka myö¬ 
hemmin muutettiin Ost-Bataillon 664:ksi. Sen tehtä¬ 
viin kuului vartioida Leningradin ja Novgorodin alueil¬ 
la rautateitä ja rautatiesiltoja. Komppaniat joutuivat 
tuon tuosta taisteluihin partisaaneja vastaan. Inkeri- 
läismiehet nauttivat saksalaisten luottamusta, ja mo¬ 
net heistä ylennettiin aliupseereiksi. Lähes 130 miestä 
palkittiin Saksan itäkansain mitaleilla (Tapferkeits 
und \ferdienst-Ausziechnung fur der Ostvölker). 

Omasta tahdosta Inkerin siviiliväestöä muutti Suo¬ 
meen alkaen vuodesta 1942. Syyskesällä 1943 monien 
neuvottelujen jälkeen Saksa antoi luvan siirtää kaikki 
inkeriläiset sodan jaloista Suomeen. Muodollisesti 
muutto perustui vapaaehtoisuuteen. Tosiasiassa va¬ 
paaehtoisuus oli suhteellista - sodan lait ovat ankaria. 
Tässä vaiheessa tuntui luonnolliselta siirtää myös Ost- 
Bataillon 664 Suomeen. Wehrmachtin vastustuksesta 

huolimatta Saksa myöntyi Suomen pyyntöön, ja Ost- 
Bataillon 664 samoin kuin Saksan palveluksessa olleil¬ 
le inkeriläisille suotiin lupa siirtyä Suomeen. 

Kannaksen Ryhmän esikunnassa 27.11. 1943 inke- 
riläisjoukon nimeksi sovittiin alussa Erillinen Pataljoo¬ 
na B, todennäköisesti komentajansa everstiluutnantti 
Kaarlo Breitholtzin sukunimen alkukirjaimen mukaan. 
Myöhemmin, 1. helmikuuta 1944 nimeksi määrättiin 
Erillinen Pataljoona 6. Tällä nimellä se yleisesti tunne¬ 
taankin. 

Tämän kirjan tarkoituksena on antaa kuva Er.P 6:sta 
ja siihen kuuluvista miehistä sekä heidän elämänvai¬ 
heistaan. Muut inkeriläiset vapaaehtoiset on jätetty 
tarkastelun ulkopuolelle. 

Pataljoonan runkohenkilöstö muodostettiin pää¬ 
asiassa suomalaisista upseereista ja aliupseereista. 

Suomessa Er.P 6:n majoitettiin Karjalan kannaksel¬ 
le alussa Kiviniemeen ja hiukan myöhemmin koulu¬ 
tukseen Raudun Leininkylään. Se kesti kolme kuu¬ 
kautta. Pataljoonan taistelukokemukset suurhyökkä¬ 
yksen aikana rajoittuvat kesä- heinäkuuhun 1944, jon¬ 
ka jälkeen se vedettiin rintamavastuusta ja se joutui 
kenttävarustustöihin. 

Aselevon jälkeen pataljoonan miehet määrättiin sa- 
donkorjuutöihin, ja lokakuun alussa heidät kotiutettiin. 

Välirauhasopimuksen mukaan sotavuosina Suo¬ 
meen siirretyt Neuvostoliiton kansalaiset täytyi pa- 

lauttaa takaisin kotimaahansa. Ne jotka eivät halun¬ 
neet, luovutettiin neuvostoviranomaisille väkisin. Osa 
Suomen armeijassa palvelleista miehistä palasi omais¬ 
tensa mukana, ja osa onnistui pakenemaan Ruotsiin. 
Muutamat taas piileskelivät Suomessa aina siihen 
asti, kunnes heidät pidätettiin ja luovutettiin Neu¬ 
vostoliittoon. 

Viimeinen sotaan osallistunut vangittiin Suomessa 
ja luovutettiin Neuvostoliittoon tammikuussa 1955. 

Suomen itsenäisyyttä puolustaneet inkeriläiset mie¬ 
het saivat kotimaassaan ankarat tuomiot: minimi oli 10 
vuotta vankeutta ja maksimi 25. 

Yli 64 000 suomalaista sotilasta kaatui tai kuoli 
vammoihinsa. Vapauden hinta oli kova. Er.P 6:n tappi¬ 
ot sodassa eivät olleet kovinkaan suuret ottaen huomi¬ 
oon, ettei se rintamallakaan ollut pitkään: kaatuneina 
ja kuolleina 26 ja kadonneina 13 miestä. Mutta hinta 
moninkertaistui, ja menetykset olivat suuret, kun 
kaikki inkeriläismiehet, harvoja tapauksia lukuunotta¬ 
matta, joutuivat kärsimään kotimaassaan pakkotyö- 
rangaistuksiaan. Päästyään vapaalle jalalle he - samoin 
kuin heidän sukunsakin - olivat koko ikänsä silmätik¬ 
kuina, ja heidät leimattiin maansa pettureiksi. 

Suomelle inkeriläissotilaiden luovutukset Neu¬ 
vostoliitolle ja tieto heidän kovista kohtaloistaan oli¬ 
vat alusta alkaen kiusallisia. Vaikka poliittisista syistä 
asiasta kymmeniä vuosia vaiettiin, myötätunto oli 

heidän puolellaan. Asia muuttui, kun siihen tuli tilai¬ 
suus. Presidentti Mauno Koivisto esitti 10.4.1990 
lausunnon, että inkeriläisiä olisi kohdeltava paluu¬ 
muuttajina. 

Suomen sota-arkistossa säilytetään Er.P 6:n asiapa¬ 
pereita siltä ajalta, joka koskee sen toimintoja Suomen 
armeijassa. Neuvostoliiton/Venäjän arkistoissa löytää 
korkeintaan lyhyen kuulustelupöytäkirjan ja langete¬ 
tun niukkasanaisen tuomion. Sitä paitsi päästä tutus¬ 
tumaan tällaiseen aineistoon ei ole yksinkertainen 
asia. Mitä miehet kokivat vankileireillä, siitä saa tietää 
vain miehiltä itseltään. Ja kuinka paljon heitä meneh¬ 
tyi vankileireillä, siitä ei ole tietoa. Neuvostoliiton pa¬ 
hamaineisin vankileirialue oli Kolyma, jota usein kut¬ 
sutaan maan Auschvvitziksi. Sielläkin lepäävät monen 
Er.P 6:n veteraanin jäännökset. 

Tätä kirjaa laatiessani olen haastatellut lukuisia Er.P 
6:n veteraaneja Suomessa, Ruotsissa, Venäjällä ja Vi¬ 
rossa. Lausun heille kaikille nöyrimmät kiitokseni. 
Sain heiltä korvaamattoman arvokasta aineistoa, mitä 
ei mistään muualta saa. Seurustellessani heidän kans¬ 
saan opin tuntemaan monia elämän viisauksia. 

Sodan loppuvaiheista on julkaistu tarkkoja selos¬ 
tuksia. Niin myös suurhyökkäyksestä Kannaksella, 
missä Er.P 6 oli taisteluissa mukana. Keskityn kirjassa 
pataljoonan muihin tapahtumiin, joista ei toistaiseksi 
ole yhtenäistä kuvaa. 

Aika on armoton, ja se tuo joka vuosi korjauksia so¬ 
taveteraanien elossaolevien lukumäärään. Heidän hal¬ 
lussaan olevat tiedot pitäisi tallentaa mahdollisimman 
täydellisesti - ettei totuus unohtuisi. Tuleville suku¬ 
polville ne taas olisivat välttämättömiä. 

Monet tahot ja henkilöt ovat auttaneet ja tukeneet 
minua työssäni tämän kirjan parissa. Lausun teille kai¬ 
kille parhaimmat kiitokseni. 

Pekka Mutanen 

Istuin parturissa jonossa. Radiolähetyksessä kerrottiin 
inkeriläispaluumuuttajista. Rinnalla oleva nuori mies 
tahtoi vaihtaa kuulemastaan mielipiteensä ja kääntyi 
puoleeni: "Käytöksestäsi tuntuu, ettet ole täkäläinen. 
Oletko paluumuuttaja?" Olen, vastasin. "Ja mitä sinä 
tänne muutit?" Vastasin, että tulin Suomeen, kun olen 
tämän maan sotaveteraani. 

Mies katsoi ihmeissään minuun. Kerroin, missä olin 
ollut kesällä 1944. Samassa tuli miehen vuoro. Pois¬ 
tuessaan parturista hän puristi kättä ja sanoi: "Kiitos 
kun valistit minua." Tukanleikkuun jälkeen parturi ei 
ottanut minulta maksua, vaan sanoi, että edellinen oli 
maksanut minunkin puolestani. 

Sen pituinen tuttavuus. 

Reino Korpelainen, Laitila. 

Er.P 6:n adjutantin 

ALKUSANAT 


Inkeriläispataljoona Er.P 6 perustettiin viimeisenä 
heimopataljoonana. Samaan aikaan inkeriläisten siir¬ 
ron kanssa tulivat vapaaehtoiset Virosta Hankoon vuo¬ 
den 1943 lopulla. Pataljoona siirtyi tammikuussa 
1944 Kiviniemeen koulutettavaksi ja sieltä edelleen 
24.2.1944 Rautuun Leininkylään. 

Pataljoonan komentajaksi määrättiin evl. Breit- 
holtz. Hän oh mukana jo laivamatkalla Virosta Han¬ 
koon. Liityin pataljoonaan Kiviniemessä adjutantiksi 
määrättynä. Lähituntumassa minulla oh hyvä tilaisuus 
tutustua komentajaamme. Oh selvää, että tällaisen 
erikoispataljoonan komentajalta vaadittiin myös eri¬ 
koistaitoa selviytyä hänen erikoistehtävästään. Hän 
tuli hyvin toimeen poikiensa kanssa. Kurinpidollisia 
ongelmia ei esiintynyt. 

Evl. Breitholtz käsitykseni mukaan pani koko sydä¬ 
mensä inkeriläispoikien eteen. Hänestä pidettiin niin 
upseereiden kuin sotilaiden piirissä. Hän oh herras¬ 
mies ja heimoaatteen läpitunkema mies. 

Kun pataljoona heitettiin Korpikylän lohkolle 
13.6.44 rintamavastuuseen, ei ollut yhtään aikaa so¬ 
peutumiseen. Vihollisen 9.6.44 alkanut suurhyökkäys 
oli edennyt jo pitkälle. Ylivoimainen vihollinen rikkoi 
kaikki unelmat Karjalan palauttamisesta Suomelle. 
Suurella vaivalla palautettu Karjalan kannas oli mene¬ 
tetty. Sodassa on inhimillisilläkin tekijöillä oma osan¬ 
sa. Tämä sattui evl. Breitholtziin kovasti. 

Teen kunniaa isänmaallisen upseerin ja hyvän ihmi¬ 
sen muistolle. 

Lepää rauhassa komentajamme. 

Helsingissä 25.3.1 999 

Yrjö Luukkonen 

Er.P 6:n adjutantti 

Er.P 6:n tärkeimmät 

TAPAHTUMAT 


23.11.43 

Kannaksen Ryhmän esikunta määräsi 
everstiluutnantti Karl Breitholtzin 
inkeriläispataljoonan komentajaksi. 

25.11.43 

PM:n käsky pataljoonan perustamisesta. 

28.11.43 

Vastaanottokomennuskunta, 

8 upseeria ja 12 aliupseeria, perustettiin. 

1.12.43 

\hstaanottokomennuskunta saapui Tallinnaan. 


5.-7.12.43 

Pataljoonan miehistö saapui Tallinnaan. 

9.12.43 

1. merikuljetuserä inkeriläismiehiä 
saapui Hangon satamaan. 


13.12.43 

2. merikuljetuserä inkeriläismiehiä 
saapui Hangon satamaan. 

14.12.43 

PM:n valokuvausosaston toimesta suoritettiin 
pataljoonan filmaus ja kuvaus. 

15.12.43 

Aloitettiin marssi- ja lauluharjoitukset 
sekä oppitunnit SO:sta. 

16.12.43 

Suoritettiin tuntolevy- ja vapaaehtoiskortit 
sekä muut muodollisuudet. 


17.-23.12.43 

PM:n Ulk.Os:n kapteeni Martiala 
tarkastusmatkalla pataljoonassa. 

24.12.43 Joulujuhla Hangon Rantakasinolla 
ja joulupakettien jako. 

31.12.43 

"Varuskunnan uudenvuodenvastaanotto 
Hangon Paviljongin kentällä. 


1.-6.1.44 

Koulutusta, harjoittelua ja oppitunteja Hangossa. 
7.-9.1.44 

Pataljoonan siirtyminen junalla 
Hangosta Kiviniemeen. 


10.-17.1.44 

Pataljoonan muodostaminen 
määrävahvuuksien mukaiseksi. 

18.1.44 

10.D:n komentaja, kenraalimajuri J. Sihvo 
tarkasti pataljoonan. Katselmus ja ohimarssi. 
Majoituksen tarkastus. 

19.1.44 

Kannaksen R:n komentaja, kenraaliluutnantti 
Harald Öhquist, mukana kenraalimajuri J. Sihvo, 
tarkasti pataljoonan. Katselmus ja ohimarssi. 
Majoitus- ja tallitarkastus. 

22.1.44 

Inkerin juhlan radioinnin (klo 19.30) kuuntelu 
Kiviniemen Urheilupuistolla. 

23.1.44 

Inkeri-juhla Urheilupuistolla. Esiintyivät JP2:n 
torvisoittokunta ja 10.D:n kuoro, juhlapuhujana 
Kannaksen RE:n sotilaspastori Kinos. Juhlassa 
luettiin Kannaksen R:n komentajan tervehdys. 

26.1.44 

Ensimmäinen joukkolomitus, 105 vapaaehtoista 
seitsemän vuorokauden lomalle. 

27.1.44 

Pataljoona sai määrävahvuutensa. 

1.2.44 

Ylipäällikön määräyksestä nimi 
Er.P B muuttui Er.P 6:ksi. 

5.2.44 

Runeberg-juhla Urheilupuistolla. 

6.2.44 

Aliupseerikoulu aloitti toimintansa. 

Koulun johtajana kapteeni Sokka. 

8.2.44 

Toinen joukkolomitus, 156 vapaaehtoista 
seitsemän vuorokauden lomalle. 

12.2.44 

Inkeriläislähetystö, tohtori Jamalainen ja 
maanviljelijä Näijä tervehtimässä vapaaehtoisia. 

17.2.44 

Kolmas joukkolomitus, 20 vapaaehtoista, joilla ei 
omaisia Suomessa, yhdeksän vuorokauden lomalle 
heille järjestettyihin kotitaloihin. 

19.2.44 

Neljäs joukkolomitus, 100 vapaaehtoista 
seitsemän vuorokauden lomalle. 

23.2.44 

Er.P 6 alistettiin 15. D:n komentajalle. 

25.2.44 

Siirto Kiviniemeltä Leininkylään. 

18.3.44. 

Sotamies Juho Karhu, 
syntynyt 22.12.1922, kastettiin. 

19.3.44 

Leininkylän elokuvateatterissa konfirmaatiotilaisuus, 
jonka suorittivat rovasti Selim Jalmari Laurikkala ja 
sotilaspastori Juhani Jääskeläinen. 

27.3.44 

Pataljoona sai 60 miehen täydennyksen Virossa 
saksalaisissa sotilas- tai työyksiköissä palvelleista 
inkeriläisistä vapaaehtoisista. 

13.4.44 

Pataljoonassa käynnistetään kansakoulutyö. 

15.4.44 

Kenttälehti Kivekkään 
ensimmäinen numero julkaistiin. 

26.4.44 

Vilajuhlallisuudet ja paraati. Tilaisuus kuvattiin 
PM:n Valokuvausosaston toimesta. 

21.5.44 

Inkeriläisten sankarihaudan 
vihkimistilaisuus Kirjasalossa. 

27.5.44 

Pataljoona siirtyi Reikhonkaharjun "Susi” maastoon. 

29.5.44 

Rippikoulun päättäjäistilaisuus, 92 pataljoonan 
miestä sai Herran pyhän ehtoollisen. 

4.6.44 

Valajuhlallisuudet ja lippuparaati, 72 vapaaehtoista 
inkeriläistä, 19.Pr.:n eri joukko-osastoista 
20 upseeria ja 30 aliupseeria vannoi valan. 


12.-13.6.44 

Siirto autoilla "Susi” maastosta 
Korpikylän maastoon. Viholliset 
ensimmäiset hyökkäykset torjuttiin. 

14.6.44 

Vihollisen hyökkäykset kolmelta pääsuunnalta. 
'Vetäytyminen VT-linjalle. 

15.6.44 

VT-linja Lipolan lohkolla miehitetään. 
Asemien parantamistoimia. 

16.6.44 

Vilkasta partiointia. 

17.6.44 

Vetäytyminen VT-linjasta Hampalaan jatkuvasti 
viivyttäen vihollisen etenemistä ja edelleen 
Pasurinkankaalle linjalle Korpiojan 
pysäkki - Vuoksi - Punnusjärvi. 


18.6.44 

Taisteluja Vuoksi - Punnusjärvi -linjalla. 

Rj.P2 tuli naapuriksi. Vihollinen hyökkäsi 
panssarien tukemana. 

19.6.44 

Vetäytyminen Vuoksen yli Äyräpään 
Vuosalmen maastoon. 

20.6.44 

Asettuminen puolustukseen Vuoksen rannalle. 
Saapui tieto Viipurin luovuttamisesta. 

25.6.44 

Everstiluutnantti Breitholtz luovutti tehtävät 
majuri H. Katakselle. 

29.6.44 

Siirtyminen Kuparsaaren lohkolle. 

1.-6.7.44 

Rintamalinja Viipurinlahti - Tali - 
Noskuanselkä - Vuoksi. 

7.7.44 

Pataljoona osallistuu 3.D:n hyökkäykseen. 
Hyökkäyksen aikana suoritettiin kaukotiedustelua, 
johon osallistui Er.P 6:n miehiä. 

1.8.44 

Pataljoona siirtyi kenttävarustustöihin tukiasema- 
alueella Takalammista Haaroinlampiin. 

19.8.44 

Kenttävarustelutöiden ohella pataljoonan 
yksiköissä yksi päivä viikossa koulutusta. 

4.9.44 

Aselepo solmittiin. 

5.9.44 

Pataljoona lopetti tukialueella kenttävarustustyöt. 
6.-9.9.44 

Pataljoona siirtyi maataloustöihin alueella 
Kariniemi-Haavikko-Lottola-Halkola. 

21.9.44 

Er.P 6 vetäytyi Moskovan rauhan rajan taakse. 
Partolan kylässä aloitettiin koulutus. 

28.9.44 

Pataljoonassa aloitettiin maanviljelystyöt 
koulutuksen ohella. 

1.10.44 

Pataljoonan vapaaehtoiset kotiutettiin. Divisioonan 
komentaja tarkasti joukot ja otti vastaan ohimarssin. 

7.10.44 

Komppanianpäälliköt ja joukkueenjohtajat 
siirtyivät uusiin yksikköihin. 

10.10.44 

Er.P 6:n toiminta päättyi. 

Asiakirjat siirrettiin sota-arkistoon. 

I 

INKERILÄISMIEHIÄ 

WEHRMACHTISSA 



Aurinkoinen sunnuntai 


Sunnuntaiaamu 22. kesäkuuta 1941 oli kirkas ja kau¬ 
nis. Inkerin luonto kylpi auringossa, taivas oli lähes 
pilvetön. 

Kevätkylvötyöt kolhooseissa oli viety loppuun, hei¬ 
nänteko ei varsinaisesti ollut vielä alkanut. Oli yksi 
niistä sunnuntaista, jolloin ei kolhoosityöntekijöitä 
pakotettu työhön. Se aika tulisi hiukan myöhemmin. 

Lukuvuosi oli juuri päättynyt. Koululaisten ja 
opiskelijoitten lomat olivat alkaneet. Kaupungeissa 
opiskelevat kiiruhtivat vanhempiensa luo maalle. Ne 
jotka olivat saaneet ammattikoulunsa tai opistonsa 
päätökseen, matkustivat lyhyelle lomalle myös van¬ 
hempiensa luo, ennen kuin lähtisivät ensimmäiselle 
työpaikalleen. 

Monia inkeriläisperheitä painoivat muutaman vuo¬ 
den takaiset tapahtumat. Niistä ei päässyt irti oli päivä 
kuinka kirkas tahansa, lämmittipä aurinko kuinka läm¬ 
pimästi tahansa. Ja sellaisia perheitä, joista ei olisi van¬ 
gittu miesväkeä tai ei olisi karkotettu sukulaisia kulak¬ 
keina maan kaukaisiin kolkkiin, oli harvoja. 

Kirkot eivät toimineet, ikoneja ei uskallettu pitää ko¬ 
din näkyvillä paikoilla. Rukoiltiin vaipan alla tai yksinäi¬ 
syydessä tulevilta vainoilta perheen pelastamiseksi. 

Inkerin kesä oli parhaimmillaan. Murheen keskellä¬ 
kin ihminen osaa nauttia luonnosta. 

Monessa kylätalossakin alkoi olla jo oma radio. Ne 
jotka sattuivat ennen keskipäivää olemaan sisällä, sai¬ 
vat kuulla reippaan marssimusiikin jälkeen: "Vnima- 
nijel Vnimanijel Huomioi Huomioi” Ja tämän jäl¬ 
keen seurasi tiedote, että keskipäivällä lähetettäisiin 
erittäin tärkeä ilmoitus. Kuulutus toistettiin monta 
kertaa. 

Kulovalkeana tieto lähti kylässä kiertämään talosta 
taloon. Kaupungissa jalankulkijat pysähtyivät odotta¬ 
maan keskellä katua kovaäänisten alle. 

Tasan kahdeltatoista radiosta kaikille neuvostoih¬ 
misille tuttu Juri Levitanin ääni ilmoitti Neuvostolii¬ 
ton ulkoasiain kansankomissaari Vjatsheslav Mihailo- 
vitsh Molotovin pitävän puheen. 

"Neuvostokansalaiset! Neuvostoliiton hallitus ja 
sen johtaja, toveri Stalin on antanut tehtäväkseni esit¬ 
tää seuraavan tiedotuksen: 

"Kello neljä tänä aamuna, ilman sodan julistusta ja 
esittämättä Neuvostoliitolle mitään vaatimuksia, sak¬ 
salaiset joukot ovat hyökänneet monesta kohdasta ra¬ 
jojemme yli ja Zhitomiriä, Kiovaa, Sevastopolia, Kau- 
nasia ja muita kaupunkeja on pommitettu ilmasta... 

Hyökkäys on tapahtunut huolimatta Neuvostolii¬ 
ton ja Saksan välisestä hyökkäämättömyyssopimuk- 
sesta, jonka määräyksiä Neuvostoliitto on noudatta¬ 
nut tinkimättä. 

Meidän asiamme on oikea. Vihollinen murskataan. 
Me saavutamme voiton...” 

Molotovin puhe kesti vain muutaman minuutin, 
mutta se tyrmistytti ääristä ääriin koko maan. Ja vaik¬ 
ka sen jälkeenkin sää jatkui yhtä kauniina ja aurinko 
paistoi pilvettömältä taivaalta yhtä kirkkaasti, ihmis¬ 
ten mielet olivat jo synkät. Suomen sotaretkestä (lue: 
talvisodasta) oli kulunut vain hiukan yli vuosi, ja nyt oli 
syttynyt jo uusi sota. 

Inkeriläisiä ja varmasti muitakin Neuvostoliiton 
suomalaisia lohdutti ainakin yksi asia: se ei ollut Neu¬ 
vostoliiton ja Suomen välinen sota. Ja vain pitkänäköi- 
simmät jäivät miettimään, liittyykö Suomikin sotaan, 
kun oli vastikään niin paljon alueitaan menettänyt. Ja 
jos niin tapahtuisi, joutuisivat suomensukuiset entistä 
kovemman terrorin kohteeksi. 

Sekavat ajat Inkerinmaalla 


Suurin osa inkeriläisistä asui maalla tehden työtä kol¬ 
hooseissa tai neuvostotiloilla. Sodan puhjettua kau¬ 
pungeissa työskennelleet sodan syttymisestä kuul¬ 
tuaan kiiruhtivat omille työlaitoksilleen. Koko maassa 
oli alkanut yleinen ilmoittautuminen taistelemaan 
maan puolesta. Kutsuntaikäiset joutuivat heti koulu¬ 
tettaviksi ja sitä mukaa rintamalle. Nuorimmat heistä 
olivat syntyneet vuonna 1923. Heitä ei huolittu. Mo¬ 
net yrittivät väärentää syntymävuotensa, mutta har¬ 
valta se onnistui: tässä vaiheessa sanaan ei uskottu, 
vaan henkilöllisyyspaperiin, passiin tai syntymätodis¬ 
tukseen. 

Rintamalta tuli hälyttäviä tietoja saksalaisten etene¬ 
misestä. Niihin uskottiin, mutta hyvin varovasti - voiko 
olla totta, että Saksa voisi edetä niin häikäilemättömällä 
tavalla. Puna-armeija on niin mahtava, ettei sitä niin 
vain horjuteta. Tällaista propagandaa levitettiin kylissä, 
ja työt kolhooseissa ja neuvostotiloilla jatkuivat. 

Kosketus sotaan saatiin, kun Leningradia pommi¬ 
tettiin jatkuvasti ja tiedot rintamalta tulivat näkyviin 

ja keskeyttämättömät perääntyvät marssikolonnat 
pölyä nostaen liikkuivat lännestä itään. 

Heinäkuun kolmantena päivänä maan johtaja Stalin 
puhui radiossa. Hänen äänensä ja georgialainen paino¬ 
tuksensa olivat tuttuja. Mutta tällä kertaa johtajan 
ääni ja sävy olivat kaukana entisestä mahtipontisuu¬ 
desta. Ensi kertaa Stalin kääntyi puheessaan maan 
kansalaisten puoleen. Eikä hän puhettakaan aloittanut 
tavallisella tovarishtshi (toverit)-sanalla, vaan ilmaisu 
oli paljon lähempänä kanssaihmistä - bratja i sjostry 
(veljet ja siskot): "Neuvostoliiton kansalaiset. Hyvät 
veljet ja siskotl Tänä kansallemme traagisena hetkenä 
käännyn puoleenne...” Hän herätteli isänmaallisuu¬ 
den henkeä muistuttaen Venäjän menneisyydestä sel¬ 
laisia nimiä kuin Aleksandr Suvorov ja Mihail Kutuzov. 
Hän ylisti venäläistä sotamarsalkka Kutuzovia, joka löi 
Napoleonin vuoden 1812 sodassa. 

Rintaman lähestyminen tuli esille monella muulla¬ 
kin tavalla. Inkerinmaan kaupunkien asukkaat olivat 
enimmäkseen venäläisiä. Kun kaupungeista ruvettiin 
evakuoimaan puolue- ja neuvostovirkailijoita, tieto 
levisi heti kyliinkin - rintama on lähellä, "ei ne herrat 
muuten juoksisi karkuun”. 

Heinäkuun alussa kenraalisotamarsalkka von Leeb, 
Pohjoisen Armeijaryhmän komentaja, murskasi neu¬ 
vostoliittolaisten Luoteisen Rintaman Lugan linjan, 
joka oli vain sata kilometriä Leningradista, ja lähestyi 

nopeassa tahdissa valloittamaan Neuvostoliiton toi¬ 
seksi tärkeintä kaupunkia. Hitler halusi itsepäisesti 
vallata ja tuhota vihaamansa bolshevismin kehdon. 
Saadakseen tahtonsa läpi hän määräsi moottoroituja 
joukkoja Keskisestä Armeijaryhmästä avuksi von Lee- 
bille: olihan Barbarossa suunnitelmassa hyväksytty 
päähyökkäyskohteeksi Leningrad. 

Leningradin puoluesihteeri Andrei Zhdanovin ja 
marsalkka Klim Voroshilovin johdolla yritettiin pidät¬ 
tää saksalaisia tunkeutumasta kaupungin kynnykselle. 
Mutta kaikesta huolimatta 21. elokuuta Leningradin 
kaduille ilmaantui Vihollinen on porttien edessä -julis¬ 
teita. Kaupunkia pommitettiin jatkuvasti ilmasta. Ju¬ 
nayhteys Leningradiin katkesi 29. elokuuta, ja syys¬ 
kuun neljäntenä saksalaiset tulittivat kaupunkia kau¬ 
askantoisilla tykistön ammuksilla. 

Leningradin asema oh sikäli tärkeä, että Stalin päät¬ 
ti vaihtaa Pohjoisen Armeijaryhmän komentajan. "Ti¬ 
lanne on melkein toivoton”, Stalin oh eräässä neuvot¬ 
telussa sanonut. "Valtaamalla Leningradin ja saamalla 
yhteyden suomalaisiin saksalaiset saattavat iskeä Mos¬ 
kovaan luoteesta ja silloin tilanne tulisi vieläkin vaka¬ 
vammaksi.” Tästä johtui, että marshalka Voroshilov 
kutsuttiin Moskovaan ja hänen tilalleen tuli entinen 
esikuntapäällikkö kenraali Georgi Zhukov, joka oh ly¬ 
hyessä ajassa näyttänyt omat kykynsä arvioida kriitti¬ 
sesti Neuvostohiton sotatoimien varjopuolet. Zhuko- 

vista tuli kerrassaan kauhua herättävä kenraali, joka ei 
säälinyt ketään pakottaessaan puolustamaan kaupun¬ 
kia viimeiseen asti. Hänen käskystään sotilaat eivät 
saaneet perääntyä enää tuumaakaan, ja siviilit marssi¬ 
tettiin rakentamaan panssariesteitä ja linnoituksia. 
Linjoille kuljettiin raitiovaunuilla - saksalaiset olivat 
siinä vaiheessa kaupungin terästehtaiden takana. 

Länsi-, Etelä- ja Keski-Inkeri aina Leningradin kau¬ 
pungin rajalle saakka oli nyt miehittäjien käsissä. Inke¬ 
rin kansa oli jaettu sotatoimien tuloksena kahteen 
osaan: saksalaisten vaikutuspiirissä oli noin 65 000 in¬ 
keriläistä ja suunnilleen 30 000 oli jäänyt Leningradin 
saartorenkaaseen. 

Saksan valtaamalla Inkerin alueella Hatsinasta oh 
tullut tärkeä kaupunki - kaikki Saksan armeijan pai¬ 
kalliset hallinnolliset virastot oh sijoitettu sinne. 

Tässä osassa Inkerinmaata paikallisten ihmisten elä¬ 
mässä oh alkanut uusi vaihe. 

Pakolaisia maanteil lä 

JA KUOLLEITA OJAN VIERILLÄ 


Inkerin maantiet ovat suoria ja leveitä. Niitä pitkin pääsi 
miljoonakaupunkiin Pietariin, inkeriläisittäin "Linnaan”. 
Rauhan aikana niillä kulki autoja tai joskus hevoskärry¬ 
jä. Nyt Leningradin suuntaan ajoi saksalaisten moot¬ 
toriajoneuvoja, ja vastaan vaelsi pakolaisia: nyytti se¬ 
lässä ja vauva sylissä tai äidin helmasta pitelevä lapsi- 
parvi. Rintaman läheisyydessä siviiliväestön oli pak¬ 
ko jättää kotinsa ja lähteä Viroa kohti. Missä olisi 
määränpää, sitä ei kukaan tiennyt, kunhan pääsisi 
kauemmas surmasta. Kun kuolema kohtasi, jätettiin 
ruumis tienvarteen ja jatkettiin matkaa. 

Nykyään Ruotsissa, Södertäljessä asuva, Hietamäen 
seurakunnan Suomen Vuissakan kylässä 1929 synty¬ 
nyt Elsa Saarelainen o.s. Hyrkäs, Er.P 6:n alikersantti 
Valdemar Saarelaisen leski, kertoo: 

Olen syntynyt 1929. Sinä vuonna perheemme julistet¬ 
tiin kulakiksi. Meidät karkotettiin Kovtaan. Mutta 
kun äitini oli viimeisillään, hänen annettiin synnyttää 

kotona. Niin minä olen syntynyt Suomen Vuissakassa. 
Kun olin ilmestynyt tähän maailmaan, äitini piti men¬ 
nä isän perään Kovtaan. 

Perheemme vaikeudet alkoivat. Sen jälkeen meillä ei 
koti-Inkerissä ollut missään rauhaa. Isä muutti per¬ 
heen takaisin Inkeriin, mutta meitä ei Sisäänkirjoitet¬ 
tu minnekään. Ja ilman sitä ei saanut työpaikkaa. Me 
asuimme milloin mummoni luona, milloin taas muiden 
sukulaisten. Neljä lasta ja vanhempani vaeltelivatpai¬ 
kasta toiseen. Sitten sattui kohdalle eräs hyväntahtoi¬ 
nen mies. Hän oli meijerin johtajana, joka auttoi isää 
saamaan tuon kirotun leiman passiinsa. Me muutim¬ 
me taas paikkaa ja pääsimme Sosnovaja Poljanan ky¬ 
lään. Äiti meni töihin neuvostotilalle, mutta isä sai 
työpaikan Leningradissa sekatyöläisenä. Matkaa Le¬ 
ningradiin oli parikymmentä kilometriä. 

Kun sota syttyi, me jouduimme aivan kirjaimellises¬ 
ti sodan jalkoihin. Siirryimme kauemmas rintamalta, 
asuimme taas sukulaisten luona. Isä ja äiti kävivät 
töissä, tekivät mitä saksalaiset käskivät. Ruokaa ei 
ollut. Siitä vähäisestä mitä vanhempani työstään sai¬ 
vat, ei riittänyt alkuunkaan. Kerran löysimme vintiltä 
ennen sotaa teurastetun lehmän nahan ja rupesimme 
keittämään siitä soppaa. Päivän keitimme, mutta ei¬ 
hän siitä mitään syötävää tullut. 

Isä hankki kaksi kelkkaa, yhdisti ne, ja niin me läh¬ 
dimme talvella 1942 liikkeelle kohti Viroa. Me kävim- 

me läpi kaikki leirit Leningradin ja Viron välillä. Joka 
paikassa oli yhtä ja samaa: nälkää ja tauteja. Viimein 
päädyimme Virossa erääseen maalaistaloon. Se oli Vil- 
jandissa Ligelovan kylässä Kaslerin talo. Meitä koh¬ 
deltiin ihmisiksi, olimme kuin yhtä perhettä. Isä ja äiti 
tekivät talon töitä, minä kävin koulua. Opimme viron 
ja saman tien myös saksan kielen. En ikinä unohda 
tätä ystävällistä perhettä. Siellä minun nuorin veljeni 
kastettiin, ja isäntäväki järjesti tämän kunniaksi ai¬ 
van oikeat pidot. Sitten kun isäntäperheeseen syntyi 
tyttölapsi, sille annettiin nimeksi Aino, koska minun 
sisarenikin oli Aino. 

Kun inkeriläisten massamuutto Suomeen alkoi 1943, 
me myös siirryimme Suomeen ja jouduimme Urjalaan. 

Talvi 1941-42 oli nälkätalvi. Sellaisena se on jää¬ 
nyt koko iäksi mieleeni. 

Eräiden tietojen mukaan Virossa oli vuoden 1943 alussa 
noin 18 000 inkeriläistä, jotka pakenivat kauemmaksi 
rintamasta ja kuolemasta. 

Leningradin valloittamisyritykset tyrehtyivät syk¬ 
syllä 1941, ja kaupungin piiritys oli tosiasia. Leningradin 
ja Oranienbaumin mottiin jäi siviiliväestöä, joista noin 
30 000 oli inkeriläisiä. 

Rintaman sotaneuvoston päätöksellä nämä inkeri¬ 
läiset pakkoevakuoitiin maaliskuun lopulla 1942 Laa¬ 
tokan viimeistä jäätä pitkin järven itärannalle, siitä ta- 

varavaunuissa Itä-Siperiaan ja edelleen Lena- ja Jeni- 
seijokea pitkin Pohjoisen jäämeren rannikolle, maail¬ 
man kylmimpään paikkaan. Matka kesti useampia 
kuukausia. Vilu, nälkä ja taudit ahmivat matkalaisia 
sen kuin ehtivät. Koko tämän pitkän matkan varsi on 
kuin kylvetty inkeriläisten ruumiilla. Määränpäässä 
oman onnensa nojaan joutuneista inkeriläisistä selviy¬ 
tyi hengissä vain murto-osa. 

Alussa miehittäjät tuskinpa erottivat inkeriläisiä ve¬ 
näläisistä, ja sen mukainen oh siviiliväestön kohtelu¬ 
kin. Mutta pian suhde muuttui, kun saksalaiset alkoi¬ 
vat erottaa paikallisväestöstä sen osan, joka sukujuuril¬ 
taan kuului samaan kansaan kuin pohjoinen sota- 
kumppanikin. He ehdottivat inkeriläisten siirtoa Suo¬ 
meen. Mutta Suomi ei siinä vaiheessa tällaiseen ehdo¬ 
tukseen suostunut. 

Ensimmäinen sotasyksy ja sitä seurannut talvi olivat 
inkeriläisille ankaria. Ajat olivat sekavat, ja kolhoosipel- 
loilta jäi sato korjaamatta. Täytyi turvautua omaan talou¬ 
teen: inkeriläisten pelastajaan - lehmään - sekä omaan 
kasvitarhaan ja perunamaahan. Mutta niitä antimia ei 
pitkäksi riittänyt. Nälkä ja siitä johtuneet taudit veivät 
väkeä inkeriläiskylistä. Eräiden tietojen mukaan ensim¬ 
mäisenä sotatalvena kuoli noin kuusi tuhatta inkeriläistä. 

Vuodenvaihteessa 1941-1942 rintamaolot vakiin¬ 
tuivat. Alkanut vuosi 1942 toi mukanaan muutakin 
kuin keväiset toiveet. 

Ensimmäinen sotäialvi 
Inkerinmaalla 


Saksan miehitysalueella alettiin jo ensimmäisenä sota- 
syksynä järjestää paikallista väkeä linnoitus- ja muihin 
taloustöihin. 1930-luvun vainot Neuvostoliitossa sekä 
pakkokollektivisointi olivat saksalaisten tiedossa. Sak¬ 
san ylin johto tiesi hyvin, että neuvostojärjestelmään 
tyytymättömiä oli paljon. Miehittäjien vastaanotto 
Ukrainassa vahvisti nämä tiedot sodan ensi viikkoina, 
missä saksalaisia tervehdittiin slaavilaisittain tarjoamal¬ 
la leipää ja suolaa. Teräskunnossa oleva Saksan armei¬ 
jan nopea eteneminen ja puna-armeijan valtavat tappi¬ 
ot sekä jatkuva perääntyminen, olivat hyvä näyte, 
kuinka mahtava Saksa oli. 

\hstarintaliike miehitetyllä alueella lähti käyntiin 
sodan ensimmäisistä kuukausista. Miehitysalueelle 
jääneet kommunistit, nuorisoliittolaiset ja neuvosto- 
virkailijat muodostivat partisaanijoukkoja. Myöhem¬ 
min he saivat mukaansa muutakin siviiliväkeä: kukapa 
sohaisisi ampiaispesää. Ei ollut halukkaita vaaranta¬ 
maan omaa elämäänsä. Muutaman vuoden takaiset ta- 

pahtumat ja perheenjäsenten menehtymiset olivat 
tuoreessa muistissa. Neuvostopropaganda teki omaa 
työtään, ja sitä paitsi patrioottista kasvatusta oli annet¬ 
tu kaikenikäisille. 

Partisaanien iskut olivat jo heti alussa saksalaisille 
suureksi kiusaksi. 

Saksan armeija rupesi jäljestämään toimenpiteitä 
partisaaneja vastaan. Se sai luvan ottaa palvelukseen 
sotavankeja ja paikallista väestöä. Tarkoitus oli saada 
myös joukkoja vartiotehtäviin. 

Jo syksyllä 1941 saksalaiset käyttivät inkeriläisiä 
työvoimana. Talven tullen sekä miehiä että naisia otet¬ 
tiin lumitöihin. Etenkin niissä kylissä, missä oli sotavä¬ 
keä, kylän raitit piti olla ajokunnossa. Samoin myös 
maantiet. Puulapioita käyttäen aamusta iltaan ahersi 
väki lumitöissä. Nuoria miehiä ja naisia pantiin metsä¬ 
töihin: saksalaisille piti hankkia polttopuita ja saman 
tien paras puuaines meni linnoitusrakennuksiin. Le¬ 
ningradin lähettyvillä siviiliväki kaivoi miehittäjille 
juoksuhautoja. Naiset joutuivat pesemään saksalais¬ 
ten pyykkiä. 

Samaan aikaan aikuisia tyttöjä ja yksinäisiä naisia 
lähetettiin töihin Saksaan aina Länsi-Preussiin asti. 
Myöhemmin Saksaan joutuivat rintamanläheisten 
kylien asukkaat perheittäin. Arvion mukaan yli kaksi¬ 
tuhatta inkeriläistä vietiin Saksaan, missä heitä käy¬ 
tettiin pääasiassa maataloustöissä, mutta hyvin pal- 

jon nuorta väkeä, jopa lapsia, joutui sotatarviketeh- 
taille. 

\hllanvaihto ei tuonut helpotusta inkeriläisväestöl- 
le. Nälkä ja taudit samoin kuin kuolemakin kulkivat 
käsikädessä. Kolhoosivuodet ja 1930-luvun vainot jäi¬ 
vät unohduksen varjoon. 

Näistä ajoista Vanhassa Staarostan kylässä syntynyt, 
Virosta 1992 Suomeen muuttanut ja Helsingissä asu¬ 
va Aleksanteri Dubbelman kertoo seuraavasti: 

Syksyllä 1941 rintama pysähtyi Leningradin alle. 
Saksalaiset eivät päässeet eteenpäin, eikä venäläiset- 
kään jaksaneet torjua heidän vastarintaansa, olihan 
kaupunki joutunut piiritykseen. Tiet olivat täynnä pa¬ 
kolaisia. Pieni pussi selässään kulkivat niin lapset kuin 
vanhempi väki. Mitä he söivät ja missä nukkuivat? 
Yösija löytyi säilyneistä kylistä, mutta ruokaa ei ollut 
kenelläkään. Ei isäntäväellä eikä yösijan saaneilla. 

Aamun valjetessa luettiin totuttuun tapaan isämei- 
tä, jaettiin tasaisesti viimeiset murut, ja pakolaiset 
lähtivät jatkamaan matkaansa. Minnekö? Kauemmas 
rintamasta, kohti Viroa, mistä toivottiin löytyvän ruo¬ 
kaa. Nälkä ja hätä olivat aina läsnä. Mitä lähempänä 
rintamaa, sitä tyhjempiä olivat inkeriläiset kylät. Ne 
eivät saaneet korjata edes oman perunamaansa satoa, 
koska kymmeniä kyliä oli pommitettu maan tasalle. 
Siksi kotinsa menettäneet lähtivät Viron suuntaan. 

Ja kun tuli talvi, niin nälän lisäksi ihmiset joutuivat 
kestämään vilua. Nälkä ja vilu toivat mukanaan tau¬ 
teja ja kuolemaa. 

Se talvi oli runsasluminen. Tiet täytyi pitää auki, 
että saksalaiset pääsivät liikkumaan. Jokaiselle kylälle 
annettiin oma osuutensa yleisestä maantiestä, omat 
kylätiet piti pitää puhtaina. Tosin silloin annettiin jo 
jonkinlaista kuivaa muonaa. Ja ne, jotka joutuivat 
metsätöihin, saivat myös niukasti ruokatarpeita. 

Pian kulkeutui huhuja, että Virossa sai vaihtaa 
vaatteita tai jotain muuta perheen arvoesineitä elin¬ 
tarvikkeisiin. Nälän ajamina lähdettiin pikkuryhmi¬ 
nä kelkka perässä Viroon. Menomatkalla oli kelkassa 
nyytti perheen parhaimpia vaatteita ja takaisin vedet¬ 
tiin jauhosäkkiä. Ei se helppoa ollut. Kintut suorina 
vedettiin kelkkaa joskus umpinaisessa lumihangessa. 

Saksa värvää inkeriläismiehiä 

VARTIOTEHTÄVIIN 


Miehittämällään alueella Saksan armeija alkoi syksyllä 
1941 jäljestää aseellisia joukkoja turvallisuustehtäviin 
ja taisteluun partisaaneja vastaan. Sitä ennen, jo kesällä, 
Wehrmacht sai luvan ottaa sotavankeja palvelukseensa. 

Saksan maavoimien esikunnan (OKH) käskyn mu¬ 
kaan tammikuussa 1942 alettiin perustaa Hundert- 
schafteja eli satakuntia (mikä on käännös Venäjän ka¬ 
sakkojen käyttämästä ratsuyksikköjen sotnia-sanasta). 
Ne koottiin kansalliselta pohjalta. Syksyyn 1943 men¬ 
nessä tällaisia Hundertschafteja oli Pohjoisella Armei¬ 
jaryhmällä peräti 16. 

Helmikuussa 1942 Länsi-Inkerin Volossovan piiri- 
keskuksessa perustettiin inkeriläispojista ja -miehistä 
osasto nimeltään Finnische Sicherungsgruppe 187. 
Vuoden päästä siihen kuuluivat 27., 28., 29. ja 30. 
Hundertschaft, joissa kussakin oli noin 170 miestä. 
Myöhemmässä vaiheessa nimi muutettiin Ost-Ba- 
taillon eli Itäpataljoona 664:ksi ja satakunnat komp¬ 
panioiksi. 


45 




Kutsuntaikäiset inkeriläismiehet olivat puna-armei¬ 
jassa ja sitä mukaa rintamalla. Vain nuoret, alle 18-vuo- 
tiaat ja vanhat miehet, joita ei yleisen liikekannallepa¬ 
non julistettua hyväksytty tai ei huolittu nostoväkeen, 
olivat jääneet miehitysvyöhykkeelle. 1930-luvun puh¬ 
distukset olivat roimasti harventaneet Inkerin miesvä¬ 
keä. Tämä prosessi oli niin totaalinen, että oli vaikea 
löytää perhettä, josta miehiä ei olisi vangittu. 

Vapaaehtoisestiko vai pakosta 
Saksan armeijaan? 


Sota riehui, ja saksalaiset olivat vannoja voitostaan. Ei 
näkynyt minkäänlaisia merkkejä, jotka pysäyttäisivät 
panssaroidun armeijan etenemisen. Tiedotusvälineet 
puuttuivat, eikä kansa miehitetyllä alueella ollut tie¬ 
toinen tilanteesta maassa. Tuskinpa oh kiinnostusta¬ 
kaan. Taistelu jokapäiväisestä leivästä ja elossa selviy¬ 
tyminen yli yön seuraavaan päivään veivät kaikki voi¬ 
mat ja ajatukset. 

Rintaman läheisyydessä saksalaissotilaita oh miltei 
joka kylässä. Heidän voitonvarma käyttäytymisensä ja 
herrastelunsa olivat hyvä näyte siitä, että uusi valta oh 
asettunut Inkeriin, \hikutti siltä, että Leningradin, 
inkeriläisittäin Linnan valtaaminen on vain ajasta kiin¬ 
ni. Ja jos Leningrad on saksalaisten käsissä, on koko 
maa jo Saksan. Näin ainakin ajateltiin siinä osassa In¬ 
keriä, missä miehittäjät jäljestivät oman talouskoneis- 
tonsakin. 

Tieto Neuvostoliitossa tapahtuneista puhdistuksis¬ 
ta ja nimenomaan inkeriläisväestöön kohdistuneesta 

erittäin ankarasta kohtelusta levisi länsimaihin. Vaikka 
oli järjestetty tiedonvälityksen esteitä, siitä huolimat¬ 
ta maa ei ollut täysin ummehtunut. Rajaloikkarit vei¬ 
vät mukanaan tietoa maasta, josta virallista tietä levi¬ 
tettiin propagandaa sekä maanpäällisen paratiisimais¬ 
ta elämänmuotoa. Mutta Saksa osasi järjestää oman 
tiedustelupalvelunsa niin, että tilanne Neuvostoliitos¬ 
sa kaikkine vivahteineen oli otettu huomioon hyökkä¬ 
ystä itään suunniteltaessa. Tästä johtui myös se, että 
apujoukkoja armeijansa tueksi kerätessään otettiin 
huomioon nämä seikat. Luottamus neuvostovastaisiin 
kansanjoukkoihin oli miltei täydellinen. Ja kaiken li¬ 
säksi - he olivat samoja suomalaisia, jotka taistelivat 
Saksan rinnalla. 

Kupanitsan seurakunnan Luumitsan kylässä synty¬ 
nyt, Virosta Suomeen 1990 muuttanut ja Turussa asu¬ 
va Ivan Juho Zhukov kertoo: 

Kaikki vaikeudet meidän perheessä alkoivat silloin, 
kun ruvettiin perustamaan kolhooseja. Ennen sitä me 
elimme rauhassa ja ihmisten tavoin. Tehtiin työtä, ja 
ruokaa riitti kaikille. Mutta mitä pitemmälle jatkui 
bolshevikkien valta, sitä enemmän tuli vaikeuksia. 

Isoisäni äidin puolelta, Matti Lampainen, oli ahke¬ 
ra mies, niin kuin ennen vanhaan kaikki inkeriläiset 
olivat. Syntymäkylässäni Luumitsassa kaikki olivat 
varakkaita. Kolme neljä taloa oli niin sanottuja köy- 

hiä, heillä kun ei ollut kuin yksi lehmä ja yksi hevonen. 
Mutta Lampaisten veljekset, Matti-ukkinija kaksi hä¬ 
nen veljestään, Juho ja Jooseppi, olivat kylän varak¬ 
kaimpia. Heillä oli mylly, kauppa ja kalkkitehdas. 

Kaikista heistä tehtiin kulakkeja. Kulakki tulee ve¬ 
näläisestä sanasta "kulak", nyrkki. Se tarkoitti siihen 
aikaan ja myöhemminkin isäntää, joka pitää kaikki 
nyrkissään, kulakissaan, ei liity kolhoosiin eikä anna 
sinne omaisuuttaan. Miikka virallisesti, ainakin pro¬ 
pagandassa, sanottiin, että kolhoosiin liittyminen on 
vapaaehtoista. 

Sitten kerran kyläämme tulivat kolhoosien järjestä¬ 
jät. Ja tietysti isoisäni talo oli niillä jo ennestään silmä- 
tikkuna. Lienevätkö käyneet aikaisemmin kylässä ot¬ 
tamassa selvää, vai tiesivätkö kantelun mukaan. Mut¬ 
ta niin siinä kävi kuin siihen aikaan kävi muuallakin. 
Taloja kaikki mitä talossa oli, takavarikoitiin. Pantiin 
uusi lukko talon oveen. Sen jälkeen meillä ei ollut sinne 
menemistä. Kaikki omaisuus mitä oli polvesta polveen 
kovalla työllä hankittu, meni. Mitä päällä oli, se jäi. 

Olin kouluikäinen, en ollut kuin yksitoista vuotta 
täyttänyt. Menin rauhoittamaan isoisää, äijjää niin 
kuin meillä Inkerissä ukkia kutsutaan. Mennään äijjä 
meille. Mennään, hän suostui. Äiti itki, mutta minkä 
sille voi. Isoisään ei koskettu. Omaisuus vain meni. 

Onnettomuus lähti suvussamme vyörymään, kuin 
lumipallo nuoskasäällä. Isä vietiin. Eikä siinä ollut 

syynä se, että hän oli varakkaasta perheestä. Ei. Hän 
näes oli tsaarin armeijassa kapteenina ja palveli 20. 
rakuunarykmentissa Lappeenrannassa. Äitini vietiin 
myös. Vangitsemisporukassa oli yksi mies, joka sanoi 
että Anna, siis äitini, pitää päästää, häneen ei kosketa. 
Eikä koskettu. Hän pelastui sillä kertaa, eikä myöhem¬ 
minkään häneen koskettu. 

Mutta äitini sisko, Mari-täti, vietiin heti sen jäl¬ 
keen, kun hänen miehensä oli vangittu. Myöhemmin 
saimme tietää, että Mari-täti ammuttiin Solovetskin 
saarella, ja hänen miehensä ammuttiin Uralilla. Min¬ 
kä tähden hänet surmattiin? Siksi kun hänkin oli ollut 
tsaarin aikana upseerina, jalkaväen yliluutnanttina. 
Isäni veli oli tykistön upseerina. Isäni siskon mies oli 
ollut laivastoupseerina. Kaikki heidät ammuttiin. Sii¬ 
tä, että heidät ammuttiin, saimme tietää vuosikymme¬ 
niä myöhemmin. Kun heidät vangittiin, perheille ker¬ 
rottiin, että neuvostovastaisesta toiminnasta heidät on 
lähetetty vankileirille eikä heillä ole kirjeenvaihto-oi¬ 
keutta. 

Ja kaikki tämä tapahtui vuosina 1937-38. Ne oli¬ 
vat synkkiä aikoja. Voitte itse arvata, mitä 11-12 -vuo¬ 
tiaan pojan mielessä silloin oli, miten hänen sisällään 
kiehui. Arvelen, että sisälmykseni olivat silloin vihasta 
kekäleen mustia. 

Ja millaistako oli sitten elämä kolhoosissa? Meillä 
oli ollut paljon kanoja, isä kun tykkäsi hoitaa niitä. 

Munat myytiin lepokotiin, joka oli aika lähellä meidän 
kyläämme, Siiverskassa. Kanoista jätettiin vain kym¬ 
menen ja yksi kukko. Meillä oli kuusi lehmää ja useita 
sikoja. Ne myös piti luovuttaa kolhoosille. Jätettiin 
yksi lehmä, mutta osa maidosta piti luovuttaa kolhoo¬ 
sille. Meillä oli maitokannu, kuksinaksi sitä meillä sa¬ 
nottiin, ja minä kävin joka aamu viemässä sen maidon 
kolhoosin vastaanottopisteeseen. Ja kun lehmä poiki, 
tarkastettiin, onko lehmä- vai härkävasikka. Jos oli 
lehmävasikka, sekin piti luovuttaa kolhoosille. Vain 
härkävasikan sai jättää. Siastakin piti teurastusli- 
hoista antaa osa pois. 

Syksyllä käytiin metsässä, poimittiin marjoja ja sie¬ 
niä. Meidän perhe ei nälkää nähnyt. Mutta kylässä oli 
taloja, missä elettiinpuolinälässä. Ja miksi? Kun työs¬ 
tä kolhoosissa ei saatu paljon mitään. Syksyllä tehtiin 
kolhoosissa työstä ja saavutuksista yhteenvedot. Me¬ 
nimme äidin kanssa saamaan palkkaa vuoden töistä. 
Ajattelin, miksi äiti ei pyytänyt hevosta. Mutta kun 
vilja mitattiin, niin minä, silloinen 13 -vuotias koulu¬ 
poika, kannoin säkin selässäni. Siinä oli vehnäjyviä. 
No, lisäksi annettiin vielä hevoskuormallinen kauraol- 
kia ja kuorma ruumenia. Siinä kaikki. 

Kun saksalaiset tulivat meille Inkeriin, sanoin äi¬ 
dille: "Nyt täytyy lähteä.” - "Minne?" äitini hätään¬ 
tyi. "Tappelemaan vapauden ja oikeudenmukaisuu¬ 
den puolesta." Äiti purskahti heti itkemään: ",Sinä- 

hän olet vielä nuori, sinähän olet vielä lapsi... Minne 
sinä, lapseni, joudut?” Mutta äijjäni, vanha ja elä¬ 
mää nähnyt mies, pani tyttärelleen vastaan: "Poika 
on oikeassa..." 

Olin silloin 15-vuotias. Maaliskuun 22. päivänä 
1942 täytin 16. Silloin olin jo Saksan armeijassa. 

Kotikylämme lähellä oli valtavia soita. Ne tunnet¬ 
tiin paikkakunnalla kylämme nimellä, Luumitsan 
suot. Kun sota alkoi, suolla liikkui jo partisaaneja. Ei 
yksikään Luumitsan inkeriläispoika tai -tyttö mennyt 
partisaaneihin. Ei yksikään. Eivät edes nuorisoliitto¬ 
laiset, olihan niitäkin kylässämme. 

Ukrainasta Suomeen 1995 muuttanut ja Punkaharjul¬ 
la asuva Arvo Jefimov kertoo: 

Se oli vuonna 1935, kun meidät karkotettiin Siperiaan. 
Isä vangittiin ja ammuttiin 1937. Ammuttiin myös 
isän veli ja isän sisar. Tästä kaikesta sain tietää pal¬ 
jon, paljon myöhemmin. Silloin kun heidät vietiin, 
meillä ei ollut tietoa, minne he joutuivat ja mitä heille 
tapahtui. Pääsimme Siperiasta karkuun ja muutimme 
Hatsinan lähelle, Pokkisen Purskovaan. Meillä ei ollut 
lupaa siellä asua, kun se kylä oli lähempänä kuin 101 
kilometriä Leningradista. Yhden vuoden asuimme, ei 
sitä nyt saa sanoa asumiseksi - piileskelimme pappi 
Jääskeläisen saunassa. 

Äitiin vangitsemiset ja kaikki sen ajan tapahtumat 
koskivat niin kovin, että hän halvaantui. Olin silloin 
14-vuotias ja vanhin lapsista. Olin paimenena. Me 
olimme niin köyhiä, ettei minulla ollut jalkineita. Pal¬ 
jain jaloin olin koko kesän. Oli sitten kuuma tai kylmä, 
satoi tai paistoi. Talvella tein luutia ja vein ne Lenin¬ 
gradiin. Myöhemmin keksin höylätä haapapuusta las¬ 
tuja. Ne olivat kuin silkkiä: valkoisia ja sileitä. Lin¬ 
nassa niitä ihmiset ostivat mielellään - niistä tehtiin 
kukkasia. Tienasin rahaa. Se oli pientä rahaa, mutta 
toimeen tulimme. Perheemme, äitini, kolme sisarusta 
ja minä pelastuimme. 

"Vfenjoen seurakunnan Suuren Saamustin kylässä syn¬ 
tynyt, Itä-Siperian Prokopjevskin kaupungista 1996 
Punkaharjulle muuttanut Väinö Pennonen kertoo: 

Kun sota lähestyi kotikyläämme, asukkaat menivät 
metsään suojaan. Isä ei silloin lähtenyt, jäi kotiin. Tuli 
muutamia puna-armeijan miehiä, jotka sytyttivät 
meidän talon paloöljyllä palamaan. Meidän talo paloi 
ja kaikki siihen kuuluvat rakennukset - koko kylä pa¬ 
loi. Kaikki yhdeksänkymmentä taloa. Sen ajan mitto¬ 
jen mukaan kylämme oli aika suuri, ja siitä se johtui 
nimikin, Suuri Saamusti. 

Siitä lähtien ei minulla ole ollut kotia. Venäläiset sen 
polttivat, etteivät talot olisi joutuneet saksalaisten 

käyttöön. Meille ei jäänyt mitään. Vain se mikä oli 
päällä. Vaelsimme paikasta toiseen. Oli nälkä, vaat¬ 
teet olivat repaleiset. Saksalaiset ottivat nuoria työhön. 
Annettiin muonaa viikoksi. Minulle sitä alussa riitti 
vain päiväksi, niin nälkäinen olin. Sitten pojat värvät¬ 
tiin Saksan armeijaan, ja niin minä jouduin Volosso- 
vaan. Sain sotilasvaatteet repaleisten tilalle ja nälän 
kutakuinkin sammutetuksi. Vähitellen nälkä alkoi pe¬ 
rääntyä, ja totuin armeijan ruokiin. 

Ivan Juho Zhukovin, Arvo Jefimovin, Väinö Pennosen 
ja monien muiden perheet kokivat kovia. Tällaisia per¬ 
hetragedioita Inkerissä oh satoja ja taas satoja. Vuosi¬ 
satamme toi Inkerin kansalle kansallisen katastrofin. 
Jo ennen toista maailmansotaa alulle pantu etninen 
kansanmurha jatkui sodan ja sodanjälkeisinä vuosina. 
Kansa, jolla on monien vuosisatojen ajan ollut oma 
asuma-alueensa ja oma kulttuurinsa pirstottiin lukui¬ 
siksi diasporiksi. 

Vuoden 1926 Neuvostoliitossa suoritetun väes- 
tönlaskun mukaan inkeriläisiä oli noin 125 000 hen¬ 
keä. Rauhanaikaisten normaalien kasvulukujen mu¬ 
kaan voitaisiin arvioida, että inkeriläisten määrä olisi 
toiseen maailmansotaan mennessä kasvanut noin 
150 000:een. 

Mutta niin paljon inkeriläisiä koti-Inkerissä ei ollut 
sodan kynnyksellä ei ollut. Stalinin politiikan seurauk- 

sena inkeriläisiä vuosina 1929-1942 oli karkotettu tai 
teloitettu seuraavasti: 

1929-31 karkotettu Kuolaan ja Keski-Aasiaan 
18 000 inkeriläistä 

1934-37 karkotettu Arkangelin, Novgorodin 

ja Vologdan alueille 27 000 inkeriläistä 
1937-38 teloitettu Stalinin terrorissa 13 000 
(joukossa myös Inkeriin Suomesta 
muuttaneita suomalaisia). 

Värvätessään inkeriläisiä työ- ja vartiotehtäviin Sak¬ 
san turvallisuuspalvelu ei voinut olla ottamatta huo¬ 
mioonsa inkeriläisten samoin kuin muiden Neuvos¬ 
toliiton vähälukuisten kansojen tilannetta ja mieli¬ 
aloja. 

Inkeriläisten kohdalla jokapäiväisen leivän saami¬ 
nen siihen aikaan oli elintärkeä asia. 

Paikallisen väestön olot tulivat Saksan kautta tu¬ 
tuiksi myös Suomelle. Inkeriläisten siirrosta Suomeen 
käytiin neuvotteluja. Tammikuussa 1942 suomalainen 
tutkimuskomissio työskenteli Inkerissä saksalaisten 
valtaamalla alueella. Sen mukaan väestöstä vain joka 
viides oli aikuinen mies, ja niistä ainoastaan 7 % oli 
iältään 18-40 vuoden väliltä. 

Puolella väestöstä oli niukasti elintarvikkeita kevää¬ 
seen saakka ja noin kuusi tuhatta ihmistä kärsi suora- 

naisesti nälkää. Hätää oli lisäämässä se, että perään- 
tyessään venäläiset olivat vieneet mukanaan inkeriläis¬ 
ten pelastajat - kotieläimet, lehmät, lampaat ja siat. 
Hevosia ei yksityiskäytössä kolhoosin aikana ollut. 
Kaiken lisäksi väestölle oli annettu liikkumiskielto, 
mikä esti elintarvikkeiden hankkimisen muilta alueil¬ 
ta, mm. Virosta, Latviasta tai Liettuasta. Siellä ei ollut 
kolhooseja, ja ruokatilanne oh vahan toinen kuin Inke- 


Tätä taustaa vasten on selvääkin selvempää, miksi jo 
jopa teini-ikäisetkin pojat olivat halukkaita lähtemään 
saksalaisten palvelukseen. Kysymys oh elämästä ja 
kuolemasta - joko nääntyä nälkään tai mennä sinne, 
missä sai ruokaa. Rotevakasvuiset väärensivät synty¬ 
mävuotensa. Mutta hyvin useassa tapauksessa miehiä 
otettiin myös puolipakolla. Miehiä tarvittiin. 

VOLOSSOVAN 

SOTILASKOULUTUKSESSA 


Helmikuussa 1942 saksalaiset perustivat osaston ni¬ 
meltä Finnische Sicherungsgruppe 187, jonka sijainti¬ 
paikka oli Länsi-Inkerissä Volossovassa. Paikkaa ei var¬ 
masti valittu sattumalta. Entinen volosti, useita kylä¬ 
kuntia käsittänyt entisen hallintoalueen keskus, oli 
neuvostoaikana piirikeskus kaikkine siihen kuuluvine 
hallintoelimineen. Se oli lähiympäristössä asuville 
inkeriläisille monestakin syystä tuttu asutuskeskus. 
Kun vangitsemisvyöry 1930-luvulla alkoi, ensimmäinen 
paikka minne vangit kuljetettiin, oh Volossova. Tsaarin 
aikana se tunnettiin markkinapaikkana. Tieyhteydet 
länteen, Viroon, ja pohjoiseen, Pietariin/Leningradiin, 
olivat hyvät: oh sekä rautatie että maantie. Matkaa Le¬ 
ningradiin ja Narvaan oh noin 80 kilometriä. 

Inkeriläismiehiä ja -poikia (monet ohvat vasta 15-16 
-vuotiaita) oh helppo saada kokoon. Alituinen nälkä oh 
kaikille tuttua. Ne, jotka ohvat joutuneet saksalaisille 
linnoitus- tai tietöihin, eivät kestäneet kovaa kuria, sak¬ 
salaisten Ordnungia, ja ruumiillisia rangaistuksia. Jos 

tietöissä sattui olemaan naapurinsa kanssa äänessä tai 
nauraa jonkun kommellukselle, työvalvoja iski kepillä. 
Hän ei katsonut, oliko iskun saaja poika tai tyttö. 

Joillakin miehillä oli omat syynsä lähteä sotimaan 
neuvostojoukkoja vastaan. Syytä ei koskaan mainittu 
ääneen, mutta raskaana taakkana se painoi jatkuvasti 
mieltä. Missä ovat keskellä yötä vangitut ja ties minne 
joutuneet omaiset? Mikä on heidän kohtalonsa? Kuin¬ 
ka paljon väkeä olisi vielä joutunut pidätetyksi, ellei 
sota olisi alkanut? 

Monella nuorukaisella on voinut olla mielessä myös 
sodan tarjoamat seikkailut. Tuskinpa heillä oh mitään 
poliittisia näkemyksiä sodan tuloksista tai sen seuraa¬ 
muksista. Nuori veri veti pois kotoisista harmaista ja 
ankeista oloista. Saksalainen rautainen kuri ja ensi al¬ 
kuun niin itsevarma sotilaallinen käytös - niin kauan 
kuin saksalaiset eivät kohdanneet Leningradin kyn¬ 
nyksellä tuntuvaa vastustusta - ei voinut olla vaikutta¬ 
matta nuorten mielialoihin. 

Pääsyynä vapaaehtoiseen armeijaan ilmoittautumi¬ 
seen oh kuitenkin ainainen nälkä. Nälkä oh huutava, ja 
se pakotti ottamaan vastaan saksalaisten tarjouksen. 
Mutta hyvin usein kutsuntaiässä olevia miehiä otettiin 
pakolla. Lyhyessä ajassa paikallisväestö oppi tunte¬ 
maan, että parempi totella käskyjä kuin olla tottele¬ 
matta, muuten pannaan seinää vasten ja ammutaan tai 
hirtetään. Tällaiset tapaukset tunnettiin. 

Hietamäen seurakunnan Tielisen kylässä syntynyt 
ja Virosta, Pärnusta 1994 Tampereelle muuttanut 
Eero Tielinen kertoo: 


Meidän kotikylässä ei ollut yhtäkään venäläistä per¬ 
hettä. Ja kun ruvettiin tekemään kolhooseja, ei meiltä 
löytynyt yhtäkään, kenestä olisi tehty kulakki, koska ei 
kukaan kannellut. Eikä kylästämme muutenkaan ke¬ 
tään vangittu. Meillä kun ei kukaan toista ihmistä sii¬ 
nä mielessä sormella osoittanut. 

Kun ensimmäinen sotatalvi alkoi, meillä ei ollut mi¬ 
tään ruokatarpeita. Se mitä saatiin omasta tarhasta, 
syötiin. Ja riittihän meillä perhettäkin: isä ja äiti, kuu¬ 
si siskoa ja minä, yksi poika. Söimme kaikki, mitä met¬ 
sästä löysimme. Marjoja ja sieniä ei enää myöhään 
syksyllä saatu, mutta hevosraatoja kyllä. Kenen hevo¬ 
sia ne olivat, venäläisten vai saksalaisten, kuka sen 
tiesi. Ne jo haisivat, mutta nälkä pakotti syömään nii¬ 
täkin. Sitten nekin loppuivat. 

Saksalaiset pakottivat miehet metsätöihin. Joka 
aamu tuli ikkunan alle sotilas kiväärin kanssa ja 
huusi: "ZurArbeit gehenl” Oli pakko mennä. Jos hiu¬ 
kankin pani vastaan, työnsi sotilas kiväärinpiipun 
selkään. Ei hänen tarvinnut muuta kuin painaa lii¬ 
paisinta. Eikä kukaan olisi tullut puolustamaan tai 
etsimään syitä, miksi ammuttiin. Ei saksalainen mei¬ 
tä säälinyt. Koko päivä täytyi sitten tehdä metsässä 

polttopuita tai kaataa tukkeja linnoitustöihin. No, sii¬ 
tä työstä meille annettiin muona-annos. Ei sitä koko 
perheelle riittänyt. Niin paljon vain, että hengissä py¬ 
syimme. 

Ja sitten kun ruvettiin värväämään sinne armeijaan, 
ajatustakaan ei ollut kieltäytyä tai mennä karkuun. 
Heti olisi saatu kiinni ja olisi vielä rangaistu perhettä¬ 
kin. Ja olihan siinä sekin puoli, että siellä sai riittävästi 
ruokaa, ja perheeseen jäi yhtä syöjää vähemmän. 

Majoitus- ja koulutuspaikkana oli lähellä Volossovaa, 
noin viisi kilometriä keskustasta oleva entinen metsä- 
talouslaitos, Leshoz, joka oli muutamille lähipaikka- 
kuntalaisille ennestään tuttu. Se sijaitsi keskellä met¬ 
sää, ja siihen kuului useimpia rakennuksia. Niistä saa¬ 
tiin sekä kasarmit, että luokkatilat. 

Paikka oli sikäli syrjässä, ettei se herättänyt liikaa 
asukkaiden huomiota. Ja kun ottaa huomioon liikku¬ 
misrajoitukset, ei koulutuskeskuksesta saatu pitkään 
aikaan tietää yhtään mitään. Myöhemmin, kun lähellä 
asuvia miehiä ruvettiin laskemaan käymään kotona vii¬ 
konloppuina, lähtivät huhut liikkeelle. Toivottiin, että 
armeijaan joutuneiden kustannuksella kohennetaan 
perheen elintarvikeasemaa. Mutta näin tapahtui myö¬ 
hemmin eikä siinä määrin, mitä oli toivottu. 

Miesten vaatteet olivat aika nuhjuisia, kun ei ollut 
mahdollisuutta hankkia vaihtoa. He saivat uuden uu- 

tukaisen Saksan armeijan vaatetuksen. Kaikki mitä 
mies tarvitsee. Erikoisesti miellyttivät saappaat: antu¬ 
rat vahvoine teräsnastoineen, varret paksua nahkaa. 
Kyllä niissä passasi komeilla ja lyödä kantapäät yhteen 
niin, että kilometrin päähän kuului. 

Erimielisyyttä syntyi, kun miehille ei annettu kot¬ 
kaa. Sanottiin, että se kuuluu vain saksalaisille. Eivät¬ 
kö he sitten liittyneetkään Saksan armeijaan? 

Samassa täytettiin tarvittavat paperit: Kriegs- 
Stammrolle, sotilaskantakirjat kaikkine henkilö- ja 
perhetietoineen. Tutkittiin samassa kielitaito, ja siitä 
tehtiin merkintä kirjaan. Venäjän ja suomen kieli oh 
poikkeuksetta kaikilla ”gut”, mutta saksa oli harvoja 
lukuunottamatta heikko, vain muutamilla tyydyttävä. 
Ja kansallisuudeksi "Finne”, suomalainen. 

Yleisesti ottaen miesten saksan kieli oh alkeellinen. 
Muutamat osasivat sitä koulutasolla, jotkut ohvat taas 
oppineet sitä kotikyläänsä majoitetuilta sotilailta. Kor¬ 
tit täytettiin tulkkia apuna käyttäen. Yksi tulkeista oh 
Teppo Raski. Koska ja missä hän oh oppinut saksan, 
sitä ei tiedetty. Hän puhui sitä aivan vapaasti. Hän oh 
paljon vanhempi kuin valtaosa, syntynyt 1915. Sekin 
asia tunnettiin, että hän oh ollut sotimassa suomalaisia 
vastaan 1939—40. (Talvisota-sanaa ei siinä vaiheessa 
inkeriläisten keskuudessa käytetty.) 

Upseerit ja ahupseerit ohvat keski-ikäisiä. Luotta¬ 
mus syntyi, kun ei simputusta esiintynyt. Mutta kuri 

oli kovaa. Monesta se vaikutti turhamaiselta ja älyttö¬ 
mältä. Toiset taas kestivät sitä nurkumatta, etenkin ne, 
jotka olivat tottunet kotioloissakin järj estykseen ja täs¬ 
mällisyyteen. Saksalaisten tarkkuus meni monelta yli 
ymmärryksen, toisille se taas oli mieleen. Sitä kirottiin 
ja sitä kehuttiin. 

Yhteisenä kielenä oh inkeri, vaikka omissa olois¬ 
saan, ainakin alussa, komentosanat tulivat venäjäksi, 
niitä kun ei suomeksi osattu. Mutta pian opittiin sak¬ 
sankieliset, ja ne kajahtelivat koulutuskeskuksessa il¬ 
maa repäisevästi. 

Wegl Wegl Aber schnelll [Pois! Pois1 Nopeasti.) 

Ins Gliedl (Riviini) 

Achtungl (Asento!) 

Stillgestauden. (Lepo.) 

Vonvärts Marschl (Eteenpäin mars 1 .) 

Opetettiin käyttämään erilaisia aseita: kivääriä, kone¬ 
kivääriä. Ne olivat venäläismallisia ja saatu sotasaalii¬ 
na. Opetettiin käsittelemään kranaatteja ja heittä¬ 
mään niitä. Erikoista huomiota annettiin miinoille. 
Tutkittiin niiden rakennetta ja purkamista. Hyökkäys- 
ja puolustustaktiikka maastossa uuvutti miehiä. Sau¬ 
naa ei ollut, täytyi peseytyä lumella tai lumesta sulate¬ 
tulla vedellä. Kerran viikossa marssittiin saunaan Vo- 
lossovaan. 

Upseerit opettivat saksalaisen marssilaulun. Sen 
tahdissa nuoret miehet marssivat ryhdikkäästi, van¬ 
hemmilla ei paljonkaan intoa riittänyt. 

Siviilissä monet olivat heikentyneet vähäisen ja 
puutteellisen ruoan takia. Nyt sitä sai riittävästi, ja se 
oli ravintopitoista. Sotilasmuona tyydytti, mutta sak¬ 
salaisten leipä ei maistunut. "Jauhoihin on sekoitettu 
ruumenia tai sahajauhoja,” miehet saattoivat murista 
tyytymättöminä. "A vot ko sais koton paistettuu ries- 
kaleipää.” 

Mutta kotona paistettua leipää ei siinä vaiheessa 
saanut, ei edes kotona lomalla käydessä. Omasta takaa 
viljaa ei ollut, armeijaan joutuneille perheille ei luvat¬ 
tuja jauhoja annettu. Siitä puhuttiin tupakkatauoilla ja 
etenkin kotona käydessä. Puheita pitemmälle asia ei 
kuitenkaan mennyt. 

Skuoritsasta kotoisin oleva Juho Pakkanen sepitti 
erääseen vallankumousaikaisen laulun melodiaan sa¬ 
nat. Sitä laulettiin, eivätkä upseerit millään tavoin vas¬ 
tustaneet, etenkin kun heille kerrottiin laulun sisältö. 

Krasnoje Selosta tämä laulu on - 
solttujen elosta, 
kesästä hellästä, 
harjoitusten näiden melskeistä. 

Missä sotapojat maihin syöksyy, 
signaalit siell’ soi. 

Missä tykit jyskää, 
kuularuiskut tulta salamoi. 

Eteenpäin, rynnästäin 
hyökkää sotapojat laulaen näin. 

(Ks. laulu kokonaisuudessaan liitteessä. 

Laulun on tallentanut Matti Randefelt.) 

Joitakin miehiä vapautettiin palveluksesta jonkin ruu¬ 
miillisen vian takia. Tilalle tuotiin uusia. Kun pataljoo¬ 
nan luku oli vakiintunut ja koulutuskausi loppumaisil¬ 
laan, vannottiin vala. 

Koulutuskeskukseen tuli muualta upseereita omien 
lisäksi. Alikersantiksi ylennetty tulkki Teppo Raski luki 
valatekstin saksaksi, muut toistivat sen ääneen. Korkea- 
arvoinen upseeri otti vastaan ohimarssin. Lipun liehues¬ 
sa marssittiin vielä saksalaisen sotalaulun tahdissa. 

Valateksti täytyi allekirjoittaa. Vaikka kaikki paperit 
oli täytetty saksaksi, tämä teksti oli suomennettu. 
Kuka oli sen suomentaja, ei ole tiedossa. Tässä se on 
sanasta sanaan: 

”Minä velvoitan palvelemaan Sicherungsgruppissa. 
Minä velvoitun minun saksalaisten sekä minun esi¬ 
miesten käskyjä Sicherungsgrupissa ehdottomasti täs¬ 
mällisesti täyttämään. 

Minä vannon olemaan kuuliainen, uskollinen sekä 
urhollinen. ” 

Näin inkeriläismiehet joutuivat virallisestikin palvele¬ 
maan Saksan armeijaa, "Im Dienst der Deutschen 
Wehrmacht”. 

Koulutus kesti kolme kuukautta. Huhtikuussa 
1942 Finnische Sicherungsgruppe 187 siirrettiin ju¬ 
nalla Volossovasta vartiotehtäviin. 

Liikenneyhteyksiä vartioimassa 


Saksan asema alkuvuodesta 1942 oli vahva, vaikka ete¬ 
neminen idässä pysähtyi Moskovan portille. Sodan 
ensimmäinen talvi oli ankara. Se vaati sitkeyttä sekä 
hyökkääjältä että puolustajalta. \fenäjän mannertalvi 
yli 40 asteen pakkasineen koetteli saksalaisia. Neuvos¬ 
toliittolaisille suuret tappiot ja puolen vuoden jatkuva 
perääntyminen sotkivat kaikki strategiat. 

Neuvostoliitto järjesteli sotavoimia rintamalla ja sa¬ 
maan aikaan partisaanitoimintaa Saksan miehittämillä 
alueilla. Korkeimman ylipäällikön päämaja johti välit¬ 
tömästi myös partisaaniliikettä. Sen riveissä oli jo so¬ 
dan ensimmäisenä vuotena yli miljoona henkilöä. Par¬ 
tisaanitoimintaa oli kaikilla miehitetyillä alueilla, mut¬ 
ta voimakkainta se oh Ukrainassa, Valkovenäjällä sekä 
"Venäjällä Smolenskin, Kalininin, Orjelin ja Leningradin 
oblastissa (alueella). Yhtenä taistelumuotona oh ns. 
kiskosota, eh rautatieliikenneyhteyksien toiminnan 
häiritseminen. 

Ost-Bataillon 664 sijoitettiin vartioimaan rautatie¬ 
yhteyksiä kahdessa eri suunnassa: pohjoisesta etelään 

Leningrad-Dno -linjalla ja lännestä itään Luga-Nov- 
gorod. Lugalla oli merkittävä osuus. Se sijaitsi Lenin- 
gradin-Pihkovan tien varrella. Sinne oli keskitetty sak¬ 
salaisten monet toimet: junakuljetukset Leningradin 
ja Novgorodin suuntaan, sotakalustokeskus, kenttäsai¬ 
raala ym. Tärkeänä risteysasemana oli myös Batetska- 
ja, missä oli Ost-Bataillon 664:n esikunta. 

Pataljoonan neljälle komppanialle jaettiin omat tie¬ 
osuutensa. Pisimmät olivat yli sata kilometriä. Majoi¬ 
tuspaikkoja pidettiin rautatieasemilla. Upseerit ja ali¬ 
upseerit olivat saksalaisia, mutta osa aliupseereista oli 
jo omia. 

Kahden tai kolmen hengen partioryhminä kuljettiin 
yötä päivää omaa rautatieosuutta. Tarkkailtiin, ettei 
kiskojen alla näkynyt miinoja ja niille vedettyjä laukai- 
sulankoja. Jos ja kun sellainen sattui, se otettiin pois ja 
tehtiin vaarattomaksi. 

Rautatiesiltoja vartioitiin tehokkaasti. Pienten sil¬ 
tojen vartiovuorolla oli kaksi miestä, pitkillä neljä 
kummassakin päässä, yhteensä kahdeksan miestä. 
Porukkaan kuului saksalainen sotamies tai aliupseeri. 
Saksalaiset olivat myös täydennysmiehinä vartiotu¬ 
vissa. 

Metsiä ja soita oli ympärillä paljon. Niille partisaa¬ 
nit pesiytyivät. Pääsääntöisesti he olivat paikallisia 
asukkaita, joille kaikki ympärillä oli tuttua. He piti¬ 
vät yhteyttä paikalliseen väestöön ja tiesivät, mitä 

lähialueilla tapahtuu. Sabotaasit sekä varastojen ja lii¬ 
kenneyhteyksien tuhoaminen oli partisaanien taktiik¬ 
kaa. 

Vartij ajoukkoj en saavuttua tieto siitä, mitä miehiä 
ne olivat, levisi myös partisaanien esikuntiin. 

Aseet venäläisiä, 

VARUSTEET SAKSALAISIA 


Partisaanitoiminta vartiojoukkoja kohtaan ei ollut joka 
paikassa aivan aggressiivista. Kun saatiin tietää, ketä 
nämä miehet olivat, joilla oli venäläismalliset aseet ja 
Saksan armeijan varusteet ja jotka osasivat venäjää, hei¬ 
tä vastaan ei ainakaan alussa hyökkäilty. Heistä varmasti 
toivottiin jopa liittolaisia. Mutta niitä ei inkeriläismie- 
histä kuitenkaan tullut. Sellaisia tapauksia ei tunneta. 

Kolppanan seurakunnan Vopsin kylässä syntynyt ja 
Inkerin Siiverskasta 1994 Suomeen, Joensuuhun siir¬ 
tynyt Juho Lello kertoo: 

Meidän vartio-osuutemme oli Batetskaja-Utorgosh-lin- 
jalla. Majapaikastamme lähimpään kylään oli puolen¬ 
toista kilometriä. Kävimme kylässä, eikä meillä sattu¬ 
nut kertaakaan välikohtauksia partisaanien kanssa. 
Me kyllä tiesimme, että kyläläiset pitävät yhteyttä par¬ 
tisaaneihin. Meillä oli tiedossa muutama talo, minne 
veimme likaiset vaatteemme pyykättäviksi. Tavallisesti 
me maksoimme saippualla, mitä paikallisilla ei ollut. 

Me saimme oman saippua-annoksemme. Jotkut antoi¬ 
vat talon isännälle tupakkaa, josta oli myös kova puute. 

Kerran tulimme kaverini kanssa taloon, ja siellä oli 
nuoria miehiä, joita emme olleet ennen talossa tavan¬ 
neet. He istuivat pöydän takana. Sitten tarjottiin meil¬ 
lekin ruokaa. Ja venäläisillä on yleinen tapa tarjota 
ryyppykin, ja niinpä meillekin annettiin kotikeittoista. 
Mitäs me, nuoria kun olimme, minäkin olin vasta seit- 
semäntoistavuotinen, emme me osanneet olla varovai¬ 
sia. "Tulkaa meidän kanssa," meille kehotettiin. Siinä 
sitten hoksasimme, mitä miehiä vieraat olivat. Miehet¬ 
kin huomasivat muutoksen käytöksessämme. "Ei tei¬ 
dän tarvitse meitä pelätä. Me emme teille tee mitään 
pahaa. Mitä enemmän on teikäläisiä, sitä vähemmän 
on täällä saksalaisia." 

Kyllä me jälkeenpäin sitten arvailtiin, miksi meidät 
päästettiin ehjinä. Jos meidät olisi tuhottu, siitä olisi 
herännyt vastaava hälytys, ja kylälle olisi käynyt pa¬ 
hasti. Mutta näin me erosimme sovussa. Arvelimme, 
että yhtä meidän miestä kohti oli sata partisaania. 

Skuoritsan seurakunnan Riepposen kylässä syntynyt, 
Helsinkiin 1995 muuttanut Juho Riepponen kertoo: 

Rodomin rautatieasemalla, missä meillä oli majoitus¬ 
paikka, lähellä Batetskajan rautatiesolmua, sattui 
kerran seuraava tapaus. Yksi meidän pojista tutustui 

paikalliseen tyttöön, ja tämä kutsui hänet kotiinsa neu¬ 
voen miten sinne pääsee. No, nuoria kun olimme, poika 
meni. Mitä siellä tapahtui, sitä ei kukaan tiedä, mutta 
yksi meidän vartiomiehista sai taas surmansa. Huhut 
lähtivät liikkeelle, että partisaanit olivat hänet tappa¬ 
neet. Varmasti meidän annettiin tällä tavoin ymmär¬ 
tää, että näin käy jokaiselle. Mutta tämän kohtauksen 
jälkeen ei ainakaan meidän ryhmässämme toista täl¬ 
laista tapausta ollut. Me olimme sen jälkeen varovai¬ 
sia, emmekä hameiden perässä juoksennelleet. Katsot¬ 
tiin, ettei kannata mennä ansaan: paikallisilla oli vä¬ 
litön yhteys partisaaneihin. 

Oli meillä vielä tällainenkin tapaus. Partisaanit 
saivat vangiksi yhden meidän pojista ja veivät omaan 
leiriinsä. Häntä ei piinattu eikä muutenkaan tehty mi¬ 
tään pahaa. Utelivat vain, miten iso yksikkö meillä oli, 
mitä aseita ja muuta sellaista. Poika vastaili aivan 
kuin antaen kaikki tietonsa. Sitten hän pyysi päästä 
käymään ulkohuoneessa, ihme kyllä, hänet päästettiin. 
Hän puikkelehti metsässä ja pääsi karkuun, vaikka 
hänen peräänsä ammuttiinkin. 

Harvoja tapauksia lukuunottamatta saksalaiset upsee¬ 
rit ja aliupseerit suhtautuivat inkeriläisiin rauhallisesti 
eivätkä simputtaneet tai syyttä rangaisseet heitä. Tun¬ 
sivat, että niistä miehistä hyvin usein riippui heidän 
oma henkensä. Mutta poikkeuksiakin oli. 

3. komppanian päällikkönä oli eräs Oberleutnant 
(yliluutnantti). Hän yritti näyttää, miten saksalaista 
upseeria on pidettävä arvossa. Mutta niissä oloissa, 
missä elämä ja kuolema liikkuivat rinnakkain, sotilaal¬ 
linen kuri, Ordnung, ei aina ollut mielekästä. 

Jussi Harsia ohitti Njurovkan kyläpahasen raitilla 
mainitun upseerin eikä tehnyt kunniaa. Saksalainen 
pysäytti miehen ja komensi hänet maahan - likalätäk- 
köön. Seurasi komento: "Roppen! Vorvvärts Marsch!” 
(Ryömii Eteenpäinl) Jussi ryömi, ja saksalainen seurasi 
hitain askelin hänen perässään. Kylän viimeisen talon 
kohdalla upseeri komensi Jussin jaloilleen ja kaiken 
lisäksi ripitti oikein kunnolla. 

Majoituspaikassa Jussi joutui puhdistamaan ja kui¬ 
vattamaan kaikki vaatteensa. Moni kuuli kun mies ki¬ 
roili ja mumisi itsekseen: "Helvetti vieköön... Kyllä 
tässä joku joutuu vielä katumaan...” 

Seuraavassa taistelussa partisaaneja vastaan Ober¬ 
leutnant kaatui. 

Sodassa kuolintapauksia ei tutkita yhtä tarkkaan 
kuin siviilissä. 

Kolppanan seurakunnan Paaritsan kylässä syntynyt 
ja 1994 Karjalan tasavallasta Espooseen muuttanut 
Aleksanteri Jakman kertoo: 

Seisoin vartiossa lähellä Lugan kaupunkia rautatiesil¬ 
lalla. Alkoi jo hämärtää. Huomasin lähilepikossa lii- 


72 



kettä. Tarkemmin seurattuani hoksasin, että se on jä¬ 
nis. Ammuin sen. Aika isokokoinen se oli. Mutta sa¬ 
massa vartiotuvasta paikalle juoksi meidän poikia. 
Luulivat, että partisaanit hyökkäsivät. Syntyi siitä sit¬ 
ten aikamoinen meteli. 

Olin näes rikkonut yleistä sääntöä: ei saa aiheuttaa 
turhaa ääntä. Vartiopäällikkö selosti asiasta upseeril¬ 
le, ja minulle langetettiin rangaistus. Selkäreppuun 
käskettiin panna tiiliä, ja sitten sitä mentiin. Monta 
tuntia ryömin kyläntakaisilla pelloilla. Kyllä siinä 
monet hiet sai puristaa itsestään. Kaverit jo ihmetteli¬ 
vät, päättikö saksalainen tappaa Aleksanterin. Minä 
kestin. Kun minut komennettiin jaloille, horjuin, enkä 
kunnolla pystynyt seisomaan. 

Tapaus Aleksi Nuua 


Saksalaiset upseerit suhtautuivat inkeriläismiehiin pa¬ 
remmin kuin omiin saksalaisiin sotamiehiin. Siihen oli 
montakin syytä. Ensinnäkin valtaosa, ainakin 90 % in¬ 
keriläisistä oh alle 20-vuotiaita reippaita poikia. He 
tottelivat upseereitaan ja täyttivät heidän käskynsä, 
mille upseerit osasivat antaa arvoa. 

Suuri merkitys oh sillä, että miehet ohvat inkerin¬ 
suomalaisia. Saksa ei jättänyt käyttämättä propagan¬ 
dassa hyväkseen, miten erinomaiset ovat liittolaisten. 
Suomen ja Saksan väht. Tästä johtui, että Ost-Batail- 
lon 664:ssa oh muonitus jäljestetty hiukan paremmin 
kuin saksalaisilla rivimiehillä. Mutta poikkeuksiakin 
oh. Kapinamieltä esiintyi. Tosin aniharvoin ja silloin¬ 
kin vanhemman ikäluokan tasolla. 

Ost-Bataillon 664:n 1. komppania vartioi rautatietä 
Batetskajan ja Novgorodin välillä 40 kilometrin osuu¬ 
della. Komppanian yksi vanhimmista iältään oh Aleksi 
Nuija. Hän oh myös oppinein, insinööri. Hän ei ohut 
joutunut puna-armeijaan, koska oh työssä eräässä Le¬ 
ningradin tehtaassa, missä valmistettiin sotakalustoa. 

Kun rintama lähestyi Leningradia, hän oh käymässä 
äitinsä luona kotikylässään. Saksalaiset tulivat niin yl¬ 
lättäen, ettei hän kerinnyt palata työpaikalleen. 

Venjoen seurakunnan Korkanmäen kylässä synty¬ 
nyt ja Ruotsissa asuva Matti Randefelt, entinen Pylsy 
kertoo: 

Aleksi Nuija ei ollut ainoastaan vanhin meidän komp¬ 
paniassa, hän oli myös pisin. Hän oli meitä kaikkia 
päätä pitempi. Komea kiharapäinen mies. Ja viisas 
kuin akateemikko. Hän oli äitinsä ainoa poika. Itses¬ 
tään hän ei paljon kertonut, mutta saman kylän pojat 
tiesivät hänen tarinansa. 

Elettiin vanhaa, tsaarinaikaista elämää. Hänen äi¬ 
tinsä, inkeriläisperheen tyttö kävi myymässä Kruassi- 
lan kesäleirillä oleville upseereille ja heidän perheilleen 
maitoa. Vei kannussa kaksi kertaa viikossa. Hänellä 
oli oma, vakituinen paikkakin, minne vei. Leirillä oli 
myös suomalaisia upseereita. 

Kaksi nuorta, suomalainen poikamiesupseeri ja in¬ 
keriläinen maalaistyttö, löysivät toisensa. Se ei ollut 
ohimenevä pikarakkaus, mutta sellaiseksi se vaan 
muodostui, kun alkoi ensimmäinen maailmansota. 
Upseeri joutui sodan pyörteisiin. Selviytyikö hän elossa 
vai ei, siitä ei ollut tietoa. Syntyi poika. Rakkaus oli 
niin syvä, ettei nainen ikinä avioitunut. Yksinhuolta¬ 
jana hän kasvatti ja koulutti pojan. 

Saksalaiset panivat heti merkille hänen ominaisuu- 
tensa, ja hänestä tuli aliupseeri. Muistan, kun me vie¬ 
timme pääsiäistä, Nuija oli meillä niin kuin pappi. 
Hän luki Raamatusta pääsiäistekstin, me veisasimme 
virsiä. Siinä oli myös saksalaisia upseereita, hekin 
yhtyivät meidän pääsiäisviettoomme. Yleensä upseerit 
jopa kunnioittivat Nuijaa. 

Mutta epäoikeudenmukaisia saksalaisten tekoja hän 
ei hyväksynyt. Kun saksalaisilla ei riittänyt heinää, he 
ottivat kyläläisiltä. Ja niin monen piti lopettaa heinän 
puutteen takia lehmänsä, ainoan perheen elättäjän. 
Kerran Nuija sai kuulla, että naapurikylässä saksa¬ 
lais joukkue oli keräämässä siviileiltä heinäveroa. Hän 
sanoi pojilleen, ettei saksalaisilla ole mitään oikeutta 
verottaa kyläläisiä, mennään ja ajetaan saksalaiset 
sieltä pois. 

Nuija ja viisi meidän poikaa meni aseineen ky¬ 
lään. Siellä parikymmentä saksalaista kuormasi au¬ 
toon talon heiniä. No, tappeluhan siinä syntyi. On¬ 
neksi aseita ei käytetty. Saksalaisia kun oli enemmän, 
he pääsivät voitolle ja veivät autolla miehet komen- 
danttivirastoon. Sinne kutsuttiin meidän komppani¬ 
anpäällikkö. Rivissä seisoivat upseerimme edessä, 
saksalaiset toisella puolella ja inkeriläiset toisella 
puolella virastoa. 

Kaikilla naamat mustelmissa ja vaatteet repaleissa. 
"Teidän alamaisenne on vangittu", ilmoitettiin kömp- 

panianpäällikölle. "Ei voi olla totta. Jos viisi miestä 
pieksää kaksikymmentä, ei niitä saa vangita. Minun 
poikani ovat vapaat", komppanianpäällikkö käski. 
Hän pani koko asian nauruksi ja vielä haukkui saksa¬ 
laisia sotilaita. Eikä sillä jutulla ollut minkäänlaisia 
sen pitempiä seuraamuksia. 

Nuija menehtyi, eikä taistelussa partisaaneja vas¬ 
taan, vaan saksalaisia. 

Rintaman sairaala ja kaikki lääkärit olivat Lugan 
kaupungissa. Se oli kevättalvella 1943, kun Nuijan 
piti mennä hammaslääkäriin Lugaan. Hän saapui ju¬ 
nalla varhain aamulla kaupunkiin. Hän asteli katua, 
ja vastaan sattui nuori Oberleutnant. Nuija ohitti 
hänet aivan kuin ei olisi huomannutkaan. 

Upseeri pysäytti miehen ja alkoi huutaa, että hän on 
Wehrmachtin upseeri ja sotilashenkilön kuuluu tehdä 
upseerille kunniaa. Nuijalla oli trimmattu univormu 
yllään, saappaat kiilsivät. Komean näköinen, niin 
kuin oppineen ihmisen kaupungissa liikkuessa kuuluu¬ 
kin olla. Mies kuunteli saksalaisen huutoa ja sitten kun 
karjaisi: 

- AchtungJ ( Asento!) Minä olen suomalainen yli¬ 
luutnantti! Etkö, pölhö, erota arvomerkkejä! 

Saksalainen ällistyi ja ihme kyllä - totteli. Löi kan¬ 
tapäänsä yhteen ja otti asennon. 

- Hinlegen! (Maahan!) 

Ja samassa nuori upseeri oli mahallaan. 

- Roppenl Vonvärts Marschl (Ryömii EteenpäinI) 

Saksalainen ryömi kuraisella kadulla. Nuija seura¬ 
si rinnalla ja hoputteli: 

- Aber schnelll (NopeastiI) 

Nuija komenteli eikä huomannut, kun paikalle oli 
tullut sotilaspartio. Miehet vietiin komendanttiviras- 
toon. Siellä selvisi koko asia: alikersantti simputti up¬ 
seeria. Nuija sai 21 vuorokautta arestia. Hammaslää¬ 
kärissä hän kävi ja palasi komppaniaan. Rivin edessä 
häneltä revittiin alikersantin nastat pois ja pantiin 
mies putkaan. Päästyään vapaaksi hän ei palannut 
komppaniaan, vaan meni naapurikylään, missä oli vi¬ 
rolainen joukko-osasto. 

Hänellä oli siellä tuttavia. Hän joi itsensä huma¬ 
laan ja palasi meidän luo yhdessä kahden virolaissoti- 
laan kanssa. Kaikki olivat iloisella tuulella. Nuija löy¬ 
si jostain käsikranaatin ja oli menossa suoraa päätä 
komppanian toimistoon. Sahasin siinä pihalla poltto¬ 
puita ja pysäytin hänet, varoitin ettei hän astuisi sisäl¬ 
le. "Olet vielä nuori minua opettamaan", hän vastasi 
eikä totellut. 

Vähän ajan päästä kuulimme sisältä kaksi laukaus¬ 
ta. "Ottakaa aseet, mennään pelastamaan Nuijaa", 
kehottivat virolaiset. Mutta samassa ovesta tuli komp¬ 
paniamme vääpeli ja kutsui auttamaan kantamaan 
Nuija sisältä pois. Kaksi miestä meni sisälle ja vähän 
ajan päästä kantoivat kuolleen Nuijan ulos. 

Nuija haudattiin saksalaisten hautausmaalle. Ase¬ 
tettiin haudalle koivuristi ja ristille kypärä. Mutta pa¬ 
rin päivän päästä komppaniaamme tuli eversti ja luki 
meille päiväkäskyn. Siinä sanottiin, että alikersantti 
Nuija ei totellut esimiestään, ja hänet tuomittiin kuo¬ 
lemaan. Kuolemantuomion panivat täytäntöön ylivää- 
peli Voigt ja kersantti Meihelt. 

Seuraavanayönä sotavangit kaivoivat ruumiin sak¬ 
salaisten hautausmaalta pois. Se haudattiin paikalli¬ 
selle venäläiselle hautausmaalle. Hauta tasoitettiin, 
eikä pantu minkäänlaista merkkiä. 

Siellä Novgorodin alueella Udovan hautausmaalla 
lepää inkeriläisnaisen ja suomalaisupseerin jälkeläi¬ 
nen, Aleksi Nuija. 

Ost-Bataillon 

PARTISAANEJA VASTAAN 


Syyskesällä 1942 partisaanien tihutyöt kävivät häikäi¬ 
lemättömiksi. Talven ja kevään aikana partisaanit oli¬ 
vat saaneet voimansa järjestykseen ja kokemustakin 
alkoi karttua. Saksalaisten moottoroitu armeija ei ol¬ 
lut tottunut sotimaan partisaaneja vastaan ja sitä paitsi 
vielä metsissä. Metsä taas ei ollut mitenkään pelottava 
inkeriläisille. 

Kovimmat taistelut partisaaneja vastaan käytiin Ba- 
tetskaja - Novgorod -rautatieosuudella. 3. komppa¬ 
nia, jonka päällikkönä oli Hauptmann (kapteeni) 
Schmidt, oli majoittunut Ljuboljady-kylään. Sen lä¬ 
hiympäristössä oli valtavat metsät. Kuinka paljon siel¬ 
lä oli partisaaneja, saksalaisilla ei ollut tietoa. Mutta 
kun niiden toiminta ulottui jopa varuskuntiin, paikal¬ 
linen saksalaisjohto päätti tehdä lopun hyökkäyksistä. 

3. komppania sai tehtävän tuhota partisaanipesäk- 
keen. Mutta tappiot olivat sitä luokkaa, että tarvittiin 
apujoukkoja. Järjestettiin saksalaiskomppania ja sen 
lisäksi hyökkäysvaunuja. Ne eivät päässeet metsänreu- 

naa pidemmälle. Metsä oli miinoitettu. Ensimmäiset 
vaunut tuhoutuivat yrittäessään edetä metsätietä. Ei 
auttanut muu kuin muuttaa taktiikkaa, mennä mies 
miestä vastaan ja käydä käsikähmään. Tämä taas oh 
sopiva juuri Ost-Bataillon 664:lle. 

3. komppanian kiväärimies Ivan Juho Zhukov kertoo: 

Saksalaiset olivat kovia taistelemaan avomaastossa, 
mutta metsä oli niille kuin kynttilä pirulle. Ne eivät 
osanneet liikkua metsässä ollenkaan. Ne eksyivät siel¬ 
lä. Meille inkeriläispojille metsä oli kuin oma koti: pik¬ 
ku lapsesta kun käytiin marjassa ja sienessä. Me olim¬ 
me sitä paitsi nuoria. Minäkin olin sinä kesänä vasta 
16-vuotias ja samanikäisiä oli paljon muitakin. 

Kun metsässä etenimme, kohtasimme partisaanien 
monijoukkoisen ja ankaran vastarinnan. Tuntui siltä, 
ettei meitä osattu odottaa. Mutta kyllä ne olivat varau¬ 
tuneet saksalaisten hyökkäyksiin, koska metsätiet oli 
miinoitettu. Niihin meni useimpia meidän poikia. Kun 
komppanianpäällikkö katsoi, ettemme omin voimin 
pärjää, kutsui hän apuun lisävoimia. No, tulihan sak- 
salaiskomppania. Ja siinä taistelumelskeessä huomasi 
heti, ettei saksalainen metsässä pärjää inkeriläiselle. 
Ne olivat vähän niin kuin lehmät, kun ne keväällä 
päästetään navetasta laitumelle: juoksentelevat häntä 
pystyssä ja mölisevät. Ei siinä ollut aikaa ja varaa 
neuvoa. Silloin kun mennään mies miestä vastaan, pi- 


81 



tää olla nokkeluutta. Opettamallakaan sitä ei saa, se 
on jokaisella niin kuin veressä. 

Saksalaisten konepistoolit olivat sopivat tällaisessa 
tilanteessa. Ja pikakiväärit. Mutta meillähän ei niitä 
ollut, meillä oli kiväärit. Sitten kun päästiin lähem¬ 
mäksi partisaanien pesäkettä, alkoi meitä kohti lentää 
käsikranaatteja. Meillä huolto pelasi hyvin. Saatiin 
täydennystä, ja ammuksia riitti. Partisaaneilla oli 
suuria ongelmia. Se alkoi tuntua taistelujen jatkuessa 
useampia viikkoja. Kyllä me niitä saatiin tapetuiksi, 
mutta paljon niitä pääsi karkuunkin. 

Minulla oli monta kertaa hyvä tuuri. Kun kerran 
meidän komppanianpäällikkö lähti syventymään met¬ 
sään, pysyin hänen kannoillaan. Ja hyvä että olin niin 
lähellä. Huomasin konepistoolimiehenpuun takana. Se 
ei ehtinyt aukaista tulta, minä olin nopsempi - am¬ 
muin kohti, ja mies tuupertui. Hauptmann kaatui 
maahan ja veti samassa minutkin. Arvelin, että luoti 
sattui kuitenkin häneen. Mutta hän uteli, olenko minä 
ehjä. "Minne sinä työnnyt?” sanoin hänelle, "Metsässä 
ei liikuta pää pystyssä." Kopsautin itseäni päähän, 
että paremmin ymmärtäisi. Hän minulle: "Danke, 
Zhukov... GutZhukov...” 

Pelastin minä vielä toisenkin saksalaisupseerin. Se 
oli Oberleutnant Dreg. Se oli pitkä ja hoikka kuin riu¬ 
ku. Mutta yhtä arka kuin pitkäkin. No, me oltiin hä¬ 
nen kanssaan väijytyksissä paksun koivun takana. 

Kuulat suhahtelivat, yksi osui housuihini. Jalkaan ei 
sattunut. Katselin, niistä ammutaan. Huomasin puus¬ 
sa istuvan miehen. "Aha, siellä sinä olet. .."Ja samassa 
painoin liipaisinta. Mies möksähti alas. 

Kerran me menimme porukassa. Meitä oli ainakin 
yli kymmenen miestä. Meillä oli hyvät aseet. Vastaan 
sattui partisaaneja. Ammuimme niitä kaikista aseis¬ 
ta, ne lähti perääntymään. Ajoimme takaa ja tulim¬ 
me suon laitaan. Siellähän vasta väkeä oli! Nyt me 
jouduimme perääntymään, emme antautuneet taiste¬ 
lulle - emme varmasti olisi pärjänneet. Lähetimme 
miehen viemään viestin komppanianpäällikölle. Mut¬ 
ta tämäkin kieltäytyi lähtemästä: voimat ovat vähäi¬ 
set. Sillä kertaa suurta partisaaniyksikköä vastaan ei 
menty. 

Minä menetin niissä partisaanitaisteluissa hyvän 
kaverin -Jussin Suden. Hän sattui miinaan, ja häneltä 
menivät jalat. Huusi kovasti. Meitä oli monta poikaa, 
Juho Harsia, Aleksanteri Väärä, Arnold Mäyrä, en 
nyt kaikkia muistakaan. Sanoin siinä lähempänä ole¬ 
valle Arnold Mäyrälle, että täytyy mennä auttamaan, 
poika on elossa. "Me itsekin lennämme ilmaan," tämä 
vastusti. Mutta kuitenkin me menimme. Kun me ve¬ 
dimme Jussia, taas räjähti miina. Minä sain kaksi sir¬ 
paletta, muut setvisivät. Kannoimme Jussin autolle 
saakka. Saatoin vielä hänet kenttäsairaalaan asti. Se 
oli Lugan kaupungissa. 

Kun me luovutimme Jussin lääkäreille, meille tarjot¬ 
tiin sairaalassa ruokaa ja annettiin vielä pikku ryy¬ 
pytkin. Näkiväthän saksalaiset, miten uupuneita me 
olimme. Minulla jalka oli kipeä, mutta arvelin kaiken 
järjestyvän. En sanonut siitä mitään. Menin nukku¬ 
maan. Yöllä heräsin valtavaan kipuun. Jalka oli niin 
pöhöttynyt, etten saanut saapasta jalasta pois. Pyysin 
apua. Saapas vedettiin pois, ja jouduin heti leikkaus- 
pöydälle. Kaksi puukonteränkokoista sirpaletta istui 
luussa. Ne vedettiin pois, ja lääkäri ihmetteli, miksi en 
heti illalla sanonut jalasta yhtään mitään. Olin silloin 
kokonaisen kuukauden sairaalassa. 

Jussi Sudelta menivät kummatkin jalat. Kun heräsin 
leikkauksen jälkeen, sain kuulla, että Jussi oli kuollut. 
Hänet haudattiin Lugan saksalaishautausmaalle. Ja niin 
taas yksi inkeriläispoika sai palkakseen koivuristin. 

Mutta minä sain kaikista niistä taisteluista seitse¬ 
män vuorokauden loman ja kunniamerkin. Se palkinto 
samoin kuin jalastani otetut sirpaleet luovutin Suomes¬ 
sa äidilleni. Hän ei palannut Neuvostoliittoon ja säi¬ 
lytti niitä. Mutta kun kävin äitiä hautaamassa Ruot¬ 
sissa, en mitään niistä enää löytänyt. 

Myöhemmin, kesällä 1943 3. komppania joutui vielä 
ankarampiin taisteluihin. Strategisesti tärkeänä kau¬ 
punkina tällä rintamalohkolla oli Novgorod, vanha ve¬ 
näläinen kaupunki, jonka nimi esiintyy historian kir- 

joissa jo vuonna 859. Sekä neuvostoliittolaisille että 
saksalaisille se oli tärkeä tieristeyspaikka: rautatie, 
maantie, jokisatama ja yhdeksän kilometriä Ilmajär- 
veltä. Kaupunki siirtyi käsistä käsiin kolme kertaa. 

Väinö Pennonen kertoo: 

Minä jouduin vartiotehtäviin Leningrad-Dno -linjal¬ 
le. Asuimme parakissa rautatien varrella. Jollain ta¬ 
valla partisaanit miinoittivat kävelypolun, joka vei pa¬ 
rakillemme. Kymmeniä kertoja olimme sitä kävelleet, 
mitään vahinkoa ei tapahtunut. Ja sitten kerran miina 
räjähti. Kaksi miestämme sai surmansa. 

Myöhäissyksyllä 1943 melkein joka yö jouduimme 
taisteluun partisaaneja vastaan. Meillä oli parakissa 
laverit, mutta nukuimme täysissä varusteissa lattialla, 
ja aseet olivat vierellä. Kun ammunta meitä kohti läpi 
seinien alkoi, olimme heti valmiit puolustautumaan. 
Karkotettiin partisaanit metsään, ja seuraavana päi¬ 
vänä taistelimme metsässä. Ei mennyt montakaan päi¬ 
vää, kun ne taas hyökkäsivät meitä vastaan. 

Ne yöt olivat meille kova paikka. Meillä ei ollut säh¬ 
köä. Valoluodit näyttivät meille valoa. Niiden avulla 
saimme havainnot, missä päin ovat partisaanit. 

Ne kokemukset ovat olleet niin raakoja, että vai¬ 
kuttavat tähän päivään asti. Jos nytkin keskellä yötä 
kolahtaa tai joku herättää, keikahdan kuin nuoli ja¬ 
loilleni. 

Meidän lohkollamme partisaanit eivät antaneet 
rauhaa siviileillekään. Joskus ajoivat yöaikana koko 
kylän metsään. Mikä tarkoitus niillä oli, se jäi arvoi¬ 
tukseksi. Me saimme käskyn löytää kylän asukkaat 
metsästä ja ohjata heidät takaisin koteihinsa. 

Lähellä Myshi-rautatieasemaa oli rautatiesilta. 
Seisoin vartiossa yhdessä uuden tulokkaan kanssa. 
Hän ei ollut vielä kertaakaan ehtinyt olla kahakoissa 
partisaanien kanssa. Aseina meillä oli konekivääri ja 
kivääri. Keskellä yötä kuulemme ammuntaa. Valojuo¬ 
vista näkyi hyvin, mistä suunnasta ammuttiin. Rauta¬ 
tiesilta oli aika korkealla, ja minä avasin tulen parti¬ 
saaneja kohti. Kun meitä tulitettiin, me älysimme teh¬ 
dä ulko-ovien eteen maavallit, ettei saatu tulta vas¬ 
taan, kun juostiin parakista ulos. Parakin lähettyviltä 
ammuttiin kolmesta kuularuiskusta. Sisältä avattiin 
myös tuli. N äin yhteisvoimin karkotimme silläkin ker¬ 
taa partisaanit teilleen. 

PONTIKKARYYPPY KELPASI, 
MUTTEIVÄT YHTEYDET 
PARTISAANEIHIN 


Paikallinen väki ei ainakaan suoranaisesti esittänyt vi¬ 
hamielisyyttään inkeriläismiehille. Heille tarjottiin 
omia pieniä palveluja pientä korvausta vastaan. Tupak¬ 
ka oli venäläisukoille mieleen. Inkeriläisille annettiin 
kuusi savuketta joka päivä, niistä säästettiin. Naisille 
sopi saippua. Joskus heille vietiin sokeria. Mistä ne 
venäläiset olisivat niinä vuosina sokeria saaneet? 

Miikka elintarvikkeista oli pula, eivätkä kaupat toi¬ 
mineet, suoranaisesta nälästä väki ei kärsinyt. Partisaa¬ 
nit ehkä toimittivat muonaa saadakseen helpommin 
paikalliset toimimaan omina yhteysmiehinä. 

Tiedettiin, että kylissä keitettiin pontikkaa. Kun josta¬ 
kin oli kerran saatu, sinne mentiin toistekin. Oliko tämä 
partisaanien juonia, siitä ei saatu koskaan tietää. Ehkä se 
oli yleinen tapa, josta ei luovuttu sodan aikanakaan. 

Kolppanan seurakunnan Paaritsan kylässä syntynyt, 
Kaijalan tasavallasta 1994 Espooseen muuttanut Alek¬ 
santeri Jakman kertoo: 

Kerran menimme hyvän kaverini, Antti Rokan kans¬ 
sa Mjatshinon kylässä etsimään pontikkaa. Kylässä 
pitivät majapaikkaa myös saksalaiset. Menimme yh¬ 
teen taloon - ja voi yllätys, yllätys - kaksi kivääri- 
miestä Venäjän armeijan tamineissa porstuassa mei¬ 
tä vastassa. 

- Zahodite, rebjata, zahoditel [Käykää, pojat, si¬ 
sään, käykääJ) 

Me ällistyimme. Mitä tehdä? Mutta venäläiset otti¬ 
vat meidät vastaan kuin vanhat tuttavat. Veivät mei¬ 
dät keittiöön, panivat kiväärinsä ovensuuhun ja kehot¬ 
tivat meitäkin tekemään samoin. No, emme mekään 
olleet arkalasta kotoisin. Olin nuori, muutama kuu¬ 
kausi sitten täyttänyt kahdeksantoista. Antti oli minua 
nuorempi. Vaikka hän oli pienikokoinen ja hiukan jal- 
kavammainen, hän osasi löytää ulospääsyn tilanteesta 
kuin tilanteesta. Olin jo siihen tottunut. 

Istuimme pöydässä. Isäntä toi pullon kotikeittoista, 
otettiin venäläisittäin tervetuliaisryypyt. Löytyi siinä 
suuhunpantavaakin, hapankaalia. Ryyppy ryypyn jäl¬ 
keen siinä istuimme ja tyhjensimme pulloja. Venäläiset 
utelemaan, keitä olemme ja mistä, kauanko olemme 
saksalaisia palvelleet ja muuta sellaista. Vistasimme 
kysymyksiin ja itsekin utelimme heiltä yhtä sun toista. 
He myös rehellisesti meille vastailivat. Isäntä oli mer¬ 
killinen mies. Hän oli yksi harvoista pelastuneista, jot¬ 
ka osallistuivat Kronstadtin kapinaan. Emme huo- 

manneetkaan, kun yö vaikeni aamuksi. Katsoimme, 
että on lähdettävä, kun välit ovat näiden venäläisten 
kanssa vielä hyvät. 

-Älkää sattuko meille metsässä vastaan - se on teil¬ 
le varmaa menoa. Mutta tällaisiin tapaamisiin tulkaa, 
emme tee teille mitään. 

- Jos te satutte meille taistelussa vastaan, ette te¬ 
kään meiltä armoa saa, vastasimme. 

Löimme kättä ja erosimme. 

Toista tällaista tapausta ei meille enää sattunut. 
Emme kenellekään tästä kertoneet. 

Jälkeenpäin arvelin, että he olivat partisaaneja. Tuli¬ 
vat kylään armeijan vaatteissa. Jos he olisivat sattuneet 
saksalaisten käsiin, he olisivat olleet sotavankeja. Jos he 
taas olisivat olleet siviilinutuissa ja heidät olisi todettu 
partisaaneiksi, heidät olisi ilman muuta hirtetty. 

Muuten tästä hirttämisestä. Se oli saksalaisilla ylei¬ 
nen rangaistustapa Venäjällä. Se tehtiin opiksi koko 
kylän väelle. 

Syyskesällä väki oli pellolla sadonkorjuussa. Musta¬ 
laiset tulivat taloihin ja veivät kaiken muonan, mitä 
löysivät. Asia setvisi, ja saksalaiset saivat siitä tietää. 
Kaikki mustalaiset koottiin yhteen riviin, miehet ja 
naiset, vanhat ja lapset. Ja heidät kaikki hirtettiin. 
Omin silmin satuin tämän näkemään. 

Varkautta saksalaiset eivät sietäneet. Siitä rangais¬ 
tiin kovalla kädellä omiakin. 

Kenraali Vlasovin 

VANGITSEMINEN 


Sodan alkuvaiheessa saksalaiset etenivät nopeasti. Ta¬ 
voite oli selvä - Moskova vallataan syksyyn mennessä 
ja Punaisella torilla pidetään vallankumousvuosipäivä- 
nä saksalaisten voitonparaati. Elokuun alussa 1941 
Ukrainan pääkaupunki oli antautumisen partaalla. 
Stalinin käsky Kiovaa puolustaville kenraaleille oli: 
"Tehkää kaikki mahdollinen ja mahdoton Kiovan puo¬ 
lustamiseksi.” 

Kaupunkeja sodassa ei puolusteta käskyillä. Gude- 
rianin moottoroidut joukot lähenivät Kiovaa. Syys¬ 
kuun puolessavälissä kaupunkia puolustaneille ken¬ 
raaleille tuli Stalinin uusi käsky: "Kiova on ollut ja tu¬ 
lee aina olemaan neuvostokaupunkina. En salli teidän 
perääntyvän.” 

17. syyskuuta saksalaiset vakasivat Kiovan. 

37. Armeija komentajanaan kenraaliluutnantti 
Andrei Vlasov osoittautui niissä oloissa kyvykkääksi 
komentajaksi. Hän piti hallussaan Kiovan läntiset reu¬ 
namat aina antautumiseen asti. Kenraali Vlasov nousi 

näin Stalinin suosikiksi. Talvella 1941-42 Stalin mää¬ 
räsi kenraali Vlasovin Leningradin Rintamalle komen¬ 
tamaan 2. Iskuarmeijaa. 

Kesällä 1942 2. Iskuarmeija joutui saarroksiin Ilma- 
järven pohjoispuolella, missä oli valtavia soita. Iskuar- 
meijan joukot oli kirjaimellisesti ajettu suohon, josta 
Vlasov ei kovista yrityksistä huolimatta päässyt mur¬ 
tautumaan. Armeija antautui. Pelastaakseen itsensä 
kenraali Vlasov pukeutui siviilivaatteisiin ja yritti 
päästä rintaman yli. Ljubanin tienoilla hän joutui 12. 
heinäkuuta saksalaisten vangiksi. Ost-Bataillon 664:n 
3. komppania oh mukana tässä operaatiossa taistellen 
partisaaneja vastaan. 

Partisaaneja kohtaan saksalaiset eivät tunteneet 
armoa: taistelussa eloon jääneet ja saksalaisten van¬ 
giksi joutuneet joko ammuttiin tai näyttävästi hirtet¬ 
tiin. Opiksi siviiliväestölle - näin käy jokaiselle, joka 
liittyy partisaaneihin. Tärkeintä oli esittää yhteenot¬ 
tojen säälimättömyys. Armo oh sana, joka oli poistet¬ 
tu saksalaisten virallisten ohjeittenkin sanavarastos¬ 
ta. Saksan sotamarsalkka ja sotavoimien yliesikunnan 
päällikkö Keitel antoi joukoilleen käskyn: "Jos idässä 
olevien rosvojen tuhoamista... ei toteuteta kaikkein 
raaimmin keinoin, käytössämme olevat voimat eivät 
ennen pitkää riitä tuon ruton hävittämiseen. Joukoil¬ 
la on siksi oikeus ja velvollisuus käyttää kaikkia kei¬ 
noja myös naisia ja lapsia vastaan... Kaikki epäröinti 

merkitsee rikosta Saksan kansaa ja saksalaisia sotilaita 
kohtaan.” 

Hirttosilmukalta "partisaani” Vlasov pelastui, kun 
ilmoitti että hän on kenraali Vlasov. Tapa jolla hän tä¬ 
män teki oli niin vaikuttava, että tuli käsky keskeyt¬ 
tää toiminta. Vlasov pelastui hirttokuolemalta. Sillä 
kertaa. 

Valtaosa 2. Iskuarmeijan joukoista antautui taiste¬ 
lutta. Miehiä harhaili metsässä. 3. komppania sai teh¬ 
täväkseen saattaa heitä kokoontumispaikalle, Sivers- 
kajan rautatieasemalle. Komppanian miehet joutuivat 
tekemään useita matkoja saattaen metsästä kiinni 
otettuja iskuarmeijalaisia kokoontumispaikalle. Osa 
pääsi karkaamaan lähellä oleviin kyliin. Miehiä haet¬ 
tiin myös sieltä. Se oli helpompi tehtävä kuin yhteen¬ 
otot partisaanien kanssa: olivathan he sotilastamineis- 
sa, ja heitä oli helppo erottaa siviiliväestöstä. Vmgiksi 
joutuneet ihmettelivät, miten hyvin saksalaiset puhu¬ 
vat venäjää. Komennot olivat selviä, aivan kuin ne oli¬ 
sivat tulleet omilta esimiehiltä. 

Pian ne samaiset miehet olivat Saksan armeijan uni¬ 
vormuissa. Kenraali Vlasov sai myöhemmin mainetta 
kaikkein huomattavimpana puna-armeijasta saksalais¬ 
ten puolelle siirtyneenä kenraalina. Saksan suojelukses¬ 
sa hän kokosi yli miljoonan miehen, sotavangeista ym. 
muodostetun armeijan, ROA:n (\fenäjän Vapausarmei- 
jan). Vlasov tunnettiin tämän armeijan komentajana. 

(Myöhemmässä vaiheessa Ost-Bataillon 664:n mie¬ 
het tapasivat näitä ns. vlasovilaisia sekä sota-aikana, 
että sodan jälkeen vankileireillä. Kenraali Andrei Vla- 
sov joutui toukokuussa 1945 neuvostojoukkojen kä¬ 
siin. Hän sai kuolemantuomion, ja 1946 hänet hirtet¬ 
tiin.) 

Partisaanien tihutöitä 


Partisaanien taktiikka oli terrori ja tihutyöt. Avointa 
taistelua ne yrittivät välttää. Vain siinä tapauksessa, 
kun ei ollut muuta ulospääsyä, ne antautuivat taiste¬ 
lulle. Sotakalusto oli sen mukainen. 

Liissilän seurakunnan Hovimäen kylässä syntynyt, 
Karjalan tasavallassa, Kontupohjan kaupungissa asuva 
Antti Martikainen kertoo: 

Ne partisaanit laittoivat miinoja joka paikkaan, min¬ 
ne vain saivat. Kerrankin me partioimme omaa rauta- 
tieosuutta. Kävelimme rautatietä pitkin. Kaikki näytti 
olevan kunnossa. Iltahämärässä ei kuulunut ääniä 
eikä näkynyt missään päin valoja. Ja sitten räjähti. 
Kerran, toisen ja sitten kokonainen sarja räjähdyksiä 
takanamme. Meille tuli avuksi joukkoja, mutta parti¬ 
saanit kerkisivät karata metsään. Seuraavana päivä¬ 
nä ajelimme ja tuhosimme niitä metsässä. Ja kun pala¬ 
simme majapaikkaan, saimme kuulla, että kolmekym¬ 
mentä kilometriä rautatietä oli räjäytetty käyttökel¬ 
vottomaksi. Oli se saksalaisille suuri tappio. Junalii- 

kenne pysähtyi moneksi päiväksi. Mutta kyllä saksa¬ 
laiset osasivat asiat järjestää. Paikallistako väestöä 
otettiin töihin. Taisi olla niin, että joku perheestä oli 
partisaanijoukossa ja räjäytteli rautateitä. Toinen sa¬ 
masta perheestä oli tietä korjaamassa. 

Koulukaverini ja oman kylän poika Juho Ikonen oli 
meidän ryhmässä paras miinojen purkaja. Ja sen työn 
hän osasi. Pojat jopa irvailivat, että älä anna Juholle 
leipää, anna hänelle miina purettavaksi. Mutta kerran 
sitten kävi niin, että sattui joku uudenmallinen miina. 
Juho sitä katseli ja tutki, alkoi tehdä sitä vaarattomak¬ 
si. Sattuiko Juholle virhe, vai mitä, mutta miina räjäh¬ 
ti. Juholta pää melkein kokonaan irtosi ruumiista, se 
roikkui niskanahan varassa. Juhon apulaisena ollut 
mies, me kaikki häntä kutsuimme Zhenatyi Shurkka eli 
Naimisissa oleva Shurka, sai vakavia vammoja; hä¬ 
neltä menivät silmät. Hänet vietiin sairaalaan Lat¬ 
viaan. En sen jälkeen ole hänestä mitään kuullut. 

Ja Juho Ikonen... Me olimme ikätovereita, yhdessä 
kasvoimme ja yhdessä kävimme koulua. Kun miina 
räjähti, olimme siinä lähellä. Näin Juhon verisenä ja 
ruhjottuna. En sen jälkeen voinut syödä enkä juoda 
moneen päivään. 

Luottamusta ansainnut 
yksikkö 


Saksan puolella taisteli yli miljoona neuvostokansa¬ 
laista ja venäläistä emigranttia. Moniin tällaisiin yksi¬ 
köihin saksalaiset suhtautuivat epäillen, eivät täysin 
luottaneet. Useimmiten se johtui siitä, että luotta¬ 
mus oli ristiriidassa niiden Hitlerin oppien kanssa, 
joiden mukaan venäläiset olivat Untermenschen eli 
ali-ihmisiä. 

Inkerinsuomalaiseen Ost-Bataillon 664:n luotet¬ 
tiin. Saksalaiset jopa ylensivät osan miehistä aliupsee¬ 
reiksi. Aliupseeriarvon saivat ne, joilla oli ennestään 
sotapalvelukokemusta tai jotka olivat kunnostautu¬ 
neet tehtävissään. Näin saksalaisten aliupseereiden 
rinnalla oh omia, inkeriläisiä. 

Ainakin kerran vuodessa miehiä päästettiin lomalle. 
Ne jotka joutuivat saksalaispataljoonaan alusta alkaen 
ja ehtivät olla siinä vajaat kaksi vuotta, kävivät lomalla 
kaksikin kertaa. 

Antti Martikainen kertoo: 

Kun ensimmäistä kertaa olin menossa lomalle, minulle 
annettiin uusi univormu. Saavuin kotikylään ja käve¬ 
lin taloamme kohti. Isä ja äiti sahasivat puita. Ajatte- 
lin, että panen ensin reppuni porstuaan ja sitten menen 
heitä tervehtimään. Isä sanoi, ettei sisällä ketään ole, 
jos on asiaa tule tänne. He eivät tunteneet omaa poi¬ 
kaansa. Minä menin armeijaan ryysyisissä nutuissa. 
Tulin lomalle uppouudessa saksalaisessa sotilasasussa. 
Ja olinhan minä siellä armeijassa vielä kasvanut ja 
varmistunut. Ei ihme etteivät tunteneet. Yli vuoteen 
emme olleet tavanneet. 

Kävin vielä toisenkin kerran kotona lomalla. Se oli 
sitä aikaa, kun inkeriläiset muuttivat Suomeen. Seuraa- 
van kerran tapasinkin vanhempani sitten jo Suomessa. 

Suuri osa pataljoonan miehistä palkittiin: 107 miestä 
sai saksalaisen kunniamitalin ja 17 haavoittumismer- 
kin. Perhetapahtumien vuoksi päästettiin muutaman 
vuorokauden lomalle. Jostakin tärkeästä tehtävästä tai 
hyvällä käytöksellä sai myös loman. Mutta rangaistuk¬ 
siakin tuli. Monen inkeriläisen rangaistuskirja, Auszug 
aus dem Strafbuch, sisälsi rangaistuksia. Ryyppymie- 
het saivat tavallisesti muutamasta vuorokaudesta vii¬ 
kon mittaisen arestin. Mutta oli muitakin tapauksia. 

Esimerkiksi Mikko (Michael) Nikkinen, oli ollut 2. 
tammikuuta 1943 majoitusvartiossa. Hänet tavoitet¬ 
tiin istumassa ja vielä niin, ettei tarkastusta suoritta- 

nut upseeri heti löytänyt häntä. Miehelle mätkäytet- 
tiin kahdeksan päivää kovennettua rangaistusta, joka 
jäi kuitenkin suorittamatta, koska jo seuraavana päivä¬ 
nä Nikkinen "joutui tehtäviin”. Strafbuchista ei selviä, 
mihin tehtäviin miestä tarvittiin, koska hän ei myö- 
hemmässäkään vaiheessa joutunut arestiin. 

Tiedossa on myös tapauksia, kun saksalaiset teloit¬ 
tivat inkeriläismiehiä. Seuraavassa yksi esimerkki. 

Ruokaa ei aina riittänyt, ja siksi sitä otettiin sieltä, 
mistä saatiin. Mujan rautatieasemalla kolme pataljoo¬ 
nan miestä kulkiessaan postivaunun ohi sieppasi pa¬ 
ketteja. Eräs saksalainen aliupseeri sattui näkemään ja 
antoi heidät ilmi. Kaikki kolme ammuttiin. 

Miehiä kaatui taistelussa partisaaneja vastaan. Hei¬ 
tä kuoli tauteihin, kaatui, ja muutamia kotiutettiin. 
Täydennystä tarvittiin, ja sitä tuli siviilistä. 

Saksalaiset värväsivät nuoria inkeriläisiä sekä tyttö¬ 
jä että poikia. Heille tarjottiin kolmea vaihtoehtoa: ar¬ 
meijaan vartiotehtäviin, työarmeijaan tai työleirille. 
Kurjimmat olot olivat työleirillä. Pojat ja miehet meni¬ 
vät mieluummin vartiotehtäviin. Ne, joita ei siihen 
kelpuutettu, joutuivat työarmeijaan. 

Kankaankylässä syntynyt, 1994 Inkeristä Suomeen 
muuttanut Juho Savolainen kertoo: 


Meitä inkeriläispoikia ja -tyttöjä koottiin kesällä 
1943 Hatsinaan. Oli meitä siinä ainakin yli kaksisa- 

taa henkeä. Miesväki pantiin heti tavaravaunuihin ja 
vietiin rakentamaan Ljubanista Tosnoon kapulatietä 
yli valtavan suon. Me rakensimme tietä pari viikkoa, 
ja sitten meidät siirrettiin Viiritsaan. Meidät puettiin 
Saksan armeijan varusteisiin, annettiin venäläismal- 
liset kiväärit ja ruvettiin kouluttamaan, niin kuin 
alokkaita koulutetaan. 

Sitten saksalaiset upseerit tulivat "ostamaan" meitä 
omiin yksikköihinsä. Kuka minnekin joutui. Oli myös 
itävaltalaisesta alppijääkärirykmentistä yksi upseeri. 
Minäkin jouduin sen alaiseksi. Meitä siirrettiin rinta¬ 
malinjalle, mutta me emme joutuneet taisteluihin. 
Olimme apujoukoissa. Minä jouduin muonajoukkuee- 
seen: veimme ruokaa rintamalle, avustimme kokkia, 
hankimme polttopuita. 

Myöhemmin, syksyllä 1943 alppijääkärirykmentti 
siirrettiin Leningradin rintamalta Italiaan. Noin sata 
inkeriläismiestä vietiin Italiaan. Minäkin olisin joutu¬ 
nut sinne, mutta koko perheemme oli jo muuttanut Suo¬ 
meen. Sanoin, että olen suomalainen ja haluan myös 
Suomeen. Niin minut vietiin Viron kautta Hankoon ja 
jouduin Er.P 6:een, paljon myöhemmin kuin valtaosa, 
27. maaliskuuta 1944. 

Olen jälkeenpäin tavannut muutamia entisen alppi- 
jääkärirykmentin miehiä. Yksi heistä oli koulukaveri¬ 
ni Juho Virkki. Hän oli joutunut vangiksi amerikkalai¬ 
sille. Kun hän oli Neuvostoliiton kansalainen, hänet 

luovutettiin kaukoidässä neuvostoviranomaisille. Näil¬ 
le vangeille annettiin samat tuomiot kuin meille muil¬ 
lekin, jotka olivat sotimassa Saksan ja Suomen puolel¬ 
la. Taposin muitakin Juho Virkin kohtalotovereita, 
mutta en muista enää heidän nimiään. 

Pataljoona oli vahvimmillaan noin 800 miestä. Monta¬ 
ko heistä jäi ikuisesti lepäämään koivuristin alle Poh- 
jois-Venäjälle, ei tarkasti tiedetä. Inkeri-lehti nro 4-5 
1944 julkaisi Saksan armeijan palveluksessa olleiden 
kaatuneitten tai kuolleitten luettelon. Sen oli laatinut 
korpraali Paavo Ihanuus varmasti kyselyjen perusteel¬ 
la eikä se ole läheskään täydellinen. 

II 

SIIRTO SUOMEEN. 
ERILLINEN PATALIOONA 6:N 
PERUSTAMINEN JA 
TOIMINTA 



Inkeriläisten siirrot Suomeen 


Saksalaisten Pohjoisen Armeijaryhmän hyökkäys py¬ 
sähtyi syksyllä 1941. Leningradin valtaus salamasodan 
yhtenä tavoitteena jäi saavuttamatta. Alkoi asemaso¬ 
ta, joka vakiinnutti elämän Inkerinmaalla rintamaseu- 
tua lukuunottamatta. Miehittäjät sijoittivat inkeriläis- 
väestön talouskoneistoonsa työvoimaksi ja rintamava- 
rustelutehtäviin. Siinä vaiheessa yli kaksi tuhatta in¬ 
keriläistä siirrettiin töihin myös Saksaan. Miehitys- 
alueella inkeriläiset muodostivat koko saksalaisten 
työvoimasta neljänneksen. 

Suomessa seurattiin Suomenlahden eteläpuolella 
tapahtunutta kehitystä. Ensi alkuun se koski Viroa. 
Mutta jo marraskuussa 1941 otettiin Saksan ja Suo¬ 
men kesken ensimmäistä kertaa kantaa inkeriläiskysy- 
mykseen. Mielipiteenvaihdosta tapahtui myös Man¬ 
nerheimin ja Saksan sotavoimien pääesikunnan edus¬ 
tajien välillä. Saksan ulkoministeri Ribbentropin säh¬ 
keessä vuoden 1942 tammikuussa Saksan Suomen lä¬ 
hettiläs Blucherille mainitaan, että Mannerheim oli 
esittänyt kantansa inkeriläisten siirrosta Suomeen. 

Inkeriläisten asia tuli esille myös julkisuudessa. Sii¬ 
hen olivat vaikuttamassa muun muassa eräiden synty¬ 
peräisten inkeriläisten keskuudessa Suomessa esiinty¬ 
vät toiveet lähettää Inkeriin henkilöitä hankkimaan 
tietoa sikäläisistä oloista. Tammikuussa 1942 tämä 
toteutui. Nelihenkinen ryhmä matkusti Inkeriin Sak¬ 
san miehitysvyöhykkeelle. Tilanne todettiin vaikeaksi, 
muttei katastrofaaliseksi; nälkäänäkeville pitäisi viipy¬ 
mättä antaa apua. Samassa heräsi kysymys myös inke¬ 
riläisten siirrosta Suomeen. 

Inkeriläisten tilanteen parantamiseksi ryhdyttiin 
myös käytännön toimiin. Suomi ehdotti lähettävänsä 
- eivätkä saksalaiset vastustaneet - yhden tai kaksi 
pastoria pitämään huolta inkeriläisten sielunhoidolli¬ 
sista tarpeista. Kesällä 1942 ensimmäisenä kirkon 
edustajana pastori Juhani Jääskeläinen matkusti Inke¬ 
riin. Kenttäpiispan erikoistehtävissä tuolloin toiminut 
Jääskeläinen oli tehtävään erityisen sovelias, sillä hän 
oli syntyperäinen inkeriläinen. Myöhemmin hänelle 
tuli Suomesta apuvoimia. 

Inkeriläisten siirrosta sodan jaloista Suomeen vai¬ 
kutti suuresti mielipiteen muokkaus ja maassa vallit¬ 
seva työvoimapula. Joulukuun 1. päivänä 1942 valtio¬ 
neuvosto teki päätöksen inkeriläisten siirtämisestä 
Suomeen. Kun 5. joulukuuta oli saatu myös Manner¬ 
heimilta sotilaspiirien siunaus, asia ei enää ollut kiinni 
suomalaisista. Saksalaisten, jotka kilpailivat inkeriläis- 

ten työvoimasta, oli tehtävä oma lopullinen ratkaisun¬ 
sa. Kummallakin osapuolella, suomalaisilla ja Saksan 
armeijalla oli sama motiivi inkeriläisten suhteen - työ¬ 
voimapula. Mutta Suomessa asiaa ajettiin myös hei- 
moaatteen perustein. Selvästi olivat esillä humanitää¬ 
riset syyt. Suomi oli ottanut ennemminkin osaa inke- 
riläiskysymykseen ja inkeriläisten kohtaloihin alkaen 
tsaari-Venäjän ajoilta aina 1930-luvun inkeriläisvainoi- 
hin Neuvostoliitossa asti. 

Inkeriläisten siirron johtajaksi nimitettiin Teknilli¬ 
sen korkeakoulun maanviljelystekniikan professori, 
insinöörimajuri Pentti Kaitera. Toinen siirtojen avain- 
hahmo oli monia tehtäviä hoitanut AKS:n puheenjoh¬ 
taja, tohtori ja luutnantti Vilho Helanen. 

Inkeriläisväestö koottiin Hatsinaan, siitä se siirrettiin 
junalla Viroon, Kloogaan leireihin, mistä matkaa jatket¬ 
tiin Paldiskin satamaan. Suomessa vastaanottosatama- 
na oli ensi alkuun Hanko. Ensimmäinen inkeriläisiä kul¬ 
jettava laiva S/S Aranda saapui 29.3.1943 Hankoon. 

Myöhäissyksyllä 1943 ainakin rautateiden läheisis¬ 
tä kylistä inkeriläiset oli siirretty Suomeen. Saksan ar¬ 
meijassa palvelevat miehet alkoivat esittää toivomuk¬ 
siaan päästä myös Suomeen, minne heidän omaisensa 
olivat jo lähteneet. Tässä vaiheessa tuntui aivan luon¬ 
nolliselta siirtää myös Ost-Bataillon 664 Suomeen. 

Syyskuussa 1943 Suomessa olevan saksalaisen yh- 
dyskenraalin esikunta tiedusteli Saksan maavoimien 

esikunnalta, OKHilta, pataljoonan mahdollisesta siir¬ 
rosta Suomen armeijaan. Ajatus sai Suomessa kanna¬ 
tusta. Saksalaiset viranomaiset antoivat määräyksen 
joukko-osastoilleen kaikkien inkeriläisten lähettämi¬ 
seksi Suomeen. 

Saksalaiselle rintamajohdolle tämä ei ollut miten¬ 
kään helppo asia. Armeijaryhmä vaati Ost-Bataillon 
664:n tilalle uutta yksikköä, vain siinä tapauksessa in- 
keriläispataljoona pääsisi irtaantumaan tehtävästään. 

Inkeriläisten tilalle lähetettiin etelärintamalta azer¬ 
baidzhanilainen pataljoona. Mutta matkalla pataljoo¬ 
nasta karkasi noin kolmas osa. Epäluotettavana patal¬ 
joona palautettiin. Ja kun tilanne rintamalla oli enti¬ 
sestään vaikeutunut, omia joukko-osastoja ei tilalle 
löytynyt. Mutta viivyttelyä ei poliittisista syistä enää 
jatkettu. Marraskuun lopussa OKH antoi käskyn Ost- 
Bataillon 664:n vetäytymisestä tehtävistään ja sen siir¬ 
rosta Suomen armeijaan. 

Tieto Saksan armeijassa palvelevasta inkeriläispa- 
taljoonasta oh kulkenut myös Suomeen. Yksi välittä¬ 
jistä oli pastori Juhani Jääskeläinen. Inkerissä liikkues¬ 
saan hän sai kuulla sen olemassaolosta ja kävi tutustu¬ 
massa siihen Novgorodin alueella. 

Antti Martikainen kertoo: 

Joukko-osastomme oli majoitettu Batetskajan rauta¬ 
tieasemalle. Satuin olemaan sinä päivänä vapaalla 

vuoroista. Kasarmiimme tuli kaksi upseeria. Toisen me 
tunsimme. Mutta toinen oli tuntematon eikä ollut sak¬ 
salaisessa univormussa. Upseerit kävelivät ja tarkkai- 
livat meitä, jotain puhelivat keskenään, seurasivat 
meidän vapaa-ajanviettoamme. Sitten lähtivät kohti 
ovea. Kirppu Aleksanteri otti ja tokaisi: 

-Mikäperkeleen mies tuokin on? Ja mitä hän meistä 
tahtoo? 

Tuntematon upseeri kääntyi ovelta takaisin, tuli 
luoksemme ja sanoi puhtaalla suomen kielellä: 

-Jos mies menee ovesta ulos eikä ole mitään pahaa 
tehnyt, ei sovi kiroilla. 

Ällistyimme ja seisoimme sanattomina. Upseeri ei 
sen enempää virkkanut mitään. Me kauan arvailim¬ 
me, mitä se suomalainen upseeri meillä päin liikkui. 

Riehakas junamatka 
Hatsinasta Tallinnaan 


Vuoden 1943 joulukuun alussa pataljoona sai käskyn 
luovuttaa aseensa ja valmistautua lähtemään Suo¬ 
meen. Kaikki komppaniat koottiin yhteen Batetska- 
jaan ja lähetettiin Hatsinaan. Matkalla juna ei pysähty¬ 
nyt kertaakaan. Kokoontumispaikassa kaikki ei suju¬ 
nut suunnitelmien mukaan. Ilmoitettiin, että lähtö 
viipyy muutamalla tunnilla. 

Hatsina oli sekä saksalaisille, että inkeriläisille tuttu 
paikka. Miehiä lähti saattamaan Ost-Bataillon 664:n 
komppanianpäällikkö Oberleutnant (yliluutnantti) 
Schutz. Hän oli kiinni järjestelyhommissa, eikä hänel¬ 
lä ollut aikaa pitää kuriohjaksia käsissään. Lupaa pois¬ 
tua rautatieasemalta ei annettu. Päivärahat saatuaan 
moni lähti etsimään ilojuomaa. Ja löytyihän sitä, sieltä 
rautatieasemalta. 

Saksalainen sotamies vaati pullostaan 20 saksan¬ 
markkaa, kun sen katuhinnan tiedettiin olevan neljä 
markkaa. Aleksanteri Kemppi ei suostunut sellaiseen 
hintaan, ja miesten kesken syntyi riita. Riidasta tappe- 

luun. Saksalainen ampui Kempin, ja mies kuoli välittö¬ 
mästi. 

Kahden vuoden jännitys purkautui nopeasti. Oltiin 
rohkeita, oltiin vapaita, jarrut eivät toimineet. 

Eräs inkeriläinen - mistä lieneekään saanut pitkä¬ 
vartisen lapion - löi sillä Kempin ampunutta saksalais¬ 
ta. Isku oli terävä, ja mieheltä lensi pää. 

Kempin ruumiin pojat nostivat veturiin hiilien pääl¬ 
le. Aikomus oli viedä ruumis Suomeen ja haudata siel¬ 
lä. Saksalaiset ottivat kuitenkin ruumiin. 

Sotilaspoliisit tulivat paikalle kuorma-autolla. Sit¬ 
ten tuli vielä toinenkin auto. Poliiseja oli yhteensä puo- 
lisensataa. Tilanne oli niin sekava, että katsottiin järke¬ 
väksi mitä nopeimmin lähettää rähinöitsijät matkaan. 
Poliisit piirittivät inkeriläismiehet, johdattivat heidät 
vaunuihin eivätkä päästäneet enää ketään ulos, vaikka 
juna seisoi vielä asemalla pari tuntia. 

Kempin surma oh nostanut miehissä vihaa saksalai¬ 
sia kohtaan. Matkan aikana juna pysähtyi ensi kerran 
vasta Virossa. Ja kun asemalla huomattiin käyskente- 
levän kolme upseeria, Juho Henttinen hyppäsi vau¬ 
nusta ja lähti juoksemaan niitä kohti huutaen "Offi- 
zierl Offizier!” Miehet pysähtyivät. Henttinen vetäisi 
jokaista turpiin, yksi upseereista kaatui, toiset auttoi¬ 
vat hänet jaloilleen. Henttinen juoksi takaisin vaunul¬ 
le, häntä autettiin nousemaan sisään. Ällistyneet up¬ 
seerit hieroivat leukojaan. Vaunun ovi vedettiin kiinni, 

eivätkä saksalaiset voineet mitään muuta kuin katsoa 
hölmistyneinä junan lähtöä. 

Ensimmäinen kuljetuserä saapui Tallinnaan. Vas¬ 
taanottajat, suomalaiset upseerit yllättyivät: noin 300 
miehestä osa oli aika lailla juovuksissa. 

Laivamatka. 
Tallinnasta Hankoon 


Lounais-Hämeen suojeluskuntapiirin päällikkö, evers¬ 
tiluutnantti Kaarlo Breitholtz määrättiin 23.11.1943 
inkeriläispataljoonan komentajaksi. Kahta päivää myö¬ 
hemmin hän kävi Päämajassa ilmoittautumassa yleis¬ 
esikunnan päällikkö kenraali Heinrichsille. Läsnä oli¬ 
vat Päämajan komentoesikunnan päällikkö kenraali¬ 
luutnantti Tuompo ja eversti Tähti. 

Kannaksen Ryhmän esikunnassa joukon nimeksi oh 
sovittu Erillinen Pataljoona B. Nimen valintaan lienee 
vaikuttanut komentajan sukunimi. 

Breitholtz yhdessä muun kuuden upseerin ja kah¬ 
dentoista aliupseerin kanssa saapui 1. joulukuuta Tal¬ 
linnaan vastaanottamaan miehistöä. Matkan aikana 
Breitholtz selosti inkeriläispatalj oonan syntyvaiheisiin 
liittyviä asioita, miten tulokkaisiin ja saattajiin, saksa- 
laisupseereihin tulisi suhtautua. 

Pataljoonan ensimmäinen ja toinen marssierä saa¬ 
puivat Tallinnaan 5. joulukuuta. Saksalainen yliluut¬ 
nantti Schutz, joka oh näiden erien johtajana, selosti 

miestensä kurittomuutta. Yliluutnantin mukaan osas¬ 
toon oli valittu huonoin ja kurittomin aines, joka "oli 
aiheuttanut epäjärjestystä jo lähtöpaikan valmisteluis¬ 
sa ja suorituksissa”. 

Everstiluutnantti Breitholtz vastaanotti Luise-kou- 
lulla saapuneen erän. Breitholtz tiedusteli, olivatko 
miehet halukkaita astumaan Suomen armeijan palve¬ 
lukseen. Nousi valtava huuto, josta sai selvän, että 
kaikki olivat halukkaita. 

Näihin eriin kuului 10 saksalaista aliupseeria ja 312 
inkeriläismiestä, joista 13 aliupseeria, 28 korpraalia ja 
271 sotamiestä. Suuri osa inkeriläisistä oli niin juopu¬ 
neita ja levottomia, että heidät oli suljettava kouluun 
ankaraan vartiointiin. Tallinnan satamaan saapuessaan 
joukosta erkani muutamia miehiä, jotka väkisin tah¬ 
toivat päästä suomalaisiin laivoihin. Useita kymmeniä 
oli lähtenyt kaupungille, missä he herättivät kauhua 
etsiessään väkijuomia. Puukot ja nyrkit heiluivat, kun 
ilolääkettä ei löytynyt tai sitä ei humalassa oleville 
myyty. 

Tallinnan komendatuurista koululle saapui kenttä- 
santarmiupseeri, saksalainen luutnantti Hofmann se¬ 
lostamaan, mitä juopuneet olivat saaneet kaupungilla 
aikaan: tappeluja ja puukotuksia, kuusi miestä, "aivan 
tolkuttomassa humalassa” pidätetty. Heidät eristet¬ 
tiin vartioituina koululle. Poliisitutkinto siirrettiin 
seuraavaan päivään. 

Täisaunan ja puhuttelun jälkeen joukot saatiin jon¬ 
kinlaiseen järjestykseen, ja saatettiin marssia majoi¬ 
tuspaikalle parin kilometrin päähän Restiku-koululle. 

Samana päivänä, 5. joulukuuta, myöhään illalla Tal¬ 
linnaan saapui kolmas marssierä, jonka johtajana oli 
saksalainen yliluutnantti Feucht. Tässä erässä oli 162 
inkeriläistä, joista 5 aliupseeria, 14 korpraalia ja 143 
sotamiestä. Edellisten erien väkijuomien hankkimi¬ 
nen matkan varrella ja mellastetut olivat saaneet ai¬ 
kaan joitakin varovaisuus- ja valvontakeinoja: miehiltä 
otettiin rahat pois, väkijuomat takavarikoitiin, juna ei 
pysähtynyt asutuspaikoilla ja kuljetusta joudutettiin 
yli kahdeksan tuntia. Erä saapuikin perille selvin päin 
ja hyvässä järjestyksessä. 

Neljäs ja viimeinen erä saapui 7. joulukuuta, johta¬ 
janaan saksalainen yliluutnantti Hincke ja viisi saksa¬ 
laista aliupseeria. Inkeriläisiä oh 142, joista 6 aliupsee¬ 
ria, 23 korpraalia ja 113 sotamiestä. Tämäkin erä saa¬ 
pui järjestyksessä tarkan valvonnan ansiosta. Matkaa 
oli joudutettu 12 tuntia. 

Kaikkiaan 616 inkeriläistä oh saapunut: 24 aliup¬ 
seeria, 65 korpraalia ja 527 sotamiestä. Luettelointi 
suoritettiin yhteisvoimin, suomalaisten luku kävi yh¬ 
teen saksalaisten luovutusluvun kanssa. 

Satamassa suoritettiin ruplien ja saksanmarkkojen 
luovutus. Myös taskuaseet luovutettiin, ja niitä löytyi¬ 
kin monilta. Toimitettiin rokotus pilkkukuumetta vas- 

taan. Kaikki kävivät täisaunan. Samassa suoritettiin 
ylimalkainen lääkärintarkastus mahdollisten kulku- ja 
tarttuvien tautien toteamiseksi. Yleinen kunto todet¬ 
tiin tyydyttäväksi, tosin muutamilla oli syyhy- ja ihot- 
tumatapauksia. 

Ensimmäinen merenkuljetuserä 7. joulukuuta H/L 
Lahdella ja M/L Louhella ei onnistunut ankaran me- 
renkäynnin takia. Matka lykkääntyi kahdella päivällä. 
Kuljetuksen johtajana oli luutnantti Sokka. Ensimmäi¬ 
nen erä saapui Hankoon iltamyöhällä 9. joulukuuta. 
Seuraavana päivänä miehet marssivat satamasta saksa¬ 
laisten Waldlager-leirille. 

Toinen merenkuljetuserä tapahtui 12.-13. joulu¬ 
kuuta H/L Suomella ja H/L Arandalla. Sukellusvene- 
varoituksen vuoksi saattajina olivat saattajalaivat 763 
ja Ruotsinsalmi. Kuljetuksen johtajana kapteeni Sipi¬ 
lä. Sukellusveneitä ei kummallakaan kuljetuksella ha¬ 
vaittu. Toinen merikuljetuserä siirtyi satamasta samal¬ 
le saksalaiselle Waldlager-leirille. 

Pataljoonan toiminnan alku 


Seuraavien neljän päivän aikana suoritettiin "byro¬ 
kraattiset hommat”: lääkärintarkastus, luokittelu ja 
lääkärintarkastuskorttien täyttö, rahojen kuittaus, 
tuntolevy- ja vapaaehtoiskorttien täyttö. 

Pataljoona siirtyi 18. joulukuuta 1943 virallisesti 
suomalaiseen komentoon. Siitä päivästä alkaen patal¬ 
joonalle määrättiin Suomen armeijan muonitus ja ma¬ 
joitus sekä päivärahat 11. joulukuuta lähtien. 
Muodostettiin pataljoonan kokoonpano. 

Esikuntaan tulivat kuulumaan: 
komentaja: everstiluutnantti Breitholtz, 
esikunnan vääpeli, samalla väliaikainen adjutantti: 
vääpeli Saunamäki, 
talousupseeri: luutnantti Laukas, 
lääkäri: lääkärikapteeni Jarhio. 

Komppanioiden päälliköt: 

1. K:n päällikkö: luutnantti Sokka, 

2. K:n päällikkö: luutnantti Jokinen, 

3. K:n päällikkö: luutnantti Parola, 

4. K:n päällikkö: luutnantti Tirkkonen. 

Waldlager-leiriltä pataljoona siirtyi ja majoittui Han¬ 
koon. Esikuntakomppania, 1. K ja puolet 2. K:sta Suo¬ 
malaiselle Yhteiskoululle, loput 2. K:sta, 3. K ja 4. K 
Ruotsalaiselle kansakoululle. 

Kaikille inkeriläisille aliupseereille ja korpraaleille ti¬ 
lattiin arvomerkit. Saksalainen sotilasvarustus vaihdet¬ 
tiin suomalaiseen. Miehet olivat tyytyväisiä saatuaan 
ylleen suomalaismalliset lämpimät vaatteet. 

Samoina päivinä Päämajan ulkomaanosaston kap¬ 
teeni Martiala kävi tutustumassa pataljoonan miehis¬ 
töön ja kuulostelemassa mielialoja sekä kokoamassa 
historiikkiä. 

Saksalainen suikka vaihtui suomalaiseen karva¬ 
lakkiin. Saman tien Saksan armeijaan kuulunut vai¬ 
he oli takanapäin. Inkerinsuomalaiset miehet astui¬ 
vat Suomen armeijan riveihin. Monen nuorukaisen 
haave toteutui. Siitä vaihdettiin kovaäänisesti mie¬ 
lipiteitä. Vanhemman luokan miehet ottivat siirron 
paljon rauhallisemmin. Heillä oli myös perhehuolia: 
missä ovat vaimo ja lapset? Miten he ovat järjestä¬ 
neet elämänsä Suomessa? Milloin he saavat yhtey¬ 
den perheeseensä? 

Mutta Suomi ja suomalaisuus, taattojen maa ja isien 
usko oli kaikille läheinen. 

Etenkin lämmittivät pataljoonan komentajan sanat 
"...te olette nyt Suomessa ja olette suomalaisia siinä 
missä muutkin suomalaiset. Ja kun sota venäläisiä vas¬ 
taan päättyy, te olette Suomen kansalaisia.” 

Ensimmäinen joulu Suomessa 


Jokapäiväinen koulutus pataljoonassa alkoi välittö¬ 
mästi kaikkien järjestelyjen jälkeen 20. joulukuuta. 
Oli marssiharjoituksia, oppitunteja SO:sta ja suljetun 
järjestyksen harjoittelua. Vapaa-aikana tutustuttiin 
kaupunkiin, joka oli pahoin tuhoutunut oltuaan alku¬ 
vuodesta 1940 aina 4:nteen joulukuuta 1941 asti Neu¬ 
vostoliiton vuokra-alueena. Kaupunki oli vaurioitu¬ 
nut, kun se vallattiin takaisin. 

Elettiin joulun odotuksen aikaa. Inkeriläismiehille 
joulun vietto kotimaassaan sotaa edeltävinä vuosina oli 
ongelmallista. 1930-luvun loppupuolella kirkot Inke¬ 
rissä suljettiin, ja ne muutettiin talleiksi tai varastoti¬ 
loiksi. Papit vangittiin. Kirkolliset juhlat, joihin joulu¬ 
kin kuului, samoin myös uskonto ja sen mainitsemi- 
nenkin kiellettiin. Tämä kaikki kiellettiin kansalta, 
joka on kaikkina aikoina pitänyt kiinni uskonnostaan ja 
kirkostaan. Uskonnolliset kirjat täytyi kotona pitää 
piilossa. Vanhat kuluivat jokapäiväisessä käytössä, eikä 
uusia saatu. Yhteydet Suomeen oli kertakaikkiaan kat¬ 
kaistu. 

Mutta nyt heillä oli jokaisella oma virsikirjansa ja 
Uusi Testamenttinsa. Joulun aattoa vietettiin jo kuin 
juhlaa. Jokapäiväiset välttämättömät menot oli, mut¬ 
tei harjoituksia. Juhlatunnelmaa lisäsi joulujuhlan 
vietto Rantakasinolla. 

Jokainen inkeriläinen vapaaehtoinen sai joulupake¬ 
tin. Se tuli kaikille yllätyksenä. Tunnelma nousi kor- 
keimmilleen - heistä pidetään huolta, heitä muiste¬ 
taan hyvällä. Pakettien sisältö oli juuri sitä, mitä he 
siinä vaiheessa tarvitsivat: villasukkia, lapasia, sormik¬ 
kaita, korviketta, tupakkaa. Joissakin paketeissa oli 
villapaita tai -liivit. Ne piti näyttää kaverille, olihan se 
poikkeus. Tällainen lahja herätti myös hilpeätä mieltä. 
"Sormikkaat ja sukat lähettivät vanhat naiset, villapai¬ 
dan nuori tyttö.” Joku huulileuka oikaisi heti: "Morsia 
pitää huolta sulhasestaan.” 

Seuraava päivä oli joulu. Se alkoi jouluaterialla, joka 
poikkesi tavallisesta arkipäivän aamuruoasta. 

Puoli kymmeneltä oli joulujumalanpalvelus Ranta- 
kasinolla. Vaikka he eivät olleetkaan kirkossa, tunnel¬ 
ma oli kirkollinen. Moni inkeriläispoika ei joulukirkos¬ 
sa ollut vielä kertaakaan käynyt. Edellisen päivän lah¬ 
jat olivat omiaan nostamaan mielialaa. Useammalle 
tällainen huomionosoitus oh uutta ja tuntematonta. 
Suomalaiset - heille aivan vieraat ihmiset lähettävät 
joululahjoja! Omaiset, joilla oli jo siinä vaiheessa tieto 
poikansa tai miehensä olinpaikasta, lähettivät korkein- 

taan joulupostikortin. Mutta sellaisia tässä vaiheessa 
oli aniharvoja. 

Jumalanpalveluksen aikana läheskään kaikki eivät 
laulaneet virsiä. Sellaiseen ei ollut totuttu. Mutta toi¬ 
set taas lauloivat, kuin eivät olisi ikinä muuta tehneet¬ 
kään. Kotikasvatuksesta kaikki riippui. Pioneereiksi ja 
nuorisoliittolaisiksi inkeriläislapset ja -nuorukaiset ei¬ 
vät mielellään liittyneet neuvostoliittolaisessa koulus¬ 
sa. Kotona pidettiin siitä huolta. Uskovaiset vanhem¬ 
mat eivät halunneet, että heidän lapsistaan kasvatet¬ 
taisiin jumalankieltäjiä. Kotiuskonto oh voimakkainta 
niissä perheissä, missä asuivat myös ukki ja mummo. 

Joulujuhlien jälkeen koulutus jatkui. Oppitunneilla 
aiheina olivat Suomen ja Inkerin historia, Suomen so¬ 
tahistoria, jossa suuri paino annettiin talvisodalle, sekä 
laulu. Kirjoja ja sanomalehtiä sekä aikakauslehtiä sai 
vapaasti. Luettiin ahkerasti. Niille, joille lukeminen 
tuotti vaikeuksia, oh nautinto katsella kuvia. 

Sitten olikin jo uudenvuoden aatto. Hangon ruotsa¬ 
laisella kansakoululla osallistuttiin Päämajan järjestä¬ 
mään viihdytystilaisuuteen. Inkeriläisille tällaiset juh¬ 
lat olivat uutta. Kotimaassa juhlittiin myös. Mieleen 
olivat jääneet vappu ja marraskuun, neuvostovallan 
vuosijuhlat, mutta niillä oh aina poliittinen paino ja 
sävy. Ylistettiin talonpoikien ja työläisten valtaa, hur¬ 
rattiin maan johtajalle, kaikkien kansojen ystävälle, 
toveri Stalinille. Mutta nyt he saivat nähdä juhlanviet- 

toa, missä politiikalla ja propagandalla ei ollut tilaa, 
vaikka sota jatkui ja jossain taisteltiin. Miesten mieli¬ 
aloja nostettiin konsertilla, musiikilla ja ihmisläheisel¬ 
lä huumorilla. 

Varuskunnan uudenvuoden vastaanotto tapahtui 
sotilaallisin menoin Paviljongin kentällä. Uusi, 1944 
vuosi otettiin vastaan isänmaallisessa hengessä. Tule¬ 
vaisuus näytti lupaavalta, aivan kuin kaikki huolet oli¬ 
sivat jääneet taakse. Uusi vuosi vastaanotettu Suo¬ 
messa! Miten suuri merkitys inkeriläisille sillä olikaan! 

Pataljoonan inkeriläismiehet 


Samaan aikaan Päämajan valvontaosasto aloitti va¬ 
paaehtoisten kuulustelun. Miesten mielialat kiin¬ 
nostivat. 

Heimopataljoona 3:n mielialatutkimukset ja mie¬ 
histön käyttäytyminen vaikuttivat siihen, että vapaa¬ 
ehtoisista, pääsääntöisesti inkeriläisistä koottua patal¬ 
joonaa, ruvettiin myös ottamaan huomioon. Heidän 
luotettavuuttaan ei suuresti epäilty. Kyseessä oh vallan 
toisista oloista lähteneet miehet. Vapaaehtoisilla ei 
ollut puna-armeijassa saatua poliittista propaganda- 
kasvatusta eikä heidän joukossaan ollut ainuttakaan 
puna-armeijan entistä upseeria, aliupseeria tai puna- 
armeijalaista sotavankia. 

Miehistö oli lähtöisin koko Inkerin alueelta. Varsi¬ 
naisen Inkerin ulkopuolelta oli kotoisin ainoastaan 
kolme miestä: Virosta, Vienan Karjalan Vuokkinie- 
meltä ja Suomen puolelta Kivennavalta. Enemmän 
kuin puolet oli kotoisin kuitenkin Keski-ja Länsi-Inke- 
rin alueelta, mm. Tuutarin, Skuoritsan, Spankkovan, 
Kupanitsan ja Venjoen seurakunnista. 


121 



Ikärakenteeltaan vapaaehtoiset olivat verrattain 
nuoria. Suomeen saapuneiden 617 miehen keski-ikä 
oli 23 vuotta. Yli puolet oli alle 20-vuotiaita. Suurin 
osa oli 1923-1924 syntyneitä. Joukkoon hiukan myö¬ 
hemmässä vaiheessa liittyi 15-vuotias inkeriläispoika, 
joka oli halukas seuraamaan pataljoonaa sotaan. Hän 
joutui kuitenkin lähtemään. 

Miesten sivistystaso oli aika alhainen. Se johtui sii¬ 
tä, että varttunut miesväki oli joutunut 1930-luvun 
puhdistusuhreiksi, jälkeenjääneet otettiin puna-ar¬ 
meijaan. Valtaosa, 547 miestä oli käynyt vain neljä 
luokkaa kansakoulua. Suomenkielistä koulua useim¬ 
mat olivat käyneet vuoden tai kaksi. Oli muutamia 
luku- ja kirjoitustaidottomia. Ikärakenteen huomioon 
ottaen kouluikäisiä oli lähes 10 prosenttia. 

Mutta joukosta löytyi myös kansakoulun opettajia, 
opistoista valmistuneita merimiehiä ja teknikkoja. 
Puutteellisesti suomea puhuvia oli paljon - peräti 25 
prosenttia. Venäläistymisprosessi oh ehtinyt jo aika 
pitkälle. 

Rippikoulun käyneitä oli 228 miestä. Pääammatti- 
ryhmänä olivat maa- ja metsätalous, 50 prosenttia, 
teollisuus ja käsityö, 20 ja liikenne 10 prosenttia. 

Saksalaisten upseerien lausunnon mukaan Ost-Ba- 
taillon 664:n miehet olivat heidän alaisuudessaan saa¬ 
neet monipuolisen koulutuksen. Mutta ryhmitys- 
muotojen ja niissä toimimisen tuntemus samoin kuin 

toiminta ryhmää suuremmissa puitteissa oli jäänyt 
vähemmälle huomiolle, ja sen alan koulutus puuttui 
melkein kokonaan. 

Lääkärintarkastuksessa havaittiin fyysinen kunto 
olevan tyydyttäväksi: 75 prosenttia miehistä todet¬ 
tiin yleisesti katsoen terveiksi. Ruumiinrakenteel¬ 
taan inkeriläiset havaittiin suomalaisia samanikäisiä 
hintelämmiksi. He olivat myös suomalaisia selvästi 
lyhyempiä. 

Inkeriläiset tekivät jo ensi päivistä lähtien hyvän 
vaikutelman kantasuomalaisiin upseereihin ja aliup- 
seereihin. Älykkäinä ja sananvalmiina he puhuivat ja 
kertoivat elämänvaiheistaan mielellään. Suomi ja 
kaikki suomalaisuuteen liittyvä näytti heitä kovasti 
kiinnostavan. Kantasuomalaisten suhde heimomie- 
hiin oli ystävällinen ja lämmin. Ehkä heidät oli valittu¬ 
kin pataljoonaan sen perusteella, etteivät he vieroksui¬ 
si inkeriläisiä. Heidän joukossaan oh useita syntyperäi¬ 
siä inkeriläisiä, jotka muuttivat Suomeen jo ajat sitten 
ja olivat Suomen kansalaisia. 

"He ovat vähän niin kuin mustalaisia”, eräs kanta¬ 
suomalainen aliupseeri oli havainnut. 

Siirto Kiviniemeen 


Pataljoonan karanteeni päättyi 4. tammikuuta 1944. 
Se merkitsi sitä, että siirto Hangosta tapahtuisi jo lähi¬ 
päivinä. Miehet arvailivat, minne he joutuvat ja kyse¬ 
livät aliupseereilta, välittömiltä esimiehiltään, mutta 
minkäänlaista vastausta he eivät saaneet. 

Siirtovalmistelut alkoivat 6. tammikuuta. Seuraa- 
vana päivänä pataljoonankomentaja suoritti tarkastuk¬ 
sen. Sen jälkeen marssittiin rautatieasemalle ja nous¬ 
tiin junaan. Uteliaimmat menivät kyselemään kulje¬ 
tuksen johtajalta kapteeni Sokalta, minne heitä nyt 
viedään. Kapteeni antoi pyöreän vastauksen: "En tie¬ 
dä. Se riippuu tuosta veturinkuljettajasta, mille rai¬ 
teelle hän tämän junan johtaa.” 

Illansuussa juna pysähtyi Kirkniemessä, missä pai¬ 
kallisten lottien toimesta jäljestettiin ruokailu. 

Juna jatkoi matkaa. Seuraavana aamuna se oli Lap¬ 
peenrannassa. Aamiaista syödessä miehille kävi likipi¬ 
täen selväksi, minne ollaan menossa. 

Seuraavakin yö nukuttiin junassa, vaikka se oli saa¬ 
punut jo määränpäähän. Aamun valjetessa selvisi, että 

ollaan Kiviniemen rautatieasemalla, Karjalan Kannak¬ 
sella. 

Majoituspaikaksi tuli Kiviniemen varuskunta. Pa¬ 
taljoona joutui Kannaksen ryhmän alaisuuteen ja se 
alistettiin 10. D:lle. 

Pataljoonaa muodostettiin määrävahvuuksien mu¬ 
kaiseksi. Pataljoonaan siirrettyinä ilmoittautui 18 up¬ 
seeria, 19 aliupseeria ja yksi inkeriläinen sotamies. Sa¬ 
manaikaisesti yksi inkeriläismies tuli Heimopataljoo¬ 
na 3:sta. Muutaman päivän kuluttua samasta pataljoo¬ 
nasta siirrettiin vielä viisi inkeriläistä. 

Pataljoona sai hevosia, ja vääpeli Saunamäki määrät¬ 
tiin pataljoonan hevosupseeriksi. Inkeriläiselle hevonen 
on aina ollut läheinen ja toivottu kotieläin. Tosin kolhoo- 
siaikana yksityisiä hevosia ei saanut olla, ja sitä rakkaam¬ 
maksi hevonen vain oli käynyt. Nyt kun pataljoonaan 
saatiin hevosia, hevosmiehiksi halukkaita oli paljon. 

Pataljoonan aseistusta ja kalustoa täydennettiin jat¬ 
kuvasti. Esimerkiksi 24. tammikuuta pataljoona sai 
seuraavan aselähetyksen: 


kiväärejä m/91 

221 

kpl 

kiväärejä m/39 

75 

kpl 

konepistooleja 

97 

kpl 

pikakiväärejä 

24 

kpl 

pst. kiväärejä m/39 

6 

kpl 

konekiväärejä 

8 

kpl 

valopistooleja 

12 

kpl 

Tammikuun lopulla palvelukseen pataljoonaan saapui¬ 
vat ensimmäiset lotat. He olivat E. Rahikainen, T. Iivo¬ 
nen, A. Syrjänen ja I. Merta. Helmikuun 1. päivänä 
aloittivat toimintansa upseeri- ja aliupseerikanttiinit 
sekä ruokala, "Kenttäpakki” avattiin kokouksia ja pu¬ 
hutteluja varten. Ja parin viikon kuluttua "Kenttäpak¬ 
ki” aloitti toimintansa koko laajuudeltaan. 

Tammikuun 31. 1944 pataljoonan vahvuus oli 25 
upseeria, 54 aliupseeria ja 601 sotamiestä. Pataljoo¬ 
nalla oli kolme ratsua ja 72 vetohevosta. 

Ylipäällikön määräyksestä nimi Er.P B muuttui hel¬ 
mikuun 1. päivästä 1944 Erillinen pataljoona 6:ksi. 

VUOROLOMAT 


Pataljoonan mieliala alusta alkaen kuvattiin yleisesti 
erittäin hyväksi. Siihen vaikuttivat monet asiat. Pa¬ 
taljoonankomentaja Breitholtz luonnehdi miestensä 
mielialoja: "Luottamus suomalaisten yhteyteen ja tu¬ 
levaisuuteen inkeriläisten vakaimmissa ja vanhimmis¬ 
sakin piireissä on vallitseva ja halu päästä taistelemaan 
ryssää vastaan kova.” 

Mielialailmoituksia pidettiin pataljoonassa tärkeinä, 
ja tähän vaikuttivat HeimoP3:n aiemmat tapahtumat. 
Mutta Er.P 6:11a ei ollut mitään vastaavia ongelmia. 

Esimerkiksi tammikuuta koskevan mielialailmoi- 
tuksen mukaan inkeriläismiesten mieliala oh ollut 
erittäin hyvä. He ilmaisivat halunsa "kuulua kertakaik¬ 
kiaan Suomen kansaan”. Suomalainen komentokin oh 
heidän mielestään heille sopivampi kuin oh ohut sak¬ 
salainen. Miehistö oh käyttäytynyt moitteettomasti. 
Järjestysrangaistuksia ei yhtäkään määrätty tammi¬ 
kuun aikana. 

Tieto siitä, että omaiset ovat muuttaneet Suomeen 
saaden myönteisen vastaanoton, oh omiaan lisäämään 

miesten hyviä mielialoja. Tammikuun loppupuolella 
pataljoonan miehistä enemmän kuin puolet tiesivät jo 
omaistensa osoitteen. Kirjeenvaihto paransi edelleen 
mielialoja. Esimiehet tekivät puolestaan parhaansa 
löytääkseen puuttuvat osoitetiedot. 

Aliupseerikouluun komennetut 105 vapaaehtoista 
pääsivät seitsemän vuorokauden lomalle tammikuun 
26. päivänä. Se oh suuri tapahtuma. Inkeriläiset kat¬ 
soivat, että he ovat samassa arvossa kuin kantasuoma- 
laisetkin miehet. Ja toisaalta - suurin osa heistä ei ollut 
tavannut omaisiaan kahteen vuoteen. 

Lomalle lähtijöiden suurimpana ongelmana oli raha¬ 
varojen puute. Mutta se ratkesi siten, että upseerit ja 
aliupseerit panivat keskuudessaan rahakeräyksen. Ja 
näin jokainen lomalle lähtijä sai lainaksi riittävän sum¬ 
man. Kahden viikon kuluttua, 8. helmikuuta toinen 
ryhmä, 156 miestä pääsi seitsemän vuorokauden lomal¬ 
le. Helmikuun loppuun mennessä kaikki pataljoonan 
inkeriläismiehet saivat käydä ensimmäisellä lomallaan. 

Pataljoonassa oli myös sellaisia, joiden omaiset oli¬ 
vat jääneet Leningradin alueen pohjoispuolelle. Oli 
myös sellaisia, joilla ei ollut edes sukulaisia Suomessa. 
Heille löydettiin perheitä, jonne lomalainen matkusti. 
Tämäkin toimenpide oli hyvänä yhteyssiteenä inkeri¬ 
läisten ja kantasuomalaisten välillä. 

Inkeriläisten asia 


Tammikuun 22. päivänä maassa vietettiin Inkerin 
päivää. Tämän yhteydessä Suomen yleisradio välitti 
Inkerin päivän juhlalähetyksen. Pataljoona järjesti 
19.30 juhlan radioinnin kuuntelun urheiluopistolla. 
Radiolähetys ei voinut olla nostamatta mielialoja. 
Miehet saivat tuta, miten suurimerkityksellinen in¬ 
keriläisten asia Suomessa on. Vietettiin valtakunnal¬ 
lista Inkeri-juhlaa ja se radioitiin. Moni omainenkin 
istui sillä hetkellä radion ääressä ja kuunteli samaa 
lähetystä. 

Hiukan myöhemmin, helmikuussa, Inkerin Liiton 
edustajat maa- ja metsätieteiden tohtori Eino Armas 
Jamalainen sekä maanviljelijä Matti Närjä vierailivat 
ensimmäisen kerran pataljoonassa. He olivat synty¬ 
neet Inkerissä. Inkerin asia oli heille läheinen, vaikka 
vuosia olivatkin jo asuneet Suomessa. Tapaamiset ja 
keskustelut vapaaehtoisten kanssa olivat lämpimiä ja 
mieleenpainuvia. 

Juhlan kunniaksi vapaaehtoisten kaikkiin majapaik¬ 
koihin laitettiin taulu, jossa olivat Nouse, Inkeri! -lau- 

lun sanat. Rinnalla oli myös toinen taulu: Tämän yksi¬ 
kön rangaistuspäiväkirja on puhdas. 

Mooses Putron Nouse, Inkeri! -laulu oli vain van¬ 
hemmille miehille tuttu. Laulu oh kielletty neuvosto¬ 
vallan aikana, eikä sitä julkisissa paikoissa esitetty. Itse 
laulun tekijä ja säveltäjä katosi hämärissä oloissa 1919 
Pietarissa. Opittuaan laulun sanat moni vapaaehtoi¬ 
nen varmasti hyräili sitä. 

Nouse, Inkeri, jo herää työhön, 
aamun koi jo sulle heijastaa. 

Valoa jo elämäsi yöhön 
leviää, oi armas synnyinmaa. 

(Laulu kokonaisuudessaan kirjan liitteenä) 

Käyntinsä jälkeen Inkerin Liiton edustajat kuvasivat 
vapaaehtoisten mielialoja reippaiksi. Upseerit olivat 
heidän mielestään hyviä ja innostuneita palvelemaan 
inkeriläisten esimiehinä. Henki pataljoonassa oh mal¬ 
likelpoinen. 

Inkerin Liiton edustajien käyntiä Er.P 6:ssa käsitel¬ 
tiin erikoisesti huhtikuussa inkeriläisasioita pohtivassa 
neuvottelutilaisuudessa. Heräsi ajatus käydä kerran 
kuussa tapaamassa vapaaehtoisia. Heille kannattasi 
viedä mielialan ylläpitämiseksi tietoja inkeriläisten 
asioista ja kertoa inkeriläisten sopeutumisesta Suo¬ 
men oloihin sekä viedä sopivia kirjoja, etenkin talviso- 

taa ja historiaa käsitteleviä. Samassa yhteydessä käsi¬ 
teltiin myös sitä, että Er.P 6:een tulisi saada täyden¬ 
nystä Suomessa olevista nuorista inkeriläismiehistä. 
Wistusupseeri saikin tehtäväkseen korostaa vapaaeh¬ 
toisille, että nämä innostaisivat kirjeissään kotiväelle 
inkeriläisiä liittymään vapaaehtoispataljoonaan. Sil¬ 
loin Er.P 6:n vanhempi polvi voitaisiin kotiuttaa. Täy- 
dennyshanketta oli käsitelty muissakin yhteyksissä. 

Pataljoonankomentaja Breitholtz lähetti kiirastors¬ 
taina postitse jokaisen inkeriläisen vapaaehtoisen lä¬ 
himmälle Suomessa olevalle omaiselle pääsiäisterveh- 
dyksen. "Pääsiäistervehdys inkeriläisten vapaaehtois¬ 
ten! omaisille”. Siinä muun muassa sanotaan: 

"Siitä saakka, jolloin otin komentooni minulle usko¬ 
tut inkeriläiset vapaaehtoiset, totesin, millä hartaudel¬ 
la ja hellyydellä he puhuvat omaisistaan ja kääntyivät 
avoimin luottamuksin puoleeni heitä koskevissa huo¬ 
lissaan. Minusta alkoi heti tuntua kaikkien näitten 
omaisten tulleen poikieni kautta minullekin läheisiksi, 
ystäviksi, joita on tultava liki ja kerrottava mitä sydä¬ 
mellä on. Siksi tämä kirjeeni. 

Kaikkein ensiksi kiitos Teille, että olette minulle 
näin hyviä ja kelpo poikia antaneet ja täten arvokkaasti 
lujittaneet Suomen ja Inkerin kansan olemassaolon ja 
tulevaisuuden puolesta taistelevaa armeijaamme. Ei 
ainoatakaan näistä pojistani ole tarvinnut rangaista. 
Heidän kirjansa ovat puhtaat. He ovat tuottaneet ko- 

eleilleen vain kunniaa ja koko Inkerin nimeä kauniisti 
kirkastaneet.” (Kokonaisuudessaan kirjan liitteessä.) 

Pääsiäisenä, 9. huhtikuuta pidettiin 15. Divisioonan 
järjestämä Leinin varuskunnan joukkojen kenttäjuma- 
lanpalvelus. Sen jälkeen sekä Kenttäpakissa että Seuk- 
kolassa olivat ilmaiset pääsiäiskorvikkeet. Kirkolliset 
juhlat alkoivat taas tulla inkeriläisten elämään. 

Pääsiäispäivänä Kannaksen radiossa sotilaspastori 
Juhani Jääskeläinen järjesti ja juonsi haastattelua, jon¬ 
ka aiheena oh "Miksi Inkeri itki?” Haastateltavina oli¬ 
vat pataljoonan omat vapaaehtoiset, yksi aliupseeri ja 
kaksi sotamiestä. 

Pääsiäisen jälkeen pataljoonassa käynnistettiin kan- 
sankouluntyö. Miikka luku- ja kirjoitustaidottomia oh 
vain muutama, suomen kieli oh monille kompastuski¬ 
venä. Sellaisille pataljoonan kansakoulu olikin tarkoi¬ 
tettu sekä vähän kotimaassaan kouluakäyneille. Opet¬ 
tajina toimivat yksikön upseerit ja pystyvät aliupsee¬ 
rit. Opetustyö oh laadittu pataljoonan vahstuskäskyn 
perusteella. Toukokuussa järjestettiin kansakoulun 
tutkinnot. 

Huhtikuun puolessavälissä julkaistiin pataljoonan 
oma kenttälehti Kivekäs. Kevään aikana ehti ilmestyä 
neljä numeroa. Nimi ei ohut sattumanvaraisesti valit¬ 
tu. Suuren pohjan sodan aikana Inkerissä ja Suomessa 
muodostettiin talonpoikaisjoukkoja, joiden yhteisenä 
nimenä oh kivekkäät. Nimen antajana oh inkeriläinen 

mies, sissipäällikkö Antti Kivekäs. Sotilaallisesti mer¬ 
kittäviä voittoja kivekkäät eivät saavuttaneet. Heidän 
ansioinaan olivat rohkeat retket vihollisen selustaan. 

Sotilaspastori Reino Ylönen määrättiin 19.4.1944 
Er.P 6:n pastoriksi. Hän oli ollut mukana inkeriläisten 
siirrossa Inkeristä Suomeen yhdessä Juhani Jääskeläi¬ 
sen ja Jussi Tenkun kanssa. He olivat olleet hengellisen 
toiminnan johdossa kestäen kaikki siirtovaiheiden vai¬ 
keudet. 

Sekä sotilaspastori Ylönen että valistusupseeri luut¬ 
nantti Haikonen olivat hyvin läheisiä vapaaehtoisille. 
He auttoivat löytämään miesten omaisia, ja vaikeuk¬ 
sissa he olivat aina hyvätahtoisina apulaisina. Heidän 
puoleensa käännyttiin ujostelematta. 


133 



Auupseerikoulutukses sa 


Helmikuun 6. päivänä 1944 aliupseerikoulu aloitti 
toimintansa. Sen johtajaksi määrättiin kapteeni Sok¬ 
ka. Hän oli ollut mukana inkeriläisvapaaehtoisten 
kanssa alusta alkaen. Valinta ei liene ollut sattuma. 
Kouluun oli valittu 105 miestä. 

Kapteeni Sokka oli mies, josta pojat pitivät. Hän oli 
oikeudenmukainen, ei komennellut turhaan eikä sat¬ 
tunut kertaakaan antamaan käskyä, jota ei olisi haluttu 
täyttää. Syitä hyviin suhteisiin oli useita, mutta perus¬ 
syy oli se, että Sokka oli syntyperäinen inkeriläinen. 
Tosin sitä hän ei erikoisesti missään mainostanut. Se 
tuli esille monella eri tavalla. 

Useat inkeriläiset yrittivät tavoitella kirjasuomea, 
"puhdasta suomea”. Moni heistä oli käynyt suomen¬ 
kielistä koulua Inkerissä 1930-luvun alkupuolella, en¬ 
nen kuin koulut lakkautettiin. 

- Inkeri on niin kaunis murre. Älkää, pojat, sitä 
unohtako. Se on niin kaunis ja sointuu minun korvissa¬ 
ni kuin paraskin musiikki. Suomessa on paljon murtei¬ 
ta, mutta tällaista kuin inkeri, et etsimälläkään löydä. 

Ja tämän jälkeen seurasi näytteeksi inkeriläisiä sa¬ 
nanlaskuja. Moni ihmetteli, että hänhän oli kotonaan 
niitä kuullut vanhemmiltaan tai esivanhemmiltaan. 

Pataljoonassa oli yksi ainoa tverinkarjalainen. Tve¬ 
rin Karjalan Paulinan kylässä vuonna 1912 syntynyt 
Vasili Ivanov oli ollut mukana inkeriläispoikien kanssa 
Volossovasta alkaen. Hänen ongelmansa oli suomen¬ 
kielen taito. Hän puhui omaa tverinkarjalaa, jota mo¬ 
net eivät ymmärtäneet, eivät ainakaan kantasuomalai¬ 
set upseerit ja aliupseerit. 

Venäjän kieltä taitaville inkeriläisille kaijala ei tuot¬ 
tanut vaikeuksia. Ivanov piti hevosista, ja kun pataljoo¬ 
naan saatiin hevosia, hänet määrättiin hevosmieheksi. 
Siinä ominaisuudessa hän joutui palvelemaan myös 
aliupseerikoulussa. Ivanov suoritti tehtäviään moit¬ 
teettomasti, mutta oli itsepintainen ja jäykkä, mikä ei 
kaikille ollut mieleen. Siitä syntyi jopa sanonta "itse¬ 
päinen kuin Ivanov”. 

Aliupseerikoulun ensimmäinen jakso saatettiin 
19.3.1944 loppuun. Kolme valmistui alikersantiksi ja 
10 korpraaliksi. Koulutuksen toinen jakso jatkoi opin¬ 
tojaan. 

Kouluttajat panivat merkille, että ainakin puoli- 
kymmentä aliupseerikoulun päättänyttä, mm. Matti 
Pylsy, Väinö Ihalainen ja Juho Kapanen, olisivat hyviä 
ehdokkaita upseerikouluun. Sekä entiseltä koulutuk¬ 
seltaan, että aloitekykyisyydeltään he erottuivat muis- 

ta. Mutta näin ei kuitenkaan tapahtunut. Tilanne rin¬ 
tamalla muutti suunnitelmat. 

Vapaa-ajan rientoja 


Saksan armeijan ajoilta oli mieleen jääneet satunnaiset 
kosketukset paikalliseen venäläiseen väestöön. Mitään 
jatkuvia suhteita ei kuitenkaan syntynyt, koska vaara 
oli aina läsnä. Kukaan ei tiennyt, montako perheen jä¬ 
senistä tai sukulaisista oh puna-armeijassa tai parti- 
saanijoukoissa. Viikkotolkulla nukuttiin päällysvaat¬ 
teita riisumatta. Saunassa käytiin milloin sattui. "Var¬ 
tiovuoroja seurasi lepotauko ja sitten taas vuorolle. 
Vapaata aikaa ei ollut, eikä ollut vapaa-ajan ongelmia¬ 
kaan. Yksitoikkoisen elämänrytmin rikkoi joskus ve¬ 
näläisiltä hankittu pontikka. Sattumanvaraisesti sitä¬ 
kin saatiin. 

Er.P 6:ssa sotilaallinen aikataulu määräsi päivän tah¬ 
din. Hikisten harjoitusten jälkeen oli aikaa moneen 
lähtöön, mutta kaikki oli hallinnassa ja järjestetty. Leh¬ 
tiä ja kirjoja oli jatkuvasti luettavana. Hankittiin useita 
pöytäpelejä. Rintamateatterin esityksiin eivät kaikki 
kerrallaan päässeet, mutta lippuja pataljoona esityk¬ 
siin sai. Upseerit pitivät huolta siitä, että jokainen pää¬ 
sisi vuorollaan niissä käymään. Elokuviin upseerit vei- 

vät miehiään omilla varoillaan. Suomi taistelee -eloku¬ 
va herätti vilkasta keskustelua. Monet asiat saivat in¬ 
keriläisten ajatuksissa aivan uuden tulkinnan. Yleinen 
halveksunta kaikkea venäläistä kohtaan oh käynyt pu¬ 
heissa yhä selvemmin ilmi. 

Yleisiä maan juhlia vietettiin tavalla tai toisella 
myös yksiköissä. Er.P 6:11a ensimmäinen tällainen juh¬ 
la oh Runebergin päivä 5. helmikuuta. Sitä vietettiin 
Urheilupuistolla. Ohjelmaan kuului pataljoonan ko¬ 
mentajan everstiluutnantti Breitholtzin puhe, luut¬ 
nantti Haikosen Runeberg-selostus ja luutnantti Nok¬ 
kalan esitys Runebergin tuotannosta. Sitten seurasi 
näytteitä Runebergin kirjallisesta tuotannosta, muun 
muassa Vänrikki Stoolin tarinoista, joita lausuivat pa¬ 
taljoonan omat miehet. 

Suomalainen kulttuuri ja suomalainen kirjallisuus 
olivat tuntemattomia inkeriläismiehihe. He kuuluivat 
siihen polveen, kun yhteydet Suomeen ohvat täysin 
poikki, eikä neuvostojärjestelmä sallinut vieraan kult¬ 
tuurin ja kirjallisuuden leviämistä maassaan. Niinpä 
Maamme-laulun ja Vänrikki Stoolin tarinoiden tekijä 
tuh heille tutuksi ensi kertaa vasta nyt. 

Pataljoonalla oh oma lainakirjastonsa, josta jokaisel¬ 
la miehellä oh tilaisuus lainata eri alan kirjallisuutta. 
Sotilaskodissa vietettiin erilaisia iltajuhlia, joissa patal¬ 
joonan miehiä oh aina mukana. Kannaksen Teatteri 
vieraili tuon tuostakin varuskunta-alueilla. Er.P 6:n 

varasi näytöksiä. 24. maaliskuuta pataljoonalle esitet¬ 
tiin "Syntynyt terve tyttö”. Urheilulle ja liikunnalle 
annettiin suurta merkitystä. Hiihtämistä harjoiteltiin 
ja kilpailuja järjestettiin. 

Pataljoonan 15 kilometrin hiihtomestaruuskilpailut 
pidettiin 26. maaliskuuta. Ne olivat samalla yksikkö¬ 
jen väliset kilpailut. Joka yksiköstä pääsi mukaan viisi 
osanottajaa. Ja tulokset olivat seuraavat: 1. sija luut¬ 
nantti Virolainen, tulos 41,12,2. sija ylikersantti Viro¬ 
lainen, 50,55 ja 3. sija luutnantti Yrjö Luukkonen, 
51,30. Kaikki he olivat syntyperäisiä inkeriläisiä. Kan¬ 
tasuomalaisia ei kilpailuun hyväksytty. Yksiköistä voit¬ 
ti KKK, toisena EsikK. 

15. Divisioonan Kurssikeskuksessa 30.3. 1944 jär¬ 
jestettiin taisteluhaijoituskilpailut, joihin Er.P 6:sta 
osallistui luutnantti Parolan johdolla kilpailujoukkue: 
yksi kiväärijoukkue, yksi konekivääriryhmä ja yksi kra- 
naatinheitinryhmä. Inkeriläisvapaaehtoiset ja kanta¬ 
suomalaiset esittivät taitojaan. Er.P 6:n miehet eivät 
päässeet palkintopallille, muuta eivät he kovin huono¬ 
jakaan olleet. 

Armeijakunnan erillisyksiköiden välinen murto- 
maajuoksukilpailu järjestettiin 13. toukokuuta 1944. 
Erillispataljoonat lähettivät viisi osanottajaa ja eril¬ 
lisyksiköt kaksi osanottajaa. Er.P 6:n edustajina olivat 
luutnantti Luukkonen, joka saavutti 4. sijan, ja aliker¬ 
santti Mansikka oh 6:s. Osanottajia oh yhteensä yh 60. 

Vapaa-aikana miehet poikkesivat mielellään omaan 
kanttiiniinsa, jonka nimi oli inkeriläisille läheinen - 
Seukkola. Pataljoonan upseereilla ja aliupseereilla oh 
myös oma ruokalansa ja kanttiininsa, Kenttäpakki. 
Seukkolassa nautittiin korvikkeesta ja lottien paista¬ 
mista pullista ja ostettiin tupakkaa. 

Jo maaliskuusta alkaen pataljoonan eri yksiköt 
järjestivät elokuvatalossa omia viihdytystilaisuuksia. 
Omasta takaa löytyi hanurinsoittajia, laulajia ja runo¬ 
jen lausujia. Venäläinen ripaskakin kävi monilta aika 
taitavasti. Esiintyjät olivat nuoria ja intoa riitti hilpeis- 
sä illanvietoissa. 

Siirto Leininkylään 


Pataljoonan tilat Kiviniemellä eivät vastanneet tarpei¬ 
ta. Ja niinpä komentaja pyysi Kannaksen Ryhmän esi¬ 
kuntapäällikköä jäljestämään uudet tilat. Tällöin pe¬ 
rustelut olivat: "Koulutus, kansa-ja rippikoulu asetta¬ 
vat erinäisiä vaatimuksia ollen kuitenkin joutumassa 
toisten jalkoihin”. 

Asia järjestyi, ja pataljoona sai luvan muuttaa Lei¬ 
ninkylään. Er.P 6:n alistettiin 23.2.1944 15. Divisioo¬ 
nalle, jonka komentajana oh kenraalimajuri Niilo Her- 
salo. Itse siirto tapahtui 25.2.1944. Samanaikaisesti 
au-koulu muutti Sirkiänsaaren Likojärvelle. 

Pataljoonan siirtohommia helpotti se, että määrä- 
vahvuuteen 22.2.1944 lisättiin yksi henkilö- ja kaksi 
kuorma-autoa. Samaan aikaan pataljoona sai miestäy- 
dennystä. 

Pataljoonaan ilmoittautui 5.3.1944 20 vapaaehtois¬ 
ta inkeriläistä, jotka tulivat saksalaisissa asepuvuissa. 
Hangon sotilas- ja siirtoväkiviranomaiset lähettivät hei¬ 
dät suoraan pataljoonaan, vaikka saapuneiden olisi pitä¬ 
nyt olla Suomeen siirryttyään oman aikansa karantee- 


141 



nissa. Se piti järjestää nyt pataljoonassa kahdeksi viikok¬ 
si. Karanteeniaikana 15. Divisioonan valvontaupseeri 
luutnantti Oksanen suoritti tulijoiden kuulustelut. 

Syksyllä 1943 Ost-Bataillon 664:sta komennettiin 
noin 100 miestä viesti- ja radistikursseille. Kurssien jäl¬ 
keen miehiä lähetettiin Wehrmachtin eri yksikköihin 
ympäri sotivaa Eurooppaa. Näistä 20 joutui Suomeen ja 
inkeriläispataljoonaan, Er.P 6:een. Karanteenin jälkeen 
miehet jaettiin pataljoonan eri yksikköihin. 

Hangosta luutnantti Parolan johdolla saapui 27. 
maaliskuuta 1944 60 inkeriläisvapaaehtoista. He oli¬ 
vat palvelleet Virossa saksalaisissa sotilas- ja työyksi¬ 
köissä. Pataljoonassa heidät koulutettiin erillisenä jouk¬ 
kueena. Tämä oh pataljoonan viimeinen näin iso va- 
paaehtoistäydennys. 

Huhtikuun alussa kaikki saapuneet pääsivät seitse¬ 
män vuorokauden lomalle omaistensa tai tuttaviensa 
luo. Maaliskuun viimeisenä päivänä pataljoonassa suo¬ 
ritettiin uudet upseerisijoitukset: 

Pataljoonan adjutantiksi luutnantti Luukkonen, 
l.K:n päälliköksi kapteeni Ryöti, 

KKK:n päälliköksi luutnantti Koivistoinen, 

Krh.J:n johtajaksi kapteeni Marttinen. 
Pataljoonankomentaja määräsi luutnantti 
Luukkosen inkeriläisten asiain upseeriksi 
esikuntaan. 

Luutnantti Lääperi luovutti pataljoonan 
hevosupseerin tehtävät ylikersantti Virolaiselle. 

Pataljoonan kirjavahvuudeksi 29.3.1944 ilmoitettiin 
27 upseeria, 64 aliupseeria ja 700 miestä. Hevosia 74. 
Huhtikuuhun tultaessa komentoportaissa katsottiin, 
että koulutuksen puolesta pataljoona alkoi olla valmis 
rintamapalvelukseen. 15. Divisioonan esikuntapäällik¬ 
kö majuri Salonmies tiedusteli Breitholtzilta 4.4.1944 
pataljoonan taisteluvalmiutta. 

Hengellistä toimintaa 


Vain kolmannes vapaaehtoisista oli kotimaassaan käy¬ 
nyt rippikoulun. Hengellinen elämä Inkerissä oli viral¬ 
lisesti täysin lamassa. Mutta kastamattomia lapsia oli 
kuitenkin vähän. Se oli poikkeus. Vapaaehtoisten jou¬ 
kossa sellaisia ei löytynyt, koska he olivat syntyneet 
ennen sitä, kun kirkot Inkerissä lakkautettiin. 

Er.P 6:ssa oli yksi ainoa vienankarjalainen, 22.12.1922 
syntynyt Juho Karhu. Häntä ei ollut kastettu koti¬ 
maassaan. Juho Karhu kastettiin 18.3.1944, ja toimi¬ 
tuksen suoritti sotilaspastori Juhani Jääskeläinen. 

Seuraavana päivänä, 19.3. Leinin elokuvateatterissa, 
joka oli muutettu tilapäiskirkoksi, pidettiin pataljoo¬ 
nan ensimmäinen konfirmaatiotilaisuus. Rippikoulus¬ 
sa opetettiin uskonelämän ja seurakuntaelämän perus¬ 
teita. Rippikoulun käyneet koristivat taitavasti "kirk¬ 
konsa" ja suhtautuivat kaikella hartaudella tilaisuuteen. 
Ensi kertaa he saivat nauttia Kristuksen ruumiin ja ve¬ 
ren sakramenttia. Konfirmoinnin suorittivat rovasti 
Laurikkala, sotilaspastori Jääskeläinen, III AK:n sotilas- 
pastori Aalto sekä 10.D:n sotilaspastori Viherkoski. 


144 



Tilaisuudessa olivat läsnä 15. D:n komentaja ken¬ 
raalimajuri Hersalo, ja pataljoonan komentaja eversti¬ 
luutnantti Breitholtz. 

Myöhemmässä vaiheessa ja eri oloissa konfirmaa- 
tiotilaisuudet ehtoolliskäynteineen pataljoonassa tois¬ 
tuivat. Sotilaiden käsistä syntyi kauniita valkoisia koi- 
vualttareita alttarikehineen ja valkoisia koivuristejä 
milloin metsän keskelle, milloin aukean laitaan tai 
lammen rannalle. Niiden ääressä hiljennyttiin kuule¬ 
maan Jumalan sanaa ja nauttimaan ehtoollista. 

Pataljoona komensi 6.4.1944 10 hevostaan hevos- 
miehineen Lempäälään kevättöihin. Puna-armeij alais¬ 
ten hyökkäyksessä 15.4. kaksi kaatui ja yksi haavoittui 
vaikeasti. Kaatuneet olivat alikersantti Matti Laatikai¬ 
nen ja sotamies Paavo Hartikainen. Haavoittunut kuo¬ 
li samana päivänä. Hän oli sotamies Juho Saukkonen. 
He olivat ensimmäiset Er.P 6:n inkeriläisvapaaehtoi- 
set uhrit. 

Miehet piti siunata 7. toukokuuta Hietaniemen 
kappelissa haudan lepoon. Pataljoonasta oli lähetetty 
kaksi inkeriläismiestä Helsinkiin osallistumaan hau- 
taustilaisuuteen. Heidän odottaessaan hautausmaalla 
ilmeni, että vainajat haudattaisiinkin Lohjalla, missä 
oli jo ennestään haudattu Suomeen muuttaneita inke¬ 
riläisiä tai matkan aikana kuolleita. Hautaus tapahtuisi 
sitäpaitsi neljä päivää myöhemmin. Edustajien ei aut¬ 
tanut muuta kuin lähettää seppele Lohjalle ja palata 

itse takaisin pataljoonaan. Tapaus herätti inkeriläisten 
keskuudessa pahansuopaista mielipiteiden vaihtoa. 

Pataljoonan tärkein juhla 


Pataljoonan tärkein juhla, vala järjestettiin 26.4.1944 
Kannaksella, Leininkylässä. Kevät teki voimakkaasti 
tuloaan. Lumi suli, tiet ja kentät olivat sohjoisia. Mut¬ 
ta valapäivää edellisenä yönä oli satanut lunta, ja ym¬ 
päristö valapäivänä vaikutti valoisalta ja keväisen kirk¬ 
kaalta. 

Valatilaisuudesta piti tulla inkeriläisille vapaaeh¬ 
toisille ikimuistoinen. Sille annettiin suuri merkitys 
myös ylimmissä komentoportaissa. Mannerheimin 
saapumista odotettiin valatilaisuuden alkamisen vii¬ 
me hetkiin asti. Paikallinen lentokenttä odotti Mar¬ 
salkan lentokoneen laskeutumista. Mutta sitten tuli 
tieto, että Mannerheim oli estynyt tulemasta. Hän 
lähetti tervehdyksensä, jonka tilaisuudessa luki ar¬ 
meijakunnan komentaja, kenraaliluutnantti Hjalmar 
Siilasvuo. 

Myös Inkerin liitto lähetti edustajansa tilaisuuteen. 
Kun Suomen lippu oli nostettu tankoon, Inkerin lippu 
lippuvartioineen saapui kentälle. Inkerin lipun olivat 
tätä tilaisuutta varten ommelleet pataljoonan lotat. 

Katselmuksen suoritti 15. Divisioonan komentaja 
kenraalimajuri Niilo Hersalo. 

Valatilaisuuden siunasi rovasti Selim Jalmari Lau- 
rikkala, Inkerin piispa ja hengellinen isä Inkerissä vuo¬ 
sina 1909 -1937. 

Suomen lippu liehui tangossa. Myös Inkerin oma 
lippu oli mukana. Tällä lipulla oli lyhyt ja traaginen his¬ 
toria. Keväällä 1919 suunniteltu Inkerin lippu - sini¬ 
nen risti punaisine reunustoineen keltaisella pohjalla- 
oli laskettu lipputangosta Kirjasalossa 5. joulukuuta 
1920, samana päivänä, kun Kiijasalon alueen inkeri- 
läisasukkaat jättivät hyvästit synnyinseudulleen ja vi¬ 
rallisen luvan saatuaan siirtyivät Suomeen. Seuraava- 
na päivänä lakkautettiin Pohjois-Inkerin Erikoispatal- 
joona, joka taisteli inkeriläisten vapauden ja riippu¬ 
mattomuuden puolesta. Kotimaassaan Inkerin lippua 
ei sen jälkeen missään käytetty, koska se oli kielletty. 

Lippuvalapuheen piti Er.P 6:n adjutantti luutnantti 
Yrjö Luukkonen. 

"Herra kenraali, Inkerin Liiton edustajat, hyvät kut¬ 
suvieraat, inkeriläiset aseveljet. Te, Inkerin nuoret 
miehet, olette tänään olleet koossa eräässä elämänne 
ikimuistettavassa tilaisuudessa. Olette vannoneet suo¬ 
malaisen sotilasvalan ja lupautuneet suomalaisen soti¬ 
laan veroisena taistelemaan Suomen ja Inkerin vapau¬ 
den ja suuren tulevaisuuden puolesta. 

Te olette pukeutuneet suomalaiseen kenttäharmaa- 
seen, ja nyt vannottuanne Suomen lipulle sotilasvalan 
te tulette saamaan osaksenne sen kunnioituksen, mikä 
suomalaiselle sotilaalla on kautta koko maailman tais¬ 
televien armeijoiden miehissä. Mutta paitsi sitä kun¬ 
niaa, minkä te saatte osaksenne suomalaisena sotilaa¬ 
na, se asettaa teille jokaiselle tärkeitä ja vaativia vel¬ 
vollisuuksia. 

Te olette suoraan alenevassa polvessa niiden inkeri¬ 
läisten soturien jälkeläisiä, jotka 25 vuotta sitten nou¬ 
sivat taistelemaan Inkerin itsenäisyyden puolesta. Tä¬ 
hän taisteluun teidät on tuonut Isänmaan kutsu, tä¬ 
män Isänmaan, joka on niin suuri, että se vaatii ehdo¬ 
tonta tottelemista ja ehdotonta seuraamista. 

Se taistelu, jota te, Inkerin pojat, nyt lähdette käy¬ 
mään, on ankara taistelu. Te lähdette taistelemaan sel¬ 
laisen järjestelmän puolesta, joka voi luoda voimak¬ 
kaan kansallisen valtion...” 

(Puhe kokonaisuudessaan liitteessä) 

Inkeriläisten sankarihauta 


Venäjän keisari Nikolai II luopui vallasta 15. maalis¬ 
kuuta 1917. Kerenskin väliaikainen hallitus otti vallan 
maassa käsiinsä. Tässä vaiheessa inkeriläiset katsoivat, 
että on koittanut aika levittää Inkerin vapauden aatet¬ 
ta ja toteuttaa kansallisia päämääriä. Vapauden innos¬ 
tus purkautui Inkerissä yhtä voimakkaasti kuin muual¬ 
lakin kautta laajan Venäjän. 

Bolshevikkivallankumouksen jälkeen inkeriläisten 
pyrkimykset saavuttaa autonomia rauhallisin keinoin 
eivät olleet mahdollisia. Vuodet 1918-1920 olivat se¬ 
kavia ja traagisia Inkerin historiassa. Päämääriä pyrit¬ 
tiin saavuttamaan myös sotilaallisin keinoin. 

Länsi-Inkeri oli liittäytynyt Viron kanssa, ja sillä 
lohkolla toimi Länsi-Inkerin rykmentti, jonka suurin 
vahvuus oli 1 728 miestä. Pohjois-Inkerin joukkojen, 
ylipäällikkönä oh everstiluutnantti Yrjö Elfvengren. 
Hän oh mukana vapauttamassa Pohjois-Inkeriä bol¬ 
shevikeilta ja yleensä venäläisiltä. Pohjoisinkeriläisessä 
rykmentissä oh 1 580 miestä. 

Bolshevikit jäljestivät Pietarin ja koko Pohjois-Ve- 
näjän pelastamiseksi voimakkaan vastarinnan. Sekä 
Länsi- että Pohjois-Inkerissä inkeriläiset yhdessä liit¬ 
tolaistensa kanssa kärsivät vuoden 1919 aikana suuria 
tappioita. Voimakeinoista oh luovuttava. Tarton rau¬ 
hansopimus 20. lokakuuta 1920 vakautti tilanteen. 

Näinä vuosina Inkeristä ja etenkin Pohjois-Inkeris- 
tä väkeä siirtyi Suomeen. Tarton rauhansopimuksen 
mukaan inkeriläispakolaisille luvattiin täydellinen 
amnestia. Aniharvat palasivat takaisin kotimaahansa. 
Sopimuksen mukaan Lempäälän Kirjasalo jäi Neu¬ 
vosto-Venäjän puolelle, mutta asukkaat saivat siirtyä 
Suomeen. 

Er.P 6:ssa ja 15. Divisioonan esikunnassa suunnitel¬ 
tiin pataljoonan sotilasvala tehtäväksi Inkerin alueella. 
15. D:n komentaja antoi luvan tiedustella kyseistä 
paikkaa. Pataljoonankomentaja yhdessä kapteenien 
Marttisen ja Ryötin sekä luutnantti Luukkosen kanssa 
kävivät 2.4.1944 tiedustelemassa maastoa Kirjasalon 
kylissä. He valitsivat paikan, missä myöhemmin inke- 
riläisvapaaehtoisten lippuvalanteko suoritettaisiin. 

Aikeen täyttöönpanoa pataljoonassa kehiteltiin 
koko ajan. Mutta III AK:n esikunnasta tuli 18.4.1944 
määräys luopua ajatuksesta. Syynä lienee ollut rinta¬ 
man läheisyys. Turvallisuussyistä katsottiin järkeväm¬ 
mäksi luopua koko ajatuksesta. Suurten joukkojen 
liikkuminen rintamalinjan tuntumassa olisi varmasti 

huomattu venäläisten puolella. Kirjasalon idea jäi kui¬ 
tenkin pataljoonassa kytemään. 

Pataljoonankomentaja Breitholtz, sotilaspastori Ylö¬ 
nen, luutnantit Koivistoinen ja Virolainen kävivät 
19.5.1944 määrittelemässä Kirjasalossa inkeriläisten 
vuoden 1920 vapaussoturien hautapaikkaa. Tiedossa 
olevien mukaan se löytyi. Seuraavana päivänä luut¬ 
nantti Koivistoinen mukanaan ryhmän vahvuinen ko- 
mennuskunta kunnosti hautapaikan. 

Sankarihaudan vihkiminen tapahtui sunnuntaina 
21. toukokuuta 1944. Se merkitsi inkeriläisille paljon. 

Er.P 6:n komentaja everstiluutnantti Breitholtz 
puhui sankarivainajille heidän urotyöstään ja taiste¬ 
lustaan Inkerin vapauden puolesta. Hän palautti 
mieleen kenraali Erik Heinrichsin vuonna 1920 lau¬ 
sumat sanat, että "nämä sankarivainajat jäivät Kirja- 
saloon vartioiksi, kun eloon jääneet kohtalon käskys¬ 
tä poistuivat". 

Haudalla laulettiin inkeriläisten kansallislaulu Nou¬ 
se, Inkeri. Sen jälkeen suoritettiin seppelten lasku. 
Raudun inkeriläiset laskivat muistoseppeleensä. Sit¬ 
ten adjutantti Luukkonen lottien avustamana laskivat 
Er.P 6:n seppeleen. Paikallinen suomalainen joukko- 
osasto pani oman seppeleensä ja lupautui pitämään 
hautapaikan jatkuvasti kunnossa sekä pyhitettynä. Ti¬ 
laisuus päättyi yhteisesti laulettuun virteen. Le-Ve- 
varuskunnan yksiköt ja vihkimistilaisuuteen saapu- 

neet osallistuivat sankarivainajien muistolle omistet¬ 
tuun kenttäjumalanpalvelukseen. 15. Divisioonanko¬ 
mentaja kenraalimajuri Hersalo piti puheen ja otti 
vastaan ohimarssin. 

III 

RINTAMAVAIHE 



Rauhallista eloa 
Susi-maastossa 


Toukokuun loppupuolella 1944 siirto uuteen paikkaan 
tuntui olevan lähipäivien suunnitelmissa. Siirron yh¬ 
teydessä pataljoona alistettiin 25.5.1944 19. Prikaatin 
reserviksi. Samalle prikaatille oh 2.5.1944 alistettu 
pataljoonan 1. vahvistettu komppania, jota käytettiin 
etulinjan puolustustehtävissä Lumisuon maastossa. 

Itse siirto tapahtui 26. ja 27. toukokuun välisenä 
yönä. Komppanioittani, kukin oman aikataulunsa mu¬ 
kaisesti, pataljoona siirtyi marssien Raajun-Metsäpir- 
tin kautta Reikhonkaharjun "Susi” maastoon. Marssi 
kesti 8-9 tuntia. 

Perillä Reikhonkaharjun "Susi” maastossa pataljoona 
majoittui suurimmaksi osaksi kangastelttoihin, komen¬ 
toporras taloihin ja korsuihin, "Kenttäpakki” sai tyydyt¬ 
tävän sisämajoituksen. Jo seuraavana päivänä ooppera¬ 
laulaja H. Heinrichsen antoi näytöksen "Kenttäpakis¬ 
sa”. Katsojia oh noin 150. Yhtä paljon kuin sisään sopi. 

Toinen rippikoulun päättäjäistilaisuus oh 29. touko¬ 
kuuta 1944. Pataljoonan 92 vapaaehtoista miestä sai 

Herran pyhän ehtoollisen. Tilaisuus pidettiin kentällä. 
Miehet itse olivat rakentaneet koivupuusta alttarin. 
Koristeina olivat koivunoksat. Oma sotilaspastori Ylö¬ 
nen avustajanaan 19. Prikaatin pastori, sotilaspastori 
Yhalas jakoivat ehtoollisen. Vieraina läsnä oh sotilas- 
pastoreita prikaatin muista pataljoonista sekä yhteys- 
lottia. "Kenttäpakki” tarjosi rippikoululaisille ja vie¬ 
raille korvikkeet. 

Pataljoonan toinen lippuvalaparaati oh 4.6.44, jolloin 
sotilasvalan vannoi 72 inkeriläistä vapaaehtoista sekä 
19. Prikaatin eri joukko-osastoista 20 upseeria, 30 ali¬ 
upseeria ja miestä. Sotatuomarina toimi 15. Divisioo¬ 
nan sotatuomari, saaman piti sotilaspastori Ylönen. Ti¬ 
laisuudessa avusti 15. Divisioonan torvisoittokunta. 
Juhlallisuudet päättyivät Er.P 6:n komentajan eversti¬ 
luutnantti Breitholtzin vastaanottamaan ohimarssiin. 

Vilatilaisuus ei sujunut kommelluksitta. Kolme va¬ 
paaehtoista KKK:sta kieltäytyi valanteosta. Asiasta 
selostettiin välittömästi Päämajan Vapaaehtoistoimis- 
toon, mistä viikon kuluttua saapui kirje, jonka mukaan 
valasta kieltäytyneet olisi lähetettävä Vapaaehtoistoi- 
mistoon ja mahdollisesti toimitettava maasta pois. 
Asiakirjat eivät kerro miesten nimiä eikä heihin koh¬ 
distuvista myöhemmistä toimenpiteistä. 

Inkeriläisten asiat ohvat pataljoonassa aina tärkeitä. 
Kaikista kiireistä huolimatta tämän yhteydessä patal¬ 
joonankomentaja Breitholtz ja sotilaspastori Ylönen 

olivat komennuksella 5-8.6.44 Helsingissä. Inkerin 
liitossa Breitholtz ja Ylönen neuvottelivat värväys- ja 
kutsunta-asioista, sankarihaudasta, omasta aseveliyh¬ 
distyksestä ja avustusrahastosta, omasta joukko-osäs- 
tolipusta ja kotiseutulähetystötyöstä. Inkerin Liitto oli 
kiinnostunut asioista ja esitti niistä oman kantansa. 
Liiton mielestä sankarihauta olisi ollut mielekästä 
perustaa Lappeenrantaan. 

Seuraavat neuvottelut Helsingissä käytiin sisä¬ 
asiainministeriössä. Luvan osallistumisesta tämän ta¬ 
son neuvotteluun, jonka järjesti Inkerin Liiton johto, 
Breitholtz sai Päämajasta eversti Vaalalta. Inkerin Lii¬ 
tosta olivat mukana insinööri Savolainen ja kapteeni 
Tirranen ja Päämajan Vapaaehtoistoimistosta majuri 
Lönnroth sekä kapteeni Koremo. Neuvoteltiin muun 
muassa siirtoväen kansallisuuskysymystä ja kutsuntaa 
koskevista asioista. 

Kesäkuun alku kenttäoloissa sujui rauhallisesti niin 
kuin asemasodan aikana. Rintaman läheisyydestä 
muistutti 1. K:n sotamies Nikolai Kajosen kuolema 
kenttäsairaalassa. Mies kuoli saatuaan Lumisuolla mii¬ 
nan räjähdyksessä vammoja. Ja vielä toinen asia pa¬ 
lautti mieliin sodan: pataljoonasta komennettiin kol¬ 
me miestä 19. Prikaatin esikuntaan tulkeiksi. Vankeja 
oli viime päivinä saatu useampia. 

ER.P 6 SUURHYÖKKÄYKSEN 
ALKUVAIHEESSA 


Helmikuun alussa 1943 Saksa kärsi Stalingradissa tap¬ 
pion. Wehrmachtin menetykset olivat valtavat Neu¬ 
vostoliiton marsalkka Zhukovin arvion mukaan. Liki¬ 
main 300 000 saksalaista joutui vangiksi, miesmene- 
tykset 1,5 miljoonaa ja muita menetyksiä - 3 500 
panssaria, 12 000 tykkiä ja 3 000 lentokonetta. 

Stalingrad järisytti maailmaa. 

Välittömästi Stalingradin jälkeen Marsalkka Man¬ 
nerheim antoi Päämajan tiedusteluosaston päälliköl¬ 
le eversti Aladar Paasoselle käskyn suorittaa perus¬ 
teellinen arviointi Saksan ja Suomen sotilaspoliitti¬ 
sen tilanteen tulevasta kehityksestä. Paasosen esitys¬ 
tä kuulemaan Päämajaan kutsuttiin 3. helmikuuta 
1943 tasavallan presidentti ja pääministeri. Paasosen 
esitys päättyi pessimistiseen arviointiin: "Saamme 
olla kiitollisia jos selviydymme sodasta edes Mosko¬ 
van rauhan ehdoilla.” 

Er.P 6:n komentaja ja sotilaspastori palasivat ko- 
mennusmatkaltaan Helsinkiin 8. kesäkuuta. Seuraa- 

vana päivän aamulla, kello kuuden tienoilla, venäläiset 
aloittivat suurhyökkäyksensä. Sen keskipiste oli "Val¬ 
keasaaressa, mutta koko Karjalan kannas oli muuttu¬ 
nut taistelutantereeksi. Lentokoneet pommittivat 
suomalaisten asemia. Samassa alkoi ennennäkemätön 
"urkupyssyjen” ja tykkien tulitus. Kannaksen liikenne- 
keskuksia - Raivolaa, Kivennapaa ja Valkjärveä - pom¬ 
mittivat useat lentolaivueet. Venäläiset osoittivat en¬ 
nennäkemätöntä häikäilemättömyyttä ja päättäväi¬ 
syyttä. 

Kannaksen suurhyökkäyksen sotatoimet suunnitteli 
ja toteutti Neuvostoliiton armeijakenraali L. A. Govo- 
rov. Leningradin Rintaman komentajana ja alueen sota¬ 
toimien johtajana hän oli helmikuussa 1944 vapautta¬ 
nut saksalaisten kaksi ja puoli vuotta piirittämän Lenin¬ 
gradin. Kevättalvella Govorov oli saanut tehtävän mur¬ 
taa Neuvostoliiton tarjoamista rauhanehdoista kieltäy¬ 
tyneen Suomen vastarinta sotilaallisin keinoin. 

Kesäkuun 9. päivän iltana Päämajassa ei vielä uskot¬ 
tu todellisen suurhyökkäyksen alkaneen. Tästä johtui, 
ettei lähipitäjien siviiliasukkaille annettu evakuoimis- 
käskyä. Kivennavan, Terijoen, Raivolan ja Raudun 
asukkaille käsky tuli vasta 10.6. aamulla klo 8. Siitä 
alkaen pohjoissuuntaan vievät tiet olivat täynnä evak¬ 
koväkeä ja paikoin täysin tukossa. 

Kannaksen itäosaan, missä Er.P 6 jatkoi kenttäva- 
rustustöitä, suurhyökkäyksen aallot ulottuivat laantu- 

neina. Tukalin tilanne oli Valkeasaaren tienoilla, missä 
sisäänmurto kehittyi läpimurroksi. 

IV AK:n aloitti vetäytymisen. Sen johdosta IV AK:n 
ja III AK:n väliin syntyi vaara muodostua tyhjiö, jota 
täyttämään komennettiin erillisiä pataljoonia. 

Illalla 12. kesäkuuta Er.P 6 sai käskyn III AKrsta siir¬ 
tyä viipymättä Korpikylän maastoon, missä tehtäväksi 
tuli varmistaa 15. Divisioonan oikea sivusta luoteiseen 
ja etelään. Pataljoonalle alistettiin panssarintorjunta- 
joukkue 18. tykkikomppaniasta (30 mm). Pataljoona 
liittyy huollossa 18. Divisioonaan. Kahden tunnin läh¬ 
tövalmius. 

Lähtö "Susi” maastosta myöhään illalla tapahtui III 
AK:n autoilla. Perillä pataljoonan kolonna ja huolto 
Kivennavan Korpikylässä oli seuraavan päivän aamu¬ 
na. Komppaniat sijoitettiin maastoon. Päivän aikana 
kosketusta viholliseen ei ollut. 

Er.P 6:n naapureina Korpikylän maastossa vasem¬ 
malla oli Er.P 25 ja oikealla VT-asemassa Er.P 28. 

Samana päivänä, 13.6. myöhään illalla, noin klo 23 
tienoilla 1. K:n ja 2. K:n alueella vihollinen hyökkäsi 
kummallakin kohdalla komppanian voimin. Hyökkäys 
torjuttiin varttitunnin tulitaistelun jälkeen. Pataljoo¬ 
nan tykistö ampui nopean tulipeitteen asemien eteen. 
Vihollinen vetäytyi. 

Tämä oli Er.P 6:n ensimmäinen aseellinen yhteen¬ 
otto venäläisten kanssa. 

Pataljoonan partiot totesivat, että yön aikana venä¬ 
läiset olivat miehittäneet Suoperon suon ja Perkiön 
niityn välisen kannaksen. Oli saatu yhteys pataljoona 
Kuusiseen, josta oli lähetetty noin komppanian osasto 
ottamaan yhteyttä 2. K:aan. Vihollispartiot pysyivät 
koko ajan Myllyojan maastossa. Tilanne oli muodostu¬ 
massa tukalaksi. Sen helpottamiseksi jääkärijoukkue 
miehitti Korpikylän pohjoispuolen, ja tukipatteristo 
suoritti tarkistusammuntoja Korpikylän etelä- ja kaak¬ 
koispuolelle. 

Ankara tulivalmistelu pataljoonan asemiin alkoi aa¬ 
mulla 14. kesäkuuta. Tykistön, kranaattiheittimien ja 
piiskatykkien lisäksi asemia pommitettiin myös ilmas¬ 
ta. Sen jälkeen vihollinen hyökkäsi kolmelta eri suun¬ 
nalta. Ensimmäinen suunta oh Selkäsuon niittyjen yli, 
toinen Vehmaisten tietä Korpikylään ja kolmas Korpi¬ 
kylän itäpuolitse Perkiön niityn kautta. Komentopaik¬ 
ka vetäytyi pääjoukon mukana Kuiviensaarten niemi¬ 
en kautta. 1. K. ylitti Tolttimäen soiden kautta VT-lin- 
jan yli. Komentaja otti yhteyttä 18. Divisioonan esi¬ 
kuntaan ja sai käskyn: "Pataljoona kokoontuu Latojär- 
ven maastoon ryhmittyen uudelleen, ruokailee ja mie¬ 
hittää sen jälkeen VT-linjan lohkolla Savisillan suo - 
Korventaustan vanha valtakunnan raja Sadeojan koh¬ 
dalla." 

Puolenpäivän tienoilla pataljoonan kärki saapui La- 
tojärven maastoon. Komentajan puhuttelussa käytiin 

läpi tilanne, yksiköiden ryhmittyminen ja asemiin 
meno, tappiot sekä materiaalin puute. Iltapäivään 
mennessä suoritettiin ryhmitys. Miehet ruokittiin. 

Jääkärijoukkue, joka oli etumaastossa, joutui hyök¬ 
käyksen kohteeksi. Yksi mies kaatui ja yksi haavoittui. 
Iltamyöhällä pataljoona sai yhteytensä kuntoon naa- 
puripataljooniin. Yön aikana kosketusta viholliseen ei 
ollut. 

Pataljoonan ensimmäisen taistelupäivän tappiot oli¬ 
vat kaksi kaatunutta, kolme haavoittunutta ja kadoksis¬ 
sa oli 31 miestä, joista ainakin 18 oli harhailijoita. He 
tulivat Er.P 28:n linjoille, palasivat tai heidät palautet¬ 
tiin omiin yksikköihinsä. Kolmetoista miestä katosi lo¬ 
pullisesti. Osa heistä joutui vangiksi. 

Vetäytyminen 
Vuosalmen maastoon 


Saatuaan aikaan läpimurron Valkeasaaressa venäläiset 
tunkeutuivat Länsi-Kannaksella Perkjärven tasalle. 
Yleinen vetäytyminen ja viivytystaistelut olivat alka¬ 
massa. Tässä vaiheessa, 17.6. klo 01.10, 18. Divisioo¬ 
nan operatiivisen osastosta tuli käsky. ”18. D siirtyy loh¬ 
kollaan viivytykseen Vilkjärven länsipuolelle III/JR49 
ja itäpuolelle II/JR49. Osastot valmistautuvat vetä¬ 
mään etulinjan joukot viivytysaseman läpi Salmenlan- 
ta-jokilinjojen taakse, mistä saavat lähemmät ohjeet pa¬ 
taljoonittani. RajaJP 2 ja Er.P 6 päivystävät tien suun¬ 
nassa.” 

VT-linja pidettiin miehitettynä kello kuuteen saakka, 
jolloin pataljoona irrottautui vihollisesta ja vetäytyi mars¬ 
sien lipola-Välkj ärven itäpuoli -tietä Hampaala maas¬ 
toon. Siellä pataljoona kokoontui ja sai uuden tehtävän. 

Samana päivänä muuttui alistussuhde: 18. Divisi¬ 
oonalta Er.P 6 alistettiin 2. Divisioonalle. Pataljoonan 
tehtäväksi tuli siirtyä marssien Pasurikankaan maas¬ 
toon ja asettaa miehet linjalle Marjaniemi - Korpiojan 

pysäkki - Punnusjärven lahdenpohjukka. Pataljoonan 
komentopaikka oli Punnuksen pysäkin maastossa, yh¬ 
teydet divisioonaan ja RajaJP 2:seen olivat kunnossa. 

Seuraavana päivänä, 18.6., 2. Divisioonan komen¬ 
taja kenraalimajuri Martola tarkasti pataljoonan etu¬ 
linjan. 1. K:n varmistuslinjan kohdalla vihollinen 
hyökkäsi viiden panssarivaunun voimin ja ajoi läpi vii- 
vytyslinjan tuoden mukanaan jalkaväkeä, joka onnis¬ 
tuttiin tuhoamaan. Kiivaan tulitaistelun jälkeen 1. K 
vetäytyi puolelta päivin Maijoniemen taakse. Komp¬ 
panian tappio - joukkueenjohtaja luutnantti Sainio 
kaatui, ja viisi miestä haavoittui. Taistelun jälkeen 1. K 
siirtyi 2. K:n taakse reserviin. 

Punnusjärvi-Korpiojan pysäkki -linjalla 2. K oh jat¬ 
kuvasti tulikosketuksessa vihollisen partioihin. 

Aamuyöstä 19.6.44 pataljoona sai käskyn luovuttaa 
etulinja JR49:lle ja siirtyä marssien Salmenkoitujoen 
yli Äyräpäähän, josta lautoilla yli Vuoksen Vuosalmin 
maastoon. Pataljoona irtaantui tehtävistään ja lähti vii¬ 
pymättä marssimaan. 

Pataljoona ylitti Vuoksen ilman tappioita, eikä vi¬ 
hollinen häirinnyt ylimenoa. Mutta myöhemmässä 
vaiheessa maataistelukoneet tulittivat marssikolonnaa 
tuottamatta kuitenkaan tappioita. Puolelta päivin pa¬ 
taljoona saapui määränpäähän, Vuosalmen maastoon, 
ja se kuului Taisteluosasto Oljemarkkiin. 

Neuvostopropaganda 

EI TEHONNUT 


Rintamalinjalla vihollinen oli niin lähellä, että venäjän¬ 
kielistä puhetta kuului Suomen puolelle. Jos tarkkaan 
kuunteli, puheesta sai selvän. Miehille oli annettu käs¬ 
ky olla aivan hiljaa, ei saanut paljastaa itseään. Luoja 
varjelkoon, jos jonkun puolelta kuului kolahdus tai 
kattilan ääntä! Puheita ei kuitenkaan kuunneltu, mut¬ 
ta Tiltu pauhasi kovaäänisestä: "Tulkaa, pojat, meidän 
puolelle. Täällä on ruokaa, saatte riittävästi leipää ja 
oikeata tshajua. Ja mikä tärkeintä - saatte hienoa nais¬ 
seuraa...” 

Pikakiväärimies Antti Pastijev kertoo: 

Olimme apulaiseni Juho Puoläkaisen kanssa asemissa 
aivan tien varrella. Kuulimme ajettavan hevoskärryil¬ 
lä miesten puhuessa kovaäänisesti. Kun ne ryssät tuli¬ 
vat lähemmäksi, erotimme joka sanan. Miehet riiteli¬ 
vät leivästä. Joku oli syönyt myös toisen annoksen, ja 
siitä varmasti riitelivät. Kun ne olivat ajaneet ohi, 
sanoin Juholle: "Tiltu ei tiedä, että leivästä onjopuu- 

tetta, mutta naisseuraa taitaa vielä riittää. Mitä sa¬ 
not, jos tässä olisi vielä toinen apulainen ja se olisi 
herttainen venakko?" - "Haista sinä...Tässä on kysy¬ 
mys elämästä ja kuolemasta, ja sinulla on mielessä 
naiset," tuhahti Juho. 

Tiltun lupaukset eivät tehonneet. Neuvostoliitossa 
syntyneinä ja koulua käyneinä miehet tiesivät, että sii¬ 
nä maassa osataan tehdä propagandaa. Ja osataan va¬ 
lehdella. 

Komentajan vaihto 


Vuosalmin maastoon saavuttuaan pataljoona sai 2. 
Divisioonalta käskyn miehittää Vuoksen jokilinjan 
Suursaaren, Susisaaren, Linnanniemen ja rantakais- 
tan Suontaustan kohdalla. Viipymättä oli ryhdyttävä 
varmistustöihin. Työosastot toimivat samanaikaisesti 
miehitysjoukkoina niin, että tarvittaessa asemia puo¬ 
lustettiin. 

Pataljoonankomentaja jakoi määräyksensä: 

1. K miehittää Linnanniemen, 2. K miehittää Susi- 
saaren ja rantakaistan Suontaustan kohdalla, Jääkäri- 
joukkue ja 1. KK joukkue miehittävät Suursaaren. 

Pataljoonan komentopaikka ja huolto samoin myös 
esikuntakomppania majoittuivat taloihin Sintolan ky¬ 
lässä. Kun asemat oli miehitetty, varmistustyöt aloitet¬ 
tiin samana iltana kello 21. 

Kesäkuun 20. päivänä tapahtui paljon. Venäläiset 
pommittivat jatkuvasti suomalaisten asemia. Yksi len¬ 
tokone onnistuttiin ampumaan alas Er.P 6:n asemissa. 
Lentäjä pelastui laskuvarjolla. Ilmassa häntä ammut¬ 
tiin tuliaseilla, ja hän joutui vangiksi pahasti haavöittu- 

neena. Lyhyen kuulustelun jälkeen aliluutantti Sem- 
jon Fjodorov lähetettiin divisioonan esikuntaan. 

Samana päivänä saapui tieto Viipurin luovuttami¬ 
sesta. 

2. Divisioonalta tuli käsky, että Er.P 6 siirtyy 
22.6.1944 Antreaan, missä yksiköt ryhtyivät varustus- 
töihin Jaakonsaarella, Kekinsaarella ja Munninlahden 
länsirannalla. 

Tällaiset jatkuvat siirrot paikasta toiseen ja alis¬ 
tusten vaihdot samoin kuin pataljoonan pirstoutu¬ 
minen ja yksiköiden siirrot toisiin joukko-osastoihin 
vaikuttivat kielteisesti miesten mielialoihin. Patal¬ 
joonaa syytettiin myös kaluston ja aseiden jättämi¬ 
sestä jälkeensä. Komentoportaissa pataljoonan tais- 
teluarvo katsottiin kyseenalaiseksi, mikä johtui mo¬ 
nien mielestä puutteellisesta koulutuksesta ja koke¬ 
mattomuudesta taisteluissa. Ylempien johtoportai¬ 
den luottamus pataljoonaan oli hiipumassa. Siihen 
varmasti vaikuttivat suuresti Heimopataljoona 3:n 
kesän tapahtumat: suurhyökkäyksen alettua patal¬ 
joonassa levisi rintamakarkuruus, ja loikkausyritys 
paljastui. 

Pataljoonan heikko kyky taistelutilanteissa laitet¬ 
tiin kuitenkin päällystön syyksi - rintamatilanteen pai¬ 
neissa heiltä puuttui aloitteellisuus. Parannuskeino 
löytyi: pataljoonankomentaja everstiluutnantti Breit- 
holtz siirrettiin kotijoukkoihin. 

Breitholtz oli varmasti hyvä kouluttaja ja hän tunsi 
varmaankin lukkarinrakkautta inkeriläisiä vapaaehtoi¬ 
sia kohtaan. Hänen suhteensa inkeriläismiehiin oli lä¬ 
hinnä isällinen. 

Aamulla 24. kesäkuuta tuli puhelimitse 2. Divisioo¬ 
nasta käsky: everstiluutnantti Breitholtz siirretään ko¬ 
tijoukkojen esikuntaan Turenkiin ja pataljoonanko¬ 
mentajaksi määrätään majuri Katas. Saman päivän il¬ 
taan mennessä Breitholtz ja Katas suorittivat kierto¬ 
käynnin yksiköiden maastokohdissa. Toinen heistä 
luovutti, ja toinen vastaanotti pataljoonan komentajan 
tehtävät. Käsky astui 25.6.44 voimaan. 

Rintamavastuu 
Kuparsaaren lohkolla 


Er.P 6:n uusi pataljoonankomentaja 39-vuotias majuri 
Hans Katas oli aktiiviupseeri. Hän oli käynyt kadetti¬ 
koulun 1920-luvun lopulla ja ennen siirtymistään Er.P 
6:een ollut JR 4:n pataljoonankomentajana. 

Majuri Kataksen ensimmäisenä tehtävänä oli kurin 
palautus ja taistelutahdon uudelleen elvyttäminen. 
Rintamaupseerin ote oh tiukka, ja tämän pataljoonan 
upseerit oppivat heti tuntemaan. Pataljoonassa Katas 
järjesti tehtäviä uudelleen. 

Er.P 6 sai 27.6. käskyn 2. Divisioonan esikunnal¬ 
ta, jonka mukaan pataljoona siirtyi autokuljetuksel¬ 
la 3. Divisioonan alueelle ja alistussuhteeseen maas¬ 
toon Kuukauppi-Pitkäjärvi. Alistussuhde osasto Ol- 
jemarkiin. JR 49:llä ollut pataljoonan Krh-jouk- 
kue ja Kk:n puolijoukkue palasivat heti pataljoonan 
yhteyteen. 

Vihollinen häiritsi siirtymistä ankarasti tykistötulel¬ 
laan. Mutta perille pataljoona saapui henkilötappioita 
kärsimättä. 

Samana päivänä kello 17 tuli 3. Divisioonan komen¬ 
tajan kenraalimajurin Pajarin käsky: "Kuparsaaren loh¬ 
ko jää, kunnes toisin käsken, III/JR 53:n komentajalle. 
Er.P 6:n komentajan on valmistauduttava ottamaan se 
vastaan 1 vrk:n kuluessa.” 

Pataljoonan oikeapuoleiseksi rajaksi tuli Ojansuun- 
lahti-Kaltovesi ja vasemmalla Lietsaari (ml)-Kaavo- 
lampi. Vahvistukseksi pataljoona sai 1 pst.tykin III/JR 
53:sta ja reserviä 2 joukkuetta 10/JR 53:sta. Viholli¬ 
nen ampui häirintätulta koko 29. kesäkuun päivän ai¬ 
kana. Kaksi miestä, Viktori Jurkkin ja Toivo Vainikka, 
kaatui. 

Vihollisen kaiutinpropaganda voimistui entises¬ 
tään. lisäksi pst-tykistä ammuttiin lentolehtisiä. Pää¬ 
aiheena olivat saksalaisten tappiot länsirintamalla ja 
suomalaisten tappiot Karjalassa. Propagandalla ei ollut 
sanottavaa vaikutusta miehiin. 

Pataljoonalle alistettiin 30.6. 25. tykkikomppania 
3. Divisioonasta. Samana päivänä divisioonankomen¬ 
taja kenraalimajuri Pajari seurueineen kävi pataljoo¬ 
nan komentopaikalla ja määräsi pataljoonan rintama- 
vastuuseen Kuparsaaren lohkolla alkaen kello 16. 

Pataljoonan tappiot olivat kesäkuun aikana: kaatu¬ 
neita 13, haavoittuneita 54, kadoksissa 24. 

Tapaus Mikko Rämö 


Vilkas partiointi oli jatkuvaa uudella lohkolla. Er.P 6:n 
puolella seurattiin, mitä hyökkääjä tekee, kun häirin¬ 
tää ammuttiin jatkuvasti. Pataljoonan tähystys oh ha¬ 
vainnut vihollisen purkaneen navetan niemessä ja ra¬ 
kentavan siitä lauttoja noin 40 miehen voimin. Toises¬ 
sa paikkaa, Laitsalmen eteläpuolella miehiä oh varus- 
telutöissä. 

Mitä suunniteltiin vastapuolella? Siitä täytyi ottaa 
selvä. Partiomatkaan lähti kuusihenkinen 1. K:n ryh¬ 
mä: vänrikki Koivumaa, alikersantti Ponki, sekä sota¬ 
miehet Pitkä, Rikkinen, Ruotsi ja Susi. Partio yhtti 
Laitsalmen ja Kaavolammen välisen kannaksen tavoit¬ 
teenaan Hentula - Hevossaaren tie Hepojärven kan¬ 
kaan maastossa. Tehtävään kuului tarkkailla vihollisen 
liikennöintiä ja paluumatkalla mikäli mahdollista sie¬ 
pata vanki. Linjat partio yhtti vihollisen huomaamatta 
ja pääsi tavoittelemaansa maastoon. Vuorokauden ai¬ 
kana se seurasi vihollisen toimintoja ja liikennettä. 
Yrittäessään ottaa vankia partion täytyi tuhota yksi 
vihollinen, mutta vangin sieppaaminen epäonnistui. 

3. Divisioonan komentaja määräsi 7.7.44, että 1/JR 
11 suorittaa paikallisen hyökkäyksen rajoitetuin ta¬ 
voittein tilanteen selvittämiseksi. Hyökkäykseen yh¬ 
tyivät Er.P 6:sta KrhJ, pst-tykit ja 1. Kkk, jotka liittyi¬ 
vät tulikantaan majuri Malmivaaran suunnitelman 
mukaisesti. Hyökkäyksen aikana kaukotiedustelun 
osaston tarkoituksena oh päästä läpi. Osastoon oh 
määrätty Er.P 6:sta kaksi miestä tulkeiksi, alikersantti 
Ponki ja sotamies Rikkinen. 

Hyökkäys aloitettiin Kaavolammen ja Laitsalmen 
välisellä kannaksella. Vihollinen keskitti sinne ankaran 
tykistötulen, ja divisioonan komentajan käskystä hyök¬ 
käys keskeytettiin. Er.P 6:n neljä miestä haavoittui 
kranaatinsirpaleista. Epäonnistuneen hyökkäyksen jäl¬ 
keen yksiköt palasivat omille lohkoilleen, ja Er.P 6 otti 
1/JR 1 l:sta rintamavastuun hyökkäyssuunnissa. 

Sotapäiväkirjassa 11. heinäkuuta 1944 on lyhyt, 
mutta myöhemmin paljon puheita ja melua nostatta¬ 
nut merkintä: ”22.30 Vaarinpääniemen tukikohdasta 
stm Mikko Rämö karkasi veneellä vihollisen puolelle. 
Karkuria tulitettiin. Asiasta tehtiin heti ilmoitus 3. 
DE:hen.” 

Er.P 6:ssa palvelleista vapaaehtoisista Neuvostolii¬ 
ton kansalaisista -luettelossa samasta asiasta on seu- 
raava kirjoitus: "Rämö, Mikko syntynyt 16.12. 23 Se¬ 
pänkylä, stm. Ast. palv. Er.P 6:een 11.12.43. Yliloikka- 
ri, 12.7.44 NL:oon.” 

Komppanianpäällikön lähetti Juho Repponen 
kertoo: 

Pataljoonamme oli Vuoksella asemissa. Me olimme toi¬ 
sella ja ryssät toisella rannalla. Mikko otti veneen ja 
lähti soutamaan joen yli. Päästyään keskelle jokea 
omalta puolelta avattiin häntä kohti tuli. Mikko kiih¬ 
dytti soutamistaan. Ja niin hän meni toiselle rannalle 
ja sille tielle katosi. 

Asuin Virossa ja sattumalta tapasin Mikko Rämön. 
Kysyin häneltä, mikä tarkoitus hänellä silloin kesällä 
1944 oli, kun meni venäläisten puolelle. Hän vastasi, 
että hän tahtoi vain soudella ja kun oli keskellä jokea 
omalta puolelta ruvettiin ampumaan. "Oli minun pak¬ 
ko soutaa karkuun, kun omat ampuivat." Niin hän sil¬ 
loin minulle vastasi. En sen enempää tästä asiasta hä¬ 
neltä kysellyt. 

Mutta kyllä hänelle venäläiset tuomion lukivat. 
Montako vuotta vankeutta oli saanut, en siitäkään ky¬ 
synyt. Kyllä hän vankilaan joutui. 

Olen sitä mieltä, että hänellä oli jokin tarkoitus. Ei 
hän muuten ryssän puolelle loikannut. Mutta mikä, se 
on arvoitus. Kun on itse käynyt kuulustelut ja vanki- 
lareissut, ei tee mieli kysellä toiseltakaan tällaisista 
asioista. 

ER.P 6 SUURHYÖKKÄYKSEN 
LOPPUVAIHEESSA 


Vihollisen taisteluinto Kannaksella oli heinäkuussa 
laantumassa. Sotatoimet jatkuivat, mutta niiden teho 
ei enää ollut yhtä rajua kuin suurhyökkäyksen alussa. 

Er.P 6:n lohkolla häirintää ammuttiin jatkuvasti. 
Huomattiin liikehdinnän vastapuolella olleen aika ak¬ 
tiivista. Kun vankien sieppaukset eivät onnistuneet, 
löydettiin muu keino ottaa selvää vihollisen toimin¬ 
noista. Aiheen siihen lienee antanut Lietsaaren ylä¬ 
puolella noussut vihollisen ilmapallo, joka oli ilmassa 
kymmenisen minuuttia. 

3. Divisioonan käskystä järjestettiin pataljoonan 
lohkolle kaksi vakinaista tähystysasemaa: asema C3 
Kaavolammen luoteispuolelle ja asema C4 Lietsaaren 
Seppäsen taloryhmään. Tähystysasemat pitivät päivä¬ 
kirjaa ja olivat puhelinyhteydessä pataljoonan esikun¬ 
taan. Tähystysasemat aloittivat toimintansa 12. heinä¬ 
kuuta. 

Veneliikenne Mustasaaren ja Kaupinsaaren välillä 
oli jatkuvaa, vuorokaudessa keskimäärin 10 venettä 

kumpaankin suuntaan. Miesmäärä veneissä ei ollut 
suuri ja pysynyt samana kumpaankin suuntaan. 

Vihollisen ilmapallo nousi taas ilmaan aamulla 13. 
kesäkuuta. Samana päivänä havaittiin vihollisen kaksi 
joukkuetta tiellä Hevossaaren niemellä matkalla poh¬ 
joiseen. Myöhemmin oh samassa suunnassa siirtymäs¬ 
sä 8 konekivääriä. Seuraavana päivänä samanlukuinen 
joukko kulki eteläsuuntaan. Kyseessä ilmeisesti oh vi¬ 
hollisjoukkojen vaihto etuhnjassa. 

Vihollinen aloitti 15.7. kello 11.40 kranaatinheitti¬ 
millä tulivalmistelun pataljoonan asemiin Uitunmäki- 
kannaksella, joka kesti parikymmentä minuuttia. Sen 
jälkeen vihollinen hyökkäsi noin joukkueen vahvuise¬ 
na päästen Liutsalmessa oleviin saariin. Pataljoona kar¬ 
kotti vihollisen, jonka tappiot ohvat 10 miestä. Patal¬ 
joonalla ei ollut tappioita. 

Pataljoonan lohko siirtyi 19.7. taktillisesti ja huol- 
lohisesti 18. Divisioonan alaisuuteen. 

Er.P 6:n 1. K:n lohkolla 21.7. klo 2.33 vihollinen 
aloitti raskailla aseillaan kiivaan tulivalmistelun, joka 
kesti 25 minuuttia. Tämän jälkeen tuli siirtyi pataljoo¬ 
nan asemien taakse. Vihollinen oh ryhmittyneenä kah¬ 
den komppanian vahvuisena Laitsalmi-Kaavolampi 
välisellä kannaksella ja noin kahden joukkueen vah¬ 
vuisena Kaavolampi-Vaarinselkä välisellä kannaksella. 

Pataljoonan raskas krh suoritti vastaiskun, jonka jäl¬ 
keen kumpikin osapuoh siirtyi torjuntaan ampumaan 

sulkuja. Pataljoonan tykistön tulen ja jalkaväen pai¬ 
noksesta vihollisen ryhmitys hajosi, ja se veti joukkon¬ 
sa pois. Vihollisen hyökkäys tyrehtyi: Myöhemmin 
vihollinen ryhmitteli uudestaan joukkojaan, mutta ei 
toistanut hyökkäystä. 

Tämänkin jälkeen vihollinen ampui päivittäin patal¬ 
joonan lohkolle häirintää. Er.P 6 teki samoin. Partioin¬ 
tia oli puolin ja toisin. Pataljoonan tähystysasemat jat¬ 
koivat toimintaansa. 

18. Divisioonalta tuli 28.7. käsky, jonka mukaan 
Er.P 6 vaihtaa etulinjatehtävät Er.P 28:n kanssa. Käsky 
astui voimaan 1.8. Er.P 6 siirtyi kenttävarustustöihin 
tukiasema-alueella Takalammista Haaroinlampiin. Pa¬ 
taljoonan kirjavahvuus oli 28 upseeria, 82 aliupseeria 
ja 600 miestä. Pataljoonan rivivahvuus oli 26 upseeria, 
76 aliupseeria ja 566 miestä. Lomalla 4 ja sairaita 34 
miestä. 

Sekavat ajat Kannaksella 


Väinö Pennonen kertoo: 

Aliupseerikoulun jälkeen meidät lähetettiin eri 
komppanioihin. Minä sain oman ryhmän. Myöhem¬ 
min jouduimme Lumisuolle. Se oli kauhean iso suo. 
Siinä oli piikkilankaeste. Jossain toisella puolella 
olivat ryssät. Me emme niitä nähneet, eikä meillä 
ollut kosketusta niihin. Me viivyimme siinä paikas¬ 
sa, kunnes alkoi suurhyökkäys. Se oli armoton hyök¬ 
käys, suurhyökkäys, nimensä mukainen. Rautaa, 
maata ja kivenmurikoita satoi päälle kuin lunta tal¬ 
vella. Lumi on pehmeää ja valkeaa. Tässä tuli mus¬ 
taa rautaa ja kiveä. Näin jälkeenpäin ei voi sanoa, 
että siellä kaikki olisivat saaneet surmansa luodista 
tai sirpaleesta. Moni menehtyi varmasti kivien is¬ 
kuista päähän. 

Meidät siirrettiin sieltä pois, muuten olisimme jää¬ 
neet mottiin. Kaikki oli mennyt sekaisin. Ei ollut etu¬ 
linjaa eikä takalinjaa. Me jouduimme kävelemään uu¬ 
teen paikkaan, kalusto vietiin autolla. 

Siinä vaiheessa me menimme komppanianpäällikön 
johdolla tiedusteluretkelle. Partiossamme oli aliker¬ 
santti Waldemar Nevalainen. Komppanian päällikkö 
käski minun luovuttaa ryhmäni Nevalaiselle, se oli 
minua paljon vanhempi ja muka minua viisaampi. 
Käsky oli käsky, minulle jäi vähemmän vastuuta. An¬ 
noin hänelle oman kompassinikin. Meidät pantiin ket¬ 
juun. Nevalainen sijoitti minut ja Krasnovin äärim¬ 
mäisiksi. Yöllä oli tullut käsky purkaa ketju, mutta 
Nevalainen pelkäsi varmasti tulla tuomaan meille 
viestiä. 

Meidät jätettiin Krasnovin kanssa. Minä olin kuusen 
alla, Krasnov minusta 50 metrin päässä. Oli jo kirkas 
aamu. Emme olleet saaneet mitään käskyjä, odotimme. 
Katsoin oikealle pellolle - siellä ryssät juoksevat meidän 
suuntaan. Puolikyyryssä juoksin Krasnovin luo ja ker¬ 
roin oman arvioni tilanteesta. "Meidät jätettiin, nyt 
olemme motissa. Täytyy päästä omien luo." 

Kuuntelimme ääniä, ja yhdestä suunnasta kuului 
huminaa. Siis siellä päin oli maantie, ja siellä liikkui 
autoja ja muita ajoneuvoja. Lähdimme harvan metsän 
läpi ja pian tulimme aivan lähelle tieristeyttä. Venäläi¬ 
nen kolonna kulki tiellä, pistimet ja kiväärit välkkyivät 
aamuauringossa. Aivan meidän lähettyvillä tien vartta 
pitkin käveli muutama sotilas. Ne olivat niin väsyneen 
näköisiä, etteivät huomanneet meitä. Me emme uskalta¬ 
neet edes liikahtaa, meidät olisi heti havaittu. 

Sitten meni korkea-arvoinen upseeri. En nähnyt hä¬ 
nen olkaimiaan, kun sillä oli sadeviitta hartioillaan. 
Sillä oli kokardi ja kiiltävät saappaat. Painuimme 
maata vasten ja otin upseerin tähtäimeen. Jos hän nos¬ 
taisi kätensä ja antaisi merkin sotilaille, meidät olisi 
tuhottu siinä paikassa. Mutta upseeri käveli meidän 
ohi, aivan kuin ei olisi mitään huomannut, lisäsi vain 
vauhtia. Jos taas minä olisin avannut tulen, lähellä oli 
niin paljon ryssiä, ettei olisi ollut minkäänlaista mah¬ 
dollisuutta pelastua. 

Kun kolonna oli meidät ohittanut, me jatkoimme 
matkaa. Meillä ei ollut karttaa, minulla ei ollut kom¬ 
passiakaan. Emme tunteneet maastoa. Harhailimme 
metsässä. Yhdessä paikassa tunsimme mahorkan ha¬ 
jua. Se oli niin voimakasta, että se tuntui kilometrien¬ 
kin päässä. Menimme hajua kohti. Kaksi miesti vartioi 
tiellä, vetelivät mahorkkaa aikansa kuluksi. Kuulim¬ 
me heidän puheensa. Toinen antoi toiselle käskyn men¬ 
nä yhteen suuntaan ja lähti itse toiseen. Ja samassa me 
ryntäsimme yli jyrkän rinteen. Eteemme avautui suo. 
Menimme sen yli. Siellä tuli eteemme taas tie. Kaksi 
yhteysmiestä veti puhelinlankoja. Me painuimme maa¬ 
han, mutta ne huomasivat meidät. 

Tien varressa oli kynnetty pelto, kauempana näkyi 
metsää. Toisella puolella oli kylä. Ryssät lähtivät juok¬ 
semaan kylää kohti, varmasti hälyttämään sotilaita. 
Ja heti äärimmäisen talon pihalla alkoi liikehdintää. 

Me emme keksineet mitään muuta kuin loikata yli 
kynnetyn pellon. No, hullujahan me olimme. Meitä 
kohti avattiin tuli. Kuulat vinkuivat, mutta onneksi 
ei yksikään osunut. Juoksimme, mitä vain käpälis¬ 
tämme irti saimme. Pääsimme pellon laitaan, mutta 
siinä olikin meillä pistoaita vastassa. Tulitus meitä 
kohti jatkui. 

Piilouduimme katajapensaan alle vetämään henkeä 
ja arvioimaan tilannetta. Nyt sotilaita oli oikeallakin. 
Välimatka ei ollut kuin muutama kymmenen metriä. 
Luulivat saavansa meistä hyvän maalin, kun yrit¬ 
täisimme yli aidan. Eivät ampuneet. Jostain syystä epä¬ 
röivät tai sitten odottivat, että me antautuisimme tai 
lähtisimme ylittämään aitaa. Puhelivat keskenään. 

Huomasin pistoaidassa aukon, yksi riuku ei ollut 
aivan maahan asti. Ryömien siitä aukosta pääsisi ai¬ 
dan toiselle puolelle. Kuiskasin Krasnoville, että tämä 
ryömisi, minä pitäisin ryssiä tähtäimessä. Krasnov 
ryömi ja pääsi miesten huomaamatta aidan toiselle 
puolelle. Krasnov antoi kädellään minulle merkin, tule 
nyt sinä. Ryömin ja pääsin myös aidan toiselle puolelle. 
Vasta sitten ryssät hoksasivat, että olivat liian pitkään 
meitä vahtineet ja neuvotelleet, ja olivat päästäneet 
varman maalin käsistään. Me juoksimme metsää koh¬ 
ti. Kuulat taas vinkuivat ympärillämme. Oliko meillä 
tuuria, vai oliko itse Jumala meitä suojaamassa. Ehjin 
nahoin selvisimme. 

Meidän piti löytää oma yksikkömme. Se ei niissä 
oloissa ollutkaan helppo tehtävä. Suomalaiset perään¬ 
tyivät, ryssä oli kannoilla. Mene ja ota selvä, missä rin¬ 
tamalinja on. Kaikki näytti olevan sekaisin. Me harhai¬ 
limme Krasnovin kanssa iltaan asti. Sitten törmäsimme 
yhteen suomalaiseen joukko-osastoon. Saimme kuulla, 
että meidän pataljoonamme oli ajat sitten siirtynyt kau¬ 
emmas selustaan. Lähdimme sitä tavoittelemaan. 

Orjansaaressa liityimme erääseen joukkueeseen. 
Saimme ruokaa ja olimme siinä kaksi päivää. Sitten 
löydettiin hommiakin. Vääpeli antoi käskyn saattaa 
sotakalustoa linjoille. Meitä oli siinä neljä miestä. 
Lastina oli miinoja ja ammuksia. Tehtävämme oli vie¬ 
dä lasti perille ja purkaa kuorma. 

Minulla ei ollut minkäänlaista käsitystä, minne me 
menimme. Muistan, me nousimme ylös mäkeä ja tu¬ 
limme neljän tien tienhaaraan. Yksi tie vei Viipuriin, 
toinen Vuokselle, minne ne muut kaksi, en nyt enää 
muistakaan. Ajoimme eteenpäin jyrkkää nousua. Auto 
puski viimeisilläänylös. Tarkastelimme kuormaamme 
ja huomasimme, että yhdeltä puolelta laatikot lähtivät 
luisumaan. Nousimme kohentamaan niitä. 

Samassa huomasimme, että tien varrella ryssät lait¬ 
tavat Maksimka-kuularuiskua käyttökuntoon. Kuski¬ 
kin äkkäsi tilanteen ja käänsi auton takaisinpäin. 
Mutta vastaan nousikin vihreänvärinen auto laval¬ 
laan parikymmentä miestä. Kuski löi jarrut päälle ja 

ajoi vesakkoon. Me kolme lavalla avasimme tulen. Ve¬ 
näläiset lähtivät hyppimään lavalta ja juoksemaan 
tien toiselle puolelle. Moni siinä heti tuupertui. Autom¬ 
me nousi takaisin tielle. Ajoimme, ja vastaan sattui 
suomalaisiasotilaita. He pysäyttivät meidät. "Miten 
te pääsitte läpi? Siellä ei meikäläisiä enää ole." 

Meidän oli pakko palata takaisin mistä olimme läh¬ 
teneetkin. Pelastuimme Krasnovin kanssa kuin ihmeen 
kaupalla ja löysimme oman joukko-osastomme, missä 
meidät merkittiin jo kadonneiden kirjaan. 

Kerrattakoon tämän yhteydessä, että Hatsinassa 
5.9.1924 syntynyt Valentin Krasnov, josta sota-asiakir¬ 
joissa käytettiin myös suomalaista sukunimeä Pelto¬ 
nen, piileskeli rauhan tultua Suomessa kuusi vuotta. 
Sukunimestä päätellen hän oh mahdollisesti "lepikko- 
vellanen” eli syntyperäinen venäläinen, joka oli annet¬ 
tu kasvattipojaksi inkeriläiseen perheeseen. Hän pu¬ 
hui inkeriä äidinkielenään. Kotiuduttuaan hän oh ohut 
työssä Mikkelin maalaiskunnan Suonsaarella Tähkä- 
mäen talossa. Haku-luettelon mukaan hän poistui siel¬ 
tä syksyllä 1945 "tuntemattomiin”. Hänet saatiin kiin¬ 
ni ja luovutettiin 15.6.1950 Neuvostoliittoon. Valen¬ 
tin Krasnovin myöhemmistä vaiheista ei ole tietoa. 

ER.P 6 KENTTÄVARUSTUS- 
JA MAATALOUSTÖISSÄ 


1.8.1944 Er.P 6 siirrettiin "työrylimitykseen” rinta¬ 
man takaisiin kenttävarustustöihin. Pataljoonan Krh- 
joukkue sai kuitenkin taas aika pian tulitukitehtävän, 
mutta muu osa pataljoonaa jäi samalle majoitusalueel¬ 
le reserviksi. 18. Divisioonan puolustuksessa sille ei 
enää varattu vastahyökkäystehtäviä. 

Er.P 6 siirtyi työryhmitykseen seuraavasti: 

Pataljoonan huolto-osat ja toimisto Oralammen 
pohjoispuoliseen maastoon. 

1. K Koiralammen pohjoispuoliseen maastoon teh¬ 
tävällä rakentaa korsut, jotka tulevat 18. Divisioonan 
tukiaseman asuntokorsuiksi. Myöhemmin komppania 
ryhtyy rakentamaan tuliasemaa Takalammen ja pää¬ 
tien välisellä osalla. 

2. K Haaroinlammen länsi- ja luoteispuoliseen 
maastoon tehtävällä rakentaa korsut divisioonan tuli- 
aseman asuntokorsuiksi ja rakentaa tukiasema päätien 
Haaroinlammen välisellä osalla. 

KKK siirtyi Mustakorven maastoon tehtävällä ra¬ 
kentaa korsuja siten, että niitä voidaan käyttää pää- 
aseman syvyydessä asuintokorsuina sekä ryhtyy ra¬ 
kentamaan sulkuasemaa Munninniemi-Ojansuulahti- 
Sakklahti työsuhteessa JR 6:n komentajalle alistettuna. 

Pataljoonan komentopaikka Takalammen itäpuolel¬ 
la, missä yhteydessä krh-, viesti- ja jääkärijoukkueet. 

Pataljoonan siirtyminen saatiin loppuun suoritetuksi 
klo 20.00 mennessä. Majoittuminen telttamajoituk¬ 
seen. Kaikille telttoja ei kuitenkaan riittänyt, ja osa 
miehistä rakensi itselleen havumajoja. 

Seuraavan päivän miehistö sai käyttää lepoa ja va¬ 
rusteiden kunnostamista varten. 

Kenttävarustustyöt aloitettiin 3.8.44 koko patal¬ 
joonalle kuuluvalla tukiasema-alueella Takalammista 
Haaroinlampeen 18. DE:n operatiivisen osaston pääl¬ 
likön majuri Somerkarin ja Er.P 6:n komentajan maju¬ 
ri Kataksen laatiman tulisuunnitelman mukaisesti. 

Pataljoonan krh-joukkue siirrettiin takaisin Kupar- 
saaren lohkolle rintamatehtäviin, ja se alistettiin Er.P 
28:n komentajalle everstiluutnantti Tbppolalle. 

Yksiköiden työvaatimuksissa käytettiin urakoita, 
joihin miehet olivat järjestelyyn tyytyväisiä. Terveysti¬ 
lanne pataljoonassa todettiin hyväksi. Tilanteen va¬ 
kiintumista myöten mieliala noussut. Tyytymättö¬ 
myyttä ei havaittu. 

Raivaustöiden ohella aloitettiin asetarkastus kaikis¬ 
sa yksiköissä. Aseiden kunto ja hoito kauttaaltaan tyy¬ 
dyttävä, vain KKKrssa todettiin runsaasti pieniä vikoja 
aseitten kunnon ja niiden hoidon suhteen. 

Kuparsaaren lohkolla krh-joukkueesta sotamiehet 
Tahvana Vänskä ja Juho Hintikainen haavoittuivat kra¬ 
naatin sirpaleista. Kenttäsairaalassa kuoli haavoihinsa 
2. K:n mies Armas Pylsy. 

19.8. määrättiin pataljoonan yksiköissä yksi päivä 
viikossa kenttävarustelutöiden ohella käyttää koulu¬ 
tukseen. Samaan aikaan vuorolomat, 5 % vahvuudes¬ 
ta, saatiin aloittaa. Tämä oh omiaan parantamaan 
miesten mielialoja. 

Pataljoonan kirjavahvuus 31.8.44: 28 upseeria, 35/ 
50 aliupseeria 1/572 miestä. 

4.9.44 klo 4.44 saapui puhelimitse ilmoitus IV 
AK:lta: "Välirauha aloitettu venäläisten kanssa. Vihol¬ 
lisuudet lopetettava tänään 4.9.klo 7.00. Taisteluval- 
mius säilytettävä. Kellot tarkastettava. Tiedoitettava 
joukoille heti. Tarkemmat ohjeet myöhemmin.” 

5.9. kenttävarustelutyöt lopetettiin pataljoonan tu¬ 
kialueella, ja yksiköissä aloitettiin päivittäinen koulu¬ 
tus. Kaikkinainen räjäyttely ja ampuminen kiellettiin. 

6.9. pataljoona siirtyi maataloustöihin alueella Käri- 
niemi-Haavikko-Lottola-Halkola. Miehet joutuivat 
heille niin tuttuihin töihin - viljanleikkuun ja puintiin. 
Välirauhan astuttua voimaan 19.9. pataljoona jatkoi 

maataloustöitä, mutta nyt Moskovan rajan pohjois¬ 
puolella Lappeen Partalassa. 

IV 

VELJEÄ EI JÄTETÄ 



Inkemuuspalautukset 
Suomesta Neuvostouittoon 


Helmikuussa 1944 Neuvostoliitto alkoi tunnustella 
Suomen irtaantumista sodasta. Ensimmäiset koske¬ 
tukset asiasta tulivat Suomeen Ruotsin kautta. Neu¬ 
vostoliiton Ruotsin suurlähettiläs Aleksandra Kollon- 
tai neuvotteli Suomen poliittisten johtohenkilöiden 
kanssa aselevon aikaansaamiseksi. Ehtoihin kuului 
mm. vaatimus suhteiden katkaiseminen Saksaan ja 
saksalaisten joukkojen intemointi, suomalaisten jouk¬ 
kojen palauttaminen vuoden 1940 rajalle sekä neuvos- 
tovankien ja "työpalvelussa” olevien neuvostokansa¬ 
laisten viipymätön palauttaminen Neuvostoliittoon. 
Suomen radio ilmoitti 1. maaliskuuta näistä ehdoista. 
Ehtoja ei niissä oloissa hyväksytty. 

Er.P 6 sijaitsi siinä vaiheessa Leininkylässä. Ehdoista, 
joihin kuului neuvostokansalaisten palautus kotimaa¬ 
hansa, ei luonnollisesti yksiköissä puhuttu eikä otettu 
kantaa. Ja tuskinpa mikään olisi muuttunut: sota jatkui, 
inkeriläisen rivimiehen ja aliupseerin tasolla ei osattu 
arvioida omaa jokapäiväistä tehtävää laajemmin. 

Asiat inkeriläisten palauttamisesta etenivät. Ensim¬ 
mäistä kertaa Suomen Yleisradion varsinaisessa lähe¬ 
tyksessä kuultiin 3. marraskuuta 1944 venäjän kieltä, 
kun luettiin määräys Suomessa oleskelevien Neuvos¬ 
toliiton kansalaisten palauttamisesta. Lähetys oli var¬ 
masti inspiroitu Valvontakomission taholta - jotta 
"huonosti” suomea taitavat inkeriläiset voisivat asian 
ymmärtää. 

Aseet Suomen ja Neuvostoliiton välillä vaikenivat 
4. syyskuuta 1944. Samalla välirauhaneuvottelut al¬ 
koivat Moskovassa. Välirauhansopimus solmittiin 19. 
syyskuuta 1944. Inkeriläisten kohtaloille ratkaisevaksi 
tuli sopimuksen 10. artikla, jonka mukaan "Suomi si¬ 
toutuu viipymättä luovuttamaan Liittoutuneiden 
(Neuvostoliiton) Ylimmälle Sotilasjohdolle kaikki sen 
hallussa nykyään olevat neuvostoliittolaissotavangit 
sekä myöskin Neuvostoliiton ja Liittoutuneiden Kan¬ 
sakuntien kansalaiset, jotka on internoitu ja tuotu vä¬ 
kisin Suomeen, palautettaviksi heidän kotimaahansa”. 

Sopimuksen hengen mukaisesti Suomi sitoutui 
omalla kustannuksellaan huolehtimaan inkeriläisistä 
heidän kotiuttamiseen asti hoitaen kuljetukset. 

Suomen oli päätettävä, miten tulkita 10. artiklan 
sanonta inkeriläisistä, "jotka on internoitu ja tuotu 
väkisin Suomeen”. Inkeriläiset siirtyivät 1943-1944 
Suomeen yleisesti ottaen vapaaehtoisesti. Niin siinä 
sitten kävi, että Suomen ulkoasiainministeriö päätti 

tulkita, että inkeriläiset saisivat palata takaisin koti¬ 
maahansa vapaaehtoisesti oman ilmoittautumisensa 
perusteella. 

Oli tunnettua, etteivät kaikki haluaisi palata, eivät 
ainakaan vapaaehtoisesti. Valtaosa oli halukas palaa¬ 
maan, kun Valvontakomission lupaukset olivat toi¬ 
veikkaat. Oma maa mansikka, muu maa mustikka -sa¬ 
nanlasku oli silloin monen inkeriläisen mielessä. Koti- 
ikävä oli kova. 

Ja olihan siihen toinenkin syy: monet perheet olivat 
sodan aikana joutuneet hajalleen. Sukurakkaat inkeri¬ 
läiset halusivat löytää taas toisensa. Ne inkeriläisper- 
heet, jotka joutuivat 1930-luvulla eriasteisen terrorin 
kohteeksi, utelivat Suomen viranomaisilta, oliko pak¬ 
ko ilmoittautua ja palata takaisin kotimaahan. He sai¬ 
vat melkein poikkeuksetta vastauksen: "Ellette mene 
vapaaehtoisesti, niin teidät pakotetaan lähtemään, ja 
silloin te joudutte suoraan Siperiaan.” Siperia-sanalla 
oli pelottava voima. 

Inkeriläisten siviiliväestön siirrot alkoivat joulu¬ 
kuun alussa 1944 jatkuen syyskuuhun 1947 asti. Tänä 
aikana Neuvostoliittoon palasi yhteensä noin 54 700 
inkeriläistä. Tähän lukuun kuuluvat myös Er.P 6:ssa 
palvelleet ja vapaaehtoisesti yhdessä muun perheen 
kanssa palanneet. Eräiden lähteiden mukaan 277 
miestä. Suomeen jäi 415 Er.P 6:n riveissä ollutta inke- 
riläisvapaaehtoista. 

Pakkosiirtokuuetukset 


Jotkut suomalaislähteet totesivat, että Er.P 6:n ole¬ 
massaolo selvisi Valvontakomissiolle niinkin myöhään 
kuin loppukeväällä 1945. Partisaanijohdolla ja puna- 
armeijan tiedustelulla inkeriläismiehistä koottu Ost- 
Bataillon 664 oli varmasti tiedossa. Voi vain olettaa, 
että jostain syystä asiasta ei vaan viestitty Valvontako¬ 
missiolle. 

Suomensukuisista neuvostosotavangeista koottu 
Heimopataljoona 3:n miesten luovutukset alkoivat 
Valvontakomission vaatimuksesta marraskuussa 1944. 
Er.P 6:n vapaaehtoisten etsinnät ja palautukset väkisin 
Neuvostoliittoon aloitettiin elokuun 1945 lopussa. 
Pataljoona oli ollut kotiutettuna jo 11 kuukautta, ja 
miehet siviilissä eri puolilla Suomea. 

Sotiin väsyneille miehille ei suotu lepoa. Vaikka 
sota oli päättynyt, mutta todellinen rauha, hyvinvoin¬ 
ti, tyytyväisyys ja turvallisuus entisille Er.P 6:n miehil¬ 
le oli yhä kaukana tulevaisuuden hämärissä. Tämä kävi 
päivääkin selvemmäksi, kun vapaaehtoisia ruvettiin 
oikein työksi pyydystämään ja pakolla palauttamaan 

Neuvostoliittoon. Valvontakomissio otti käyttöönsä 
erityisen tiukan linjan, joka koski Suomen armeijan 
palveluksessa olleita. 

Maan alta päivänvaloon nousseet Suomen kommu¬ 
nistit vaikuttivat suuresti inkeriläisten vapaaehtoisten 
ilmiantoihin ja heidän pakkoluovutuksiinsa. Asia oli 
mennyt niin pitkälle, että sisäministeri Yrjö Leino oli 
luvannut 25 000 markan palkkion heimo- ja vapaaeh- 
toissoturin pidätykseen johtavista tiedoista. Se oli 
suuri summa silloisessa Suomessa. Ja kukapa ei olisi 
tahtonut kohentaa omia raha-asioitaan pelkästä viit¬ 
tauksesta, missä tällainen henkilö saattoi olla. 

Ihmisiä on niin moneksi. Jotkut saivat hyviä palkki¬ 
oita muutamalla sanalla tai puhelinsoitolla. Toisille 
taas oli tärkeätä inhimillisyys ja veljeys: auta silloin 
kun apuasi tarvitaan. Ja tällaisia oh myös paljon ja 
myös hyvin korkeassa asemassa. 

Valvontakomissio - 

ISÄNTÄNÄ VIERAASSA TALOSSA 


Välirauhan sopimuksen toteuttamista valvoi Neuvos¬ 
toliiton puolelta Liittoutuneiden Valvontakomissio 
(LVK). LVK toteutti Neuvostoliiton ja Iso-Britannian 
hallitusten yhteisesti päättämää politiikkaa Suomessa 
syyskuusta 1944 syyskuuhun 1947. 

Pariisin rauhansopimus 10.2.1947 vapautti Suo¬ 
men venäläisten johtamasta LVK:sta, jossa englantilai¬ 
set olivat käytännöllisesti katsoen Neuvostoliiton nöy¬ 
riä käskyläisiä. Kummankin maan edustajia yhdisti sa¬ 
manlainen käyttäytymismalli. 

Vilvontakomissio oh välirauhasopimuksen nojalla 
toimiva elin. Sen tehtäviin kuului huolehtia Suomessa 
sopimusehtojen täyttöönpanoa lopulliseen rauhante¬ 
koon Neuvostoliiton sotilasjohdon alaisuudessa. 

Valvontakomission jäsenten kokonaismäärä oh 290, 
joista neuvostoliittolaisia 250 ja 40 brittejä. Jopa jä¬ 
senten luku kertoi, kuka komissiossa oh määräävä 
puoli. Valvontakomission puheenjohtajana toimi koko 
kauden kenraalieversti Andrei Zhdanov (1896-1948). 

Hän oli 19-vuotiaana liittynyt bolshevikkeihin ja eden¬ 
nyt puolueurallaan Stalinin lähipiiriin ja uskottuihin 
miehiin. 

Hän oli Leningradin alueen puoluesihteerinä 
1934-44, eli tullut tähän virkaan välittömästi entisen 
Leningradin alueen puoluesihteerin, kansan suosiota 
nauttineen ja Stalinin pahimman kilpailijan Kirovin 
murhan jälkeen. Hän kannatti 1939 sopimusta Sak¬ 
san kanssa ja hyökkäystä Suomeen. 

Zhdanov oli tärkeä henkilö Moskovan 1940 rau¬ 
hansopimuksen ja 1944 välirauhasopimuksen alle- 
kirjoittamistilaisuuksissa. Kotimaassaan hän on jää¬ 
nyt historiankirjoihin yhtenä aktiivisena puhdistustoi¬ 
mien alullepanijana 1930-1940 -luvuilla. Zhdanov 
johti myös sodanjälkeisiä kulttuurielämän puhdistus¬ 
toimia. 

Valvontakomission jäsenillä ja valtuutetuilla oli es¬ 
teetön pääsy virastoihin, laitoksiin ja satamiin. Joka 
paikassa heidän piti saada tarpeellisina pitämänsä tie¬ 
dot. "Tehtäviinsä tarpeellisia tietoja” hankkiessaan 
Valvontakomissio keräsi ja lähetteli Moskovaan vallan 
muutakin, myös sellaisia tietoja, jotka eivät tällaiselle 
elimelle olleet edes tarpeen. Esimerkiksi Vilvontako- 
mission upseerit ilmestyivät Sota-arkistoon usein yl¬ 
lättäen ja vaativat milloin mitäkin asiakirjoja ja tietoja. 
Monet asiakirjat häipyivät komission edustajien mu¬ 
kana ja ovat samalla reissulla edelleenkin. 

Mutta Er.P 6:n sota-arkistoaineistoon Valvontako¬ 
missio ei jostakin syystä koskenut. Miksi? Se jää arvoi¬ 
tukseksi. 

\fenjoen seurakunnan Korkanmäenkylässä syntynyt ja 
Ruotsissa asuva Matti Randefelt, entinen Pylsy kertoo: 

Menin Suomen Sota-arkistoon 1980-luvulla tutustu¬ 
maan pataljoonamme asiapapereihin. Olin ensimmäi¬ 
nen, joka pyysi Er.P 6:n arkistoa. Omakätisesti aukai¬ 
sin pakkaukset, kaikki 250 kiloa. Joka pakkauksessa 
oli viisi Salainen-leimaa. Ne olivat vielä koskematto¬ 
mia. Tiesin, että pataljoonamme adjutantti luutnantti 
Yrjö Luukkonen oli ne pakannut ja oli tehnyt työnsä 
kunnolla. 

En voinut kuvitella syksyllä 1944 päästyäni sivii¬ 
liin, että 48 vuoden päästä tulen arkistoon lukemaan, 
missä me olimme ja mitä me teimme Kannaksella. 
Näin se vaan elämässä käy. Ihminen ei voi arvata, 
mitä hän tekee kymmenien vuosien kuluttua. 

Valvontakomissiolla oli täydet diplomaattiset etuoi¬ 
keudet: henkilöiden, omaisuuden ja arkistojen koske¬ 
mattomuus. 

Syyskuun loppupuolella 1944 eri sotilasasiain osas¬ 
tojen edustajat alkoivat saapua Suomeen ja levittäy¬ 
tyivät eri puolille maata. Zhdanovilla ja hänen alaisel- 
laan kenraaliluutnantti Grigori Savenkovilla oli 10. 

lokakuuta mennessä henkilökuntaa asettunut Helsin¬ 
gin ja Hangon lisäksi Loviisaan, Raumalle, Vaasaan, 
Kokkolaan, Ouluun, Turkuun Uuteenkaupunkiin ja 
Maarianhaminaan. Enimmillään oli 16 alaosastoa. 

Inkeriläiskysymyksistä huolehti komission hallin¬ 
nollinen osasto, jossa päätekijöinä olivat everstit Fila- 
tov ja Jegorov. LVK:n brittiläisiä jäseniä alkoi saapua 
Suomeen 18. lokakuuta 1944, kun neuvostoliittolai¬ 
set olivat alkuvalloituksensa tehneet. Käytännöllisesti 
katsoen Iso-Britannian hallitus oh lähettänyt poliitti¬ 
sia tarkkailijoita, joilla oh avustajia. Brittien pohittisen 
osaston johtaja Shepherd ilmoitti lehdistökonferens¬ 
sissa, että britit "aikovat työskennellä läheisimmässä 
mahdollisessa yhteistyössä heille luotettujen ystävien¬ 
sä neuvostoliittolaisten kanssa”. Lausuntoa pidettiin 
varoituksena suomalaisille. 

LVK:n valtuutetut eivät suinkaan majoittuneet lä¬ 
hetystöihinsä. He vaativat Suomelta majapaikat siihen 
liittyvine kaikkine kuluineen. He eivät olleet vuokraa¬ 
jia, vaan parhaitten suomalaisten hotellien ja varak¬ 
kailta suomalaisilta pakkolunastettujen huoneistojen 
käyttäjiä. Virallinen vuokraaja oh Suomen ulkominis¬ 
teriön sotilastoimisto, mutta selvää on, kuka maksoi 
IVK:n kulut - suomalainen veronmaksaja. 

Suomi eli säännöstelytaloudessa. Se oh maalle vai¬ 
keata aikaa. Kaikesta oh puutetta. Sotakorvaukset, 
300 miljoonan silloisen kultadoharin arvoiset tavara- 

toimitukset olivat valtavat. Mutta neuvostoliittolaiset 
ja britit eivät siitä välittäneet. Päinvastoin he esittivät 
tiukkoja vaatimuksia asunto-oloihinsa. Ennen asunto¬ 
jen käyttöönottoa he tarkastivat tilojen kunnon ja 
myös irtaimiston. Asunto piti olla kalustettuna, ja ka¬ 
lustoa tarvittaessa lisättiin. 

Niinpä brittiläinen valtuuskunta tilasi aivan alussa 
Stockmannilta 25 000 markan edestä uusia huoneka¬ 
luja ja varusteita. (Huomaa! Sama summa maksettiin 
yhden vapaaehtoisen inkeriläisen ilmiannosta.) 

Iso-Britannian valtuuskunta asettui Helsingin Kai¬ 
vopuiston ja Eiran taloihin. Neuvostoliittolaisille pak¬ 
kolunastettiin päämajaksi hotelli Tomi ja hotelli Cos- 
mopolite Kalevankatu 3:ssa sekä hotelli Karelia Kaisa¬ 
niemenkatu 1 :ssä. Venäläisten käytössä ne olivat aina 
25.9.1947 saakka. Heidän jäljiltään paljastui uskoma¬ 
ton tuho. Pelkästään hotelli Tomin korjaustyöt tulivat 
maksamaan nykyrahassa neljä miljoonaa markkaa ja 
Törnin omistajalle valtio joutui maksamaan pelkästään 
sellaisista esineistä, ravintolahopeasta, mitä ei voitu 
ostaa, korvauksena 250 000 markkaa. 

Er.P 6:n lakkauttaminen 


Joulukuussa 1943 tunnelma oli korkealla Tallinnassa ja 
Hangossa inkeriläismiehiä vastaanottaessa. Heimoaa- 
te vaikutti myös everstiluutnantti Breitholtzin puhee¬ 
seen, jonka hän piti joukon tarkastuksen yhteydessä. 
Yleinen lupaus sodan päätyttyä oli Suomen kansalai¬ 
suus. "...te olette nyt Suomessa ja olette suomalaisia 
siinä missä muutkin suomalaiset. Ja kun sota venäläisiä 
vastaan päättyy, te olette Suomen kansalaisia.” 

Automaattista Suomen kansalaisuutta ei tullut. Se 
oli suuri pettymys Er.P 6:n miehille. Siviiliin lähtiessä 
he saivat väliaikaiset henkilöllisyystodistukset, joita 
monet sanoivat "inkeriläispassiksi”. 

Pataljoonan kaikki yksiköt siirtyivät syyskuun 25. 
päivänä 1944 marssien Partalaan, missä miehistö saa¬ 
tiin kokonaan sisämajoitukseen, ainoastaan pienelle 
osalle järjestettiin telttamajoitus. Seuraavana päivänä 
aloitettiin heti koulutus. Sotilaallista kuria ja järjestys¬ 
tä painotettiin. 18. Divisioonasta Partalaan siirrettiin 
kanttiini ja kolme lottaa emänniksi. Sotilaspastori Ylö¬ 
nen aloitti rippikoulun niille miehille, jotka eivät ol- 


200 



leet vielä rippikoulua käyneet. Yksiköissä samaan ai¬ 
kaan laskettiin aseet ja muut välineet. Vanhempien 
ikäluokkien kotiuttamista valmisteltiin. 

Seuraavatkin päivät, 27.-30. syyskuuta olivat tavalli¬ 
sia harjoitus- ja työpäiviä. Yksiköissä viikkopalveluoh- 
jelman mukaista koulutusta. Sitten seurasi uusi käsky - 
koko pataljoona määrättiin koulutuksen ohella maan- 
viljelystöihin, pääasiassa viljanpuintiin ja perunannos- 
toon Partalan, Saikkolan ja Mustolan kylissä 18. Divi¬ 
sioonan maatalousupseerin erikoisohjeiden mukaan. 

Ylimmissä portaissa ratkaistiin miesten kohtaloita. 
Inkerin siviiliväestön paluumuutto kuului ulkoasiainmi¬ 
nisteriölle. Päämajan vapaaehtoistoimisto otti vuoros¬ 
taan vapaaehtoisten, Er.P 6:n asiat hoitoonsa. Tärkeänä 
pidettiin sitä, ettei HeimoP 3:n sotavankivapaaehtoisia 
sotkettaisi muihin vapaaehtoisiin. Asia hoidettiin jyrkästi 
erossa Päämajan Vipaaehtoistoimiston asioista. 

Välirauhansopimus oli selvä sotavankien osalta. 
Heidän palauttamisensa esitettiin alkavaksi 10.10.1944. 
Muita palautuksia harkittiin. Tulkinta lienee perustu¬ 
nut välirauhasopimuksen 10. pykälän sanontaan, jon¬ 
ka mukaan sotavangit, internoidut ja väkisin tuodut oli 
palautettava Neuvostoliittoon. 

Tämän kohdan mukaisesti ratkaistiin Er.P 6:n va¬ 
paaehtoisten kohtalo. Heidät päätettiin kotiuttaa. 
Päätöstä tuki varmasti osaltaan se, ettei Valvontako¬ 
missio vaatinut ehdottoman jyrkästi neuvostosiviilien, 

ts. inkeriläisten palauttamista, vaikka sitten käytän¬ 
nössä painostikin heitä palaamaan kotimaahansa. 

Ylipäällikön 29.9.1944 antamalla käskyllä Er.P 6:n in¬ 
keriläiset siirrettiin Päämajan Yhpaaehtoistoimiston kir¬ 
joihin. Pataljoonan komentaja Katas ja adjutantti Luuk¬ 
konen saivat 18. Divisioonan operatiivisessä osastossa 
suullisen käskyn pataljoonan inkeriläisten siirtämiseksi 
Päämajan Vapaaehtoistoimistoon kotiuttamista varten. 

Kotiuttamiskuljetus tulisi tapahtumaan erikoisju¬ 
nalla, lastaus Muukon asemalta, joka on Lappeenran¬ 
nan - Imatran rataosalla Lappeella, 10 kilometriä Lap¬ 
peenrannasta. Yksiköiden päälliköt ja vääpelit saivat 
pataljoonan komentajalta tiukat ohjeet kotiuttamisen 
järjestelyistä. Muistettiin varmasti miesten mellakat 
junasiirtojen aikana Hatsinasta Tallinnaan. 

Kotiutettavat jaettiin kolmeen erään: 

1. erä: 2. K ja KKK, vahvuus 300 miestä Jokioisiin, 
johtajana kapteeni T. Ryöti, 

2. erä: Ek ja 1. K, vahvuus 250 miestä Mellilään, 
johtajana luutnantti E. Parola, 

3. erä: Krh J, vahvuus 20 miestä Minkiöön, johtaja¬ 
na luutnantti J. Tuisku. 

Miesten oli luovutettava kaikki, paitsi henkilökoh¬ 
taiset varusteensa, yksikkönsä varastoon samoin myös 
aseet ja ampumatarvikkeet. 

Sunnuntaina 1. lokakuuta 1944 Er.P 6:n kuljetus- 
erät marssivat saattajaupseereiden johdolla Muukon 

rautatieasemalle. Pataljoonan komentaja majuri Katas 
katsasti kotiuttavat ja piti lyhyen jäähyväispuheen. 
Katas kiitti inkeriläisiä vapaaehtoisia uutterasta ja epä¬ 
itsekkäästä palveluksesta Suomen armeijassa. Paikalle 
saapunut 18. Divisioonan komentaja eversti Oinonen 
ja 18. Divisioonan esikuntapäällikkö everstiluutnantti 
Lindeman katsastivat kotiutettavat inkeriläiset. Divi¬ 
sioonan komentaja lausui vapaaehtoisille jäähyväissa- 
nat. IV AK:n torvisoittokunta soitti Porilaisen marssin. 
Tämän jälkeen seurasi inkeriläisten ohimarssi, jonka 
otti vastaan divisioonan komentaja seurueineen. Mie¬ 
het nousivat kuljetusjunaan reippaan marssin tahdis¬ 
sa. Juna lähti 16.30 liikkeelle torvisoittokunnan soitta¬ 
essa Kuullos pyhä vala. 

Siihen päättyi inkeriläisten miesten palvelus Erilli¬ 
nen Pataljoona kuutosessa. 

Seuraavan viikon aikana kaikki varusteet luovutet¬ 
tiin IV AK:n varastoihin. Er.P 6:n suomalainen henki¬ 
löstö siirrettiin eri joukko-osastoihin. 

Pataljoona päätti 10. lokakuuta 1944 toimintansa. 
Arkistot lähetettiin Sota-arkistoon Koskenkorvan ase¬ 
malle. 

Matti Randefelt kertoo: 

Divisioonan komentaja otti vastaan ohimarssin. 
Marssiessani hänen ohitseen minusta tuntui, ettei hä¬ 
nen katseensa ollut terävä, niin kuin upseerilla tällai- 

sessa tapauksessa kuului olla. Hän vaikutti haikea- 
miehiseltä. Ja siinä muistiini palautui eräs tapahtuma. 

Kun tämä sama Oinonen kävi ensimmäistä kertaa 
pataljoonassamme ja viralliset seremoniat olivat ohi ja 
me olimme vapaita, hän tuli meitä tervehtimään oikein 
kädestä. Hän oli iloisen näköinen ja keskusteli meidän 
kanssa. Hän uteli kuulumisia ja kysyi, onko joukossa 
ketään Suomen rajan tuntumasta. Löytyihän niitä. 

Pari kättä ainakin nousi. "Tulehan tänne," eversti 
kutsui. Paavo Huuhka meni hänen luokseen. "Mistä 
päin olet?" - "Lempäälän Mustilankylästä," Paavo 
vastasi. Eversti ilostui silminnähden. "Mustilankyläs¬ 
tä 1 . Mikä sinun sukunimesi on?" Paavo sanoi. "Ja kuka 
sinuun isäsi on?" Paavo virkkoi isänsä nimen. "Tiedät¬ 
kö kuka minä olen?" - "Suomen armeijan eversti." - 
"Ju-u. Minä tunsin isäsi, kun olin rajajääkärinä koti¬ 
kyläsi lohkolla. Se oli sitä aikaa, kun ei ollut rajalla 
piikkilankaesteitä." 

Eversti uteli Paavolta, missä hänen isänsä nyt on. 
Paavo kertoi. Kuultuaan, että hänen tuttavansa nuo¬ 
ruusvuosilta Tuomas Huuhka vangittiin eikä hänestä 
sen enempää ole tietoa, hän rupesi itkemään. Ensi ker¬ 
taa näin, että upseeri, eversti itkee. 

Kerrattakoon samalla, että Paavo Huuhka pakkoluo- 
vutettiin 4.9.1945 Neuvostoliittoon. Hänen myö¬ 
hemmistä vaiheistaan ei ole tietoa. 

Junamatka, länteen 


Junassa istuessaan saattamassa olleet upseerit ja aliup¬ 
seerit odottivat jännittyneinä, minne juna jatkaa mat¬ 
kaansa Simolan jälkeen. Jos se lähtee etelään, heidän 
matkansa on lyhyt, se päättyy Vainikkalaan. Mutta 
mikä on silloin inkeriläismiesten kohtalo? Voitaisiinko 
heidät viedä heti rajan yli? Miksi ei asiasta ole mitään 
tietoa? Ajat olivat sekavat, sen ymmärsi. Ovatko jo 
niin sekavat, ettei edes vihjaista? 

Simolasta juna lähti puskuttamaan länteen. Jänni¬ 
tys laukesi. 

Vapaaehtoiset inkeriläiset nauttivat junamatkasta 
omissa porukoissaan. Taakse olivat jääneet sodat ja 
palvelukset Saksan sekä Suomen armeijassa. Taakse 
on jäänyt sota Kannaksella. Kaikki on nyt takana. 
Päästään siviiliin, päästään aloittamaan uusi elämä. 
Pahempaa kuin on ollut tähän asti ei voi eteen enää 
tulla. 

Inkerissä, Venjoella 1920 syntynyt ja Suomeen per¬ 
heen mukana nelivuotiaana 1924 muuttanut Er.P 6:n 
adjutantti luutnantti Yrjö Luukkonen kertoo: 

Kun välirauhansopimus solmittiin, minä huolestuin 
heti inkeriläisten kohtaloista. Syntyperäisenä inkeri¬ 
läisenä minulla oli paljon enemmän tietoa Inkeristä ja 
sen kansan kohtaloista kuin tavallisella suomalaisella. 
Ja kun sitten tuli kysymys inkeriläismiehistön kotiutta¬ 
misesta, arvelin, että heidät pitäisi lähettää niin kauas 
länsirannikolle kuin mahdollista. Sieltä olisi helpompi 
päästä Ruotsiin, halukkaita varmasti löytyisi. Itära¬ 
jalla he eivät olisi olleet turvassa. 

Osa pataljoonan kantaupseereista oli jo syyskuun 
puolessavälissä siirretty uusiin joukko-osastoihin. 
Minulle kasaantui väkisinkin uusia tehtäviä. Yksi 
pulma oli mistä saada juna niin suuren joukon kul¬ 
jettamiseksi. Aika oli levotonta. Junat olivat käytös¬ 
sä ja ylikuormitettuja. Sitten Lappeenrantaan tuli 
juna, jonka arvelin saavani käyttöön. Se olisi annet¬ 
tukin, mutta veturinkuljettaja kieltäytyi: hän näes 
oli viikon päivät ajanut yötä päivää eikä halunnut 
lähteä minnekään. Kerroin miehelle, mistä oli kysy¬ 
mys, ketä hän joutuisi kuljettamaan. Miehet piti 
saada kauemmas rajalta, muuten he voivat joutua 
rajan toiselle puolelle. Annas olla, veturinkuljettaja 
suostui. 

"Tapaus on sen arvoinen, että lähden." Laitoin ko- 
mennustodistukset, mitä junakuljetus vaati, kuntoon. 
Mutta kuka ne allekirjoittaisi? Minuaylempiarvoisem- 
mat esimiesupseerit eivät halunneet panna nimeään 

alle. En nähnyt muuta ratkaisua kuin allekirjoittaa 
itse. Junaa ei saanut menettää. 

Taposin myöhemmin erään saattaja-aliupseerin. 
Hän kertoi, miten heitä kaikkia jännitti, kun juna oli 
tullut Simolaan, pysäkille Kouvolan-Vainikkalan ra¬ 
taosalla. Kääntyykö juna Venäjää kohti vai länteen? 
Tunnelma oli kiihkeä. Kun juna kääntyi länteen, kaik¬ 
ki rauhoittuivat. 


Matkan määränpäässä Jokioisissa, Mellilässä ja Min- 
kiössä otettiin miehet vastaan torvisoittokunnan tah¬ 
dissa. Heidät ohjattiin varastoihin, missä sotilasvaat¬ 
teet vaihdettiin siviilivaatteisiin. Sai valita, mikä miel¬ 
lytti ja kelpasi koon mukaan. 

Vapaina valvotussa maassa 


Siviliin päästyään jokainen yritti hakeutua omaistensa 
tai niiden puuttuessa sukulaistensa luo. Oli myös sel¬ 
laisia, joiden omaiset eivät olleet Suomessa, vaan oli¬ 
vat jääneet Leningradin piiritykseen ja joutuneet evak¬ 
koon Siperiaan. Tällaiset miehet rupesivat heti etsi¬ 
mään työtä ja asuntoa. 

Tässä vaiheessa miehet olivat vapaita vapaassa 
maassa. Ja kun taskussa oli suhteellisen iso nippu 
markkoja, elämäkin vaikutti lupaavalta. Nuoret poika- 
miehet, heidän joukossaan oli hyvin paljon alle 20- 
vuotiaita, yrittivät asettua siviilielämään ottaa sen, 
mikä heidän ikäisille nuorille kuului. Mutta kuriin tot¬ 
tuneina he eivät langenneet rikollisuuteen. 

Omaistensa luo matkustaneet hakeutuivat heti töi¬ 
hin. Se oli helppo järjestää, kun työvoimasta oli pula. 
Etenkin maatalousalalla. Toisaalta sellainen työ oli in¬ 
keriläisille tuttua. Pienestä picäen lapset olivat tottu¬ 
neet tekemään voimiensa mukaista työtä. 

Ennen sotaa ammattikoulun käyneet ja ammatti- 
miehinä itseään pitäneet olivat vaikeuksissa. Kau- 

pungissakin työlaitokset ja tehtaat tarvitsivat työvoi¬ 
maa, mutta asunnon saaminen tuotti hankaluuksia. 
Tällöin olivat hyvänä apuna Suomeen ennen sotia 
muuttaneet inkeriläiset. He auttoivat hyväntahtoi¬ 
sesti sukulaisiaan ja ottivat miehiä vuokralaisiksi tai 
alivuokralaisiksi. 

Rauhallinen työelämä jatkui vain muutamia viikko¬ 
ja. "Valvontakomissio aloitti työnsä. Sen jäseniä oli eri 
puolilla maata. Tosin heidän toimintansa ulottui alussa 
heimopataljoonan miehiin ja inkeriläissiviileihin, jotka 
tavalla tai toisella olivat joutuneet heidän painostuk¬ 
sensa alaisiksi. Ja suomalaisten viranomaisten oli alis¬ 
tuttava välirauhansopimuksen ehtoihin. Monissa asiois¬ 
sa Suomi ei enää määrännyt itse. Valvontakomission 
tuntosarvet vahasivat alueita, ja sitä mukaa se asetti 
omia vaatimuksiaan sekä palauttamisehtojaan. 

Jäähyväiset Suomelle 


Jotkut inkeriläisistä osasivat nähdä asioita toisestakin 
näkökulmasta, mitä Valvontakomission upseerit heille 
kertoivat ja lupailivat. Vapaaehtoiseen paluumuut¬ 
toon eivät entiset Er.P 6:n miehet ilmoittautuneet. 
Mutta yhdessä muun perheen kanssa heitä palasi. 

Tämä tapahtui kuitenkin eri tavalla. 

Antti Martikainen kertoo: 

Olen vanhempieni ainoa lapsi. Isäni Teppo Martikai¬ 
nen ja äitini Anna Martikainen, o.s. Kirppu, muutti¬ 
vat syksyllä 1943 Inkeristä Suomeen. He asettuivat 
Pohjois-Karjalaan Tohmajärvelle ja tekivät työtä myl¬ 
lärillä. Päästyäni siviiliin matkustin heidän luokseen. 
Isäntä tarjosi heti minullekin työtä ojankaivajana. 
Sotavuosina olin saanut kyllikseni kaivaessani juoksu¬ 
hautoja ja poteroita ja vaikka mitä. Kieltäydyinkin 
heti sellaisesta työstä. Hakeuduin Joensuuhun auton¬ 
kuljettajien kursseille. Viikonlopun vietin vanhempieni 
luona. Parin viikon kuluttua isäntä tarjosi minulle työ¬ 
tä myllyllään. Varsinainen mylläri, sotainvalidi oli 

päässyt korkeakouluun ja paikka vapautui. Pari viik¬ 
koa minua opetettiin, ja niin minusta tuli mylläri. Yh¬ 
dessä isännän veljen kanssa jaoimme vuoroja. Viikon 
hän oli aamuvuorossa, ja minä iltavuorossa, seuraa- 
valla viikolla päinvastoin. 

Kerran meidät kaikki Tohmajärven inkeriläiset 
kutsuttiin kokoukseen. Siellä oli venäläinen ja suoma¬ 
lainen upseeri. Meille sanottiin, että jos me emme mene 
vapaaehtoisesti, meidät viedään väkisin. 

Venäläinen upseeri tuli luokseni ja kysyi, mikä on 
nimeni. Sanoin. "Minäkin olen Antti, Andrei. Kuule, 
kaima, minulla on tässä kenraali Golikovin allekir¬ 
joittama paperi. Siinä on suoraan sanottu, että inkeri¬ 
läisille turvataan vapaa pääsy kotiinsa. Mutta jos et 
nyt, kaima, mene vapaaehtoisesti, viemme sinut pakol¬ 
la. Ja minnekö? Siperiaan. Suoraan Siperiaan. Poni- 
majesh?" - Ymmärrätkö? 

En vastannut hänelle mitään, mutta siitä lähtien 
upseerin uhkaukset olivat mielessäni. 

Ei siitä mennyt kuin muutamapäivä, kun pataljoo¬ 
namme pojat kutsuivat minut kahvilaan Tohmajärvel- 
le. Heitä oli kolme miestä. Yhdessä olimme olleet kolme 
vuotta. Tunsimme toisemme ja luotimme toisiimme. 
Rintamatoveruus ei hälvene. Asia selvisi heti: pako 
Ruotsiin. 

Pojilla oli jo saattajakin, joka vaati jokaiselta 3 000 
markkaa. Vastasin, etten voi heti ratkaista. Minun 

täytyy käydä vanhempieni luona ja neuvotella heidän 
kanssaan. Pyysin odottamaan. Matkaa talollemme oli 
vain viitisen kilometriä. Kuultuaan aikomuksestani 
äiti puhkesi heti itkemään: 

"Minne sie meidät jätät? Kuka pitää meistä vanhoilla 
päivillä huolta? Jos itse menemme, pääsemme kotiin niin 
kuin on meille luvattu. Ja jos mitä siellä tapahtuu, ollaan 
kaikki yhdessä. Yhdessä on helpompi kestää." Isä oli kai¬ 
ken lisäksi sydäntautinen. Soitin pojille, etten lähde. 

Kolmen päivän päästä meidät sitten lastattiin här¬ 
kävaunuun. Saattaessaan isäntä kertoi, että poliisi oli 
käskenyt pitämään minua silmällä, etten juoksisi kar¬ 
kuun. Kolme yötä olin nukkumatta. Oli valvonut mi¬ 
nua. Ja niin tammikuun alussa 1945 meidät vietiin 
Venäjälle... 

Inkerin seurakunnan Niippolan kylässä syntynyt, Pet- 
roskoista Punkaharjulle 1995 muuttanut Antti Niip- 
polainen kertoo: 

Päästyäni siviiliin, menin vanhempieni luo Jyväsky¬ 
lään. Joka kaupungissa silloin oli venäläisiä Valvonta¬ 
komission upseereita. Ja silloin levitettiin tietoa, että 
kaikkien inkeriläisten oli palattava Neuvostoliittoon. 
Minua ja muita tuttaviani, joiden kanssa olin Suomen 
armeijassa, pelotti. Mutta samaan aikaan kiersi myös 
tieto siitä, että everstikenraali Golikovin käskyn mu- 

kaan kaikki saavat armahduksen. Kaikille amnestia, " 
vastattiin, kun upseereilta kysyttiin. "Palatkaa kaikki 
synnyinmaahanne, teille ei tehdä mitään pahaa. Pääset¬ 
te takaisin koti-Inkeriinne. Ymmärrättekö - amnestia." 

Olihan meille tuttua entisestä elämästä, että siinä 
maassa ei anteeksi anneta niille jotka lähtevät maasta 
pois. No, en minä oikein uskonutkaan lupauksiin ja 
amnestiaan. Mutta kun sukulaiset ilmoittautuivat läh¬ 
temään, meidänkin perhe valmistui matkaan. Ja niin¬ 
pä joulukuun alussa 1944 jätimme jäähyväiset Jyväs¬ 
kylälle... 

Inkerinsuomalaiset ovat tunnetusti sukurakkaita ja 
vanhempiaan kunnioittavia. Hyvin useissa tapauksissa 
suku tai perhe halusi palata takaisin koti-Inkeriin. 
Halu päästä takaisin kotiin, oh se rikas tai köyhä, lienee 
ollut pääsyynä inkeriläisten ilmoittautumiselle vapaa¬ 
ehtoisesti paluumuuttoon. "Oma maa mansikka, muu 
maa mustikka.” Ja silloin oh pojankin palattava. Hän ei 
yksinkertaisesti halunnut pahoittaa vanhempiensa tai 
sukunsa mieltä. Toisaalta moni sisimmällään kyllä tun¬ 
si, ettei hänen käy hyvin Valvontakomission lupauksis¬ 
ta huolimatta. 

Juho Savolainen kertoo: 

Äitini ja siskoni asuivat Alajärvellä Etelä-Pohjan¬ 
maalla. Päästyäni siviiliin menin heidän luokseen. 

Meidät inkeriläiset koottiin kuuntelemaan Valvonta¬ 
komission ohjeita. "Kaikkien on palattava takaisin 
syntymämaahan." Kuuntelinja arvelih itsekseni, mis¬ 
tä ne tietää missä minä olin sota-aikana. Vaikka toi¬ 
saalta mielessä käväisi epäilys. 

Monia tuttaviani pakeni Ruotsiin. Minä en lähte¬ 
nyt, kun äitini ja kaksi sisartani valmistautuivat pa¬ 
luumatkaan. Otin selvää tuttavilta ja sain kuulla, että 
inkeriläiset palasivat Inkeriin. "Ja kun vapaaehtoisesti 
lähdet, pääset takaisin kotiin. Kaikki mitä sodalta oli 
säilynyt, jokainen saisi takaisin." Houkutus oli suuri. 
Miksipä ei lähteä... 

"Vapaaehtoisesti Venäjälle palanneista järkyttävin lie¬ 
nee Aleksanteri Ponkin tapaus. Hän oli syntynyt 1918 
Spankkovan seurakunnan Honkalan kylässä. Alusta 
alkaen hän oli ollut Ost-Bataillon 664:ssä, missä oli jo 
huomattu hänen aloitekykynsä. Er.P 6:ssa hän oli par¬ 
tiossa mukana vapaaehtoisesti useimpia kertoja. Hän 
oli ansainnut mitalinkin. 

Kun inkeriläiskuljetukset alkoivat, Aleksanteri Pon- 
ki oli ensimmäisten joukossa palaamassa 20.12.1944 
Neuvostoliittoon. Hänen kohtalostaan ei tiedetä sen 
enempää kuin se, että hänet otettiin Viipurissa junasta 
pois. Häntä ei ole koskaan sen jälkeen tavattu. Arvel¬ 
laan, että hänet teloitettiin heti Neuvostoliiton puo¬ 
lella. 

Pakkoluovutukset 


Ne inkeriläisperheet, jotka 1930-luvulla kärsivät pak¬ 
kosiirtojen tai muiden rankaisutoimenpiteiden takia, 
elivät pelossa. Mitä seuraisi jos he eivät lähde? Suo¬ 
men viranomaisetkaan eivät voineet antaa minkäänlai¬ 
sia takuita. Kaikki riippui siitä, minkälaisen kannan 
Neuvostoliitto kulloinkin otti ja mitä vaatimuksia Val¬ 
vontakomissio esitti asioiden hoitamiseksi. 

Jo syksystä lähtien satoja inkeriläisperheitä karkasi 
Ruotsiin. Monelle hätä oh suuri, ja keinot löytyivät. 
Mitään järjestynyttä salakuljetusta ei ollut, mutta ha¬ 
lukkaita auttajia aina löytyi. Ja Ruotsi oli valmis otta¬ 
maan inkeriläisiä vastaan. Ruotsin historiallisilla siteil¬ 
lä Inkeriin oh varmasti oma osuutensa. 

Massakuljetukset suoritettiin marras- ja joulukuussa 
1944 sekä tammikuussa 1945. Perustettiin 21 kokoamis- 
keskustaa eri puolille maata. Inkeriläiset kerättiin asuin¬ 
seuduiltaan Neuvostoliittoon palautettaviksi näihin kes¬ 
kuksiin. Kaikki ne ohvat "Valvontakomission tarkkailun 
kohteina. Kokoamiskeskukset purettiin kaikkialla paitsi 
tammikuussa 1945 Oitissa. Jälkikuljetus jatkui vuoden 

loppuun asti. Kokonaisuudessaan luovutuskoneisto pu¬ 
rettiin syksyllä 1947, kun Pariisin rauha astui voimaan. 

Massakuljetusten loputtua palautukset kuitenkin 
jatkuivat. Niin sanotuista vapaaehtoispalautuksista 
siirryttiin pakkoluovutuksiin. Valvontakomissio vaati 
ehdottomasti palautettaviksi kaksi ryhmää: inkeriläi¬ 
set orpolapset ja suomalaisiin perheisiin kasvattilap- 
siksi otetut tai adoptoidut. Komission luettelossa hei¬ 
tä oli 332. Myös sotilashenkilöt, Heimopataljoona 3:n 
ja Er.P 6:n miehet piti ehdottomasti palauttaa. 

Kaikista palautetuista juuri näistä kahdesta ryh¬ 
mästä kirjoitettiin dramaattisimmat sivut Inkerin 
siirtoväen historiaan. Seuraukset ovat vaikuttaneet 
meidän päiviimme asti. Monelle orpolapselle oma 
syntyperä jäi ikuisesti ratkaisematta. Inkeriläisistä 
vanhemmista lähtenyt tyttö tai poika on täysin venä- 
läistynyt eikä tiedä juuristaan juuri mitään. Ja mitä hän 
voisi tietää jäätyään orvoksi vuoden tai parin ikäisenä 
ja jouduttuaan venäläiseen ympäristöön. Hänen suku- 
nimensäkin on muutettu venäläiseksi. 

Valvontakomissio ei hellittänyt otettaan. Se teki 
useita huomautuksia palautusten pitkittämisestä. Suo¬ 
men kannalta pakkoluovutukset muodostuivat kiusalli¬ 
siksi. Mutta oli pakko toimia, koska asia alkoi hiertää jo 
niin paljon, että se vaikutti maitten suhteisiin. 

Sisäministeriön taholta julkaistiin 1947 "Luettelot 
niistä NL:n kansalaisista, jotka välirauhasopimuksen 

10§ ja rauhansopimuksen 9§ mukaan on luovutettava 
NL:n viranomaisille ja joita ei toistaiseksi ole voitu 
todeta luovutetuiksi tai palanneiksi NL:oon”. 

Selityksiä ja ohjeita -luvussa sanotaan muun muas¬ 
sa: "Kaikessa kirjeenvaihdossa käytetään tästä luette¬ 
losta lyhyyden vuoksi nimitystä Haku. Siten esimer¬ 
kiksi Haku 3 tarkoittaa HeimoP 3:ssa palvelutta hen¬ 
kilöä jne.” 

Tämä luettelo tunnetaan parhaiten juuri Haku-ni- 
misenä. Se jaettiin kaikkiin nimismiespiireihin ja var¬ 
masti sitä kautta myös asiasta kiinnostuneille. 

Haku sisältää aika tarkkoja tietoja: aakkosellisen 
nimiluettelon, syntymäaikaluettelon, sotavankitun- 
nuksen ja -numeroluettelon, henkilöllisyystodistus- 
luettelon, sotavankileirit ja niiden sijainnin, missä 
puolustusvoimain yksiköissä miehet olivat palvelleet 
ym. 

Er.P 6:ssa palvelleet inkeriläiset vapaaehtoiset -lu¬ 
vussa esitetään seuraavat tiedot: nimi (sukunimi, etu¬ 
nimi, isännimi), syntymäaika, henkilöllisyystodistuk¬ 
sen numeroja antoaika sekä huomautukset. Huomau¬ 
tuksissa ovatkin sitten perustiedot henkilön vaiheista 
ja hänen liikkumisistaan siviilissä sekä henkilön omai¬ 
sista ja työpaikoista. Tässä muutama esimerkki. 

Huononen, EdvardJuhonp. 25.10.25 30997/10.10.44. 
Maatyöm. Ollut Pyhäjärvi (Ui), Vaskijärvi, Paanu, 

josta Karkkila, Högforsin tehdas (23.10-27.11.44). 
Poistunut tuntemattomiin. Äiti Liisa ja muita sukulai¬ 
sia ollut Vaskijärvi, Annala, palanneet NL:oon. 

Huononen Juho Juhonp. 13.4.23. 31177/12.10.44. - 
Edellisen veli, samat tiedot. (Pyhäjärvij. 

Kekkonen, Arvo Antinp. 16.11.24. (24.5.24) .31319/ 
12.10.44. Viilari. Ollut vanhempineen (isä Antti 
1896, äiti Anna-Maria 1895) Helsingin pit. (Ripuky- 
lä, Peltola), Seutula, Kandolin, josta poistuneet tunte¬ 
mattomiin. Vanhemmat olleet myöhemmin Sääksmäki, 
Valkeakoski. Isän sisaret: Sofia Pylsy (1893) ja Katri 
Pylsy olleet Hinnerjoki, Vaaljoki, Hiljanen, josta Py¬ 
hämaalle ja Maria Kolomainen Pielisjärvi, Lieksa, 
Sorkkila, siirtyneet NL:oon. Muita sukulaisia: kts. 
sv.luettelo (sotavankiluettelo) Mullo,AndrejAndrejev. 

Ruotsiin siirtyneitten kohdalla syntymäaikasarakkeen 
jäljessä on merkintä R. Jos siirtymisestä ei oltu aivan 
varmoja merkki oli r. 

Suomen armeijassa palvelleiden miesten etsinnät ja 
pakkoluovutukset Neuvostoliittoon olivat vaikeita 
Suomelle ja dramaattisia inkeriläismiehille. Vielä vuo¬ 
sikymmenienkin kuluttua ne kaihertavat mieliä. 

Juho Lello kertoo: 

Kun pääsin siviiliin, matkustin vanhempien luo Ruta- 
lahteen lähelle Jyväskylää. En mennyt mihinkään va¬ 
kituiseen työhön, autoin isintimää suutarintöissä. 
Hän oli ammattisuutari. Tulimme hyvin hänen kans¬ 
saan toimeen, vaikka sanotaankin, että joka saa isä- 
puolen, se saa myös äitipuolen. Meillä meni kaikki 
hyvin. Hän tuli perheeseemme, kun minä olin kolmi¬ 
vuotiaana menettänyt isäni. 

Kun ruvettiin perustamaan kolhooseja, isintimä 
vangittiin. Äitini hommasi hänet vapaaksi. Se oli vielä 
1930-luvun alussa mahdollista. Tuskinpa se olisi myö¬ 
hemmin onnistunut. Joskus autoimme talon väkeä pel¬ 
totöissä. Minulla oli aikomus muuttaa Jyväskylään ja 
mennä ammattikouluun. Mutta se jäikin haaveeksi. 
Jouduin suoraa päätä Stalinin akatemiaan. 

Minut ja velipuoleni Antti kutsuttiin syyskuun 
28. päivänä 1945 nimismiehen puheille. Antti oli 
minua vuotta vanhempi. Me olimme yhdessä sekä 
Saksan että Suomen armeijassa. Menimme nimis- 
miestoimistoon mitään pahaa aavistamatta. Meidät 
pidätettiin ja samassa lähdettiin viemään saman¬ 
laisten pidätettyjen kokoontumispaikalle. Matkalla 
me karkasimme. 

Koirien ja aseistettujen poliisien voimin meidät saa¬ 
tiin kiinni, pantiin rautoihin ja saatettiin Lappeenran¬ 
taan. Sieltä meidät kuljetettiin rajalle. Raudat otettiin 
pois, kun meitä luovutettiin venäläisille. Ne panivat 

asian nauruksi: "Me päästettiin teidät raudoista, sa¬ 
nalla sanoen vapautimme teidät. Älkää tästedes yrit¬ 
täkö paeta..." 

Traagisin tapaus oli varmasti Antti Andriaisen pakko- 
luovutus. Koprinassa 1911 syntynyt Andriainen tun¬ 
nettiin pataljoonassa rauhallisena ja hyväntahtoisena 
alikersanttina. Hänet saatiin kiinni syyskuun alussa 
1945. Edessä oh pakkoluovutus neuvostoviranomai¬ 
sille. Hän tiesi, mikä häntä odotti kotimaassaan. Junan 
ollessa matkalla rajaa kohti hän teki itsemurhan hirt¬ 
täytymällä tavaravaunussa. 

Väinö Pennonen kertoo: 

Ennen sotaa olin käynyt Leningradissa ammattikou¬ 
lun valmistuen valuriksi. Kun pääsin armeijasta, ru¬ 
pesin etsimään valurin työtä. Lehti-ilmoituksesta luin, 
että Porin valimossa tarvitaan työvoimaa, ja menin 
sinne. Keskustelun jälkeen minun piti suorittaa pieni 
tentti osoittaakseni osaavani työn. Minut hyväksyt¬ 
tiin. Sovimme, että käyn kotona perheeni luona. Kun 
työnantaja kuuli, että minun kanssani asuivat van¬ 
hempaakin, hän näytti asuntomme. 

Kotia lähestyessä siskoni tuli vastaan ja varoitti mi¬ 
nua, etten menisi sinne. Minua oli käyty etsimässä. 
Ajattelin, enhän ole tehnyt mitään pahaa, mitä minun 
pitäisi pelätä. En totellut siskoani. Tiilin kotiin ja olin 

juuri vaihtamassa paitaa, kun sisään astui kaksi mies¬ 
tä. "Missä on Pennonen?" 

Isäni vastasi: "Tässä minä olen. ” - "Me tarvitsem¬ 
me nuorta Pennosta." Tulin naapurihuoneesta, kun 
minua vaadittiin. Kaksi jätkää, sellaisia isokokoisia. 
Ensimmäinen ajatus oli, että ne on entisiä käpykaarti¬ 
laisia ja nyt tulivat minua pidättämään. Minulla oli 
sillä hetkellä pistooli taskussa. Puristin sitä. Ammun 
perkeleet1 Mutta sitten hillitsin itseni. Tuli pelko isän, 
äidin ja siskon puolesta. Poikkesin takaisin toiseen 
huoneeseen, pistin pistoolin petin alle. 

Minulle pantiin toiseen käteen käsirauta, ja toisen 
puolenpidättäjäpani omaan käteensä. Kun minua vie¬ 
tiin katua pitkin, peitti käpykaartilainen takinliepeel¬ 
lään kädet, etteivät ohikulkijat huomaisi mitään. 

Kun olin lääninvankilassa, sinne tuotiin meidän 
poikia jalkaraudoissa. Iso lukko roikkui ketjussa. Se 
aukaistiin ja otettiin raudat pois. Pojat olivat kuulem¬ 
ma päässeet karkuun kun tultiin ensimmäistä kertaa 
pidättämään. Saadessaan heidät kiinni panivat jalka- 
rautoihin. 

Isä kävi luonani lääninvankilassa ja toi minulle vaat¬ 
teita. Venäjänpuolella ne kaikki oli varastettu minulta... 

V 

PAHIN EI OLLUT OHI, 
SE OLI EDESSÄ 



Kotiin Inkeriin - ohi Inkerin 


Tärkeimpänä palaamisen syynä oli kieltämättä halu 
päästä takaisin kotiseuduille. Ja tätä toivetta "Valvonta¬ 
komissio ruokki erittäin taitavasti. Valtaosa vapaaeh¬ 
toisesti kotimaahan ilmoittautuneista inkerinsuoma¬ 
laisista uskoi sokeasti lupauksiin. Suomessa lyhyen 
ajan asuneet inkeriläiset olivat unohtaneet, että neu¬ 
vostovalta ei ollut koskaan tunnustanut rehellisyys 
maan perii -periaatetta. Valehteleminen oli jokapäi¬ 
väinen asia - niin myös valtiollisella tasolla. 

Samaan aikaan Valvontakomission toimiessa Suo¬ 
messa ja suostutellessa inkeriläisiä vapaaehtoiseen 
paluumuuttoon kotimaahan, Neuvostoliiton Valtion 
Puolustuskomitea laatija allekirjoitti 19. marraskuu¬ 
ta 1944 päätöksen n:o 1973 "Aiemmin Leningradin 
alueella asuneen inkeriläissyntyisen väestön siirtämi¬ 
sestä Suomesta". Päätöksen sanoma oli yksinkertai¬ 
sen selvä - asuminen synnyinseudullaan oli inkeriläi¬ 
siltä kielletty. 

Valvontakomission puheenjohtaja Andrei Zhdanov 
ei voinut olla tietämättä päätöksestä, koska hän kuului 


224 



sekä maan että Leningradin alueen ylimpään johtoon. 
Päinvastoin - hän oli tämän päätöksen pääarkkitehti. 

Ylitettyään Suomen ja Neuvostoliiton rajan inkeri¬ 
läisiä kuljettavat junat pysähtyivät ensimmäisen ker¬ 
ran Viipurissa. Siellä tarkastettiin kaikki mahdollinen: 
nimiluettelot, mukana olevat tavarat, henkilöllisyys¬ 
todistukset. Käsiin sattuneet kirjat, valokuvat ja kirjal¬ 
liset tuotteet takavarikoitiin. Samassa kotiin palaavat 
inkeriläiset saivat kuulla, ettei heidän matkansa mää¬ 
ränpää olekaan koti-Inkeri. Heidät vietäisiinkin ohi 
Inkerin. Minnekö? Sitä ei Viipurissa sanottu. Ei edes 
vihjaistu. 

Viipurin jälkeen junat pysähtyivät vain silloin, kun 
piti vaihtaa veturi. Härkävaunuissa lavereilla istuvat 
ihmiset arvelivat, minne he nyt joutuvat. Viipurin jäl¬ 
keen ajatukset kotiinpääsemisestä olivat tyystin haih¬ 
tuneet. Mikä heitä odottaisi? 

Suomessa hyvin usein on saanut kuulla väitteen, että 
inkeriläiset vietiin siinä vaiheessa Siperiaan. Väite ei 
pidä paikkaansa. Inkeriläiset joutuivat Pihkovan, Nov¬ 
gorodin, Kalininin (nykyisen Tverin), Jaroslavlin ja Ve- 
likije Lukin alueille. Nämä alueet olivat suuresti kärsi¬ 
neet sotatoimista, koska sota oli kahdesti mennyt nii¬ 
den yli. Talouselämä oli siellä täysin lamassa. Työvoimaa 
tarvittiin ja mitä raskaimmissa töissä sekä olosuhteissa. 

Näille alueille joutuivat myös omaistensa kanssa 
kotimaahansa palanneet entiset Er.P 6:n miehet. 

Vainotoimet kotimaassa olivat alkaneet. Paluu¬ 
muuttajat veivät Suomesta hevosia, lehmiä ja vasikoi¬ 
ta muun pienen omaisuutensa mukana. Nyt mielessä 
ei ollut enää ajatus, miten panna oma talous Inkerissä 
taas pystyyn, vaan miten selviytyä uusissa oloissa. 
Kamppailu olemassaolosta oli alkamassa. 

Rikollisia etsitään 


Neuvostoliitossa Suomesta palanneet inkeriläiset eivät 
olleet toisen luokan kansalaisia, vaan rikollisia. Miehite¬ 
tyllä alueella he eivät menneet partisaanijoukkoihin, 
vaan olivat yhteistyössä saksalaisten kanssa. Tavalla tai 
toisella he auttoivat miehittäjiä. Eikä siinä kaikki. 

He siirtyivät 1943 Suomeen, joka oli Saksan liitto¬ 
lainen ja auttoivat taas saksalaisia fasisteja. Mutta kai¬ 
ken huippu oli, että vastustajien, fasistien puolella oli 
inkeriläismiehiä taistelemassa. Maansa pettäneet ja 
myyneet miehet menivät sotimaan synnyinmaataan, 
Neuvostoliittoa vastaan. Maanpetosta ei Neuvostolii¬ 
tossa annettu koskaan anteeksi. Siitä langetettiin ras¬ 
kaimmat tuomiot. 

Sota jatkui, ja niin myös virallinen propaganda. Juu¬ 
ri mikään ei muuttunut, kun 9. toukokuuta 1945 vie¬ 
tettiin ensimmäistä kertaa voitonpäivää. Käytännössä 
kaikki jatkui muuttumattomana aina 5. maaliskuuta 
1953 asti. Stalin kuoli tuona päivänä. 

Er.P 6:n miehiä ruvettiin etsimään ja pidättämään. 
"Valvontakomissio jatkoi työtä Suomessa ja tiedot kul- 

kivat neuvostoviranomaisille. Yhteistyö toimi saumat¬ 
tomasti. 

Juho Savolainen kertoo: 

Me jouduimme Kalininin alueelle, Tverin Karjalaan. 
Pääsin töihin. Kävin sähkömiehen kurssit. Ja luulin, että 
turhaan olinpelännyt. Sitten piti saada passiin sisäänkir- 
joitusleima. Silloin minut pidätettiin ja vangittiin. 

Jouduin Bezhetskin kaupunkiin. Kuulusteluissa tut¬ 
kintatuomari, kapteeni sotilasarvoltaan, koventeli, että 
mikä vakoilutehtävä minulle oli Suomessa annettu. "Me 
tiedämme sinusta kaiken. Ellet kerro, ammumme. Me 
olisimme voineet sinut vangita heti, kun tulit tänne, 
mutta seurasimme, miten vakoilutehtäviä suoritat." 

Eivät ne ampuneet, vaikka en tunnustanut mitä 
minulle halusivat syytteeksi panna. Ei pystytty todista¬ 
maan, että olen Suomen vakooja, enkä itse suostunut 
heidän painostukseensa. Minulle ei tullutkaan kuolin- 
tuomiota, vaan 10 vuotta vankeutta ja menetin kansa¬ 
laisluottamuksen viideksi vuodeksi. Se lankesi siitä 
hyvästä, kun olin Saksan ja Suomen armeijassa soti¬ 
massa Neuvostoliittoa vastaan. 

Moskova-Leningrad-rautatien keskipalkalla on Bo- 
logoje. Lähellä sitä kaupunkia Guzjatino-rautatiease- 
malla oli aikoinaan isot viljavarastot. Sodassa ne oli 
pantu maan tasalle. Ensin saksalaiset sotavangit, sitten 
me, "maansa myyneet", rakensimme ne uudestaan. 

Vuoden kuluttua minut siirrettiin Viroon, Narvaan. 
Sitten seurasi Sillamäe, missä olin peräti kolme vuotta. 
Virossakin rakennustyömailla tarvittiin ilmaista työ¬ 
voimaa, mutta meitä vaan ajeltiin paikasta toiseen. 
Aivan kuin kiusaksi. Jouduin Siperiaan. Rakensimme 
kaupunkia Angaza-joella. Se laskee kuuluisaan Baikal- 
järveen. Myöhemmin nämä Siperian suuret rakennus¬ 
työmaat julistettiin komsomolin iskutyömaiksi. Tosi on 
se, että siellä tekivät vangit raskaimmat työt. 

Siperian olot olivat vaikeat. Sairastuin keuhkokuu¬ 
meeseen, ja olin ollut jo kolme vuorokautta tajuttoma¬ 
na. Kuumetta yli neljäkymmentä. Minut pelasti eräs 
lääkäri. Kun tulin tajuihini ja avasin ensimmäistä 
kertaa silmäni, vuoteeni ääressä seisoi valkotakkinen 
mies. Hän kysyi suomeksi: "Oletko suomalainen?" 
Ensivaikutelmani oli, onko tämä unta. Vastasin, että 
olen, vaikka hän tiesi sen sukunimestäkin. Osoittau¬ 
tui, että hän, puna-armeijan lääkäri, oli joutunut suo¬ 
malaisten vangiksi. 

Vankina hänet lähetettiin maatilalle töihin. Mutta 
kun hän ei osannut edes hevosta valjastaa, hänelle an¬ 
nettiin lupa toimia lääkärinä. Välirauhan sopimuksen 
mukaan hänet luovutettiin Neuvostoliitolle. Ja kun 
sota Saksaa vastaan jatkui, hän joutui taas rintamalle. 
Lääkäreitä tarvittiin. Hän soti aina Berliiniin saakka. 

Sodan jälkeen hänet vangittiin, koska oli Suomessa 
vankina "hoitanut fasistien terveyttä". Mutta miksi 

hän ei olisi saanut parantaa ihmisiä, kun oli vannonut 
lääkärin valan, oli se potilas minkä maan kansalainen 
tahansa? Hänen vaimonsa vei asian uudestaan oikeu¬ 
teen. Miestä ei vapautettu, vaan lisättiin vielä viisi¬ 
toista vuotta. Lopulliseksi tuomioksi tuli yhteensä kak¬ 
sikymmentäviisi vuotta. 

Hän suhtautui minuun kuin hyvään vanhaan kave¬ 
riinsa. Siellä Angaza- joella oli kolmetoista leiriä, ja jo¬ 
kaisella leirillä oli kuusituhatta vankia. Hän oli kaik¬ 
kien leirien ylilääkärinä. Minä kävin joskus hänen 
työhuoneessaankin, mutta useimmiten hän löysi mi¬ 
nut. Hän järjesti minut sille leirille, missä olivat kaik¬ 
kien leirien sairaalat. Siellä minulla oli paremmat olot, 
ja ruokaakin sai enemmän. Ei tarvinnut pelätä, että 
kuolisi nälkään. 

Taposin hänet viimeisen kerran vähän ennen vapa¬ 
uttamistani. "Jos vaimoni ei olisi ruvennut minun 
asiaani hoitamaan, me pääsisimme nyt yhdessä va¬ 
paiksi. " 

Vankilassakin tapaa hyviä ihmisiä. Muistan ikui¬ 
sesti hänen nimensä - Leonid Sukanov. Sotilasarvol¬ 
taan hän oli majuri. 

Antti Martikainen kertoo Q'atkoa): 

Viipurin jälkeen juna pysähtyi Leningradissa. Ei se 
kauan seisonut, vaihdettiin vain veturi. Kerkisimme 


230 



kysellä rautatievirkailijoilta, minne juna jatkaa mat¬ 
kaa. Vastattiin, ettei sitä tiedetä. 

Juna meni tuttua rataa. Tunsimme paikat - ne olivat 
meidän omia inkeriläisiä kyliämme ja rautatie¬ 
asemiamme. Juna pysähtyi seuraavan kerran Lugassa. 
Sekin kaupunki oli tuttu sotavuosilta, kun olimme Sak¬ 
san armeijassa vartioimassa rautateitä ja -siltoja. 

Me jouduimme Pihkovan alueelle, Gritshuhinon 
kylään. Meillä oli mukanamme lehmä, heinääkin oli 
vielä. Pääsimme töihin. Huhtikuussa 1945 minut kut¬ 
suttiin kuulusteluun: missä olin Suomessa, mitä tein, 
kenen kanssa pidin yhteyttä ja kaikkea muuta. Isällä 
oli huono sydän, ja nämä kuulustelut lisäsivät vaivoja. 
Hän ei kestänyt, vaan kuoli. Me äidin kanssa muutim¬ 
me heti Viroon. Sain työpaikan sähkövoimalaitoksesta 
30 kilometriä Tartosta. 

Se oli 19. huhtikuuta 1947. Iltayöllä tuli kahdeksan 
miliisiä. Kaksi miestä tuli sisään ja kuusi vartioi ulko¬ 
na. Äiti pelästyi. "Älä itke", rauhoittelin äitiä, mutta 
miehet komentelivat: "Nopeasti päälle ja mentiin". 
Ulkona käteni sidottiin nuoralla niskan taakse ja pan¬ 
tiin selälleen rattaille. Vietiin 30 kilometriä huonoa 
kevättietä Tarton vankilaan. Hevosmies istui rattailla, 
ja muut seitsemän astelivat rinnalla. Vietiin näes tär¬ 
keää vankia. 

Rattailla loikoessani muistin, kuinka Pihkovan alu¬ 
eella kuulustelija oli minua varoittanut: "Älä yritä 

täältä karata. Me löydämme sinut vaikka maan alta." 
Löysivätkin. Mutta miksi ne eivät heti vanginneet? 
Tarkkailivatko? Vai mikä siinä oli takana, se jäi mi¬ 
nulle arvoitukseksi. 

Meitä oli kaksi vankilasellissä. Toinen oli isokokoi¬ 
nen, synkkä mies. Viikon päivät olimme olleet hänen 
kanssaan sellissä, eikä hän puhunut sanaakaan. Yritin 
jutella hänen kanssaan venäjäksi, ei puhua pukahta¬ 
nut, saksaksi - samoin. Ei kelvannut suomi eikä viro¬ 
kaan. Jätin hänet rauhaan. Olimme kuin kaksi myk¬ 
kää. Kerran hän sitten avautui. Hän oli virolainen, 
taisteli saksalaisten puolella virolaisena upseerina. 
Hän ei halunnut perääntyä saksalaisten kanssa, vaan 
jäi Viroon. Ennen sotaa hän oli ollut työssä rautatiein- 
sinöörinä Tallinnassa. Tartossa sitten joutui kiinni. 

Meitä oli siis kaksi entistä Saksan armeijan miestä 
samassa sellissä. Kaiket yöt meitä kuulusteltiin. Erää¬ 
nä yönä hänet työnnettiin tajuttomana ja verisenä sel¬ 
liin. Toivuttuaan hiukan hän sanoi: "Nyt minut am¬ 
mutaan. Tapoin kuulustelijan. ” 

Tutkintatuomarin edessä piti istua kädet polvilla, ei 
mitenkään muuten. Välimatka ei saanut olla vähem¬ 
pää kuin kolme metriä. Virolaisen hermot eivät kestä¬ 
neet - hän nousi jakkaraltaan ja iski sillä tutkinta- 
tuomaria päähän. Kuolleena tuomari luhistui pöytän¬ 
sä taakse. Hän ei kerinnyt siepata pistoolia, joka oli ta¬ 
vallisesti kuulustelun aikana pöydällä. Ja tuollainen 

väkevä mies kun iski jakkaralla päähän, kyllä se vii¬ 
meinen päivä oli. Mitä virolaiselle tapahtui, en kos¬ 
kaan saanut tietää. 

Minua kuulusteltiin puolitoista kuukautta. Kan¬ 
naksella olin ollut teräshelvetissä. Tartossa jouduin 
kuulusteluhelvettiin. Yhtäkään yötä en tuona aikana 
saanut olla rauhassa. Alussayritin kaikki kieltää. Kun 
kapteeni-kuulustelija veti pöytälaatikostaan luettelot, 
olin mykkä. "Siinä on sinunkin nimesi. Ei kannata 
ryppyillä. Me tiedämme sinusta kaiken. Kaiken. Ym¬ 
märrätkö?" 

Tiesivät kaiken, mutta siitä huolimatta he kyselivät. 
Missä olin osallistunut taisteluihin? Paljonko olin sur¬ 
mannut maanmiehiäni? Kuka oli esimiehenä? Mikä 
oli hänen nimensä ja sukunimensä? Joskus mies esitti 
sellaisia kysymyksiä, ettei niitä täysijärkinen olisi voi¬ 
nut keksiäkään. Jos vastaus ei miellyttänyt kuulusteli¬ 
jaa, kuulusteltavaa pieksettiin ja potkittiin. Siihen ai¬ 
kaan kehossani ei ollut sellaista paikkaa, missä ei olisi 
ollut mustelmia. 

Tarton vankilasta minut siirrettiin Tallinnaan. Sieltä 
Moskovaan. Sitten Kalininin alueen Toropetsin kaupun¬ 
kiin. Minkä takia vankilasta vankilaan? Mitä järkeä 
siinä oli? En ymmärrä. Mielivaltaako se oli vai mitä? 

Toropetsissa troikka, kolmihenkinen tuomioistuin lan¬ 
getti rangaistuksen: kymmenen vuotta pakkotyöleiriä ja 
kansalaisluottamuksen menetys viideksi vuodeksi. 

Ensimmäiset kuukaudet vietin Velikije Lukin kau¬ 
pungin vankilassa. Sieltä minut siirrettiin Komin tasa¬ 
valtaan. 

Komin tasavalta oli ollut täynnä vankileirejä 1930- 
1950-luvulla. Meitä vankeja käytettiin ilmaisena työ¬ 
voimana. Sieltä maan uumenista me kaivoimme rikka¬ 
uksia ja rakensimme teollisuutta. 

Vaikka minut tuomittiin kymmeneksi vuodeksi, en 
ollut niin kaiuin vankileirillä. Yhteen aikaan oli sellai¬ 
nen käytäntö, että jos päivänormin täytti 150 prosen¬ 
tilla, yksi vankilapäivä vastasi kolmea. Jos täytti nor¬ 
min 120 prosentilla, niin tuomiota lyhennettiin kaksi 
päivää. Minulle tällaisia lyhennyksiä tuli kaksi vuot¬ 
ta. Siis pääsin kahta vuotta aikaisemmin vapaaksi. 

Leirillä tehtiin työtä ja jopa ahkerasti. Minä olin 
pääasiassa rakennustöissä: alussa rakensimme öljyn- 
tislaustehdasta, sitten sotatarviketehdasta numero 
kuusi. Myöhemmin jouduin tietöihin. 

Leirillä oli muitakin inkeriläisiä, joiden kanssa olin 
ollut sodassa. Emme saaneet pitää yhteyttä. Se oli kiel¬ 
letty. Jos joskus satuttiin samaan porukkaan, silloin 
oltiin yhtä. Minä kävin vankilavuosina rakennusalan 
opiston, sain diplominkin. Siitä oli minulle myöhem¬ 
mässä vaiheessa hyötyä. 

Sairastuin tuberkuloosiin 1950-luvun alussa. Ta¬ 
valliset vangit sairastuttuaan näin pääsivät puoliva- 
paiksi tai ehdonalaiseen. Minulla ei sellaista oikeutta 

ollut, kun tuomioni oli määrätty Venäjän rikoslain 58. 
pykälän mukaan. 

Vangilla oli oikeus saada omaisilta muonapaketti 
kerran puolessa vuodessa. Minä en saanut yhtäkään. 
Äiti oli vaivaisena joutunut invalidikotiin Valamon 
saarelle. Hänellä ei ollut varaa lähettää minulle paket¬ 
teja. Mutta kerran kuussa oli oikeus lähettää kirje ja 
kerran kuussa sai vastaanottaa kirjeen. Kirjeenvaihto 
äitini kanssa olikin säännöllinen. 

Äitini oli talonpojan tytär. Hän oli tehnyt koko ikän¬ 
sä raskasta ruumiillista työtä, mistä sai sitten loppu¬ 
iäkseen vaivan ja joutui invalidikotiin. Hän oli käynyt 
vain kyläkoulua. Mutta kaikesta huolimatta hän kir¬ 
joitti runoja. Joka kirjeessään hän lähetti aina yhden 
runon. 

Meidän leirillä taisi olla suomen kieltä taitava sen¬ 
sori, koska äiti kirjoitti vain suomeksi. Venäjää hän ei 
osannutkaan. Kirjeet tulivat perille. Kaikki leiriltä 
lähtevätkin kirjeet sensuroitiin. 

Vankileirillä ei ollut mahdollisuutta eikä oikeutta¬ 
kaan säilyttää kirjeitä. Jos niitä jälkeenpäin löytyi, 
siitä rangaistiin. Kevättalvella 1953 sain äidiltä kir¬ 
jeen, ja siinä oli runo "Minun kanssani kulkevi Jee¬ 
sus". Samaan aikaan kuoli Stalin, ja olot leirillä hel¬ 
pottuivat. Onnistuin säilyttämään tämän kirjeen ja 
runon. Ne olivatkin sitten viimeiset. Äiti kuoli huhti¬ 
kuussa 1953. 

Äitini viimeisen runon muistan yhtä tarkasti ulkoa 
kuin Isä meidän-rukouksen: 

Minun kanssani kulkevi Jeesus, 
mitä matkalla pelkäisin. 

Hänpä purjeeni rantahan johtaa, 
hän on oppaani ylhäisin. 

Minun kanssani kulkevi Jeesus, 
minun turvani hän on vain. 

Ja kun aurinko pilvihin peittyy, 
valo on hän mun matkallain. 

Minun kanssani kulkevi Jeesus, 
eipä peloita synkkä tie. 

Vaikka vaarat ne vastassa häipyy, 
ohi niiden hän lapsensa vie. 

Minun kanssani kulkevi Jeesus, 
mua murheissa lohduttaa. 

Suru synkkä kun sydäntäin painaa, 
avun häitä ain parhaan saan. 

Minun kanssani kulkevi Jeesus, 
kun mä kuolohon viimein käyn. 

Sitten enkelten kuorossa tuolla 
minä tarhoissa taivaan näyn. 

Pääsin vapaaksi alkukesästä 1955ja matkustin setäni 
luo Karjalaan, Kontupohjaan. Pääsin työhön puunja¬ 
lostustehtaalle. Vankilavuosina hankittu koulutus kel¬ 
posi. Minut otettiin rakennusmestariksi. 

Kolmekymmentä vuotta olin työssä rakennusalalla. 
Rakensin Kontupohjaa, virastotaloja, asuintaloja, teol¬ 
lisuusrakennuksia. Jos minä en olisi ollut inkeriläinen 
ja minulla olisivat olleet puhtaat paperit, minä olisin 
saanut vaikka kuinka korkeita valtionpalkintoja. 
Mutta maanpetturin leima oli aina läsnä. Useita 
kertoja tehtaan johtajat olivat minulle muistuttaneet, 
etteivät he olisi minua menneen takia pitäneet työssä 
ellen olisi ollut hyvä työntekijä. 

Juho Lello kertoo: 

Junamme pysähtyi Viipurissa. Vaunun ovenraosta huo¬ 
masimme erään rakennuksen seinällä Leninin ja Stali¬ 
nin isot potretit. "Itse maan johtajat ovat meitä vastas¬ 
sa. Heistä nyt riippuu, kuinka kauas joudumme ja 
miten pitkäksi ajaksi joudumme työleirille", ajattelin. 

Tasan kuukauden kuluttua me pääsimme härkävau¬ 
nusta ulos Alkinon rautatieasemalla Bashkiriassa. Se 
on lähellä Ufan kaupunkia. Kuukausi meitä kuulustel¬ 
tiin ja piinattiin. Meille luettiin 28. joulukuuta 1945 
tuomio: Kymmenen vuotta vankileiriä ja kansalais¬ 
luottamuksen menetys viideksi vuodeksi. 

Alkuvuodesta 1946 meidät, "maansa myyneet”, 
siirrettiin Etelä-Uralille, Tsheljabinskiin. Minä jou¬ 
duin rakennustyöryhmään. Alussa rakensimme isoa 
lämmityskeskusta, myöhemmin asuintaloja. 

Talvet ovat Etelä-Uralilla kylmät. Mutta se ei ollut 
niin suuri vaiva kuin ainainen nälkä. Menit nukku¬ 
maan - on nälkä. Heräsit keskellä yötä - mielessäsi oli 
vain ruoka. Niinä vuosina en nähnyt pahoja unia. Unet¬ 
kin olivat yhdet ja samat - ne olivat nälkäunia. Se on 
totta, että vatsa hallitsee maailmaa. Tupakkamiehillä 
oli vielä oma ongelmansa - mistä saada tupakkaa. 
Minä kun en polttanut, minulla oli vainyksi ongelma. Ja 
yksi ja sama mielessä aina - mistä saisi ruokaa. 

Kun puolet tuomiostani oli ohi, rupesin saamaan 
palkkaa. Leirin kaupasta ostin kuukaudeksi neljä ki¬ 
loa sokeria ja kaksi kiloa voita. Se oli jo hyvä lisäys 
vankilan ruokaan. Suurin näläntunne oli silloin ohi. 

Kerran kuussa sai lähettää ja kerran kuussa sai 
vastaanottaa kirjeitä omaisilta. Mutta vain venäjän¬ 
kielisinä. Vanhempani jäivät Suomeen. He eivät pa¬ 
lanneet Venäjälle. Vain sisareni palasi. Häneltä sain 
tie tää, mitä vanhemmilleni kuului. Suoraan tästä ei 
saanut kirjoittaa, piti käyttää vertauskuvallista kiel¬ 
tä. Suomenkieliset kirjeet eivät tulleet perille. Vankila- 
sensuuri oli armoton. 

Sisareni kautta sain yhteyden tätiini. Täti lähetti 
ruokapaketin. Myöhemmin löytyi toinen täti. Hänkin 

rupesi lähettämään paketteja. Kaksi tätiäni lähettivät 
vuorotellen minulle paketteja tuomioni loppuun asti. 

Leirillä oli Venäjän saksalaisia, tataareja, virolai¬ 
sia, meitä inkeriläisiä ja muita kansallisuuksia. Työ¬ 
ryhmät koottiin niin, ettei samoja kansallisuuksia saa¬ 
nut olla. Mutta vapaapäivänä me löysimme toisemme. 
Meillä oli Suomen Tasavalta, Tataarin Tasavalta, Sak¬ 
san Tasavalta. Silloin kokoonnuimme yhteen ja käy¬ 
timme omaa kieltä. Keskenään tasavallat elivät sovus¬ 
sa riitelemättä tai tappelematta. 

Huomasin, että olen aika herkkä antamaan ihmisel¬ 
le hänen tyhmyytensä tai virheensä anteeksi. Minulla 
ei ollut sellaisia ongelmia. Toisilla oli. Tappelut olivat 
miltei jokapäiväisiä. 

Stalinin kuoleman jälkeen me odotimme muutoksia. 
Ja tulihan niitä. Sain tietää, että ne, jotka olivat teh¬ 
neet rikoksensa alaikäisinä - minähän olin joutunut 
Saksan armeijaan 17-vuotiaana - niille kuului vain 
kolmasosa aikuisten tuomiosta. 

Minun tuomioni olisi pitänyt olla kolme vuotta ja 
neljä kuukautta. Minä olin kärsinyt siihen mennessä 
kahdeksan vuotta. Minua ei silloinkaan vielä päästet¬ 
ty vapaaksi. Kun olin juuri siihen aikaan puusepän¬ 
töissä, eikä urakka ollut valmis, en vaan vapaaksi 
päässyt. Minut siirrettiin toiselle rakennustyömaalle. 
Siellä ihmeteltiin, miksi minua ei ole tähän asti vapau¬ 
tettu. 

Vapauduttuani 1954 matkustin sisareni luo Inke¬ 
riin, Siiverskaan. Tutustuin tulevaan vaimooni, joka 
asui Äänislinnassa, Petroskoissa. Menin naimisiin ja 
elin kaksi vuotta Petroskoissa. Mutta kotipuoli veti. 
Muutimme Siiverskaan, pääsin kolhoosin työhön. Olin 
koko ikäni samassa kolhoosissa. Puuseppänä, konemie- 
henä, koneenkorjaajana. Tein myös tilauksesta huone¬ 
kaluja ja kaikenlaisia puusepäntöitä. 

Pääsin eläkkeelle, mutta siitä huolimatta jatkoin 
työssäkäynnistä vielä kymmenen vuotta. 

Kolhoosin päällystöä käytiin KGB:n taholta kuulus¬ 
telemassa, mitä mieltä minusta oltiin. Minua ne vain 
puolustelivat. Kerran kolhoosin hallinnossa päätettiin 
panna minun valokuvani kunniataululle niin kuin sil¬ 
loin oli tapana. En nyt muista, oliko se vapun vai loka¬ 
kuun juhlia. Mutta KGB.stä tuli käsky: ei saa. Eikä 
pantu. Ei uskallettu, vaikka kuinka olisivat tahtoneet. 
Ei sitä enää myöhemminkään yritetty. 

Stalinin kuolema 

Oli VANKIEN PELASTUS 


Stalin kuoli 5. maaliskuuta 1953. Tieto siitä levisi ku¬ 
lovalkeana suuren maan kaukaisimpaankin kolkkaan, 
myös vankiloihin ja vankileireihin. Stalinin hautaus- 
päivänä kello kaksitoista 9. maaliskuuta koko Neuvos¬ 
toliiton elämä pysähtyi viideksi minuutiksi. Laivojen, 
veturien ja tehtaiden pihit soivat lakkaamatta viisi 
minuuttia. Kautta maan jäljestettiin surujoukkoko- 
kouksia. Niin tehtiin myös vankiloissa ja työleireillä. 

Vmki oli vanki, vaikka mitä maassa tapahtuisi. Mut¬ 
ta kun "Isä Aurinkoinen”, jonka käsissä oli maan jokai¬ 
sen kansalaisen kohtalo, kuoli, muutoksia oli väistä¬ 
mättä tulossa ihmisten elämään. Tuskinpa löytyi yhtä¬ 
kään vankia maassa, joka olisi surrut Stalinin kuole¬ 
maa. Jokaisen vangin mielessä syttyi toivonkipinä pa¬ 
remmasta huomisesta. 

"Vankiloissa ja vankileireillä surujoukkokokouksissa 
kuunneltiin Moskovan radion lähetystä hautajaisista. 
Lähetystä kuunnellessa moni olisi taputtanut käsiään. 
Sitä ei uskallettu tehdä: kantelijoita oli joka paikassa. 

Pidettiin tarkkaan silmällä, kuka mitenkin reagoi. Jos 
olisi jotakin erikoista huomattu, seurauksia ei olisi tar¬ 
vinnut kauan odottaa. 

Moni vanki ei olisi kestänyt vankilatuomiotaan lop¬ 
puun asti, ellei Stalin olisi kuollut. 

Väinö Pennonen kertoo: 

Meidät vietiin Venäjän puolelle suomalaisissa vanki- 
lavaunuissa. Vaunussa oli yhteinen kapea käytävä, sii¬ 
nä pieni ikkuna. Koppi oli yhden neliömetrin kokoinen. 
Siellä sai istua muttei loikoa tai nukkua. Istuimen alla 
oli käymälä, nostit kantta, ja siihen astiaan teit tarpee¬ 
si. Rajalla juna pysähtyi. 

Nykyään siinä paikassa on Luzhaikan rautatiease¬ 
ma. Meidät käskettiin vaunuista ulos. Vastassa olivat 
venäläiset vartijat koirineen ja konepistooleineen. Ra- 
jaupseeri, majuri arvoltaan, sanoi: "No niin, pojat, me 
panimme Saksan polvilleen. Kyllä me teidänkin kanssa 
pärjäämme. Olkaa tästedes järkeviä. Totelkaa." 

Suoritettiin nimenhuuto. Meitä oli 350 miestä. Sit¬ 
ten taas takaisin vaunuihin, takaisin omaan koppiin. 
Ja niin me menimme eteenpäin niissä samoissa suoma¬ 
laisissa vaunuissa. Suomi teki meille saman kuin kis- 
sanpennuntappajat: kissat säkkiin ja säkki järveen. 
Sinne menivät kissanpennut säkkeineen päivineen. 

Viipurissa taas vaunusta ulos perusteelliseen tarkas¬ 
tukseen. Kaikki isän tuomat vaatteet otettiin pois. Kun 

oli kesäaika, jäi yksi puku päälle. Mitään muuta ei jä¬ 
tetty. Minulla oli pullo vettä, mutta sekin otettiin pois. 

Matkamme jatkui. 19 vuorokautta istuimme kopeis¬ 
samme. 19 vuorokautta nukuimme istualla. Ruokaa 
annettiin päiväksi: pala leipää ja pala silliä. Vettä ei 
annettu kertaakaan. Minulla oli silloin aina mielessäni 
se vesipullo. Olisi joskus saanut edes suunsa kastella. 

Meidät tuotiin Alkinoon. Se on Bashkirian pääkau¬ 
pungin liepeillä. Meidät majoitettiin turvemajoihin, 
joissa ikkuna oli katossa. Kaksi kuukautta olimme 
niissä. Kuulustelut jatkuivat joka yö. Ja mikä minua 
ihmetytti: vaikka mitä olisin sanonut, tutkintatuomari 
tarkisti joka kerta papereistaan. Sillä oli minusta 
kaikki tiedot, ja ne kaikki muuten pitivät myös paik¬ 
kansa. Suomalaiset antoivat meidät venäläisille sä¬ 
keissä-ja myös kaikki tiedot meistä. Minä yritin vie¬ 
dä miestä harhaan, mutta ei 1 . "Puhu totta, minulla on 
sinusta tässä paperilla kaikki 1 ." 

Minulle annettiin aivan lapsellinen tuomio - vain 
10 vuotta ja kansalaisoikeuksien menetys viideksi vuo¬ 
deksi. Moni sai aivan aikuisenkin tuomion: 20 tai 25 
vuotta. Sehän oli kaksi kertaa enemmän. Oli syytä olla 
tyytyväinenkin. 

Jouduin sen jälkeen Tsheljabinskiin kansainväliselle 
leirille. Oli saksalaisia, virolaisia, puolalaisia ja vaik¬ 
ka minkämaalaisia. Ensin olin työssä koneverstaassa 
viilarina. Sitten jouduin kivilouhimolle, joka oli tosi 

maanpäällinen helvetti. Arvelin, mistä syystä minua 
niin rangaistiin. Lekalla piti halkoa kiviä ja nostaa 
palaset kapearautatievaunuun. Jos oli voimaa, nostai¬ 
sit isonkin kiven. Mutta kun syötettiin pala leipää ja 
laihaa kaalikeittoa, niin voimat menivät. Lopussa olin 
niin heikko, etten jaksanut nostaa päänkokoista kiveä 
vaunun laidan yli. Ja työvuoro kesti 12 tuntia. Jos yli¬ 
tin 50 prosentilla normin, sain kahta kertaa enemmän 
leipää, 900 grammaa. Minä en sellaiseen pystynyt. 
Painoni oli siinä vaiheessa 39 kiloa. 

Sitten onni potkaisi. Leirin lääkäri huomasi, miten 
surkeassa kunnossa olin. Hän oli inkeriläinen ja kotoi¬ 
sin Hatsinasta. Muistan nimenkin - Vainonen. Hän sai 
hommatuksi minut vuodepotilaaksi. Näin hän pelasti 
minut nälkäkuolemalta. Kerran otin saloa lääkärin 
purkista kourallisen vitamiineja. Elvyin niin, että rupe¬ 
sin hullustelemaan. Tusinan verran potilaita pidätteli 
minua, etten olisi hakannut päätäni seinään. Lääkäri, 
inkeriläinen kun oli, pelasti minut myrkytykseltä. 

Kun pääsin hiukan vahvistuneena sairaalasta, minut 
siirrettiin Kolymaan. Jos muut neuvostoliittolaiset van¬ 
kileirit olivat Stalinin kouluja tai korkeakouluja, niin 
Kolyma on Stalinin akatemia. Jos vanhemman polven 
aikana Venäjällä sanoi, että oli ollut Kolymalla, sinuun 
katsottiin ihmeissään - miten olet selvinnyt hengissä? 

Tinakaivoksiin töihin joutuneet eivät kauan kestä¬ 
neet. Raskas työ ja tappavan pienet ruoka-annokset. 

Mutta minua oli taas onnistanut: pääsin hoitamaan 
valaisulamppuja. Niille miehille annettiin ruokaa jo 
enemmän, eivätkä kaivoksetkaan olleet kovin syviä, 
jossain 150 metrin paikkeilla. 

Viimeiset kaksi vuotta työtulokseni olivat hyvät. 
Ylitin melkein päivittäin normit. Näin lyhensin vanki- 
la-aikaani ja pääsin vapaaksi kahta vuotta ennen 
määräaikaa. Se oli Stalinin kuolinvuotena 1953. 

Vangit koottiin ruokalaan kuulemaan tiedonantoa 
Stalinin kuolemasta. Vanginvartijoita oli jokapaikassa, 
ja he seurasivat, miten vangit reagoivat kuolinilmoituk¬ 
seen. Moni olisi taputtanut ilosta käsiään, mutta silloin 
olisi varmasti saanut vielä kymmenen vuotta lisää. 

Jäin vielä töihin samalle kaivokselle tienatakseni ra¬ 
haa. Saatuani kokoon niin paljon että pääsin vapaasti 
liikkumaan, siirryin Prokopjevskiin. Se on kaivoskau¬ 
punki Kemerovon alueella Siperiassa. Lentoliput olivat 
silloin kalliit, 1 400 ruplaa, mutta minun teki mieli 
päästä vankila-alueelta, Kolymasta pois lentäen, ei 
muuten. Eräs vankikaveri antoi vanhempansa osoitteen, 
ja heidän luokseen meninkin. Ukrainasta karkotetut 
ottivat minut vastaan kuin oman poikansa. Töinhän 
heille kirjeen heidän pojaltaan ja olinhan heidän poi¬ 
kansa kanssa jakanut vaikeuksia vankilassa. Minun 
kunniaksi järjestettiin oikein kunnon tervetuliaisjuhlat. 

Menin taas töihin kaivoksille. Asuin 26 vuotta Pro- 
kopjevskissa. Vuonna 1997 muutin Punkaharjulle. 

Tässä muutossa minua auttoi sisareni, joka sodan jäl¬ 
keen jäi asumaan Suomeen, Raumalle. Hän kirjoitti, 
että sotaveteraanina pääsisin muuttamaan Suomeen. 
Minulla on venäläinen vaimo, ja häntä piti kokonainen 
vuosi suostutella muuttamaan. Lopulta hän tuli vasta 
silloin, kun minä olin jo Suomessa. 

Asun nyt Punkaharjulla Finlandia-talossa. Raskaat 
vuodet ovat takana. Jalan murtuma vaivaa vielä Ost- 
Bataillonin ajoilta. Ei siellä Kannaksellakaan ollut 
helppoa. Mutta se Stalinin akatemia vei terveyteni. 
Silikoosi on minun mitalini niiltä vuosilta. 

Monet meidänkin asioistamme olisivat voineet olla 
toisin, jos Suomi olisi meihin suhtautunut tasa-arvoi- 
sesti ja asiallisesti. Suomessa oli kolmekymmentä tu¬ 
hatta käpykaartilaista, kokonainen divisioona. Ja sit¬ 
ten he olivat meitä kiinniottamassa ja luovuttamassa 
Neuvostoliittoon, surmansuuhun, maanpäälliseen hel¬ 
vettiin. Ja kaikki nämä vuodet suomalaiset ovat saa¬ 
neet sen, mikä sotaveteraaneille kuuluikin. 

Olen kirjoittanut Siperiasta Suomen tasavallan pre¬ 
sidentille kirjeen 1991. Se meni perille, ja presidentti 
Mauno Koivisto vastasi. Hän sanoi kirjeessään, että 
Suomen oli pakko Valvontakomission painostuksesta 
luovuttaa meidät. 

Oli niin tai näin, akatemiat on käyty. 

Antti Niippolainen kertoo: 

Vaikka meille oli luvattu, että vapaaehtoisesti Suomes¬ 
ta lähteneet pääsisivät takaisin kotiin, ei se niin käy¬ 
nyt. Inkerin asemesta meidän junamme puhalsi sen 
ohi. Meidät vietiin Novgorodin alueelle Valdain piirin 
Sergan kylään. Minä jouduin metsätöihin, 'työmaa oli 
kolmisen kilometrin päässä kylästä. Ajoin hevosella 
tukipuuta kivihiilikaivoksia varten. 

Kolme kuukautta ehdin olla vapaana. Se oli sunnun¬ 
taipäivä. Sitten kotiin tuli konepistoolimiehiä. He 
työnsivät piipun selkään ja käskivät pukeutua. Pihalla 
seisoi rekeen valjastettu hevonen. Minut tuotiin piiri- 
keskukseen, Valdaihin. Sinne oli matkaa kaksikym¬ 
mentä kilometriä. Myöhemmin minut siirrettiin van¬ 
kilaan Kresttsy-nimiselle paikkakunnalle. Se on myös 
Novgorodin alueella. Siellä kuulustelut alkoivat heti. 
Minua syytettiin maanpetoksesta. 

"Olet Neuvostoliitossa syntynyt. Neuvostovalta sinua 
kasvatti ja koiduttu Lähdit sitä vastaan sotimaan... ” 

Joskus upseerin ääni pingottui äärimmilleen: "Isän¬ 
maan petturi 1 . Tällaisista asioista teloitetaan!" 

Kuulustelijalla tuntui olevan minusta kaikki tiedot. 
Hän tiesi, että olin Saksan armeijassa ja juuri Novgo¬ 
rodin alueella vartiotehtävissä. Hän tiesi senkin, että 
olin sitten Suomen armeijassa sotimassa Neuvostoliit¬ 
toa vastaan. Mistä hän oli tiedot saanut? Se oli minulle 
arvoitus. Oli vaikeata, mahdotontakin panna vastaan 
jotakin hänen väitteisiinsä. 

Meille luettiin tuomio Valdain kaupungissa. Meitä 
oli seitsemän Er.P 6:n miestä, jotka pantiin riviin kuu¬ 
lemaan tuomiota. Yhdessä olimme Kannaksellakin 
seisseet melkein samalla tavalla rivissä. Nyt vaan 
meille ei jaettu tehtäviä eikä komennettu harjoituksiin 
tai linjoille. Meille kaikille mätkäytettiinsama tuomio 
- 20 vuotta. Tämän päälle menivät myös kansalaisoi¬ 
keudet viideksi vuodeksi. 

Meitä ei erotettu. Kaikki seitsemän jouduimme Ko¬ 
min tasavaltaan, Vorkutaan, kivihiilikaivoksille. Vain 
alussa olimme yhdessä. Kun meitä sitten siirreltiin 
paikasta toiseen, jouduimme erilleen. Ei ollut mahdol¬ 
lisuutta pitää yhteyttä. Silloin oli vain yksi ja sama 
mielessä - miten selviytyisin ja voisin jäädä eloon. 

Vapauduin 1955. En olisi minäkään päässyt vapaak¬ 
si, ellei Stalin olisi kuollut. Olin kärsinytpuolet, kymme¬ 
nen vuotta 20 vuoden tuomiostani. Oikeuksien menetys 
jäi vielä voimaan. Tämän takia en silloin päässyt asu¬ 
maan Petroskoihin. Menin Segezhaan, vanhimman vel¬ 
jeni perheen luo. Parin vuoden kuluttua kansalaisluotta¬ 
mukseni palautettiin ja silloin muutin Petroskoihin. 

Yhden kuolema oli toisen pelastus. Arvelen, että jos 
Stalin olisi elänyt yhtä pitkään kuin meidän tuomiom¬ 
me, meitä Er.P 6:n miehiä ei olisi elossa enää yhtäkään. 

Er.P 6:n miehiä vietiin ohi koti-Inkerin. Leningradin 
rautatieasemilla vanginvartijat ilveilivät: 

- Synnyinmaa on ottanut teidät kunnolla vastaan. 
Ei jokaisella ole näin hyvää junakuljetusta. Kenellä 
matkustajista on näin lähellä käymälä, kuin teillä? Ei 
yhdelläkään. Mutta teillä on. Nostat kantta eikä muu¬ 
ta kuin piereksimään. Kotiin, pojat, ette pääse. Kun 
lähdetään liikkeelle, avatkaa vaunun luukut auki ja 
nauttikaa synnyinseutunne ilmaa, niin saatte tietää, 
miltä se tuoksuu. 

Ivan Juho Zhukov kertoo: 

Tulin Turkuun kesällä 1946 vanhojen ystävieni luo. 
Ystäväni Erkki sanoi, että tässä on sinulle rahaa 
46 000, painu Ruotsiin. Teitä etsitään. Hän neuvoi, 
miten minun piti edelleen toimia. Minä suostuin ja otin 
rahat. Päätin käydä tyttöystäväni luona Teuvolassa 
ennen lähtöäni Suomesta. Tyttöystäväni naapurina oli 
yksi vanhapiika, joka tunsi minut ja tyttöni. Ja kun 
meikäläisen päästä maksettiin25 000markkaa, se pa¬ 
kana antoi minut ilmi. En ehtinyt lähteä, kun jo kaksi 
miestä tuli koputtamatta huoneeseen, ja pisti pistoolin¬ 
piipun selkään. Tyttö jäi itkemään - minä vilkutin 
hänelle käsillä, jotka olivat käsiraudoissa. 

Viipurissa komennettiin junasta ulos. Joka yö kuu¬ 
lusteltiin. Niillä oli jo valmis paperi, jossa oli sanottu, 
että olen vakoilija. Minun piti se allekirjoittaa. Vasta¬ 
sin etten ole mikään vakoilija. Saksan ja Suomen ar¬ 
meijassa olin, mutta vakoilija en ole. Ne minua koven- 

teli jayrittivätpiestäkin. Minä olin silloin nuori ja voi¬ 
missani. Sanoin, että jos vain kosket, tapan. Ennen 
minua se sama mies oli hakannut kahta ukrainalaista 
veljestä niin, että kummaltakin olivat hampaat irron¬ 
neet suusta. Kun tiesin jo tämän, päätin tappaa, jos 
vaan minuun koskisivat. 

Eivät koskeneet. Loppu meni rauhallisemmin enkä 
vakoilijapaperia allekirjoittanut. Sain 13 vuoden tuo¬ 
mion. Ja Stalinin koulut kävin Pohjois-Uralilla ja Itä- 
Siperiassa. 

Paavo Agafonov kertoo: 

Kun minut Venäjällä vangittiin, minut vietiin Novgo¬ 
rodin alueen Kresttsyn kaupunkiin. Siellä sain kärsiä 
kaikista tempuista, mitä venäläisessä tutkintavanki- 
lassa koskaan oli käytetty. Yhtäkään yötä en saanut 
nukkua rauhassa. Joka yö he veivät kuulusteluun. Yöt 
ja päivät menivät kaikki sekaisin. 

Tuomion minulle luki Novgorodin alueen päätuomari, 
majuri. Hän oli ollut partisaanipäällikkönä juuri sillä 
rautatieosuudella^ mitä me vartioimme. Minulle hän 
huusi: ”Seinää vasten panen sinut 1 . Me saimme teidän 
takianne kärsiä tappioita. Nyt on teidän vuoronne.’ > 

Mutta oli silläkin jotkin lakipykälät, kun ei ampu¬ 
nut. Sain 25 vuoden tuomion ja viisi vuotta oikeuksien 
menetystä. 

Vorkutan kaivokset olivat minulle tuttuja. Niillä oli 
omat numeronsa. Olen ollut 5., 6. kaivoksella. Lopussa 
sitten numero oli 1 7 . Sillä saimme nauttia oikein kun¬ 
non ryypyt. 

Joka paikassa meillä olivat kovaääniset. Stalinin 
sairaudesta oli kerrottu, ja sitten kuolemasta. Kun 
saimme kuulla, että Stalin kuoli, olimme niin iloisia ja 
mieli oli niin hyvä, että tuntui kuin huomenna meidät 
olisi päästetty vapaaksi. Keräsimme työryhmän poi¬ 
kien kesken rahaa ja annoimme ne veturinkuljettajal¬ 
le. Kun hän oli vienyt kuormatut lastit, hän toi meille 
votkaa. Ja me otimme kunnon ryypyt. Mutta kun ilo oli 
niin suuri, löimme viimeisetkin rahamme veturinkul¬ 
jettajan käteen - ja taas saimme votkaa. Koko yön 
ryyppäsimme. 

Juhlat huomattiin, ja koko meidän porukka pistet¬ 
tiin 20 vuorokaudeksi kartseriin, arestihuoneeseen. 
Sieltä ei näkynyt aurinkoa. Se oli kuin olisi ruumisark¬ 
kuun suljettu. Mutta väliäkö sillä - Stalin kuoli. 

VI 

KÄDENOJENNUS 
VUOSIKYMMENIEN YLI 



Jumala, ompi linnamme 


Sodan päätyttyä suomalaisten mielipiteet inkeriläisiä 
koskevissa kysymyksissä olivat jakautuneet kahtia. 

Kahden vuoden aikana inkeriläiset olivat sopeu¬ 
tuneet uusiin oloihin. Alku oli monelle varmasti 
hankala. Elämän arvot ja kulttuurierot eivät voineet 
olla vaikuttamatta koti-ikävään. Mutta silloin ylei¬ 
nen ja vallitseva mielipide oli se, että inkeriläisväes- 
tön ja eritoten sotaan osallistuneiden pitäisi saada 
jäädä Suomeen. Vainot Neuvostoliitossa 1930-lu- 
vulla olivat tuoreessa muistissa. Tämä osa suomalai¬ 
sista pyrki auttamaan inkeriläisiä ja estämään pak¬ 
koluovutuksia. 

Oh toisenlaisiakin suomalaisia. He suhtautuivat 
sota-aikana inkeriläisiin tunteitaan pidätellen. Ja kun 
ajat muuttuivat, muuttui heidän suhteensakin inkeri- 
läissiirtolaisiin. Päivänvaloon astuneet kommunistit 
suorastaan näkivät heidät oman maansa pettureina. 
He tai heidän aatteitaan kannattavat olivat niitä, jotka 
antoivat Heimopataljoonan ja Er.P 6:n miehiä kohta¬ 
lokkaasti ilmi. 

Matti Randefelt-Pylsy kertoo: 

Asuin Tampereella. Se oli myöhäissyksyllä, kun poliisi 
soitti minulle. Poliisi ilmoitti, että hän tulisi seuraa- 
van päivän aamulla minua pidättämään. Yritä hoitaa 
itsesi, vihjaisi poliisi, eikä sanonut sen enempää. 

Minä tiesin, mitä tuo ilmoitus tarkoitti. Valvontako¬ 
mission painostuksesta poliisiviranomaisille oli annet¬ 
tu käsky toimia inkeriläisten palauttamisessa ripeästi. 
Komissio oli jo kyllästynyt suomalaisviranomaisten 
vitkutteluun. 

Pyysin esimieheltäni vapaata seuraavaksi päiväksi. 
Kerroin lähteväni käymään Helsingissä. Ilman mi¬ 
tään selityksiä - täytyi lähteä Helsinkiin. 

Minulla oli aivan uusi polkupyörä ja ajelin sillä 
koko illan entisiä taistelutovereita varoittamassa. So¬ 
vimme samassa, että lähdemme viipymättä matkaan. 
Kokoonnuimme kaikki kahdeksan miestä rautatiease¬ 
malle. Minun piti päästä eroon polkupyörästäni. Rupe¬ 
sin sitä kauppaamaan, ja annas olla eräs mies hyväk¬ 
syi kaupan, mutta hänellä ei ollut tarvittavaa summaa 
mukanaan. Minä pyysin kolmeatuhatta markkaa. Hä¬ 
nellä oli 2 700. Suostuin myymään siitä hinnasta. Ja 
näin sain matkarahat. 

Matkustimme Raumalle, missä meidän piti päästä 
jatkamaan matkaa laivalla kohti Ruotsia. Minulla oli 
siinä kaupungissa tuttava inkeriläinen opettaja Vihto- 

ri Repo. Jätin pojat ravintolaan syömään ja itse läh¬ 
din tapaamaan Repoa. Hän oli jo useimpia ryhmiä 
auttanut siirtymään Ruotsiin. Hänelle oli jo kaikki 
tuttua. Mies kertoi, että laiva lähtee vasta seuraava- 
napäivänä. "Niin ovat, pojat, nyt asiat." No, potkia¬ 
han me olimme, kaikki 20-vuotiaita. Löysimme yösi¬ 
jan. Sattui vielä niin onnellisesti, ettei meiltä otettu 
maksuakaan, kun kaikki olimme rahattomia. Eihän 
meidän sopinut käyttää laivamatkarahoja. Luovu¬ 
timme kaikki ostoskoriimme, ja niitä kertyikin aika 
roimasti. 

Laivaan me pääsimme. Se ei lähtenytkään ennen 
kuin myöhään illalla. Vielä kaksi inkeriläistä miestä 
kerkisi tulla. Satoi, ja miehet olivat läpimärkiä. 

Laiva oli täynnä väkeä, ja nämä viimeisinä tulleet 
pojat laskeutuivat lämmittelemään ja kuivattamaan 
vaatteitaan konehuoneen lämpimässä nukahtaen sinne. 

Laiva saapui seuraavana aamuna Ruotsin rannal¬ 
le. Laituri oli tyhjä. Vain yksi mies oli meitä vastassa. 
Kun me matkustajat nousimme kannelle ja rupesimme 
laskeutumaan laiturille, vastaanottaja viritti laulun. 
Se oli meille kaikille tuttu virsi. Yhdyimme lauluun. 

Jumala ompi linnamme 
ja vahva turva aivan, 
on miekkamme ja kilpemme 
ajalla vaaran, vaivan. 

Se vanha vainooja, 
kavala, kauhea, 
on kiivas, kiukkuinen 
ja julma, hirmuinen. 

Vain Herra hänet voittaa... 

Se mies oli ruotsalainen pappi. Hän ei osannut sanaa¬ 
kaan suomea, mutta laulu häneltä sujui aidosti. 

Pappi toivotti meidät tervetulleiksi. Siihen astui sit¬ 
ten poliisi. Hän laski, paljonko meitä oli. Piti olla 150 
matkustajaa, eikä poliisi löytänyt kahta. Laski vielä 
kerran, ja taas luku oli sama, 148. 

Menimme koneosastolle. Ne miehen poloiset olivat 
saaneet pakokaasumyrkytyksen ja kuolleet. He olivat 
niin väsyneet ja viluissaan, että nukahtivat päästyään 
lämpimään. 

Meidät ohjattiin vastaanottopaikalle, ja meille tar¬ 
jottiin ruokaa. Me olimme Ruotsissa. Olimme turvas¬ 
sa. Valvontakomission käsi ei sinne asti ulottunut. Ai¬ 
noastaan sillä kertaa tuli Ruotsiin 40 Er.P 6:n miestä. 

Kului kaksikymmentä vuotta. Örebrossa oli minun 
uusi kotipaikkani, mutta aina lämmöllä muistelen sitä 
satamaa, missä ensi kerran astuin Ruotsin maaperäl¬ 
le. Löysin sen papinkin. Hän oli silloin jo kirkkoherra. 
Kävimme hautausmaalla katsomassa hautamuisto¬ 
merkkejä. Pappi oli löytänyt miesten nimet. Ne oli lyö¬ 
ty hautakiveen: Nikolai Keppinen ja Jussi Kaipola. 

Palauttamatta Neuvostoliittoon jäi 217 Er.P 6:n mies¬ 
tä. He siirtyivät Ruotsiin, mistä monet jatkoivat mat¬ 
kaa kauemmas maailmalle. 

Ajan pyörää et käännä takaisin 


Vuosituhannen viimeinen vuosikymmen toi suuria 
muutoksia maailman poliittiseen karttaan. Tavalla tai 
toisella muutokset vaikuttivat pienenkin ihmisen elä¬ 
mään. Monen yksityiselämä kääntyi ylösalaisin. 

Suomen tasavallan presidentti Mauno Koivisto julisti 
huhtikuussa 1990 inkerinsuomalaiset paluumuuttajik¬ 
si, ja näin ollen he voivat palata esi-isiensä maahan. 

Inkeriläisten 1990-luvun siirto Neuvostoliitosta/ 
Venäjältä ja Virosta Suomeen alkoi ripeästi. Muuton 
ensimmäisinä vuosina asia ei koskenut Suomen puo¬ 
lella sotaan osallistuneita miehiä. Suurimpana esteenä 
oh pelko. Suomen ja Neuvostoliiton/Venäjän suhteis¬ 
sa ei 1990-luvun alussa sanottavia muutoksia ehtinyt 
tapahtua. Virallinen politiikka jatkui entisellään, ja 
suhteissa ulkomaalaisvapaaehtoisiin oltiin aikaisem¬ 
milla kannoilla. 

Itse vapaaehtoiset eivät olleet kummankaan maan 
sotaveteraaneja. Omassa maassaan he olivat ja ovat 
yhä edelleenkin maanpettureja. Viisumeja ulkomail¬ 
le pyrkiville annettiin paljon helpommin kuin ennen, 

mutta käytäntö oli sama - henkilön menneisyys tutkit¬ 
tiin tarkkaan. Miehet eivät halunneet kosketella van¬ 
hoja haavoja - ne kun eivät olleet arpeutuneet. 

Muutokset asiaan alkoivat kehittyä ruohotasolla. 

Suomen Pyhäjärven sotaveteraaneja vieraili kesällä 
1990 Inkerinmaalla, Hatsinassa. Sikäläinen inkeriläisak- 
tivisti ja Inkerin Liiton puheenjohtaja Viktor Hyyrönen 
rupesi todenteolla ajamaan vapaaehtoisten kysymystä. 

Ensi alkuun tehtiin pieni askel: kolme Er.P 6:n 
miestä kutsuttiin Suomeen. Antti Jaanus, Eemeli Tar¬ 
kiainen ja Nikolai Hokkanen saivat kutsun tulla Turun 
Marielundiin kuntoutukseen. Inkerin Liitto auttoi ul¬ 
komaanpassien hankkimisessa. Jatkossa piti hankkia 
viisumit Suomeen. 

Tässä vaiheessa Antti Jaanus kieltäytyi matkasta. Pel¬ 
ko oli suuri ja entiset haavat vielä kipeitä: hänet pidätet¬ 
tiin syksyllä 1945 ja pakkoluovutettiin 4.9.1945 Suo¬ 
mesta Neuvostoliittoon. "Minulle riittää, että ylitin 
kerran valtakunnan rajan käsiraudoissa.” Mutta Eemeli 
Tarkiainen ja Nikolai Hokkanen voittivat kaikki henki¬ 
set ja byrokraattiset vaikeudet ja lähtivät Suomeen. 

He olivat ensimmäisiä, jotka Suomessa yksityisissä 
ja julkisissa tapaamisissaan kertoivat, mitä inkeriläis- 
vapaaehtoiset saivat kotimaassaan kestää ja kärsiä, ja 
mikä hinta oli heidän osallistumisestaan sotaan Suo¬ 
men puolella. Ja kun kertojat olivat itse käyneet läpi 
kärsimykset, heidän sanomallaan oli painoa. 

Uutinen oli järkyttävä, eikä voinut olla nostamatta 
monia tahoja liikkeelle. Julkisella sanalla oli oma vai¬ 
kutuksensa. Sampo Ahdon kolumni Helsingin Sano¬ 
missa vaikutti varmasti myös valtiovallan miehiin. 
Asiasta ei voinut enää vaieta. Päättäjät ottivat ensim¬ 
mäisen askeleen, ja asia sai myös virallista kannatusta. 

Inkeriläisvapaaehtoisten veteraaniasiat eivät järjesty¬ 
neet käden käänteessä. Byrokratialla oli omat lonkeron¬ 
sa ja omat aseensa, joita myös osattiin taitavasti käyttää. 
Mutta miinanraivaajia löytyi Suomen kansanjoukoista. 
Maan sotaveteraanit olivat kaikissa vaiheissa mukana. Ja 
jos mies oli puolustamassa maansa itsenäisyyttä, hän 
osasi ja pystyi puolustamaan myös aseveljeään. 

Suomen ja inkeriläisvapaaehtoiset sotaveteraanit oli¬ 
vat taas samassa rivissä kuin joskus kesällä 1944 Kan¬ 
naksella. Ajan pyörää et käännä takaisin. Monet teke¬ 
mättä jääneet asiat ovat siirtyneet historiaan. Monet 
asiat taas ajan myötä näyttäytyvät aivan uudessa valossa. 

Sotavuosien suullinen lupaus Suomen kansalaisuu¬ 
desta on monen kohdalla käynyt todeksi. Toisten koh¬ 
dalla asia järjestynee aikaa myöten. On myös sellaisia, 
jotka eivät anokaan kansalaisuutta. Kun heillä on omai¬ 
sia rajan takana, heitä on helpompi käydä tapaamassa. 

Inkeriläisvapaaehtoiset eivät pelastaneet Suomea, 
mutta he olivat mukana taistelussa Suomen itsenäi¬ 
syyden säilyttämiseksi. Totuuden nimessä heidän työn¬ 
sä Suomen hyväksi ei saa koskaan unohtua. 

Inkeriläispoikien marssilaulu 

Sävellys ja sanat Juho Pakkanen 

Krasnoje Selosta tämä laulu on - 
solttujen elosta, 
kesästä hellästä, 
harjoitusten näiden melskeistä. 

Missä sotapojat maihin syöksyy, 
signalit siell’ soi. 

Missä tykit jyskää, 
kuularuiskut tulta salamoi. 

Eteenpäin, rynnistäin 
hyökkää sotapojat laulaen näin. 

Kivääri, kivääri, 
uskollinen varma toveri - 
uskoton, kunnoton 
ei oo milloinkaan se toveri. 

Se on sotapojan morsian, 
hellä, lempeä, 
hädän hetkellä ei arkaile 
eikä ole empeä. 

Kuolemaan, vaikk’ kuolemaan 
punahurtaas on polssujen maa. 

Sotilas, sotilas, 

monen nuoren sydämen valtias - 

Inkerin neitosen, 

sievän ystävän sinisilmäisen. 

Moni sinisilmä silloin täyttyy surukyynelin, 
sotaleikkihin kun häitä lähti 
oma armahin. 

Surra ei, auta ei, 
vapaaehtoiset sotahan vei. 

Leirillä, leirillä, 

monet toivehet heillä on siellä - 
sodasta, taistosta, 

Suomen armeijan voitosta. 

Vaikk’ moni sinisilmä silloin 
täyttyy surukyynelin, 
sotaleikkihin, sotaleikkihin 
kun häitä lähtee oma armahin. 

Mutt’ sirpin ja vasaran, 

me maahan murskaamme polssun katalan. 

ER.P 6:N ADJUTANTIN LUUTNANTTI 

Yrjö Luukkosen puhe 26.4.1944 

LIPPUVALATILAISUUDES SA 

Herra kenraali, Inkerin Liiton edustajat, hyvät kutsu¬ 
vieraat, inkeriläiset aseveljet. 

Te, Inkerin nuoret miehet, olette tänään olleet 
koossa erässä elämänne ikimuistettavassa tilaisuudes¬ 
sa, olette vannoneet suomalaisen sotilasvalan ja lupau¬ 
tuneet suomalaisen sotilaan veroisena taistelemaan 
Suomen ja Inkerin vapauden ja suuren tulevaisuuden 
puolesta. Te olette pukeutuneet suomalaiseen kenttä- 
harmaaseen, ja nyt vannottuanne Suomen lipulle soti¬ 
lasvalan te tulette saamaan osaksenne sen kunnioituk¬ 
sen, mikä suomalaisella sotilaalla on kautta koko maa¬ 
ilman taistelevien armeijoiden miehissä. 

Mutta paitsi sitä kunniaa, minkä te saatte osaksenne 
suomalaisena sotilaana, se asettaa teille jokaiselle tär¬ 
keitä ja vaativia velvollisuuksia. Te olette suoraan ale¬ 
nevassa polvessa niiden inkeriläisten soturien jälkeläi¬ 
siä, jotka 25 vuotta sitten nousivat taistelemaan Inke¬ 
rin itsenäisyyden puolesta. 

Tähän taisteluun teidät on tuonut Isänmaan kutsu, 
tämän Isänmaan, joka on niin suuri, että se vaatii ehdo¬ 
tonta tottelemista ja ehdotonta seuraamista. 

Se taistelu, jota te, Inkerin pojat, nyt lähdette käy¬ 
mään, on ankara taistelu, te lähdette taistelemaan sel- 

laisen järjestelmän puolesta, joka voi luoda voimak¬ 
kaan kansallisen valtion. Tämä taistelu on hermoja 
kuluttavaa ja vaativaa, sillä tässä taistelussa on jokai¬ 
nen yksilö joutunut jättämään jokapäiväisen rauhalli¬ 
sen elämänsä. 

Seisahdu siis, Inkerinmaan poika, omantuntosi 
edessä ja katso, millä tavalla tähän taisteluun lähdet ja 
millä tavalla tähän taisteluun olet jo lähtenyt. Ei saa 
polvi pojassa muuttua. Niin kuin sinun isäsi lähti, niin 
lähdet sinäkin, Inkerin mies, nyt taisteluun oman var¬ 
sinaisen Isänmaasi kunniakkaissa riveissä. 

Me muodostamme oman joukko-osaston. Me olem¬ 
me eri yhteiskunnallisissa asemissa, meillä on eri harras¬ 
tukset itse kullakin, mutta yksi on meillä yhteistä, se on 
aseveljeys. Te tulette huomaamaan, että taistelussa ja 
vaaroissa solmittu aseveljeys ei koskaan hajoa. Täällä 
solmittu ystävä- ja soturiveljeys pysyy halki elämämme. 

Tänne on joukkoomme tätä juhlatilaisuutta kun¬ 
nioittamaan saapunut niitä miehiä, jotka henkilökoh¬ 
taisesti ovat osallistuneet yli pari vuosikymmentä sit¬ 
ten Inkerin vapaustaisteluun. He ovat itse kokeneet 
kaikki vaikeat ja raskaat koettelemukset. Heidän on 
karvain mielin täytynyt alistua ylivoiman tiellä ja var¬ 
masti lähtemättömästi on heidän mieliinsä syöpynyt 
tuo hetki, jolloin Inkerin lippu laskettiin Kirjasalossa 
1920, ja Inkerin joukot olivat pakotetut marssimaan 
Suomen puolelle. Mutta he eivät lannistuneet. 

Vuodesta toiseen he ovat ajaneet Inkerin asiaa ja 
koittivat lievittää sen heimon jäsenten kovia kohtaloi¬ 
ta. Heissä meillä nuorilla on esimerkkimme. Viikea oli 
silloin Inkerin rykmentin muodostaminen ja huolto, 
mutta uupumaton työ sai sen aikaan. Inkeriläiset jou¬ 
kot muodostuivat silloin, ja niiden johdossa oh silloin, 
samoin kuin nytkin osa suomalaisia inkeriläissyntyisiä 
upseereja. 

Te, Inkerin nuoret miehet, teidän käsissänne on nyt 
heimonne tulevaisuus. Teidän ahkeruudestanne, tei¬ 
dän kuuliaisuudestanne, teidän hyvistä tavoistanne, 
teidän Jumalan pelostanne riippuu heimonne vastai¬ 
suus. Oppikaa rakastamaan äidinkieltänne, suomen 
kieltä, ja evankelis-luterilaista uskoa. Oppikaa vihaa¬ 
maan kaikkea venäläistä ja bolshevikkien tapoja ja 
menoja. 

Suomalaisen perusolemukseen kuuluu työteliäi- 
syys ja rehellisyys sekä annetun lupauksen täyttämi¬ 
nen. Muistakaa tämä aina. Valheella ei päästä pitkälle. 
Epärehellisesti esiintyen saatatte itsenne naurun ja 
moitteen alaiseksi. Siitä kärsii myös koko Inkerin hei¬ 
mo ja kansallinen asia. 

Kauan oli odotettu ja kaivattu sitä aikaa, jolloin In¬ 
kerin kansa vapautuisi bolshevismin kynsistä. Nyt 
tämä vapautus saavutti vain osan Inkerin kansaa. Kun 
mahdollisuus Suomeen muuttamiseen oh tullut, niin 
epäröitsijöitä ei ohut. Suomi on se kallioinen perusta, 

johon koko Inkerin suomalainen kansanosa on nojannut 
tulevaisuutensa ja kansallisen pelastuksensa toiveet. 

Sota-ajasta johtuen nyt Suomeen siirtynyt inkeri¬ 
läinen on kenties joutunut kokemaan pettymyksiä ja 
vastoinkäymisiä. Kaikki ei ehkä ole järjestynyt niin 
kuin oli odotettu. Huolia perheen toimeentulosta ja 
tulevaisuuden suhteen epävarmuuden tunnetta saat¬ 
taa esiintyä. On ymmärrettävää, että ne vaikeudet, 
jotka nyt esiintyvät, ovat tilapäistä laatua. Tulee vielä 
se aika, jolloin ulkonainen vaara on torjuttu. Silloin 
suomalaiset ja inkeriläiset pääsevät suorittamaan rau¬ 
hallista rakennustyötä. 

Silloin teille, inkeriläiset, alkaa koitua helpotusta, ja 
tulevaisuuden näköalat alkavat vaikuttaa valoisilta ja roh¬ 
kaisevilta. Edellytykset ovat olemassa, teidän omaisten¬ 
ne olot saadaan järjestymään tyydyttävälle ja tarkoitus¬ 
taan vastaavalle kannalle. Se vaatii sisua ja sitkeyttä kes¬ 
tämään tämän väliaikaisen pakollisen olotilan. 

Inkeriläiset, pyrkikää elämässänne, niin ajatuksis¬ 
sanne, puheissanne kuin töissännekin tekemään pahat 
hyviksi, aloittaen itsestänne. Unohtaen sen kaiken vie¬ 
raan ja vilpillisen ympäristön, jonka piirissä olitte jou¬ 
tuneet elämään, rynnistäkää kohti kaunista ja hyvää. 
Tällaisella esimerkillisellä esiintymisellä teette itsel¬ 
lenne suuren palveluksen hankkiessanne naapureit- 
tenne luottamusta ja kunnioitusta. Mutta sillä te myös 
rakennatte yhteistä Isänmaatamme. 

Jäähyväiset Suomelle 


Kylmä ja kolkko on kopissa olla, 
jonne meidät pollarit sulkivat. 

Poijes ne riistivät vapauden meiltä, 
suruksi ilomme polkivat. 

Silloin, kun Suomi oli suuremmillaan, 
heimoveljiä tarvittiin. 

Mutt’ rauhan jälkeen heimoveljet 
korvausmaksusta pantattiin. 

Kyllä ne kenraalit valalla vannoi, 
ett’ olemme heimoveljiä. 

Mutt' vuodessa muuttui raukkojen mieli, 
kohdella alkoi kuin rosvoja. 

Onkos, herrat, teillä ihmistunne, 
vai olettekos susiksi muuttuneet. 

Myytte meidät kuin eläinten nahkat, 
mutt’ itsenne olette kätkeneet. 

Matka ja kurjuus poikia meitä 
johti sotapolkuja kulkemaan. 

Mutt’ kurjat Suomen herraraukat 
saattoivat meidät kuolemaan. 

Siis nöyrästi kiitämme, pollariraukat, 
mutt' nöyremmin vartiomiehiä, 
jos erehdy emme, niin kiitämme vielä 
presidentti Mannerheimia. 

Aleksanteri Juonolainen 
Turun lääninvankila, 1945 
Tapaamassa käyneet omaiset saivat 
tämän runon vankilasta vapauteen 

Inkerinmaalta me lahden yli 
Suomen maalle saavuttiin. 

Leininkylässä kauniina päivänä 
vala lipulle vannottiin. 

Pilvet taivaalla kesken kaiken 
uhmaaviksi kokoontui. 

Idästä ryntäsi sankat joukot, 
miehiä kaatui ja tuhoutui. 

Ylivoima oli edessämme, 
takanamme - taattojen maa. 

Valalle uskollisina me kaikki 
nousimme Suomea puolustamaan. 

Vei uhrinsa Vuoksi ja Lumisuo, 
miestä monta jäi sinne makaamaan. 

Uhrit eivät turhia olleet - 
itsenäisyytesi säilytit, Suomenmaa. 

Juho Savolainen, Punkaharju, 1997 

Nouse, Inkeri 


Nouse, Inkeri, jo herää työhön, 
aamun koi jo sulle heijastaa. 

Viloa jo elämäsi yöhön 
leviää, oi armas synnyinmaa. 

Väikkyen jo aamun sätehissä 
toivo herää lastes sydämissä. 
Nouse, Inkeri, jo loppuu yö, 
nouse, nouse, sun hetkes lyö. 

Kerran kaikuu vielä kaunis soitto 
kautta kallihimman synnyinmaan, 
valon, vapauden ompi voitto, 
riemuiten käy kansa laulamaan. 

Kuullen kutsumusta mielin innoin 
kaikuaapi silloin täysin rinnoin: 
Nouse, Inkeri, sun laulus soi, 
nouse, päiväks jo vaihtuu koi! 

Mooses Putro 

AJATUS KUSTANNUSOSAKEYHTIÖ 
Bulevardi 5 A, 00120 Helsinki 
Puhelin (09) 612 1521, telekopio (09) 612 1532 
http://www.ajatuskustannus.fi 




Er.P6:n ensimmäinen komen¬ 
taja everstiluutnantti Kaarlo 
Breitholtz (1899-1951). 
Kuva: Vihtori Jaakkimainen. 


Inkeriläismiehiä Suomen 
armeijan univormuissa 
Hangossa joulukuun lopulla 
1943. Päämajan toimesta 
suoritettiin saapuneiden 
inkeriläisten vapaaehtoisten 
filmaus ja valokuvaus. 
(SA-kuva) 





















Tämän kuvan kääntöpuolella on kirjoitus: "Muistoksi teille minun sotatoveleilta. 
Tämä kuva on otettu 6.11.42 vuonna Novkorotin rautatiellä, mitä me vahimme. 1 
Kenelle kuva oli tarkoitettu muistoksi ja kuka oli kirjoittanut nämä sanat, emme 
pystyneet selvittämään. Kuva: Juho Telkkisen omaiset. 



Inkeriläismiehiä Ost-Bataillon 664:ssa Novgorodin alueella rautatievartio- 
tehtävissä syksyllä 1943. Oikealla saksalainen aliupseeri. Kuva: Juho Telkkisen 
omaiset. 


Vastaanottokomennuskunta matkalla Tallinnaan. Everstiluutnatti Breitholtz 
puhuttelee upseereita. 



Inkeriläismiehiä höyrylaiva Lahden kannella. Tässä ollaan vielä Tallinnan 
satamassa, mutta ajatukset ovat jo Suomessa. 



Inkeriläismiesten ensimmäistä erää kuljettava alus matkalla Tallinnasta 
Suomeen. Päivystysvuorossa aluksen kannella luutnantti Arvo Laukas. 


Everstiluutnantti Breitholtz ja yliluutnantti Schutz, Ost-Bataillon 664:n päällikkö 
ja siirtokuljetuksen johtaja, keskustelevat Aleksanteri Sergejevin kanssa miesten 
saavuttua Hankoon. SA-kuva. 




Miehiä saksalaisissa univormuissa. Etualan kaikki kolme miestä on palkittu 
Saksan itäkansojen urhoollisuusmitalilla, mistä merkkinä rintapielessä oleva 
nauha. SA-kuva. 



Lääkärintarkastusta odottamassa. Äärimmäisenä vasemmalla Paavo Mutanen 
(1924-1990), kirjan tekijän vanhin veli. Seuraava tunnistamaton. Keskellä Juho 
Lello ja Nikolai Rokka. Äärimmäisenä oikealla korpraali Aappo Airikainen. S^4- 
kuva. 






Hankoon saapuneet ovat saaneet 
suomalaiset varusteet. Äärimmäi¬ 
senä vasemmalla Antti Björklund, 
Er.P 6:n vanhin mies vapaa¬ 
ehtoisten joukossa, syntynyt 
17.2.1898. Hänet pakkoluovu- 
tettiin 4.9.1945 Neuvostoliittoon, 
missä hän kuoli vankileirillä 
1946 tai 1947 Björklund toimi 
hevosmiehenä sekä OB 664:ssa 
että Er.P 6:ssa. SA-kuva. 


Lähtö Hangosta Kannakselle. 
Etualalla Viktori Jaakkimainen 
ja haitarinsoittaja Aleksanteri 
Pullinen. 







Pataljoonassa järjestettiin tietokilpailuja. Inkerin Liiton jäseniä tervehtimässä 


aliupseerikoululaisia Kiviniemellä. 



Kiviniemellä kaikkiin majoituspaikkoihin laitettiin taulu, jolla oli Nouse, Inkeri 
laulun sanat. Sen edessä otettiin muistoksi valokuvia. Onnekkaita olivat ne, jotka 
saivat lotan kuvaan mukaan. 






Pataljoona lähdössä Hangosta Kannakselle. Upseerivaunu. 


Kenraaliluutnantti Siilasvuo ja kenraalimajuri Paalu tarkastamassa pataljoonaa. 





Aliupseerikoululaiset hiihtoharjoituksissa luutnantti Sainion johdolla , 


Pataljoona siirtyy Kiviniemestä Rautuun Leininkylään. 













Saksan armeijan OB 664:sta komennettiin syksyllä 1943 noin 100 miestä viesti¬ 
jä radistikursseille. Heistä 20 saapui 5.3.1944 Er.P6:een. Kuvassa heitä on 1 7, ja 
saapumispäivänä he ovat saksalaisissa asepuvuissa. 


Pioneerijoukkue hai'joituksissa. 




MM** 






Vienan Karjalassa, Uhtualla 
syntynyt karjalainen Juho 
Karhu kastettiin 18.3.1944. 
Korviketarjoilua kaste- 
tilaisuuden jälkeen. 
Vasemmalla pataljoonan¬ 
komentaja Breitholtz, Juho 
Karhu, rovasti Laurikkala, 
pataljoonan lotta ja 
sotilaspastori Ylönen. 


Pataljoonan tärkein juhla, 
valatilaisuus 26.4. 1944 
Leininkylässä. Lipunnosto. 

Valatilaisuuteen saapunut kenraalimajuri Niilo Hersalo tervehtii pataljoonan 
upseereita ja juhlavieraita. 



IV AK:n komentaja kenraaliluutnantti Hjalmar Siilasvuo lukee Marsalkan 
tervehdyksen. Hänen takanaan kenraalimajuri Niilo Hersalo. 



















Joukkueenjohtaja Pataljoonan pappi soti- Vapaaehtoiskorpraali 

vänrikki Heikki Fontell. laspastori Reino Ylönen. Aatami Kemppi. Siviiliin 

päästyään hän asui 



Ylistarossa ja Jyväs¬ 
kylässä välttyen pakko- 
luovutukselta ja muuttaen 
1946 Ruotsiin. 


Vapaaehtoiskersantti 
Valdemar Saarelainen 
(1918-1964). Kotiu- 
duttuaan hän asui 
Jyväskylässä, myöhäis- 
syksyllä 1944 hän siirtyi 
Ruotsiin. 


Kaksi vapaaehtois- 
alikersanttia. Valdemar 
Iivonen (vas.) asui 
siviiliin päästyään 
Nastolassa. Syksyllä 1945 
hän välttyi pidätykseltä ja 
siirtyi Ruotsiin. Toinen 
mies on tunnistamaton. 









Er.P 6:n adjutantti luut¬ 

Komppanianpäällikkö 

Er.P 6:n lääkäri lääkin- 

nantti Yrjö Luukkonen. 

luutnantti Juhani Nokkala. 

täkapteeni Yrjö Jarhio. 



Valistusupseeri Joukkueenjohtaja Komppanianpäällikkö 

luutnantti Leo Haikonen. luuntantti Mauno Kytö . luutnantti Yrjö Lääperi. 



Aliupseerikoulun johtaja Joukkueenjohtaja vän- Joukkueenjohtaja vän- 

kapteeni Ensio Sokka. rikki Risto Holopainen. rikki Yrjö Koivumaa. 







IN ou/e, Inkeri, jo n 
nou/c, nou/e, /un 


erran kaikuu vielä^ 
Äulla kallihimmaag® 


Vapaaehtoiset Matti Paalanen ja Reino Paalainen. Matti Paalanen palasi 
vapaaehtoisesti vanhempiensa kanssaa 24.12.1944 Neuvostoliittoon. 
Myöhemmistä vaiheista ei ole tietoa. Reino Paalaisen kaikki omaiset palasivat 
Neuvostoliittoon, Reino muutti Ruotsiin. 



Vihtori Soikkeli Hankoon 
saavuttuaan saksalaisessa 
univormussa. Siviiliin 
päästyään asui Eurassa. 
Hänet pidätettiin Kauttualla 
24.8.1945. Hän karkasi 
27.8.1945 Panelian vangin¬ 
kuljettajalta. Myöhemmin 
siirtynyt Ruotsiin. 



Antti Kirjanen. Pakko - 
luovutettiin 4.9.1945 
Neuvostoliittoon. 

Hän kuoli vankileirillä 
Tsheljabinskissa 1950- 
luvun alussa. 



f M 


Juho Aateli asui siviiliin 
päästyään omaistensa 
kanssa Maariassa. Hän 
siirtyi 1940-luvulla 
Ruotsiin. 







Vapaaehtoinen Pekka Meijer asui 
kotiuduttuaan Tampereella. Hänet 
pidätettiin elokuussa 1945 ja mat¬ 
kalla Neuvostoliittoon hän karkasi 
junasta 4.9. Myöhemmin hän siirtyi 
Ruotsiin. 


Kaksi vastavalmistunutta vapaaehtois- 
alikersanttia, Matti Pylsy, nykyisin 
Randefelt (vas.), siirtyi siviiliin pääs¬ 
tyään Ruotsiin. Aleksanteri Ponki, palasi 
vapaaehtoisesti vanhempiensa kanssa 
20.12.1944 Neuvostoliittoon. Hänen 
myöhemmistä vaiheistaan ei ole tietoa. 



Pataljoonankomentajan lähetit vapaaehtoiset Sulo Lintunen (vas.) ja Pekka 
Porkkanen. Sulo Lintunen pakkoluovutettiin 13.9.1945 Neuvostoliittoon. Hänen 
myöhemmistä vaiheistaan ei ole tietoa. Pekka Porkkanen palasi vapaaehtoisesti 
vanhempiensa kanssa 13.12.1944 N euvostoliittoon. Hänen myöhemmistä 
vaiheistaan ei ole tietoa. 






Er.P 6:n toinen komentaja, majuri Hans Katas 

(1905-1969). 




K17AMAA 


t_AIJJÄRVI 


Raaju. 


IXMPAALA 


Er.P 6:n vaiheisiin liittyvät paikkakunnat Karjalan kannaksella 




Eino Aateli pakkoluovutettiin 4.9.1945 Vihtori Siippolainen kaatui 14.6.1944 
Neuvostoliittoon. Hänen myöhemmistä Kannaksella, 
vaiheistaan ei ole tietoa. 



Pekka Mustonen. Päästyään siviiliin Juho Telkkinen (1 925 1 997J pakko- 
hän asui Turussa, mistä “poistunut luovutettiin 4.9.1945 Neuvostoliit- 

tuntemattomiin” (Haku-luettelon toon. Hän kärsi tuomionsa 10 vuotta 

mukaan) 20.8.1945 eli siirtynyt ja asui loppuikänsä Karjalan tasaval- 

Ruotsiin. lassa, Tshalnassa. Kuva: J. Telkkisen 

omaiset. 





Osa Er.P 6:n toiminta-alueesta 19.6.-28.7.1944 


henttol 


^SUURSAARI 


LIETSAARi 


Useimmat valokuvat on ottanut Er.P 6:n talousupseeri luutnantti Arvo Laukas 
(ellei muuta ole mainittu). 

Ivan Juho Zhukov pakkoluovutettiin 
15.7.1946. Hänet tuomittiin 
Viipurissa. Hän sai 13 vuotta ja 
menetti kansalaisluottamuksensa 
viideksi vuodeksi. Hän vapautui 
1954 Stalinin kuoleman ansiosta 
ennen määräaikaa, muttei päässyt 
muuttamaan pois Itä-Siperiasta. 
Tässä hän on muiden entisten 
vankien kanssa Siperian taigassa 
40 asteen pakkasessa metsätöissä 
vuonna 1955. Zhukovin kohdalla 
merkki. Kuva: Ivan Juho Zhukov. 


Antti Martikainen kaikkien 
kokemusten jälkeen vuonna 1976. 
Hän asuu Karjalan tasavallassa, 
Kontupohjassa. 

PUOLUSTUSVOIMAT 61' 5: 
K UI. .Li'TAJ A 


Kiirastorstai 1^44- 


Pääsiäistervehdys 


inkeriläiste - vapaehtoisten omaisille. 


Siitä sarkka, jolloi oti komentooni minulle uskotut in¬ 
keriläiset vapaaehtoiset, totesin, millä harteude Hr ja hellyydellä 
he puhuivat omaisistaan ia kääntyivät avoimin luottamuksin puoleeni 
heitä koskevissa huolissaan. M’musta alkoi heti tuntu? k? kkieu näit¬ 
ten omaiste tulleen poikieni kautta minullekin läheisiksi, vstcjviksi, 
joita on tultava liki ja kerrottava mitä sydämellä on. - oiksi tämä 
kirjeen 

Kaikkein ensiksi kiitos Teille, että. olette minulle näin 
hyviä ja kelpo poikia taneet ja täten arvokkaasti lujittaneet Suo¬ 
men ja Inkeri kansan olemassaolon, ja tulevaisuuden puolesta taistele¬ 
va? armeijaamme. Ei ainoatakaannäistä pojistani ole tarvinnut rangis¬ 
ta. Heidän kirjansa ovat puhtaat. He ovat tuottaneet kodeilleen vain 
kunniaa ja koko Inkeri . nimeä ka.uniisti kirkastaneet. 

Tämän Teille kerron varmassa, uskossa, että se tuottaa Teil 
le iloa ja tyydytystä. Tiedän, että kaipaatte poikianne, tarvitsisitte 
heitä, kotiin työhön ja tueksenne, mutta olkoon Teille lohtuna tämä tie¬ 
to siitä, miten hyvin poikanne hoitavat suuren yhteisen kotimme työt 
ja tukemisen nyt, jolloin kaakkien meidän koti emme taru ja tulevaisuus 
olisi tuhottu, jos tämä yhteinen kotimme, Isänmaamme, nyt joutuisi tu¬ 
hoon. - Nyt käytävä sota. on ratkaiseva, onko maapallo luotu Jumalan 
kuvaksi tehtyjen ihmisten asua vaiko Jumalan irvikuvaksi muuttuneitten 
petojen riehua ja temmeltää. - Pankaamme siis omalta kohdaltamme koko 
maan yhteinen asia kuntoo-; kestäkäämme, mitä kestettävä on. Sitten 
tulee aika. rakentaa kodit jäli kuten niin monet kerrat ennenkin 

on tehty. 

- Nöyryytyksien, pilkan ja kärsimysten tietä o Suomen ja 
Inkeri’ kansa saanut kulkea. Molemmilla, .iillä on ollut Getsemr-nensa. 
rukouksineen ja. nukkuvine opetuslapsineen, molemmilla Juudaksensa pe- 
tollisine suudelmineen ja. hopeapenninkeineen, molemmilla Pilatuksensa 
ja Barrabbaansa, molemmilla lopuksi katkera Golgatansa, Mutta, niide- 
taru. ei ole päättynyt siihen, iiillä on myöskin oleva ylösnousemuksen¬ 
sa suuri pääsiäinen; oikeudenmukainen scllimus on ne herättänyt uuteen 
elämään; niitten oma vaisto ja. velvoituksentunto on ne kirkastanut 
suureen kutsumukseen. 

- Näissä ajatuksissa toivotan Teille hyvää pääsiäisjuhlaa 
ja Korkeimman siunausta ja voimaa. Ja päätän tervehdykseni apostoli 
Paavalin sanoihin: "Valvokaa, pysykää lujina, uskossa, olkaa miehuulli¬ 
set, olkaa väkevät".(I.Kor.16:il) 

Kriegs-Stammrolle Nr. n 

(2) Familienname: .... 

(4) Geburtstag:_. 

(6) Familienstand: .__ 

(8) Sprachkenntnisse: ..A?“.= S.enug.Qncl 

finnisch = gut 

. mssxsr-ch "=.'gu'*o. 


(3) Vorname: JKäjsiiael. 

(5) Geburtsort: "fal erjanor/ka— 
(7) Klnderzahl:_ 

(9) Beruf: erlernter,.Selli.O.SS.fiK. 

ausgeubter,_.I2*3L°5£§£. 

(10) Natlonalltät:_. 


(11) Grösse: . . h.19. . (12) Gestalt: .,5=32*. (13) Haarfarbe: ...S.eM. 

(14) Augenfarbe:-- (15) Gesichtsform:__ (16) Bart:. ~ . 

(17) Besondere Kennzelchen: .“.. 

(18) Ehefrau: Vorname: .. Anschrift: 

(19) Wer ist Im Todesfall zu benachrichtigen: „-d.ith Il ikk inr 1 '! ,_V/R.l.?rjP-Tnry.ylca 

Bez.V/olossoy/o 


(20) Blsherige Dienstverhältnisse 


Von 

In welcher 
Wehrmacht 

Aktiv oder 
Reserve 

Waffengattung 

Besondere 

Ausbildung 

Letzter 

Dienstgrad 

ge z, Nikkinen Mikko 

(Elgenhindlge Untertchrllt) 


Dienst in der deutschen Wchrmacht 


(22) Elnstellung 

(23) Dienststellung 


S J cab/Sich. Gruppc 137 


(25) Soldbudi Nr.: .. der Einheit 

(26) Besoldet gem. Verfg.als. 

























































Verpflichtungs-Erklärung 


__ Der Hund e rtschaf t _ 

Ich verpfliche mich zum Dienst in der Sicherungsgruone. 
Ich verpfliche mich, die mir von meinen deutschen Vorgesetzten 
und meinen Vorgesetzten der Sicherungsgruppe gegebenen Befehle 
bedingungslos zu befolgen. 

Ich schwöre gehorsam, treu und tapfer zu sein. 



° Minä velvoitun palvellemaan Sicherungsgruppissa. Minä 
velvoitun minun saksall&isten sekä minun esimiesten käskyjä 
Sicherungsgruppissa ehdottomasti täsmällesesti täyttämään. 

Minä vannon olemaan kuuliainen, uskollinen sekä 
urhollinen.” 


Name l ..•».•••••• 

Nr. des Tr.Ausw. bezw. Soldbuch 


Jr 


O.U., den . ... 1942. 


(Unterschrift) 










f>,(29) Orden und Ehrenzeichen 


Datum 

Mrt 

Verleihungs-Cirkunde 

Bestätigung des Hdsch.-Fuhrers 














(30) Mitgemachte Sdiladiten und Gefechte 





































































Annan Suomen kansalaisuuden kansalaisuudettomalle, elä¬ 


keläiselle Ivan Zukoville. 

Helsingissä, 12. helmikuuta 1993 


Tasavallan Presidentti 



Annan Suomen kansalaisuuden Viron kansalaiselle, 
kirvesmies Pavel Agafonoville ehdolla, että hän kahden vuo¬ 
den kuluessa tästä päivästä vapautuu Viron kansalaisuudes¬ 
ta. Kansalaisuus katsotaan saaduksi päivänä, jolloin Ulko¬ 
maalaisvirasto toteaa, että ehto on täytetty. 

Helsingissä 28. kesäkuuta 1996 

Tasavallan Presidentti 

JUcutL' /{jdcb^ 



Ruotsissa asuvat inkeriläiset ovat viettäneet kesäjuhlia säännöllisesti vuodesta 
1948 lähtien. Kesäjuhlilla Boräsissa 1949 Er.P 6:n inkeriläisvapaaehtoisten 
mielessä olivat vielä tuoreena muistot sotavuosilta. Niinpä rovasti Juhani 
Jääskeläisen johdolla järjestettiin vapaaehtoisten yhteinen kuva. Mukana myös 
jälkipolvea. 

Suomen sotahistorian luku, 
josta on tähän saakka vaiettu. 


Tämä kirja kertoo Erillinen Pataljoona 6:n miehistä ja heidän tähän saakka 
tuntemattomista elämänvaiheistaan. Inkerinmaalla muodostettu pataljoona 
palveli ensin Saksan armeijassa vartiointitehtävissä Saksan valtaamalla 
Neuvostoliiton alueella. 

Syksyllä 1943 miehet siirrettiin Suomeen, ja heistä perustettiin Er.P 6. 
Pataljoona taisteli Suomen puolesta suurhyökkäyksen aikana kesä- 
heinäkuussa 1944. 

Välirauhansopimuksen mukaan sotavuosina Suomeen siirretyt Neuvos¬ 
toliiton kansalaiset oli palautettava takaisin. Kaikki eivät halunneet palata 
ja heidät luovutettiin neuvostoviranomaisille väkisin. Osa Suomen armei¬ 
jassa palvelleista miehistä palasi omaistensa mukana suurten lupausten 
houkuttelemina, osa onnistui pakenemaan Ruotsiin. 

Viimeinen sotaan osallistunut inkeriläinen vangittiin Suomessa ja 
luovutettiin Neuvostoliittoon tammikuussa 1955. Jotkut miehistä katosivat 
jäljettömiin jo Viipurin asemalla neuvostosotilaiden komentaessa heidät 
ulos junasta. Miehet saivat kovia tuomiota - vähimmillään 10 vuoden ja 
enimmillään 25 vuoden vankileirituomioita. 

Suomelle inkeriläisten sotilaiden luovutukset ja miesten saamat kovat 
tuomiot ovat kiusallisia. Satuttavia ovat vanhojen miesten muistot vieläkin: 
”Suomi teki meille saman kuin kissanpennuntappajat: kissat säkkiin ja 
säkki järveen” 

Pekka Mutanen kertoo, että missään arkistossa ei ole aineistoa Neuvos¬ 
toliiton vankileirien oloista. Maanpäällisestä helvetistä elossa selviytyneitä 
miehiä haastateltiin Suomessa, Ruotsissa, Venäjällä ja Virossa. He 
paljastavat ensi kerran, mitä kaikkea he joutuivat Neuvostoliitossa 
kokemaan. 


Yvww.ajatuskuslannus.fi 

99.139 

Päällys: Heikki Kalliomaa 

Kannen kuva: Inkeriläinen aliupseeri Tahvo Raski viihdyttää 
tovereitaan harmonikalla Hangossa. Hänen oikealla puolellaan 
on alikersantti Viktori Mustonen. SA-kuva. 


ISBN 951-9440-87-9 


789519 440873 1 



Kirjailija Pekka Mutanen syn¬ 
tyi Leningradin alueella Suu¬ 
ren Kikkerin kylässä 1935. 
Hän on ollut paluumuuttaja 
vuodesta 1992 ja Suomen kir¬ 
jailijaliiton jäsen vuodesta 
1995. 



